
19x zaujímavé „placky 1 

Zaujímavý server Toshiba Magnia SG20 
Supertichý 460W zdroj Enermax 
Prenosný skener a tlačiareň od HP 
Odolné PDA od Psionu 
Nová digitálna kamera Sony 
Bezpečný IBM ThinkPad R32 

Nové ovládače pre Audigy 
Vytvorme si malú sieť 

Odstraňovanie šumu 
z audionahrávok 

Tvorba dokumentov PDF 


Vyhľadávanie pomocou GOOGLE 
Zaujímavé www stránky 


PROGRAMOVANIE: 


UDRŽUJTE + 

SVOJE PC ZDRAVÉ 

Prehľad antivírusových 
programov pre Váš počítač 



NOVE ČIPSETY Intel. VIA a SiS 

Vážení a milí čitatelia, 

opát uplynul jeden mesiac a s ním prichádza nové vydanie PC Space ako vždy 
plné zaujímavých článkov. Celosvetový trend vo vyspelých štátoch je budovať 
znalostnú ekonomiku, kedže najväčšiu cenu má know-how. Hneď v úvode sa 
preto môžete dočítať ako sú na tom naše školy so zavádzaním internetu, aký 
je plán eEurope+ a uvedený je aj príklad, ako by to mohlo na našich školách 
fungovať. Otravujú vás doma alebo v kancelárii káble? V dnešnej dobe sa tento 
problém dá jednocho vyriešiť. Ako? Riešenie si prečítate v článku o komunikácii 
blízkych zariadení, kde sme opísali a otestovali všetky alternatívy komunikácie. 

Ale už teraz môžem prezradiť, že technológia bluetooth sa konečne začína 
seriózne uplatňovať. K dispozícii sú zariadenia od tlačiarní, cez mobilné telefóny 
až po PC s bluetooth adaptérom a dokonca aj spolu komunikujú! 

Toto číslo sme sa testai snažili orientovať na cenovo priaznivé riešenia. Pozreli 
sme sa na 19! najlacnejších modelov LCD monitorov z každej značky na našom 
trhu, ktorá bola k dispozícii. Ako sme zistili, už od 14-17 000 Sk môžete mať 
na stole slušnú placku, ktorá bez problémov nahradí váš nemotorný a žiariaci 
17" monitor. Tento ste, mimochodom, nedávno, kúpili za rovnakú cenu. 

Neobišli sme ani stále populárnejšie a v súčasnej dobe tiež lacné optické myšky. 

V prípade testu lacných základných dosiek sme zistili, že platnosť porekadla: 

„Nie sme takí bohatí, aby sme kupovali lacné veci," nie je celkom univerzálna. 
Skutočne, už od cca 3000 Sk si môžete slušnú základnú dosku pre P4 alebo 
Celeron. Neobišli sme ani azda po operačnom systéme najdôležitejší program 
na vašom PC alebo notebooku - antivírus. Pri výbere toho správneho ochrancu 
vášho pevného disku vám určite pomôže prehľad antivírusových programov. 
Samozrejme, v časopise nájdete aj množstvo dálších zaujímavých článkov, stačí 
iba listovať a čítať... 

Po dlhom čase som sa aj ja konečne odhodlal, ako vari posledný z môjho okolia, 
zainvestovať do televíznej karty. Ako som zistil, tento „kus železa" dokáže 
radikálne zmeniť využívanie vášho PC! Aj keď s jej prevádzkou môžu byť niekedy 
problémy, ak máte dostatočne výkonné PC, už za približne 3000 Sk získate 
funkcionalitu rádia, televízora a videorekordéra! Vaše PC sa doslova zmení 
v all-in-one riešenie. Programy môžete časované nahrávať, výsledný videosúbor 
jednoducho pomocou príslušného softvéru upravovať. Preč s haraburdami 
v byte! Nemusíte sa hádať s manželkou alebo rodičmi o tom, ktorý kanál 
chcete pozerať, stačí iba zapnúť PC. Geniálne. 

Možno ste si všimli na našom webe, aká zaujímavá diskusia sa rozpútala čo sa 
týka autorských práv, či už na softvér, alebo na akékoľvek audiovizuálne dielo. 
Viedla nás k hlbšiemu skúmaniu tejto problematiky z hľadiska právnej, aj 
z hľadiska bežného spotrebiteľa a tvorivo vyústi k podrobnejšiemu článku 
v nasledujúcom čísle. Zatiaľ iba spomeniem, že náš autorský zákon je jeden 
z najtvrdších v Európe a jeho striktným dodržiavaním by mohlo vzniknúť 
množstvo absurdných situácií. Je aj na diskusiu, aká je úloha umenia a či ho 
prirovnať k tovaru dennej spotreby, alebo vrátiť dôležitosť jeho prvoradej 
úlohe - šíriť medzi ľudí skúsenosti človeka pretavené v dielo. 

Rastislav Tura n s ký 


TIP PC Space: 

Červený TIP - je prestížne ocenenie udeľované výnimočne. Udeľujeme ho 
produktom, ktoré si zaslúžia maximálnu pozornosť. Toto ocenenie môžu získať 
napríklad originálne, novátorské technické riešenia a mimoriadne zaujímavé 
produkty. 

Zelený TIP - je ocenenie za dobré technické riešenie. Výrobky, ktoré budú 
označené týmto logom sú podľa nášho názoru kvalitné a spoľahlivé. 

Modrý TIP - je ocenenie, ktoré budú dostávať produkty s mimoriadne 
dobrým pomerom cena/výkon. Každý produkt však musí spĺňať aj istú kvalitu. 

novinky 


Predaj DVD prehrávačov 



HARDVÉROVÉ NOVINKY 


v Českej republike v roku 2002 






V roku 2002 sa zopakovala situácia, ktorá 
nastala pred štyrmi rokmi v USA a pred 
dvoma rokmi v rade európskych krajín. DVD 
video sa stalo hitom predvianočného trhu 
a počet predaných prístrojov i DVD 
videodiskov výrazne prekonal predošlé 
obdobie. V roku 2002 si kúpilo DVD prehrávač 
viac záujemcov ako za predošlých päť rokov 
dohromady. Od roku 1997 sa v ČR predalo 
124 700 prehrávačov DVD a setov 
domáceho kina, z toho len v roku 2002 
70 200 kusov. Český trh tak začal kopírovať 
vývoj, ktorý poznajú obchodníci z USA 
a z iných európskych krajín. 

All-ln-One je systém, ktorý sa skladá 
z jedného prístroja a šiestich reproduktorov 
v jednej škatuli. Za čo najnižšiu cenu ponúka 
čo najjednoduchšie zostaviteľný komplet. 
Najpredávanejší systém na trhu mal značku 
Sony DAV S 400 s cenou pod dvadsaťtisíc 
českých korún. 

Najúspešnejším samostatným DVD 
prehrávačom bol v ČR minulý rok Sony 
DVD-NS 305. Spoločnosť Sony má tiež 
dlhodobo najväčší podiel na trhu s DVD 
prístrojmi v Českej republike. 

Hlavným konkurentom bol Thomson s DVD 
prehrávačom DTH 210 E a JVC s modelom 
XV-N5. Tiež vďaka nemu v priebehu roku 2002 
zaznamenala spoločnosť JVC najväčší nárast 
predaja. 


Vo vyšších cenových kategóriách jednotlivých 
komponentov domáceho kina, ktoré tvoria 
približne dvadsať percent trhu, sa okrem 
Sony presadzujú výrazne tiež značky Pioneer 
a Onkyo. 


Predaj DVD diskov v Českej 
a Slovenskej republike v roku 2002 


V roku 2002 bolo uvedených 466 nových 
DVD videodiskov s filmovými titulmi oproti 
360 titulom v roku 2001 . Celkovo sa od roku 



■ VIA uviedla 21. februára na trh novú revíziu čipsetu 
KT 400 - KT 400A pre platformu Socket A. Hlavnými 
novinkami sú: oficiálna podpora pamätí DDR 400, 

Seriál ATA a viac USB portov. Modifikovaný je North- 

i Southbridge čipsetu. Server www.planet3dnow.de 
informuje, že produkcia je plánovaná na apríl. 

■ Server Theinquirer.net prezentoval svoje zistenie, že 
GeForce FX pracuje v istých podmienkach (konkrétne ide 
o operácie Color + Z renderingu) len rýchlosťou 4 
pixels/clock. No ako Inquireru potvrdili mnohí producenti 
hier, práve tieto operácie využívajú všetky dnešné hry. 

8 pixelov za takt spracováva GeForce FX v prípade 
multitexturingu. 

■ R350 sa bude vo/ať Radeon 9800 Pro a bude 
vyrábaný 0,1 5-mikrónovou technológiou a jeho DDR1 
pamäť bude pracovať na frekvencii 375 MHz. Podľa 
predpokladov by mal byť lepší ako GeForce FX. Radeon 
9700 Pro by mal prekonať asi o 40 %. 

■ AMD Athlon XP s jadrom Barton - Bartony 2500+ 
až 3000+ pracujú na reálnych frekvenciách 1833 až 
2167 MHz a FSB 333 MHz. Jadro obsahuje 54,3 milióna 
tranzistorov (pre porovnanie Athlon XP s jadrom 
Thoroughbred-B ich mal 37,6 milióna). Cache bola 
zväčšená ma 640 KB. Tak ako jeho predchodca je 
produkovaný 0,13-mikrónovou technológiou 

v drážďanskej Fab30. Analýzu nového jadra nájdete napr. 
na http://www.xbitlabs. com/cpu/athlonxp-3000/. 

Výkon nového Athlonu je veľmi dobrý. V 3Dmarku 2001 
s Radeonom 9700 jeho verzia 3000+ s reálnym taktom 
2167 MHz prekonáva Pentium 4 3066 MHz. Naopak v 3D 
renderingu stále dominuje Pentium 4 využívajúc tak vyšší 
reálny takt. Napriek týmto pozitívnym faktom však 
xbitlabs predpovedá, že ťažké časy pre AMD nadídu 
už v apríli, nakoľko Intel uvedie Pentium 4 3200 MHz 
s 800 MHz FSB. 

■ S/S ohlásila vývoj RDRAM čipsetu SiS R659 
v kooperácii s firmami Samsung, Asus, a Rambus. 

Bude mať 4 kanály 1200 MHz RDRAM pamäte 

s priepustnosťou 9.6 GB. Bude sa kombinovať so 
Southhbridgom SiS 964, ktorý podporuje USB 2.0 s 8 
portami a rozhranie SerialATA. Vzorky by sa mali objaviť 
v treťom kvartáli 2003. 


■ S/S je aktívna aj na trhu grafických čipov, a tak vyvíja 
hneď dve verzie Xabre II: SiS 340 a 341. SiS 340 
bude podporovať DirectX 9.0, Pixel a Vertex Shadery 
verzie 2.0, obsahovať 8 rendering pipelines a predpokladá 
sa takt 375 MHz. SiS plánuje využitie DDR II pamäte 

s efektívnym taktom 1000 MHz nasledujúc tak nVidiu. 

SiS 341 však má mať implementované len 4 pipelines 
s rovnakým taktom ako SÍS340. Čipy budú predstavené 
na Hannoverskom Cebite. 

■ Disky Maxtor DiamondMax Plus 9 nie sú všetky 
rovnaké. Niektoré verzie sú vybavené platňami s nižšou 
hustotou záznamu, čo má za následok horší výkon. 

Ako zistiť rozdiel? Buď pomocou verzie firmware (menšie 
platne YAR41 VWO, väčšie YAR41 BWO), alebo podľa 
dátumu výroby (december a viac). 

■ Podľa všetkých dostupných informácií bude 
Western Digital prvá spoločnosť, ktorá uvedie na trh 
bežný 10 000 rpm disk. Má byť vybavený 8 MB 
cache a rozhraním Seriál ATA-150. Záruka by mala 
byť 5 rokov. 

■ Intel, ktorý vyhlásil, že DDR-400 nemá dlhšiu 
budúcnosť ako jeden rok, implementoval podporu 
spomínaných pamätí do svojich čipsetov i865 a Í875P. 

■ Spoločnosť HP sa stala prvým zo svetových 
dodávateľov serverov, ktorý uviedol na trh 4-procesorové 
blade servery. Potvrdzuje tak opäť svoje celosvetové 
prvenstvo na trhu so servermi založenými na architektúre 
Intel. Vdäka novému serveru HP ProLiant BL40p portfólio 
blade serverov spoločnosti HP teraz zahŕňa jedno-, 

dvoj- aj štvorprocesorové systémy. 

Zároveň spoločnosť HP predstavila svoju najnovšiu 
generáciu AlphaServero v vrátane dosiaľ najvýkonnejšieho 
systému - HP AlphaServer GS1280. Servery založené 
na novom EV7 Alpha procesore reprezentujú dsiaľ 
technicky najvyspelejšiu generáciu AlphaServerov, ktorá 
buduje na desaťročí inovácií a prvenstva na poli 
vysokovýkonných serverových systémov. Nové systémy 
poskytnú zákazníkom okamžite množstvo výhod 
prostredníctvom kombinácie vysokého výkonu, 
vynikajúcej škálovateľnosti, spoľahlivosti, spravovateľnosti 
a dostupnosti. 

-b b, ek, jr- 


1997 na našom trhu objavilo 1367 titulov 
DVD videodiskov s filmami. Od jesene 2002 
pôsobí na trhu nová spoločnosť Filmexport 
Home Video, ktorá ako svoj prvý veľký titul 
vydala klasickú snímku Limonádový Joe 
a aj v budúcnosti sa bude zameriavať na 
klasický fond českej kinematografie. 



V roku 2002 sa mesačne uvádzalo na trh 
zhruba 40 nových DVD videodiskov, v roku 
2003 sa toto číslo priblíži k 50 novým titulom 
mesačne. Rozšíri sa ponuka filmov od nezávis- 
lých producentov a z francúzskej tvorby, ktorú 
na trh prinesie vo vyššom počte spoločnosť 
Mágie Box. 


Najvyšší podiel na počte uvedených titulov 
v minulom roku drží s výraznou prevahou 
spoločnosť Bonton Home Entertainment 
s 52 percentami, ďalej Warner Home Video - 
17 percent a Hollywood Classic Entertainment 
má 14 percent. 



V roku 2002 sa predalo 534 000 diskov oproti 
259 000 diskom v roku 2001 a celkovo 
1 005 000 kusov DVD videodiskov s filmami. 
Aj predaj diskov poukazuje na rovnaký 
trend predaja ako hardvér, keď v roku 2002 
sa predalo viac než za päť posledných 
rokov dohromady a nárast oproti roku 2001 
presahuje 100 percent. 



SOFTVÉROVÉ NOVINKY 





■ Spoločnosť Oracle Corp., najväčší svetový dodávateľ 
podnikového softvéru, uviedla zlepšenú verziu aplikácie 
Oracle Financials zo sady aplikácií Oracle E-Business 
Suite. Okamžite dostupná nová verzia má pomôcť firmám 
zvýšiť prehľad o financiách, podporiť správu finančných 
rizík a zároveň prispieť k zníženiu prevádzkových 
nákladov. Nové funkcie aplikácií Oracle Financials boli 
vytvorené v spolupráci so zákazníkmi spoločnosti Oracle, 
aby zodpovedali ich potrebám. Nová verzia ponúka 
vylepšené funkcie Business Intelligence, portál zisku 

a straty a portál správy výdajov, ktoré umožňujú 
obchodným manažérom získavať podrobné informácie 
z finančných rozváh. 

■ Po dlhom období vývoja bude v najbližšom čase 
predstavená najnovšia verzia antivírusového programu 
AVG 7 od firmy Grisoft. Oproti predchádzajúcej verzii 
je úplne prepracovaná, s lepšími možnosťami 

a konfiguráciou. Princíp prostredia programu je 
zachovaný, avšak prostredie je plne konfigurovateľné 
a jednoduchšie použiteľné. Prepracované bolo aj 
skenovacie jadro, takže sa môžeme tešiť na ešte lepšiu 
detekciu vírusov. 

■ Spoločnosť IBM oznámila všeobecnú dostupnosť 
databázového softvéru DB2 Universal Database 
Version 8 pre Linux, Unix a Windows. Nový softvér 
zohráva dôležitú úlohu v iniciatívach spoločnosti IBM 


sústredených na e-business podľa potreby, pretože 
pomáha spoločnostiam zjednodušovať a automatizovať 
veľa úloh súvisiacich s údržbou databázových systémov. 
DB2 v8 predstavuje výkonnú základňu pre integráciu 
dôležitých aktív spoločnosti naprieč všetkými platformami 
vrátane Linuxu, Unixu a Windows. Príkladom sú 
zdokonalené možnosti združovania dát umožňujúce 
spoločnostiam integrovať a spravovať rôzne informačné 
zdroje nachádzajúce sa v rôznych počítačových systémoch 
a na rôznych miestach. 

■ Americká spoločnosť Qarbon uviedla na trh 
ViewletBuilder 3.5, novú verziu nástroja pre vytváranie 
on-line prezentácií vysokej kvality. Vdäka novým 
zlepšeniam rýchlosti, možností tvorby prezentácií pre 
prenosné zariadenia typu handheld, rôznych exportných 
formátov a možnosti vytvárať a pridávať k Viewletom 
vlastné animované Flash sekvencie, je nová verzia 
najlepším dostupným nástrojom pre tvorbu 
demonštračných prezentácií. Citeľná je vyššia robustnosť 
a rýchlosť, a to vrátane priebehu kompilácie Viewletov 
(až o 90 % rýchlejšia). Integrovaná je optimalizácia 
Viewletov pre prenosné zariadenia typu handheld 
(napr. Palm OS, Pocket PC, Sharp Zaurus). Pridané boli tiež 
rôzne exportné formáty pre Viewlety, nová je i možnosť 
vytvárať vlastné animované Flash animácie a pripojovať 
ich k demu. 

v 

novinky 


TELEKOMUNIKAČNÉ NOVINKY 


Najväčší výrobca mobilných telefónov - fínska 
Nokia - oznámil, že v polovici tohto roku začne 
dodávať na trh telefóny tretej generácie. 

Ako prvý sa na trh dostane model Nokia 6650. 
Zdržanie príchodu telefónov, umožňujúcich 
posielanie videozáznamov či elektronickej pošty, 
spôsobila nepripravenost operátorov na podporu 
nových technológií, ale aj ich zhoršujúca sa 
finančná situácia v dôsledku celosvetovej stagnácie 
na trhu. 


od TTPCOm, ktorý dostal označenie B'ngo. Je to 
trojpásmový mobilný telefón, umožňujúci hru až 
ôsmich hráčov prostredníctvom Bluetooth či GPRS. 
Výkon potrebný pre hranie hier zabezpečí procesor 
ARM7 a o grafický výstup sa postará TFT displej 
s rozmermi 176 x 220 pixelov pri rozlíšení 65-tisíc 
farieb. Telefón bude využívať i vlastný engine pre 
kvalitnejšie vykreslenie hier - Wireless Graphics 
Engine (WGE), aktuálne na ňom funguje viac než 
stovka titulov. Cena je zatiaľ určená na 200 eur. 



Nokia N-Gage 


■ Spoločnosť Sendo oznámila prvý Smartphone, 
ale bez Microsoftu! Prvý telefón triedy Smartphone 
z dielne britského výrobcu teda pobeží na operačnom 
systéme Symbian, ktorý - podľa slov výrobcu - 
poskytuje adekvátne možnosti a otvorenosť, 
nevyhnutne potrebné pre prístroje novej generácie. 
Pre Microsoft predstavuje odstúpenie spoločnosti 
Sendo stratu dálšieho strategického partnera na poli 
vývoja operačného systému pre mobilné telefóny. 

Fínska Nokia oznámila, že od decembra minulého 
roku zaznamenala zvýšený výskyt chybných batérií, 
ktoré pochádzali od partnerských výrobcov. Tieto 
batérie v drvivej väčšine nie sú chránené proti 
prehrievaniu, čo môže viesť až k zničeniu mobilného 
telefónu. Chybné batérie sa objavujú hlavne 
u pouličných predajcov či v modeloch zakúpených 
prostredníctvom internetu. 


Prvý mobilný telefón orientovaný na hry 
predstavila ešte minulý rok spoločnosť Nokia pod 
názvom N-Gage. I tento impulz dokázal, že 
budúcnosť je v hrách, pretože práve tie sa stanú 
ťahúňom stagnujúceho predaja. Logickým krokom 
je i predstavenie konkurenčného mobilného telefónu 


Novinky u našich operátorov 
■ Od 20. februára 2003 spoločnosť EuroTel 
Bratislava zavádza spoplatnenie posielania krátkych 
textových správ pomocou brány na portály E-zones. 
Cena jednej bežnej SMS (teda i s identifikátorom 
operátora do 160 znakov) je 1 E-zones kredit (EZK), 


čo predstavuje 1 Sk. Na jedno dobitie zákazník získa 
50 EZK, cena v programoch s mesačným paušálom je 
41,60 bez DPH, u majiteľov kariet EASY 50 Sk s DPH. 

■ Spoločnosť Orange Slovensko totiž uvádza nové 
ceny obľúbených telefónov podporujúcich MMS. 

Nokiu 3510i si kúpite v akcii za 990 Sk, a to pre 
všetky mesačné poplatky, alebo sa môžete rozhodnúť 
pre značku SonyEricsson T300 za 2990 Sk. V novom 
cenníku, platnom od 18. februára 2003, nájdete 

i dálšie modely. Cenník i bližšie podrobnosti na 
www.orange.sk. 

■ Všetci zákazníci spoločnosti EuroTel Bratislava si 
už od 4. februára 2003 môžu aktivovať službu 
CAR MONITORING SYSTEM (CMS), ktorá umožňuje 
lokalizáciu motorových vozidiel, monitoruje ich stav, 
pohyb a prevádzkové parametre, pričom poskytuje 

i nadštandardné zabezpečenie proti krádeži. CMS 
pracuje prostredníctvom globálneho satelitného 
polohovacieho systému GPS. 

■ Počas prvých dvoch mesiacov od spustenia 
Lokalizačných služieb od Orange ich využíva 
priemerne 30 000 zákazníkov denne. Nápor začína 
od 10:00 a trvá nepretržite 12 hodín až do 22:00. 
Najvyužívanejšou službou je Nájdi svojich známych, 
ktorá umožňuje jednou SMS správou zistiť 
geografickú polohou iného používateľa v sieti 
Orange. 

■ Nová služba GPRS roaming, ktorá je od 

4. februára sprístupnená zákazníkom spoločnosti 
EuroTel, umožní využívať on-line spojenie bez 
nutnosti vytáčať pred každým dátovým prenosom 
číslo prístupového serveru aj v zahraničí. Momentálne 
túto službu môžete využívať v sieťach T-Mobile 
Nemecko a Česká republika, do konca roku pribudnú 
i dálší partnerskí operátori. 

-dk- 

Najpredávanejším titulom v Českej a Slovenskej 
republike za rok 2002 celkovo sa stal 
Pán Prsteňov: Spoločenstvo Prsteňa. Za ním 
nasledujú Harry Potter a kameň mudrcov, 
Matrix a Gladiátor. Najpredávanejšími českými 
titulmi za rovnaké obdobie sú Tmavomodrý 
svet a Rebelové. 

V roku 2003 sa dá očakávať, že sa predá 
v priebehu jedného roku asi milión DVD 
videodiskov. Na rovnaké množstvo diskov 
by sme si v predchádzajúcom období museli 
počkať šesť rokov... 


Príjmy z predaja DVD videodiskov 
a VHS prekonali tržby z kín 


„Zákazníci majú jasno - DVD je ich 
najobľúbenejší spôsob domácej zábavy," 
konštatoval tentoraz Emiel N. Petrone, 
viceprezident Philips Entertainment Group, 
pretože od zavedenia formátu sa už 
predalo 1,36 miliardy DVD videodiskov. 

Každý majiteľ DVD prehrávača v USA 
a Kanade si za rok 2002 kúpil v priemere 
15 diskov a spolu sa ich na trhu uplatnilo 
685 miliónov, čo je viac než za pät 
predošlých rokov dohromady. DVD videodisky 
mali väčší podiel na trhu než kazety VHS 
a tržby z predaja oboch nosičov vo výške 
20,3 miliardy USD viac než dvojnásobne 
prekonali tržby v kinách - 9,3 miliardy USD. 
Stali sa hlavným zdrojom príjmov filmových 
spoločností. V porovnaní s rokom 2001 
vzrástli v USA a Kanade minuloročné príjmy 
z DVD videodiskov z 6,8 miliardy USD 
o 71 % na 1 1 ,6 miliardy USD. Z toho na 
požičovne pripadá 2,9 miliardy USD 
a predajne zabezpečili 8,7 miliardy USD. 

Medzi najpredávanejšie tituly DVD videodiskov 
sa v roku 2002 zaradili Čierny jastrab 
zostrelený, Harry Potter a kameň mudrcov, 

Doba ľadová, Pán Prsteňov - Spoločenstvo 
Prsteňa a MIIB - Muži v čiernom 2. V roku 
2002 prvý raz zosilnel záujem o DVD 
audiodisky a všetky hudobné spoločnosti 
sľubujú výrazný nárast nových titulov. 

Formát DVD+RW je ako prepisovateľné 
DVD médium zatiaľ najpopulárnejší 
(pravdepodobne kvôli rýchlejšiemu prepisu), 
o čom svedčí celkový počet predaných médií. 
Pravdepodobne aj to bol dôvod, prečo sa 
rozhodla firma Sentinel spustiť v Belgicku 
veľkú výrobu DVD+RW médií. To by mohlo 
pomôcť znížiť cenu týchto médií aj na 
našom trhu, kde práve +RW patria k tým 
najdrahším napriek tomu, že všade vo 
svete je cena +RW rovnaká ako cena -RW... 

Na spoločnosť 321Studios podalo 
združenie filmových spoločností žalobu. 
Dôvodom je ich nástroj DVD X Copy, 
o ktorom podrobnejšie píšeme aj v našom 
časopise. 321Studios sa ohradzuje tým, 
že ich nástroj ponúka len to, na čo majú 
ľudia právo podľa amerických zákonov - 
vyrobiť si kvalitnú záložnú kópiu. 

To, s čím oponujú producenti, že sa DVD X 
Copy stáva lacným profesionálnym 
nástrojom práve pre pirátov, popierajú, 
a aby svoje tvrdenie dokázali, vyhlásili 
odmenu 10 000 dolárov za odhalenie 
a usvedčenie piráta, ktorý by na svoju 
nelegálnu činnosť používal práve ich softvér. 
Ako sami vidíte, získať 10 000 dolárov nie 
je až taký problém. Stačí sa trochu poobzerať 
po Slovensku... 

~jr~ 

■ Začneme trocha smutnou správou pre priaznivcov 
Half-Life módu - Counter Strike-u. Oficiálny single player 
nasledovník - Condition Zero - bol opát posunutý 

z mája na jeseň 2003. Hra už musí odolávať značnému 
posmechu, pretože zatiaľ čo pri ohlásení vyzerala 
veľmi nádejne, teraz to vyzerá ako nepodarená 
komédia. Neustále odkladanie od marca minulého roku, 
niekoľkonásobná zmena vývojárskeho tímu - všetko 
nasvedčuje tomu, že CS: CZ nebude to, čo sme čakali. 

■ Trocha pozitívnejšie pôsobí zoznam hier, ktoré vyšli 
vo februári, resp. vyjdú v blízkej budúcnosti. Všetky 
nasledujúce hry by mali byť k dispozícii na pultoch 
obchodov v priebehu marca: špionážna akcia 

Tom Clancy's Splinter Celí, 3 D stratégia Command & 
Conquer: Generals, grafické orgie FPS Unreal II: The 
Awakening, vesmírne diplomacie a osídľovanie 
v Master of Orión III, historická stratégia zo starého 
Ríma - Praetorians, vesmírny obchod a la Privateer 
v podaní Freelanceru od Microsoftu či datadisk na 
úspešný Heroes of Might and Mágie. 

■ Keď sme pri C & C: Generals a Unreal Tournament 
2003, tieto hry pravdepodobne budú môcť byť 

v Nemecku predávané len dospelým osobám a minimálne 
UT2003 bude mať zmenšenú mieru brutality. Nevieme 
síce na základe čoho by mal napríklad Generals narušiť 


vývoj nemeckej mládeže, aleje to typický prípad, 
keď o veciach rozhodujú ľudia, ktorí danej problematike 
celkom nerozumejú. 

■ Zaujímavosťou je aj spolupráca ruskej vydavateľskej 
spoločnosti Buka Entertainment so svetovou 
ochranárskou organizáciou WWF. Tá totiž na objednávku 
vyrobila hru Save the Leopards, ktorá bude zadarmo 
prikladaná k herným produktom od Buka Ent. 

Do povedomia ľudí sa tak má dostať téma ochrany 
prírody a ohrozených druhov zvierat. 

■ Musím sa zmieniť i o pokračovaní série Delta Force 
od tímu Novalogic. Dosiaľ sa niesla v znamení asi štyroch 
dielov, ktoré sa vyznačovali slabým grafickým enginom, 
slabou umelou inteligenciou a maximálne hodnotenia 
boli tesne nad priemerom. Nové pokračovanie 

Delta Force: Black Hawk Down, ktoré má vyjsť asi 
koncom marca, má však byť absolútne iné. Tí bystrejší 
už tušia, že sa v úlohe amerických vojakov pozriete do 
Mogadisha v Afrike roku 1993. Tu sa totiž odohrali 
udalosti, ktoré sfilmoval aj Ridley Scott vo svojom 
filme Black Hawk Down. Hra má obsahovať kompletne 
zlepšený Commanche4 engine, vzdušné súboje nad 
mestom a podobne. Demo vyzerá naozaj nádejne, preto 
nie je dôvod netešiť sa. 

-zr- 



■ Najnovšiu verziu OpenOffice 1.0.2 pre FreeBSD 5.0 
alebo 4.7 možno stiahnuť zo stránky: http:// 
projects. imp. ch/ openoffice/ 

■ Xandros Desktop Standard 1.0 je na svete - nová 
distribúcia je postavená na pôvodnom kóde Xandros 
Desktop 1.0, ktorý má teraz názov Xandros Desktop 
Deluxe. 

■ O najnovšej verzii KDE 3.1 sa možno dozvedieť na 
st rá n ke http ://www. kde. org/announcements/ 
announce-3.1 .html a stiahnuť ju možno aj zo zrkadlových 
FTP archívov. 

■ Japonskí výrobcovia odstupujú od snáh pretlačiť 
proprietárny softvér do širšieho spektra používania a skôr 
sa zaujímajú o operačné systémy Open Source, najmä 

o Linux. 

■ SCO Group odhalila rúcho softvéru SCOoffice Server, 
ktorý je zameraný na menšie a stredné podniky. Viac sa 
píše na stránke http://www.serverwatch.com 

■ Sun sa snaží presvedčiť školy vo Veľkej Británii, aby 
skúsili používať StarOffice. Sun sa zameriava na štátny 
sektor s ponukou poskytnúť zľavy. Už vyše 400 škôl má 
licenciu na StarOffice a Sun Microsystems zastáva názor, 
že keby každá škola prestala používať Microsoft Office, 
ušetrilo by sa 48 miliónov libier. Cenový argument je veľmi 
dôležitý, lebo školy si nemusia ani kúpiť najnovší 


hardvér, povedal Dávid Stephenson, predstaviteľ Sun 
Microsystems. „Nesnažíme sa dominovať, ale chceme 
zlepšiť ponuku a možnosť výberu." Jednou z takých 
vzdelávacích inštitúcií je škola v Kente, ktorej predstaviteľ 
hovorí: „Poznatky z používania Microsoft Office ľahko 
zužitkujeme aj v práci so StarOffice." Cena za licenciu 
Microsoftu sa pohybuje okolo 35 až 80 libier na jeden 
počítač. 

■ Verano - firma, ktorá sa zaoberá vývojom a predajom 
softvéru pre širokú škálu priemyselného použitia, sa 
natrvalo venuje Linuxu, keďže veľa zákazníkov prechádza 
na túto platformu. 

■ K stiahnutiu je opravené jadro pre Mandrake 9.0, 

v ktorom sú ošetrené problémy z predchádzajúcej verzie. 

■ Najnovšia verzia kompilátora GCC 3.2.2 je k dispozícii. 

■ XPde je prostredie pre desktop a Window manažér pre 
Linux, ktorý sa podobá systému Windows XP. 

■ Konzorcium OASIS pre štandardy vykročilo smerom 

k webu s úmyslom ratifikovať XACML (Extensible Access 
Control Markup Language 1.0) ako Open štandard OASIS. 

■ Softvérové novinky KDE sú: Qastrocam 3.5, 

XDrawChem 1.6.5, Skylendar 1.2, FeroxO.lb, LinCVS 
1.1.1, KStella 0.8.0 a Konserve 0.8. 

■ v 

-JS- 


MULTIMÉDIÁ A PRINTING 


■ Firma Roxio začala prijímať predobjednávky na novú 
verziu napaľovacieho softvéru Easy CD and DVD 
Creator 6. Pri predobjednávke je zaujímavá nielen cena 
(99 dolárov), ale aj možnosť získať zaujímavý darček. 
Okrem 5 ks CD-R médií Imation je to tričko, slúchadlá 
alebo zásobník na CD disky. Nová, v poradí už šiesta 
verzia má veľkú šancu dostať sa medzi napaľovacími 
programami na výslnie. 

■ Aj spoločnosť Ahead vraj pripravuje novú verziu 
svojho obľúbeného programu Nero Burnning Rom 
údajne v novej, v poradí už šiestej hlavnej verzii. To, či 
nejde len o kačicu, sa nám zatiaľ nepodarilo zistiť. 

Je totiž dosť pravdepodobné, že v skutočnosti pôjde 
„iba" o verziu 5.6.x.x. Ahead sa zatiaľ k informácii, ktorá 
preletela internetom oficiálne nevyjadrila a ani ju nijak 
nekomentovala. Zatiaľ nie sú známe žiadne podrobnosti, 
a tak sa budeme musieť uspokojiť s aktualizáciou v 


podobe verzie 5.5.10.13, ktorá odstraňuje množstvo 
predošlých problémov, vytýkaných verziám 5.5.10.x... 

■ Pioneer a TDK spoločne pracujú na vývoji novej 
generácie DVD rekordérov. Podľa predbežných 
vyhlásení sa dajú očakávať prvé reálne modely 
na trhu údajne ešte tento rok (v období Vianoc) a ich 
rýchlosť by mala byť 4- až 5-násobne vyššia oproti 
dnešnému štandardu! Znamená to, že nová generácia 
by nemala mať 8 x, ako sa pôvodne predpokladalo, 
ale priamo už 16x, resp. 20 x! Pre spotrebiteľa 
to znamená úžasnú rýchlosť napaľovania, no zároveň 
to prináša množstvo potenciálnych problémov. 

Spomeňme len tie najzávažnejšie - špeciálne médiá 
(budú určite oveľa drahšie) a dátový prenos (pri 20 x 
to predstavuje okolo 27 MB/s). Len pre zaujímavosť, 
ak by sme si rýchlosť záznamu 20 x prepočítali na rýchlosť 
zápisu CD-R, dostali by sme sa ku 184-násobku CD-R, 

čo je viac ako dosť. Pre úplnosť dodávame, že 
najvyššia dnes používaná rýchlosť zápisu je u 
DVD 4x a u CD 52 x! 

Ako už iste viete, spoločnosť KISS vyrába už 
nejaký čas veľmi populárne DivX prehrávače. Ich 
výroba je ešte len v plienkach, pretože majú stále 
veľké množstvo obmedzení (nulová podpora 
novších verzií kodeku, problémy s titulkami, 
absencia podpory našej znakovej sady a pod.). 

Sú však veľmi populárne a žiadané medzi 
spotrebiteľmi, preto sa konečne našla firma, ktorá 
ich do susedného Česka dodáva. Cena sa nám zdá 
celkom prijateľná (cca 12 500 korún za model 
DP-450) a azda aj preto idú tak dobre na odbyt. 

U nás sa stále len čaká a čaká na šikovného dovozcu 
týchto prístrojov... 

Spoločnosť Libra zaradila do svojej ponuky 
na Slovensku nový model digitálneho 
3,2 MegaPixelového fotoaparátu SAMSUNG 
DIGIMAX 350SE za veľmi zaujímavú cenu. Má veľmi 
atraktívny dizajn, skvelé technické parametre 
a ergonomicky prívetivé ovládanie. Celkový dobrý 
dojem z fotoaparátu zvyšuje aj tvrdené puzdro 
a v neposlednom rade aj výborné výsledky 
porovnateľné s drahšou konkurenciou. Je to kandidát 
na najpredávanejší rodinný digitálny fotoaparát 
pre letnú sezónu roku 2003. Určite sa naň pozrieme 
v budúcich číslach... 


SECURITY NOVINKY 


Piateho februára vydal Microsoft kumulatívnu 
opravu pre Internet Explorer verzií 5.01 SP3, 

5.5 SP2, 6.0 a 6.0 SPI. Záplata obsahuje všetky 
dosiaľ vydané opravy a pridáva dve nové. 

Prvá opravuje chybu bezpečnosti pri práci s právami 
jednotlivých domén a druhá opravuje kód, ktorý 
umožňoval útočníkovi pomocou zmeneného 
help súboru spúšťať na cieľovom počítači 
ľubovolný kód. O týždeň neskôr vydal Microsoft 
ďalšiu opravu, ktorá opravovala problém s http 
autentifikáciou, ktorý spôsobila práve kumulatívna 
oprava. 

■ Microsoft vydal novú verziu bezpečnostného 
nástroja MBSA (Microsoft Baseline Security 
Analyzer), ktorý pomáha pri zisťovaní chýbajúcich 
záplat v systémoch založených na technológii 
Windows NT. MBSA je zdarma dostupný na webe 
Microsoftu. 


■ HP ponúka lacnú čiernobielu tlač, a to 
prostredníctvom čiernobielej laserovej tlačiarne 
pre kancelárie - HP LaserJet 1005w. Tlačiareň HP 
LaserJet 1005w je určená pre firemných 
používateľov, jednotlivcov pracujúcich v malých 
kanceláriách a pre ľudí, ktorí pracujú doma 
a potrebujú rýchlo, jednoducho a lacno tlačiť viaceré 
druhy dokumentov. Tlačiareň má nízke náklady na 
tlač pri odporúčanej mesačnej záťaži 7000 strán 
za mesiac a tonerovej kazete HP all-in-one. Tlačiareň 
HP LaserJet 1005w je na slovenskom trhu dostupná 
v cene 11 190 Sk bez DPH. Nové, cenovo dostupné 
multifunkčné zariadenie HP Officejet 51 10 je 
vhodné pre domácich používateľov alebo malé 
firmy. Zákazníci v tomto jedinom zariadení získajú 
plnofarebné riešenia pre všetky funkcie: tlač, 
faxovanie, kopíro-vanie i skenovanie. Všetko 
v jedinom kompaktnom výrobku s jednoduchým 
ovládaním. Optimalizované tlačové rozlíšenie 
4800 x 1200 dpi prináša zákazníkom realistické 
odtiene pokožky a verný výzor ich fotografií. 

Na slovenskom trhu sa predáva v cene od 8992 Sk 
bez DPH. HP Officejet 6110 zaujme už na prvý 
pohľad svojou úspornou veľkosťou. Toto multifunkčné 
zariadenie je svojou rýchlosťou a jednoduchým 
použitím prispôsobené pre uspokojovanie 
požiadaviek väčšiny používateľov z radov domácností 
a rodinných firiem. Kompaktné rozmery tohto 
integrovaného zariadenia (výška menej ako 30 cm, 
hĺbka 40 cm) znamenajú, že ho možno umiestniť na 


■ Na chybu v implementácii protokolu pre 
šifrovaný prenos dát - zväčša hesiel - SSL/TLS 
upozornili českí kryptológovia. Chyba umožňuje 
pomocou kryptoanalýzy a odchytávania komunikácie 
medzi klientom s serverom v pomerne krátkej dobe 
zistiť správne heslo. Chybu obsahuje napríklad MS 
Outlook pri komunikácii prostredníctvom IMAP, ale aj 
samotná open-source implementácia OpenSSL, pre 
ktorú je už dostupná oprava. 

■ Internetom sa šíri linuxový vírus v podobe MP3 
súboru, ktorý využíva chybu v prehrávači MPG123 
pre0.59s. Vírus po infiltrácii maže všetky súbory 

z domáceho adresára používateľa. Šíri sa najmä 
výmennými P2P sieťami, kde je sťahovanie 
akýchkoľvek MP3 súborov veľmi populárne. 

Neznámy cracker ukradol začiatkom februára zo 
systému spoločnosti Data Processors International, 


akékoľvek miesto v malých rodinných kanceláriách. 

HP Officejet 61 1 0 je na Slovensku dostupné v cene 
od 15 658 Sk bez DPH. 

■ Nová laserová tlačiareň EPSON AcuLaser C900 
spája prednosti farebnej laserovej tlačiarne 
s vysokým rozlíšením na strane jednej s efektivitou a 
úspornosťou čiernobielej laserovej tlačiarne na strane 
druhej. Obracia sa na všetkých profesionálnych 
používateľov, ktorí chcú prejsť od atramentovej 
tlačiarne k laserovej tlačiarni alebo chcú nahradiť 
svoju monochromatickú laserovú tlačiareň za 
farebnú. EPSON AcuLaser C900 bude možné kúpiť v 
obchode od februára/marca 2003 za cenu 41 340 Sk. 
Súčasne príde do obchodov i sieťová verzia EPSON 
AcuLaser C900N za 46 510 Sk. 

Výkonnejší model EPSON AcuLaser C1900 sa hodí 
pre pracovné skupiny v oblasti obchodu. Vyznačuje 
sa jednoduchou manipuláciou a rýchlou tlačou - tlačí 
až 16 strán za minútu pri čiernobielej tlači a štyri 
strany pri farebnej tlači. Pritom dosahuje rozlíšenie 
až 2400 dpi. Popri tomto štandardnom prevedení 
ponúka EPSON navyše tri ďalšie verzie: PostScript, 
Duplex a Wireless. Všetky štyri laserové tlačiarne už 
dostupné na našom trhu dostanete za nasledujúce 
ceny: EPSON AcuLaser C1900 za 56 850 Sk, EPSON 
AcuLaser C1900PS za 67 180 Sk, EPSON AcuLaser 
C1900D 72 307 Sk a EPSON AcuLaser C1900WÍFÍ za 
70 240 Sk. 

~jr~ 


ktorá spracováva transakcie napríklad pre VISA 
a MasterCard, čísla približne 8 miliónov platobných 
kariet. Podľa posledných informácií nebola dosiaľ 
zaznamenaná žiadna podozrivá transakcia no 
s veľkou pravdepodobnosťou je to iba otázka času. 

■ Veľkú diskusiu vzbudili okolnosti okolo zverejnenia 
bezpečnostnej chyby servera fotoalbumy.sk. 

Autor objavu sa totiž po predchádzajúcom 
upozornení autorov fotoalbumov rozhodol opis 
chyby zverejniť na blackhole.sk na čo autori 
fotoalbumov reagovali hrozbou tresného oznámenia. 
Paradoxné je to, že chybu využíval už pred jej 
zverejnením relatívne veľký počet „zasvätených" 
používateľov. Chyba umožňovala jednoduchým 
spôsobom prezerať fotky zo zamknutých albumov 
používateľov aj bez znalosti hesla. V súčasnosti by 
mala byt chyba odstránená. 

-rs- 




novinky 


Nový 3Dmark03 

Nový 3Dmark je tu a vzbudzuje viac kontroverzných 
reakcií ako ktorákoľvek iná novinka v oblasti IT. 
Prekvapivo sa na stranu jeho odporcov pridala 
aj nVidia - dlhodobý Betapartner Futuremarku pri 
vývoji tohto testu. Dôvodom podľa nVidie je 
neobjektívnosť a malá vypovedacia hodnota 
celkového skóre, druhá strana poukazuje na horšie 
výsledky čipov nVidie v porovnaní s hlavným 
rivalom - ATI a z nich logicky vyplývajúcu dezilúziu. 
O tomto probléme však neskôr, teraz sa pozrime 
na základné špecifikácie testu. Veľkosť inštalačného 
súboru je 177 MB, a keďže ide o DirectX 9 test, 
budete si musieť ešte pred jeho inštaláciu 
nainštalovať toto rozhranie. 

Benchmark obsahuje 4 herné testy: (no všetky 
spustíte len na kartách s plnou hardvérovou 
podporou DirectX 9.) 

1 . Wings of Fúry (reprezentuje letecký simulátor) - 
DirectX7test - jediný, ktorý spustíte na kartách 
s HW podporou DirectX 7, ktorú však podľa 
vývojárov Futuremarku využíva v plnej miere. 


Web Matrix - webové aplikácie 
typu hobby 

Z hľadiska financovania prevádzky sa webové 
aplikácie rozdeľujú na komerčné, aplikácie rôznych 
inštitúcií a aplikácie typu hobby. Náklady na webové 
sídlo môžeme rozdeliť na dve časti, jednak sú to 
jednorazové náklady na jeho zriadenie a potom 
pravidelné náklady na prevádzku. Z technického 
hľadiska potrebujeme na vývoj a následné fungovanie 
webovej aplikácie serverový operačný systém, 
vo väčšine prípadov aj databázový server a aplikačná 
logika je vytvorená pomocou nejakého skriptového 
systému. 

Aplikácie typu hobby 

Na „serverovej" strane webových aplikácií typu hobby 
má prevahu LINUX. Na klientskej strane sú to pri 
hobby aplikáciách domáce počítače pripojené na 
internet a, samozrejme, počítače vo firmách. Klienti 
hobby aplikácií totiž určite občas využijú aj počítač 
vo firme. Pri týchto domácich i firemných klientskych 
počítačoch má zase prevahu operačný systém 
Windows. Tu sa pred rokmi podarilo Microsoftu 
obsadiť so svojím Internet Explorerom rozhodujúci 
podiel na trhu webových prehliadačov. O niečo 
podobné sa teraz snaží Microsoft aj na serverovej 
strane, veď webovú stránku má dnes prakticky 
každá firma a aj veľa jednotlivcov. A tieto kategórie 
sa, samozrejme, prelínajú, veď úspešný manažér 
veľkej firmy môže byť aj zanieteným pestovateľom 
kaktusov, chovateľom exotických živočíchov 


Zopár zaujímavostí o LIBRA Games Párty 

Spoločnosť LIBRA Electronics Slovakia, a. s., 
v spolupráci s herným portálom 
www.counter-strike.sk a za aktívnej podpory 
spoločností SMC a Intel zorganizovala uplynulý 
víkend v poradí už druhý ročník najväčšej hernej 
súťaže Slovenska - LIBRA Games Párty II. 

Akcia sa tento raz konala v spoločenskom dome 
Trnávka Bratislava a zúčastnilo sa jej viac než 
220 hráčov zo Slovenskej a z Českej republiky. 

Hrali sa najmä počítačové hry Counter Strike, 
Warcraft 3 a Quake 3. Turnaje boli dotované sumou 
50 000 Sk. 

Podľa vyjadrenia samotných hráčov išlo vôbec 
o najkvalitnejšiu a svojím rozsahom najväčšiu hernú 


Používa Cubemapy, Per Pixel Lightning, no 
kritizované je použitie Pixel Shaderov 

2. Battle of Proxycon/ Alpha Squadron (3 D 
strieľačka) - je rovnako ako tretí test založený na 
možnostiach DirectX 8.1 a používa Pixel Shadery 
verzie 1 .4 - tie však obsahujú len čipy ako ATI 
Radeon 8500 a 9x00, či nVidia Geforce FX... 

To však neznamená, že na kartách s čipmi 
GeForce 3 a 4 tieto testy nespustíte, no keďže 
podporujú len Pixel Shadery (PS) 1.1 zaplatíte 
nižším výkonom... A práve nasadenie PS 1.4 je 
teda jedným z dôvodov nižšieho skóre čipov 
nVidie v porovnaní s tými od ATI. No to, že 
napríklad ani Geforce 4 Ti nepodporuje DirectX vo 
verzii 8.1, je problémom samotnej nVidie... 

3. Trolľs Lair (RPG) - grafická karta tu musí 

v každom frame vyrenderovať 560 000 polygónov, 
pri kartách s podporou Pixel Shaderov 1.4 sa toto 
množstvo redukuje na 280 000. 

4. Náture II - je DirectX 9 test a tak využíva 
Shadery verzie 2.0, High Color Range a 1 28-bitovú 
internú farebnú precíznosť 

Výpočet výsledného skóre: 

3DMark03 skóre = (Game Test 1 frame-rate x 7.3) + 


(Game Test 2 frame-rate x 37) + 

(Game Test 3 frame-rate x 47.1) + 

(Game Test 4 frame-rate x 38.7) 

Futuremark ním jasne označil DirectX 7 karty za 
out of dáte... 

3Dmark 03 tiež testuje procesor (CPU test) a výkon 
zvukových kariet/ kodekov (s 24 a 60 zdrojmi zvuku). 
Ako už je zvykom, prichádza v dvoch verziách -- Free 
a Pro (cena 40 USD) 

Minimálne odporúčané požiadavky na 
systém sú: 

• 1000 MHz x86 kompatibilný procesor 

• 256 MB RAM 

• 32 MB grafická karta kompatibilná s DirectX 9 
s plnou HW podporou DirectX 7 

• nainštalované DirectX 9 

• podporované sú OS od Windows 98 po 
Windows XP 

Linky na download: http://www.futuremark.com/ 
download/?3dmark03.shtml 

Boris Bugáň 


a podobne. V prípade, že si chceme zriadiť či už 
osobnú webovú stránku alebo stránku, na ktorej 
budeme propagovať našu záľubu, stačí nájsť nejaké 
webhostingové sídlo, vyvinúť alebo z komponentov 
poskladať svoju webovú aplikáciu a umiestniť ju na 
server. Vo väčšine prípadov u webhostingu natrafíme 
práve na kombináciu LINUX - MySQL- PHP. Existujú, 
samozrejme, aj webhostingové sídla, ktoré využívajú 
operačný systém Windows, skriptový systém ASP 
(najnovšie ASP.NET) a databázový server SQL Server 
2000 . 

ASP.NET a platforma .NET Framework 

„Želiezkom v ohni", ktorým chce Microsoft preniknúť 
do segmentu hobby aplikácií, sú serverové ASP.NET 
stránky. Na prevádzku webovej aplikácie potom 
potrebujeme kúpiť len operačný systém Windows. 
Samotná technologická platforma .NET Framework, 
ktorej súčasťou sú aj ASP.NET stránky, je k dispozícii 
úplne zadarmo. Z technického hľadiska je to približne 
20 MB súbor, ktorý sa dá stiahnuť z webu alebo 
získať na CD. Aj funkčné jadro databázového serveru 
MS SQL Serveru 2000 (obmedzené na 5 paralelných 
procesov) pod názvom MSDE (Microsoft Data Engine) 
sa za určitých podmienok dá voľne šíriť. Čo nám ešte 
chýba? Už vyše pol roka existuje voľne šíriteľné 
vývojové prostredie priamo od Microsoftu s názvom 
Web Matrix (http://www.asp.net/webmatrix). 
Inštalačný súbor má menej ako 1.5 MB. Na webovej 
stránke Web Matrixu je okrem inštalačného súboru, 
dokumentácie, on-line tutoriálu aj 70-stránková 
elektronická kniha Inside ASP.NET Web Matrix 


z vydavateľstva Wrox vo formáte PDF. Pre zaujímavosť 
dodáme, že verzia dostupná v čase písania tohto 
článku bola Beta 0.54. Finálna verzia by sa na 
spomínanej adrese mohla objaviť možno začiatkom 
marca. 

Web Matrix verzus Visual Studio.NET 

Visual Štúdio je projektovo orientované vývojové 
prostredie, to znamená, že so súbormi tvoriacimi 
projekt pracujeme ako s jedným kompaktným 
celkom. Web Matrix je súborovo orientované 
vývojové prostredie - teda s projektom pracujeme 
po jednotlivých súboroch. Príjemnou správou však je, 
že WebMatrix umožňuje oddelenie HTML kódu a 
skriptového kódu. Výhody sú nesporné. Na webovom 
projekte pracuje spravidla viac ľudí, takto môže 
nezávisle pracovať dizajnér na HTML stránkach 
a programátor nad kódom. Ďalším rozdielom je, že 
Visual Štúdio podporuje v súčastnej dobe viac než 
dvadsať programovacích jazykov. Web Matrix 
podporuje programovacie jazyky len dva - tie 
najdôležitejšie, Visual C# a Visual Basic. 
Mnohonásobne menší inštalačný súbor Web Matrixu 
logicky svedčí o menej komplexnom používateľskom 
rozhraní. Všetky základné funkcionality moderného 
vývojového prostredia však zostali zachované. 
Namiesto chýbajúcej komplexnej dokumentácie 
odporúčame vytlačiť si spomínanú knihu Inside 
ASP.NET Web Matrix. Podrobnostiam čo sa týka 
vývoja ASP.NET aplikácie sa budeme venovať v blízkej 
budúcnosti. 

Ľuboslav Lacko 


párty organizovanú v histórii Slovenska. O takýto 
výsledok sa zaslúžil najmä profesionálny prístup 
zo strany realizačného tímu spoločnosti LIBRA 
Electronics Slovakia, a. s. a, samozrejme, skvelá 
podpora zo strany sponzorov. Atmosféra bola 
jednoznačne vynikajúca a odhliadnuc od „zdravej" 
súťaživosti hráčov prebiehala celá akcia v pokojnej 
a priateľskej atmosfére. 

Hladký priebieh počas celej akcie zabezpečoval 
výkonný dvojprocesorový server ISP5520 
postavený na platforme Intel osadený 
procesormi Intel Xeon. Hráči tak mohli na vlastnej 
koži vychutnať výkon a stabilné prostredie 
najmodernejších serverových technológií 
spoločnosti Intel s implementovanou technológoiu 
Hyperthreading. 


Podľa Miriam Vaníkovej, marketingovej manažérky 
spoločnosti LIBRA Electronics Slovakia, a. s., 
sa môžu hráči tešiť už čoskoro na pokračovanie. 
Podľa dnešných odhadov bude tá nasledujúca 
Games Párty svojim rozsahom minimálne dvakrát 
taká veľká. 


Niekolko zaujímavých čísel: 

Celkov počet hráčov 223 

Vek najmladšieho/najstaršieho hráča 1 3/46 rokov 

Počet počítačov na ktorých 

prebiehali turnaje 231 

Celkový počet počítačov 248 

Počet switchov SMC 25 

Odhad celkového počtu 

prepojovacích káblov 3500 metrov 


-press- 

školy a internet 


Školy sa bez internetu nezaobídu 

Ak majú Slováci obstáť v európskej konkurencii, potrebujeme radikálne 
zmeny v spôsobe vzdelávania 


V decembrovom čísle sme písali o zásadnom civili- 
začnom prechode medzi dvoma typmi spoločnosti: 
od spoločnosti industriálnej k spoločnosti 
informačnej. Tak ako motorom industriálnej 
spoločnosti boli výrobné stroje, motorom informačnej 
spoločnosti sú informačné technológie, najmä 
počítačové siete. Vďaka týmto technológiám sa 
informácie získavajú, zhromažďujú, spracovávajú 

a šíria omnoho rýchlejšie ako kedykoľvek predtým. 
Vďaka tomu sa zrýchľuje tempo vo všetkých 
oblastiach ľudskej činnosti, najmä v ekonomike. 
Oblasti, za ktoré zodpovedá štát, väčšinou reagujú 
pomalšie. Týka sa to aj školstva, hoci to hrá 
v informačnej spoločnosti spolu s vedou a výskumom 
kľúčovú úlohu. Znalosti boli pre ľudí dôležité vždy, 
v informačnej spoločnosti však získavajú absolútnu 
prioritu. Hovorí sa o znalostnej ekonomike, v ktorej 
najväčším bohatstvom nie sú výrobné prostriedky 
či kapitál, ale vedomosti. Tí, čo vedia niečo viac, 
obstoja v konkurencii. A pretože život sa zrýchlil, 
poznatky je potrebné neustále obnovovať. Škola by 
preto mala pripravovať žiakov na celoživotné 
vzdelávanie. Mala by ich viesť k tomu, aby si sami 
dokázali vyhľadávať informačné zdroje a rozširovať 
svoje obzory. A medzi zásadné informačné zdroje 
dnes patrí internet. Škola 21. storočia preto 
nevyhnutne musí vychovávať k počítačovej 
gramotnosti. 

Revolúcia vo vzdelaní 

Jedným slovom, informačná spoločnosť potrebuje 
ľudí, ktorí sú tvoriví, dokážu hľadať súvislosti 
a orientovať sa v nekonečných zdrojoch informácií, 
ktoré im poskytujú moderné technológie. Ak sa má 
stať Slovensko súčasťou Európskej únie, stane sa 
súčasťou tejto informačnej spoločnosti. Je otázne, 
či naši ľudia dokážu potom obstáť a presadiť sa na 
celoeurópskom trhu práce. Znalosť cudzích jazykov 
nie je všetko. Bez ovládania internetu a práce 
s počítačom už teraz nie je možné uspieť v konkurze 
na mnohé pracovné miesta. 

V západnej Európe (najmä v Holandsku 

a škandinávskych krajinách) výpočtová technika 
radikálne mení spôsob vyučovania. Učiteľ už neučí, 
ale vytvára deťom podmienky, aby mohli objavovať 
a učiť sa sami. Prostredníctvom internetu 
a multimediálnych CD-ROM-ov. Prečo by sa mali žiaci 
oboznamovať s biológiou prostredníctvom nezáživnej 
učebnice, keď v multimediálnej encyklopédii môžu 
nasadnúť do rakety a cestovať trojrozmerným 
modelom ľudského tela? A prečo by sa mali uspokojiť 
s informáciami z učebnice vydanej pred pár rokmi, 
keď si na internete môžu nájsť najnovšie poznatky? 
Učiteľ, samozrejme, oboznámi deti so základnými 
faktmi, ktoré by mali poznať. Okrem toho však 
nechá priestor ich vlastnej zvedavosti, aby si sami 
klikali na tie odkazy, ktoré ich zaujmú. 

Ďalším trendom je prepájanie poznatkov z rôznych 
predmetov. Realizuje sa cez žiacke projekty. V triede 
sa vytvoria tímy a každý dostane nejakú úlohu, na 
ktorej dlhodobo pracuje. Napríklad vytvoriť malú 
encyklopédiu rastlín v ich regióne a zverejniť ju 
na internete v niekoľkých jazykových verziách. 

V takomto projekte sa využije botanika, zemepis, 
materinský jazyk, cudzie jazyky a, samozrejme, 
práca s textovým editorom, grafickým programom 

a nástrojmi webového publikovania. Hlavným cieľom 
je, aby si študenti uvedomili, na čo všetko sa dá 
počítač použiť. Navyše sa takto naučia chápať veci 
vo vzájomných súvislostiach. 

Český projekt mešká 

Základným predpokladom, aby školy mohli 
fungovať týmto novým spôsobom, je ich vybavenosť 



počítačovými učebňami, napojenými na internet. 
Ďalšou dôležitou podmienkou je, aby samotní 
pedagógovia vedeli pracovať s počítačom a dokázali 
využiť jeho možnosti pri vzdelávaní. Krajiny strednej 
a východnej Európy boli ešte pred niekoľkými rokmi 
z tohto hľadiska úplne zaostalé. Vo väčšine z nich 
však už prebiehajú štátom podporované projekty, 
ktoré sa snažia dohnať zaostávanie v informatizácii 
školstva. 

V Poľsku prebieha projekt Infoklasa. Ide o spoločnú 
aktivitu poľského parlamentu, neziskových organizácií 
a súkromných firiem. Projekt zahŕňa pripájanie škôl 
na internet, jeho využívanie pri vyučovaní či školenia 
učiteľov. Všetky počítačové učebne zároveň slúžia 
miestnym občanom ako miesta verejného prístupu 
na internet. Na zapájanie škôl na internet je 
zameraný aj madärský projekt SchoolNet. 

Český parlament v minulom roku vyčlenil značné 
prostriedky na projekt Internet do škôl. Cieľ napojiť 
na internet všetky základné a stredné školy do konca 
roka 2002 sa však nepodarilo splniť. Zavádzanie 
internetu výrazne spomalili vlaňajšie katastrofálne 
povodne. V tejto chvíli ešte neskončila prvá vlna, 
v ktorej malo byť vybavených informačnými 
technológiami 3620 najmenej vybavených škôl. 
Pripravuje sa druhá vlna, v ktorej sa má zlepšiť 
vybavenie 2000 lepšie vybavených škôl. 

Začiatkom februára sa v Českej republike rozbehol 
Národný vzdelávací program počítačovej 
gramotnosti. Ide o štátom dotované vzdelávacie 
kurzy, na ktorých sa aj úplný začiatočník naučí 
pracovať s počítačom a internetom. Zaplatí pritom 
len polovicu ceny kurzu, druhú polovicu hradí štát. 
Takto môže byť počítačová gramotnosť 
sprostredkovaná aj pre tých, ktorí už do školy 
nechodia. A toto je jedna z významných úloh štátu 
pri prechode na informačnú spoločnosť: Zabezpečiť, 
aby prácu s informačnými technológiami, aspoň na 
základnej úrovni, ovládali všetci obyvatelia. Pretože 
v informačnej spoločnosti tí, ktorí nemajú prístup 
k moderným informačným zdrojom, ostávajú 
v nevýhode a stávajú sa druhoradými občanmi. 


Digitálni štúrovci 

Slovensko má svoj program informatizácie školstva 
už dávnejšie, nie však zásluhou štátneho aparátu. 
Niekoľko ľudí z akademického prostredia vypracovalo 
už v roku 1999 projekt Infovek, ktorý ako svoju 
koncepciu prijalo aj ministerstvo školstva. Ak by sa 
na napĺňanie tohto projektu našlo v štátnom 
rozpočte viac peňazí, mohli byť už dnes napojené na 
internet všetky slovenské školy vrátane základných. 

V projekte ide predovšetkým o tri úlohy: 

1 . Postupne vybaviť všetky stredné a základné školy 
počítačmi a prístupom na internet. Z prostriedkov 
Infoveku sa školám hradia aj poplatky za 
pripojenie. 

2. Zabezpečiť týmto školám tzv. edukačné balíčky: 
dodávať im vzdelávacie CD-ROM-y a vytvárať 
špeciálny webový obsah k výučbe jednotlivých 
predmetov. 

3. Spolupracovať pri školení učiteľov, aby vedeli, ako 
s týmito technológiami pracovať. 

Ďalšia iniciatíva, s ktorou prišiel projekt Infovek len 
minulý rok, sa nazýva Digitálni štúrovci. Myšlienka 
je to jednoduchá. Učitelia, ktorí už boli vyškolení na 
prácu s internetom, majú svoje poznatky šíriť d a I ej 
v rámci miestnej komunity. Podobne, ako kedysi 
štúrovci šírili spisovný jazyk. Školy, pripojené na sieť, 
by tiež mali mimo školského vyučovania poskytovať 
toto pripojenie pre záujemcov z radov verejnosti. 
Infovek tiež podporuje rôzne školské projekty, 
využívajúce informačné technológie. Patria medzi ne 
aj takzvané teleprojekty. Teleprojekt je projekt na 
diaľku, spočíva v spolupráci dvoch alebo viacerých 
škôl, ktoré spoločne riešia projekt na jednu tému. 
Témou projektu môže byť napríklad malá výskumná 
úloha, prieskum v okolí školy, prezentácia regiónu, 
výmena informácií v istej oblasti. Žiaci môžu 
napríklad sledovať čas kvitnutia jedného druhu 
rastliny v rôznych klimatických podmienkach. 
Informácie si vymieňajú pomocou elektronickej pošty, 
výsledky svojej práce môžu zverejniť na webových 
stránkach. 

Žiarivý príklad 

Nie všetky školy však dokážu naplno využiť moderné 
technológie po tom, ako ich získajú. Pozrime sa však 
na príklad školy, ktorá využila nové možnosti naplno. 
Predstavitelia Infoveku ju zhodne označujú ako svoju 
„výkladnú skriňu". Ide o ZŠ na Sokolíkovej ulici 
v Bratislave. Vedenie školy sa nespoľahlo len na 
počítače od Infoveku. Podarilo sa im presvedčiť 
rodičov, aby sa vyzbierali na ďalšie počítače. 

Z týchto sponzorských darov sa zariadila druhá 
počítačová učebňa. 

Aj dve učebne sú však v konečnom dôsledku 
nedostatočné, keďže na tejto škole sa výpočtová 
technika využíva vari na každom predmete, 
s výnimkou telesnej výchovy. Napríklad prváci majú 
vedľa počítača roztvorený šlabikár a prepisujú 
z neho slová do Wordu. Inokedy si kreslia pomocou 
programu Paint. Informatická výchova pre prvý 
stupeň je tu naplánovaná tak, aby štvrtáci dokázali 
vytvárať jednoduché webové stránky. 

Na druhom stupni sa maximálne využívajú výučbové 
CD-ROM či už vo fyzike, biológii alebo zemepise. 

Žiaci s nimi pracujú relatívne samostatne, každý 
postupuje vlastným tempom. Kto si myslí, že učivo 
už zvládol, môže sa nechať programom vyskúšať. 

Ak úspešne absolvuje elektronický test, môže sa 
venovať surfovaniu po internete alebo mailovaniu. 
Každý žiak má totiž na školskom serveri vytvorené 
vlastné mailové konto. Internet sa maximálne využíva 
aj v rámci výuky. Napríklad na hodinách matematiky 

žiaci prepočítavajú kurzy mien podľa aktuálnych 
údajov, ktoré si nájdu na niektorej bankovej stránke. 
Alebo na výtvarnej výchove absolvujú virtuálnu 
exkurziu po niektorej svetovej galérii. Nehovoriac 
o cudzích jazykoch, kde žiaci namiesto nezáživných 
učebnicových textov pracujú s anglickými či 
nemeckými stránkami, zameranými na popmusic 
alebo iné, pre nich atraktívne témy. 

Zaujímavý je aj príklad ZŠ v obci Hladovka na Orave. 
Ukazuje, že práve v zaostalejších častiach Slovenska 
môže škola s internetom pomôcť aj dospelým. 
Hladovka je dedina takmer odrezaná od zvyšku sveta, 
s obmedzeným autobusovým spojením. Ľudia z nej 
v minulosti často odchádzali do sveta za prácou. 

Dnes im školský internet umožňuje priblížiť sa 
k svetu. A tak sa niektoré miestne babičky naučili 
pracovať so sieťou sietí. Niektorým sa podarilo 
vypátrať svojich vzdialených príbuzných v USA a teraz 
si s nimi mailujú. 

ST s troškou do mlyna 

Okrem projektu Infovek v menšej miere prispievajú k 
informatizácii školstva aj Slovenské telekomunikácie 
(ST). V minulosti im predstavitelia Infoveku viackrát 
vyčítali, že nie sú ochotné poskytovať pre základné 
a stredné školy bezplatné pripojenie na internet, tak 
ako to robia telekomunikační operátori v niektorých 
západných krajinách (vrátane spoločnosti Deutsche 
Telekom v Nemecku). Tako poplatky za internet 
odčerpávali značnú časť finančných prostriedkov 
Infoveku, ktoré by sa ináč mohli využiť na pripojenie 
a vybavenie dálších škôl. 

Vlani ST pristúpili k projektu eSIovakia, v ktorom sa 
pôvodne zaviazali poskytovať bezplatné pripojenie 
pre stovku škôl počas troch rokov. Malo ísť o školy, 
ktoré ešte nie sú zapojené v rámci Infoveku, ale už 
majú vlastné počítače. Počas dálších rokovaní medzi 
ST a slovenskou vládou sa tento záväzok postupne 
zmenil. Teraz ide o neobmedzený počet škôl, ktorým 
ST garantujú ISDN linku do konca roka 2004 za 
paušálny mesačný poplatok vo výške 1000 Sk. 

Túto sumu pritom nehradia školy, ale Infovek. Okrem 
toho bude eSIovakia zabezpečovať pripojenie aj 
novým školám, ktoré pribudnú v rámci Infoveku. 
Nakoniec teda došlo k prepojeniu oboch projektov. 

Slovensko nestíha 

Slovensko sa spolu s ostatnými kandidátskymi 
krajinami v programe eEurope+ zaviazalo, že 
do konca tohto roka bude mať všetky školy napojené 
na internet. Podľa predstaviteľov ministerstva školstva 
je už teraz jasné, že sa to nestihne. Koordinátorka 
projektu Infovek na ministerstve Katarína Mandíková 
vidí ako reálny termín koniec roka 2004. 

Predpokladá, že po vstupe Slovenska do EÚ vzrastie 

tlak ostatných členských krajín na splnenie tejto 
požiadavky. Projekt Infovek žije predovšetkým 
z peňazí, vyčlenených zo štátneho rozpočtu. Táto 
suma je z roka na rok vyššia, vlani bolo vyčlenených 
266 miliónov korún, na tento rok je to 320 miliónov. 
Bolo by však potrebné, aby rástla rýchlejšie. Keďže 
Infovek hradí školám aj pripojenie na internet, 
s rastúcim počtom pripojených škôl rastú aj jeho 
výdavky. 

V tejto chvíli je cez projekt Infovek pripojených na 
internet 850 škôl, dálších 270 je pripojených cez 
projekt eSIovakia. Katarína Mandíková predpokladá, 
že do konca roka by ich mohlo byť dohromady 
pripojených okolo 1700, čo je stále málo, kedže 
celkový počet základných a stredných škôl na 
Slovensku presahuje tritisíc. Pritom okolo 500 škôl 
nespĺňa základnú podmienku na získanie pripojenia 
cez projekt eSIovakia. Tou je, aby škola už vlastnila 
aspoň tri počítače a aby mala aspoň jedného 
človeka, schopného vykonávať funkciu systémového 
správcu. 

Marián Benka 


Úlohy eEurope+ pre oblasť vzdelávania 


Krajiny kandidujúce na členstvo v Európskej únii 
(vrátane Slovenska) prijali v roku 2001 akčný plán na 
urýchlenie prechodu do informačnej spoločnosti. 
Program pod názvom eEurope+ stanovil konkrétne 
úlohy aj s termínmi ich splnenia. Termíny úloh pre 
oblasť vzdelávania sa naplnia už v tomto roku. 

Úloha: Vybaviť všetky školy vyhovujúcim prístupom 
na internet a k multimediálnym zdrojom pre učiteľov 
a študentov. 

Termín: koniec roka 2003 

Úloha: Zabezpečiť dostupnosť podporných služieb 
a vzdelávacích zdrojov na internete, ako aj možnosti 
dištančného vzdelávania (e-learning) pre učiteľov, 
žiakov a rodičov (napr. prístup pre postihnuté deti, 
prístup k digitalizovanému kultúrnemu dedičstvu, 
mnohojazyčné multimediálne učebné materiály). 
Termín: polrok roka 2003 

Úloha: Zabezpečiť školenie všetkým učiteľom, najmä 
upraviť učebné osnovy a stimulovať učiteľov na 
využívanie a aplikovanie nových technológií pre rozvoj 
inovačných praktických učebných metód. 

Termín: koniec roka 2003 
Úloha: Upraviť učebné osnovy tak, aby umožnili 
používať nové učebné metódy založené na informač- 
ných a komunikačných technológiách. 

Termín: koniec roka 2003 

Úloha: Zabezpečiť každému žiakovi možnosť nadobud- 
núť základnú digitálnu gramotnosť do ukončenia 
povinnej školskej dochádzky. 

Termín: polrok 2003 


Prostriedky zo štátneho rozpočtu na projekt Infovek 
(v miliónoch Sk) 

Nové čipsety Intel, VIA a SiS 


Čipsety Intel 

Tento rok budú stále prevládať procesory Pentium 4 
s jadrom Northwood, ktoré v druhom štvrťroku 
prejdú na rýchlu zbernicu 800 MHz Quad Pumped 
Bus. Ku koncu roku príde nové evolučné jadro 
Prescott, vyrábané 0,09-mikrónovou technológiou. 
Intel musí, samozrejme, svoje nové procesory 
podporovať aj vo vlastných čipových súpravách, 
ktoré budú 800 MHz FSB s priepustnosťou až 6,4 
GB/s. Na tento rok boli naplánované čipsety 
Springdale a Canterwood s podporou 400/533 MHz 
FSB a dvojkanálových pamätí DDR266/333. Intel však 
tieto špecifikácie trochu pozmenil, a preto budú 
Springdale i Canterwood podporovať 800 MHz 
Quad Pumped Bus. Aby bola spolupráca celej 
súpravy dobrá, budú podporovať takisto 
dvojkanálové pamäte DDR400 s priepustnosťou 
6,4 GB/s, pomer FSB:DDR bude 1:1. 

Veľmi zaujímavá vlastnosť nových čipsetov bude, že 
dovolí použiť DDR400 iba pri nainštalovaní procesora 
800 MHz FSB Pentium 4. Ak sa použije starší typ 
s FSB s rýchlosťou 400 MHz či 533 MHz, povolí 
čipset iba pamäte DDR266 či DDR333. 

V druhom štvrťroku tohto roku by mal Intel 
predstaviť spoločne s procesorom 800 MHz FSB 
Pentium 4 aj čipsety: 

■ Canterwood (Í875P) bude hi-endové riešenie, 
ktoré nahradí dnešné najvýkonnejšie čipsety Í850E 
a E7205 Granite Bay. 

■ Springdale-PE (Í865E) bude klasickým 
mainstreamovým riešením, ktoré vystrieda Í845PE. 
Špecifikácie sú veľmi podobné - Pentium 4 na 
800/533/400 MHz FSB, dual-channel 
DDR400/333/266 (bez ECC) a AGP 8x. 

■ Springdale-P (i865 P) bude odľahčená verzia 
predchádzajúceho čipsetu, ktorá nebude 
podporovať 800 MHz FSB a DDR400 SDRAM. 

■ Springdale-GE (Í865GE) je náhrada čipovej 
súpravy Í845GE, na rozdiel od Springdale-PE 
bude vybavená integrovaným grafickým jadrom 
s pomerne slušným výkonom. 

Všetky štyri čipsety by mali spolupracovať s novým 
typom SouthBridge ICH5, ktorý bude podporovať 
diskové rozhranie SerialATA. 

Intel Springdale 

Čipová sada Í865PE Springdale je už známa dlhšie a 
niekoľkokrát sa objavovali jej špecifikácie. Spoločnosť 
Intel bude chcieť Springdale presadiť pravdepodobne 
ako mainstreamové riešenie pre Pentium 4, podobne 
ako je to pri i845, ktorý bude lacnejším variantom 
Canterwoodu. 

Špecifikácia čipovej súpravy Intel Í865PE Springdale: 

■ Platforma Socket 478 pre Pentium 4/Celeron 
(Willamette, Northwood, Prescott). 

■ Frekvencia zbernice - 400 MHz, 533 MHz 
a 800 MHz Quad Pumped Bus. 

■ Podpora technológie Hyper-Threading. 

■ Grafická zbernice AGP 3.0 (AGP 8x). 

■ Podpora pamätí PC21 00/PC2700/PC3200 DDR 
SDRAM (266 MHz/333 MHz/400 MHz). 

■ 4 DIMM sloty pre 4GB pamäte, podpora ECC. 

■ Kenai II CSA (Gigabit Ethernet) alebo 
Kinnereth-R+ (Fast Ethernet). 

■ Calexico (bezdrôtová sieť WLAN, 802.11). 

■ SouthBridge ICH5: 8 portov USB 2.0, 2 kanály pre 
ATA/100, 2 porty pre SerialATA-1 50, Integrované 
6-kanálové audio. 

Medzi Springdale a Canterwood je málo rozdielov. 
Springdale podporuje aj staršie Pentium 4/Celeron 
s 400 MHz FSB, pamäte DDR266 a naopak nemá 
Turbo mód a podporu ECC. Spolupráca či závislosť 
frekvencie FSB na pamätiach je veľmi zaujímavou 
črtou čipsetu Springdale. Intel nepovoľuje veľmi 
vysoké pomery frekvencie DDR:FSB, a tak pri 
rýchlosti FSB 400 MHz môžete použiť iba DDR266 


(aj dvojkanálovo) a pri 533 MHz je možné aplikovať 
pamäte na frekvencii 266 MHz a 333 MHz. V prípade 
Pentia 4 na 800 MHz FSB je ideálnou kombináciou 
s DDR400, ale čipset povolí nastaviť frekvenciu na 
266 MHz či 320 MHz. 

Springdale používa aj Communication Streaming 
Architecture (CSA), čo je architektúra použitá v 
NorthBridge (MCH). Vdáka CSA môžeme pripojiť 
prídavný sieťový radič, ktorý nebude brzdený poma- 
lou zbernicou PCI, ale vdáka rýchlejšiemu spojeniu 
by sa mala prenosová rýchlosť zvýšiť až o 60 %. 

K čipsetom Springdale a Canterwood vyvinul Intel 
nový typ SouthBridge, ktorý je logicky označený 
ICH5. Oproti svojmu predchodcovi podporuje spolu 
osem portov USB 2.0, ale najmä podporuje dva porty 
pre diskové rozhranie SerialATA-1 50, takže už nebude 
nutné platiť za externý radič (najčastejšie Promise 
či Silicon Image). Spojenie NorthBridge (MCH) 
a SouthBridge bude realizované pomocou Hub Linku 
1.5 s priepustnosťou 266 MB/s. 

Intel Canterwood 

Výkonný čipset Canterwood má byť namiesto 
dnešných hi-endových modelov Í850E a E7205 
Granite Bay, takže bude určený najmä pre pracovné 
stanice a výkonné desktopy. Rozdielov oproti 
Springdalu nie je veľa. 

Špecifikácia čipové sady Intel Í875P Canterwood: 

■ Platforma Socket 478 pre Pentium 4 (Northwood, 
Prescott). 

■ Frekvencia zbernice - 533 MHz a 800 MHz Quad 
Pumped Bus. 

■ Podpora technológie Hyper-Threading. 

■ Grafická zbernica AGP 3.0 (AGP 8x). 

■ Podpora pamätí PC2700/PC3200 DDR SDRAM 
(333 MHz/400 MHz). 

■ 4 DIMM sloty až pre 4 GB pamätí, podpora ECC. 

■ Kenai II CSA (Gigabit Ethernet) alebo Kinnereth-R+ 
(Fast Ethernet). 

■ Calexico (bezdrôtová sieť WLAN, 802.11). 

■ SouthBridge ICH5: 8 portov USB 2.0, 2 kanály pre 
ATA/100, 2 porty pre SerialATA-1 50, Integrované 
6-kanálové audio. 

Praktický rozdiel je v tom, že čipset Springdale 
nepodporuje ECC pamäte a na rozdiel od 
Canterwoodu môžeme použiť aj staršie 400 MHz 
Pentium 4 a pamäte PC2100 DDR SDRAM. Pretože 
Canterwood 400 MHz zbernicu nepodporuje, je 
vylúčená kompatibilita s low-endovými procesormi 
Celeron. Najdôležitejšou črtou čipsetu Í875P je 
podpora tzv. Turbo Móde, ktorý by mal podľa 
Intelu výrazne zvýšiť výkon pamäťového subsystému. 
Princíp je v optimalizácii spolupráce FSB a pamätí a v 
zrušení niekoľkých fáz v procese adresovania pamäte. 
Navyše Turbo mód povolí agresívnejší timing pamätí. 

VIA a SiS 

Spoločnosť VIA premenovala všetky čipsety pre 
pripravované Pentiá 4 na PTxxx. Čipset PT400 bude 
podporovať jednokanálové pamäte PC3200 DDR 
SDRAM (DDR400) a mal by spolupracovať s novým 
SouthBridge typu VT8237. PT600 (predtým P4X600) 
bude podporovať 800 MHz FSB a dvojkanálové 
pamäte DDR400 vrátane QBM pamätí Kentron 
(Quad Bánd Memory s dvojnásobnou priepustnosťou) 
a podpory ECC. PT800 (predtým P4X800) bude 
podporovať nielen pamäte dual-channel DDR400 
a QBM, ale aj DDR-II. Takisto bude disponovať AGP 8x 
a spojením Ultra V-Link. 

SiS má pripravené tieto dva čipsety: SÍS648FX 
s podporou 800 MHz FSB a jednokanálových pamätí 
DDR400 a SÍS655FX s podporou dual-channel 
DDR400. 

Dvojkanálový pamäťový radič 
Spoločnosť SiS uviedla začiatkom roku čipovú 
súpravu SÍS655. Ide o prvý čipset značky SiS, ktorý 
prináša dvojkanálový pamäťový radič DDR SDRAM. 


Vdáka tomu dosahuje teoretickú maximálnu 
pamäťovú priepustnosť 5,4 GB/s. Čipset je klasicky 
tvorený northbridge čipom siS655 a southbridge 
čipom SÍS963. 

Northbridge SÍS655 

Ide o čipovú súpravu určenú pre platformu 
Pentium 4. Rovnako ako jej predchodca SÍS648 aj 
SÍS655 podporuje systémovú zbernicu 400/533 MHz 
QP a takisto grafickú zbernicu AGP 3.0 s režimom 
prenosu 8 x. Na spojenie s čipom southbridge je aj 
nadálej používaná zbernica MuTIOL s prenosovou 
rýchlosťou 1 GB/s. 

Najzaujímavejší je pamäťový radič, ktorý je tentoraz 
dvojkanálový. Podporuje DDR SDRAM PC2700 
či PC2100. V prvom prípade je maximálna teoretická 
dátová priepustnosť 5,4 GB/s a v druhom 4,2 GB/s. 
Prvá revízia čipsetu SÍS655 má označenie A0 
a nepodporuje technológiu Hyper-Threading, druhá 
revízia BO ju podporuje. 

S/S 746FX 

Tento čipset prináša oficiálnu podporu pamäťovej 
technológie DDR400 a 333 MHz zbernicu určenú pre 
najnovšie procesory AMD Athlon XP. Zmena oproti 
čipsetu SiS 746 spočíva v podpore systémovej 
zbernice 333 MHz (reálne 166 MHz). Druhá zásadná 
zmena spočíva v oficiálnej podpore pamäťovej 
technológie DDR SDRAM PC3200. 

S/S 746 

Čipset SÍS746 má niekoľko dôležitých vlastností, 
najdôležitejšou je AGP 8 x. Oficiálne nepodporuje 
FSB 166 MHz. Nadálej sú podporované pamäťové 
technológie DDR SDRAM PCI 600/2100/2700. 
Zaujímavosťou je prepojenie s čipom southbridge 
SÍS963. Tu je využitá patentovaná 16-bitová zbernica 
MuTIOL (533 MHz) s prenosovou rýchlosťou 1 GB/s. 


Southbridge SiS: 



SÍS961 

SÍS961B 

SÍS962 

SÍS963 

Radič USB 2.0 

— 

— 

áno 

áno 

Podpora Ultra ATA/133 

— 

áno 

áno 

áno 

IEEE 1394A radič 

— 

— 

áno 

áno 

MuTIOL 

533 MB/s 

533 MB/s 

533 MB/s 

1 GB/s 


Spoločné vlastnosti: 

maximálne 6 USB portov, maximálne 6 PCI slotov, 
šesťkanálový audioradič, V.90 HSP modem, 

Fast Ethernet 10/100 mbps, Home Pna 2.0 1/10 
mbps, ACPI 1.0b, APM 1.2, Ultra ATA 33/66/1 00 

S/S a RDRAM 

Spoločnosť SiS pracuje na vývoji čipovej súpravy 
určenej pre pamäťové moduly RDRAM. Tento čipset 
by mal byť nasledovníkom modelu SÍSR658, ktorý 
obsahuje dvojkanálový pamäťový radič. Pri použití 
pamäťových modulov RDRAM PCI 066 radič SÍSR659 
dosahuje teoretickú pamäťovú priepustnosť 8,4 GB/s. 
Pri použití pamäťových modulov RDRAM PCI 200 
vzrastie pamäťová priepustnosť na 9,6 GB/s. 

Dátová priepustnosť štvorkanálového riešenia RDRAM 
PCI 066 s dostupnou konkurenciou DDR SDRAM 
a RDRAM: 

■ DDR SDRAM PC2100 - 2,1 GB/s 

■ DDR SDRAM PC2700 - 2,7 GB/s 

■ DDR SDRAM PC3200 - 3,2 GB/s 

■ Dual DDR SDRAM PC2700 - 5,4 GB/s (Granite Bay) 

■ Dual DDR SDRAM PC3200 - 6,4 GB/s (nForce 2) 

■ Dual RDRAM PC800 - 3,2 GB/s 

■ Dual RDRAM PCI 066 -4,3 GB/s (Intel 850E, 
SÍSR658) 

Čipová súprava sa bude dodávať s pripravovaným 
southbridge čipom SÍS964, ktorý sa môže oproti 
svojmu predchodcovi SÍS963 pochváliť navyše 
ôsmimi portami USB 2.0 a implementáciou rozhrania 
Seriál ATA. 

Stanislav J. Manca 

Blízka komunikácia „tretieho druhu" 


Dnes už nie je nijaký technický problém 
poslať e-mail na opačný koniec 
zemegule, pozrieť sa cez internet, čo 
práve robí kybernetické vozidielko na 
Marse (ak tam práve nejaké je), ale čo 
tak urobiť si poriadok s komunikáciou 
zariadení vo vlastnej pracovni, na 
pracovnom stole alebo dokonca 
zariadení, ktoré so sebou nosíme 
v kufríkoch a po vreckách? 

Podobne ako v telekomunikáciách, 
najproblematickejšia je tá povestná 
posledná míľa; aj e-mail s prílohou, 
ktorý práve dorazil z Austrálie, môže 
mať problémy s prekonaním 
„posledného metra", napríklad 
z mobilného telefónu na notebook. 

Z praxe 

Azda najmenej problematické sú 
klasické desktopové počítače pripojené 
k internetu (v domácnostiach) alebo 
do firemnej siete. Ale len dovtedy, 
kým pred svojím domácim miláčikom 
nestojíme s moderným mobilným 
telefónom plným fotografií, ktoré 
sme nafotili cez zabudovaný alebo 
pri pojiteľný digitálny fotoaparát. 
Rovnako problematická môže byť 
výmena údajov medzi účastníkmi 
nejakého pracovného rokovania, 
najmä ak je medzinárodné. Už som 
zažil situáciu, keď bezradný šéf 
medzinárodnej pracovnej skupiny 
oznámil ostatným členom, že materiály 
z rokovania rozpošle e-mailom, len čo 
sa vráti do svojho „Office" v Kanade. 

A pritom sme všetci boli v jednej 
miestnosti. V čom bol problém? 
Rokovanie sa konalo v salóniku hotela, 
kde neboli prípojky na počítačovú 
sieť, polovica účastníkov (najmä zpoza 
oceánu) mala notebooky radu 
Macintosh. Rozhranie Bluetooth nemal 
na notebooku nikto, väčšine chýbal 
infra port a ani disketové mechaniky sa 
už do väčšiny moderných notebookov 
nemontujú. A pretože nikto nemal so 
sebou ani „prekrížený" sieťový kábel, 
ani špeciálny USB kábel na prepojenie 
dvoch počítačov, mohlo to byť celkom 
dobré fiasko, veď pracovná skupina 
rokovala práve o informačných 
technológiách... Nakoniec sa situáciu 
podarilo vyriešiť úplne netradične, 
pomohol digitálny fotoaparát 
(konkrétne HP 850), ktorý so 64 MB 
kartou a USB káblom fungoval ako 
externý disk, a to rovnako dobre na 
platforme Windows aj Macintosh. 

Komunikačné a pripojovacie 
možnosti zariadení 

Notebooky 

V ére nástupu laptopov a notebookov 
tieto 6 až 10 kg vážiace zariadenia 
disponovali spravidla rovnakými 
komunikačnými rozhraniami ako 
klasické desktopy, to jest 2 x sériový 
port RS232 a 1 x paralelný port 
primárne určený pre tlačiarne. 

Postupne sa v triede prenosných 
počítačov začalo udomácňovať 
infračervené rozhranie a rozhranie USB. 
Výrobcovia notebookov si však začali 
uvedomovať typické oblasti použitia 
týchto zariadení, a tak na zadnej stene 



moderných notebookov nájdeme 
typickú zostavu 2 x USB, LPT port pre 
tlačiareň, konektor pre LAN, konektor 
pre modem a čoraz častejšie aj 
konektor Firewire 1394. Menej často 
sa používa IrDA rozhranie a naopak, 
nastupuje trend integrácie 
bezdrôtových rozhraní Wireless LAN 
a Bluetooth. 

Mobilné telefóny 

Pri mobilných telefónoch máme 
niekoľko závažných dôvodov pre 
komunikáciu s PC: 

• Synchronizácia PIM 

Väčšina moderných mobilných 
telefónov obsahuje viac alebo menej 
komfortný PIM (personálny informačný 
manager), to jest plánovací kalendár, 
pripomienkovač a adresár kontaktov. 
Všetky tieto záležitosti nadobudnú 
skutočný používateľský komfort až 
vtedy, keď ich môžeme synchronizovať 
s PIM programom v PC alebo 
notebooku. Obvykle ide o produkty 
ako Microsoft Outlook, Lotus 
Organizer a podobne. 

• Prenos súborov (digitálnych 
fotografií) 

Ďalším zaujímavým trendom v oblasti 
mobilných telefónov je integrácia 
digitálneho fotoaparátu, či už vo 
forme vstavaného, alebo externe 
pripojiteľného modulu. Nasnímané 
fotografie môžeme posielať ako správy 
typu MMS. MMS správy už podporujú 
obidvaja naši mobilní operátori, 
dokonca aj roaming, takže nie je 
problém poslať atraktívne foto zo 
zámoria, zatiaľ sa však MMS nedajú 
posielať medzi klientmi EuroTelu 
a Orange. Druhou možnosťou 
podporovanou niektorými telefónmi je 
poslať súbor JPG ako prílohu k e-mailu. 
No kedže sa zaoberáme „blízkou" 


komunikáciou a moderné telefón-foto- 
aparáty dokážu zhotovovať snímky 
s rozlíšením aj nad 1 megapixel, 
potrebujeme tieto snímky preniesť 
do počítača na ďalšie spracovanie 
a archiváciu. 

• Mobilný telefón ako modem 
Prakticky každý mobilný telefón má 
integrovaný modem, či už klasický 
GSM s prenosovou rýchlosťou 9.6 
kbiť/sekundu, alebo modemy 
využívajúce technológie GPRS alebo 
HSCSD. Vymenované komunikačné 
možnosti využíva mobil samotný pre 
prehliadanie WAP stránok, niektoré 



Orange SPV 


modely aj pre prehliadanie klasických 
HTML stránok. Ak tak vyspelý telefón 
ako Orange SPV s operačným 
systémom Windows Smartphone 2002 
síce dokáže HTML stránku zobraziť, 
ak však príslušná stránka nebola 
navrhnutá pre používanie s mobilnými 
platformami, veľa zábavy si neužijeme. 
Skúste sa len prihlásiť, teda zadať 
meno a heslo na nejaký HTML mailhost 
server. Problémom je už len nájsť 
príslušný prihlasovací dialóg a presunúť 
na jeho zadávacie polia kurzor. Napísať 
potom meno a heslo je už hračkou. 
Preto sa stále využíva kombinácia 
notebooku prepojeného s mobilným 
telefónom, pričom s HTML stránkami 
pracujeme na displeji notebooku. 

Dôvody komunikácie mobilného 
telefónu s PC alebo notebookom sú 
nám po prečítaní predchádzajúcich 
odstavcov alebo z vlastnej praxe určite 
zrejmé. A technické možnosti? 
Málokedy je prepojovací kábel 
a príslušný softvér súčasťou dodávky 
telefónu. Veď výrobca aj tretie firmy 
predsa potrebujú zarobiť. Takže je 
potrebné dokúpiť sériový alebo USB 
kábel. Zaujímavé možnosti poskytujú 
mobilné telefóny Motorola typového 
radu C330, ktoré majú mini USB 
konektor, takže je možné použiť kábel 
USB - mini USB (v našom teste sme pre 
pripojenie tohto telefónu k PC použili 
kábel, ktorý je súčasťou dodávky 
digitálneho fotoaparátu HP 850). 
Prepojovací kábel nie je, samozrejme, 
jedinou alternatívou. Veľa telefónov 
disponuje rozhraním IrDA 
a v špičkových modeloch býva 
spravidla aj Bluetooth. 

Digitálne fotoaparáty 

Pri digitálnych fotoaparátoch je 
komunikácia s PC takmer 
nevyhnutnosťou. Nasnímané fotografie 
musíme preniesť do PC na d a I š i e 
spracovanie a archiváciu. Najviac sa 
na tento účel používa USB kábel. 
Zaujímavou alternatívou je aj čítačka 
pamäťových kariet, väčšina digitálnych 
fotoaparátov totiž ukladá snímky práve 
na toto pamäťové médium. Moderné 
digitálne fotoaparáty umožňujú 
pripojenie priamo k tlačiarni cez USB. 
Iné typy rozhraní (IrDA, Bluetooth) 
sú zatiaľ pri digitálnych fotoaparátoch 
skôr vzácnosťou. Tomuto trendu sa 
však prispôsobili aj nové typy tlačiarní, 
ktoré dokážu tlačiť obrázky priamo 
z najpoužívanejších typov pamäťových 
kariet. 

Komunikačné riešenia 

1 . Káble 

Pre vzájomné „káblové" prepojenie 
dvoch počítačov môžeme použiť: 

• sériový kábel 

• paralelný kábel 

• sieťový LAN kábel 

• USB kábel 

• Firewire 1394 prepojovací kábel 

Výhodné je prepojenie dvoch počítačov 
pomocou sieťového LAN kábla. 
Nemôžeme však použiť obyčajný kábel. 

ktorým sa PC pripája do štruktúrovanej 
kabeláže, ale špeciálny „prekrížený" 
kábel. Dá sa vyrobiť aj amatérsky, no 
musíme prekrížiť prjiímací a vysielací 
drôt (bližšie informácie sa dočítate 
v článku o vytvorení malej siete). 
Zostávajúce dva druhy prepojovacích 
káblov, teda USB a Firewire 1394 káble 
musia obsahovať okrem prepojovacích 
vodičov aj príslušnú škatuľku s 
elektronikou. Šampiónmi v prenosovej 
rýchlosti sú hlavne rozhrania USB 2.0 
a Firewire. 

2. Externé komunikačné moduly 

Externé USB pamäťové disky 

Tieto moduly sú mechanicky 
konštruované ako „thumbdrive" či 
po našom „palcové disky", to 
znamená, že do USB rozhrania sa 
zasunie malý podlhovastý predmet 
a v zozname diskových zariadení 
pribudne dälší disk. Takto „plug and 
play" to funguje počnúc operačným 
systémom Windows Millenium cez 
Windows 2000 a Windows XP. Funguje 
to aj na nových počítačoch radu 
Macintosh, a zrejme aj pod novšími 
verziami operačného systému Linux. 
Určitý čas sa zdalo, že tieto externé 
USB pamäťové moduly by mohli byť 
dobrým a univerzálnym riešením, 
nahradzujúcim diskety, ktorých 
hlavnou nevýhodou je nízka kapacita 
a aj iné médiá „disketového" typu, 
ako LSI 20, ZIP, JAZ. Predsa len do 
určitej miery šlo o chúlostivé 
mechanické médiá háklivé na prach 
a magnetické pole. USB pamäťový 
modul tieto nevýhody nemá, nie je 


závislý od napájania, údaje zachová 
5 až 7 rokov, znesie približne milión 
prepisov. Na trh začínajú prichádzať 
USB moduly kombinované s MP3 
prehrávačom, veď prečo nevyužiť 
úložnú kapacitu modulu pre MP3 
súbory? Z hľadiska elektroniky žiadny 
problém, stačí pridať batériu, displej, 
trocha elektroniky a slúchadlá. 
Kapacity modulov stále rastú, ceny 
klesajú, tak v čom je problém? Ako 
uvidíme v dálšorn odstavci, jestvuje 
aj lepšie riešenie. 



MP3 USB Creative MuVO 


Pamäťové karty a čítačky 
Multimediálny PC je dnes bežnou 
výbavou domácností, čoraz viac sa 
presadzujú rôzne vreckové počítače, 
digitálne fotoaparáty bez úcty a 



HP Bluetooth modul vo formáte Compact Flash 


rešpektu vytláčajú svojich analógových 
predchodcov, je tu obrovská penetrácia 
čoraz modernejších mobilných 
telefónov... A čo majú tieto moderné 
mobilné zariadenia spoločné, alebo 
presnejšie, čo nájdeme vo väčšine 
z nich? Predsa pamäťovú kartu. 

O nejakej kompatibilite sa nedá 
hovoriť, existuje pomerne veľa 
typov pamäťových kariet (pozri test 
v januárovom čísle PC SPACE), 
napríklad Compact Flash (CF), 
Multimedia Card (MMC), Secure Digital 
(SD), SmartCard, Sony Memory Stick, 
Olympus XD... Sloty pre karty týchto 
štandardov sa využívajú aj 
univerzálnejšie, napríklad Toshiba 
dodáva kartu pre Bluetooth vo 
formáte SD karty a HP pre niektoré 
svoje tlačiarne Bluetooth modul vo 
formáte Compact Flash. Z hľadiska 
kompatibility sa k sebe majú jedine 
MMC a SD karty, aj to len 
jednosmerne. Býva pravidlom, že do 
slotu pre SD kartu môžeme zasunúť aj 
MMC kartu, ktorá je o niečo tenšia. 
Opačne to logicky nefunguje. 


a tak napríklad do mobilného telefónu 
Siemens SL 45, ktorý štandardne 
využíva MMC kartu, SD kartu 
z priestorových dôvodov jednoducho 
nevložíme. Aj Compact Flash (CF) karty 
sú dodávané v dvoch typoch I a type II. 
Karta typu CFII je vlastne mechanický 
pevný disk s rozmermi CF karty 
a kapacitou 1 GB. 

Napriek určitej rozmanitosti typov 
nám z toho vychádza pomerne 
slušná kompatibilita. Pozrime sa na 
praktické využitie: môžeme pokojne 
vytiahnuť MMC kartu z mobilného tele- 
fónu Siemens SL45, zasunúť ju do PDA 
alebo mobilného telefónu Orange SPV 
(platforma Microsoft Smartphone 
2002) a prehrávať MP3 súbory na nej 
uložené prípadne skopírovať súbory 
ako prílohy e-mailov a podobne. So 
zvyšujúcou sa kapacitou pamäťových 
kariet však neprichádzajú len radosti, 
ale aj starosti. Napríklad kapacita 
štandardne dodávanej 32 MB karty 
v mobilnom telefóne Siemens SL 45 nie 
je volená náhodne. Vzhľadom na 
vstavaný prehrávač súborov MP3 
postačí na uloženie niekoľkých 
pesničiek. Avšak preniesť tých 32 MB 
do mobilného telefónu cez sériový 
kábel je „never ending story". A 64 MB 
kartu ani nenaplníme z prozaického 
dôvodu, oveľa skôr sa nám totiž vybije 
batéria v telefóne. IrDA je o niečo 
rýchlejšie, ale ani toto rozhranie 
situáciu nerieši. Riešením sú až čítačky 
pamäťových kariet, ktoré sa pripoja 
na USB port a potom sa dá aj 256 MB 
preniesť za pár minút. Čítačky 
pamäťových kariet pripojiteľné cez 

USB sú obvykle univerzálne spravidla na 4 až 6 typov. 
Dodávajú sa aj čítačky (spravidla na CF karty), ktoré 
sa dajú zasunúť do PCMCIA slotu na notebooku. 

A aby situácia nebola až taká jednoduchá 
a prehľadná, pre najmodernejšie XD karty zatiaľ nie 
sú čítačky príliš rozšírené. Existujú však redukcie vo 
formáte CF, kde sa dá XD karta zasunúť. A tak potom 
návod na pripojenie takejto karty znie ako parafráza 
známej rozprávky. „Zasunieme malú XD kartičku do 
väčšej CF karty, túto kartu zasunieme do čítačky, 
čítačku zasunieme do PCMCIA alebo pripojíme na 
USB...". XD karta na rozdiel od ostatných nemá 
integrovaný radič, len pamäťové čipy, a tak ukladanie 
údajov musí riadiť fotoaparát alebo čítačka. Každý 
moderný digitálny fotoaparát je však vybavený USB 
káblom a niektoré typy vystupujú voči PC ako 
externý disk, takže do PC netreba inštalovať žiadny 
dodatočný softvér. 



Pamäťová karta spolu s čítačkou je zaujímavou 
a podľa nás aj výhodnejšou alternatívou 
k externým USB pamäťovým diskom. Na rozdiel 
od kompaktného USB kľúča, môžeme mať k jednej 
čítačke viac kariet, spravidla je možné karty rôznych 
druhov zasunúť do čítačky naraz. A ak nám 
pamäťová kapacita nestačí, dokúpime jednoducho 
ďalšiu kartu. Kompatibilita kariet nám zvyšuje aj 
operačný dosah, napríklad pri fotografovaní na 
dovolenke. Ak napríklad máme kombináciu 
mobilného telefónu s MMC kartou (Siemens SL 45, 
Orange SPV Smartphone...) a digitálny fotoaparát 
na SD a MMC karty, stačí po zaplnení karty vo 
fotoaparáte vymazať MP3 súbory z telefónu 
a pokojne fotiť d a I ej na kartu z mobilného telefónu. 

A večer prenesieme fotografie z kariet do notebooku, 
to na pracovnej ceste, alebo existujú zaujímavé 
zariadenia - databanky približne vo veľkosti 
videokazety v cenovej relácii okolo 1 5 000 Sk, ktoré 



Bluetooth zariadenia (Access Point a adaptéry) 


majú 30 GB disk, farebný displej a sloty na všetky 
možné karty. Večer potom vyprázdnime karty do 
tohto prístroja a môžeme fotografovať dá lej. 

V spomínanom prístroji potom môžeme fotografie 
prezerať, mazať, môžeme počúvať MP3 súbory... 

3. Bezdrôtové komunikačné riešenia 

Bluetooth 

Rádiová prevádzka medzi zariadeniami prebieha 
duplexne vo voľnom kmitočtovom pásme 2.45 GFIz 
s dosahom 10 až 15 metrov pri prenosovej rýchlosti 
712 Kbps až 2 Mbps. Dosah 15 metrov a absolútna 
absencia akýchkoľvek káblov predstavuje ideálne 
riešenie. Problém je v tom, že zatiaľ nie je príliš 
rozšírený. (Ozaj, koľko Bluetooth zariadení máte 
doma alebo vo svojej pracovni?) V priebehu pár 
rokov by sa situácia mala radikálne zmeniť a prvé 
lastovičky sa už udomácňujú na našom trhu. Aby 
ľubovoľný produkt získal logo Bluetooth™, musí 
prejsť náročným schvaľovacím procesom komisie 
pre štandard Bluetooth. Tento proces zaručuje, 
že všetky produkty nesúce ochrannú známku 
Bluetooth™ budú navzájom kompatibilné a budú 
spolupracovať podľa očakávania. No ak skúsite 
nefunkčnosť headsetu od Ericssonu s mobilným 
telefónom Nokia, nadobudnete podozrenie, že táto 
komisia sa asi dá aj podplatiť. 

Bluetooth predstavuje zaujímavé riešenie aj z hľadiska 
používateľskej filozofie. Napríklad pri odosielaní 
e-mailu z notebooku pri ceste vlakom si počítač 
začne zisťovať, či je v jeho dosahu majiteľov mobilný 
telefón. Ak áno, napríklad v kufríku alebo vo vrecku 
saka, vytvorí sa najskôr spojenie medzi notebookom 
a mobilným telefónom, potom sa počítač 
prostredníctvom mobilu pripojí k používateľovmu 


internetovému účtu a e-mail odošle. V špecifických 
prípadoch by sa niektoré periférie dokonca bez 
osobného počítača aj zaobišli, ak by mali možnosť 
vzájomnej komunikácie, napríklad digitálny 
fotoaparát a tlačiareň alebo dvojica skener a tlačiareň 
a podobne. Samozrejme, že predtým musíme svoje 
zariadenia nakonfigurovať, aby sa vzájomne 
„poznali". Takže ani v prípade, že máme mobilný 
telefón podporujúci Bluetooth a túto technológiu 
nevyužívame sa nemusíme báť, že spolucestujúci 
napríklad vo vlaku sa svojím notebookom pripojí 
cez náš do internetu. Ak by sme sa pokúšali trochu 
fantazírovať (v IT sa fantázie nepredstaviteľne 
rýchlo menia na skutočnosť), mohlo by to 
fungovať napríklad takto: 

Pracovňa 

Po vstupe do kancelárie, keď sa handheld v aktovke 
pracovníka dostane do dosahu firemného počítača, 
sa automaticky zosynchronizujú všetky súbory, 
e-maily a informácie o kontaktoch medzi vreckovým 
počítačom a firemnou sieťou. Opačným smerom sa 
prenesú tie súbory, ktoré pracovník vytvoril doma 
alebo na pracovnej ceste. Iným príkladom môže byť 
prednášajúci profesor alebo konzultant, ktorý príde 
na miesto prednášky a použije technológiu 
Bluetooth na bezdrôtový prenos svojej prezentácie 
zo svojho handheldu do projekčného počítača v sále, 
prípadne sa bezdrôtovo pripojí priamo k projektoru 
a pomocou dotykového pera ovláda zobrazovanie 
materiálov. 

Na cestách 

Na pracovnej ceste si bude môcť pracovník po 
pristátí ešte z lietadla pomocou svojho mobilného 
telefónu objednať taxík alebo auto z požičovne, 
prípadne rezervovať izbu v hoteli. Pritom neporuší 
zákaz používania mobilných telefónov v lietadle. 
Prenos signálu sa totiž vo vnútri lietadla realizuje 
zanedbateľným vysielacím výkonom pomocou 
technológie Bluetooth a mimo lietadla sa signál 
dostane prostredníctvom servera a vysielača 
v lietadle, ktorý má anténu mimo kabíny. Takým 
istým spôsobom bude možné na palube lietadla 
pracovať s elektronickou poštou. 

Technológia Bluetooth podporuje asynchrónny 
dátový kanál a tri synchrónne hlasové kanály. Systém 
podporuje spojenie bod-bod (point-to-point), alebo 
spojenie bod-viac bodov (point-to-multipoint). 

V našich testoch sme použili mobilné telefóny 
Nokia 7650 a starší model Ericsson T39M, USB 
dongle Wave Linker od firmy InnoVision (dodáva 
ho napríklad BGS Distribution), dvojicu USB Dongle 
BT007 a Bluetooth Access Point BT 300. 



iTec Digital PhotoBank Pro 


Príklad Bluetooth siete 






Notebook s 
Bluetooth adaptérom 


Tlačiareň s Bluetooth 
CompactFlash kartou 


PC s Bluetooth 
adaptérom 


Môžete vytvoriť bezdrôtovú 
Bluetooth LAN a komunikovať 


Mobil s podporou 
Bluetooth 


PDA s podporou 
Bluetooth 


Notebook s 
Bluetooth/USB kľúčom 


PDA alebo 

Pocket PC s Bluetooth 
CompactFlash kartou 


NTERNET 


Bluetooth Access Point BT300 


ADSL Modem 

blízka komunikácia 


Wireless LAN 

Z hľadiska konfigurácie a oblasti použitia o tejto 
sieti platí to isté ako pre klasickú sieť založenú na 
kabeláži, až na tú kabeláž, ktorú - samozrejme - 
nahrádza rádiový prenos. V praxi sa využívajú 
hlavne nasledujúce konfigurácie: peer-to-peer 
a štruktúrované siete. Architektúra Peer-to-peer 
niekedy nazývaná Ad-hoc Networking je určená pre 
lokálne siete s menším počtom počítačov. Umožňuje 
komunikáciu medzi počítačmi, zdieľanie diskov, 
súborov, tlačiarní a prístup na internet cez zdieľaný 
modem niektorého klienta bez nutnosti použitia 
prístupových bodov. Výhodou je jednoduchá 
inštalácia a nízke náklady. Štruktúrovaná sieť nerieši 
priamy tok údajov ku každému počítaču, ale údaje 
prechádzajú cez takzvaný prístupový bod alebo 
uzol (Access Point). Tento prvok je vytvorený buď 
pomocou hardvéru, alebo pomocou softvéru na 
počítači s wireless kartou. Access Point zároveň 
umožňuje aj prístup do klasických „káblových" 
sietí LAN a WAN. Výhodou štruktúrovaných sietí je 
zvýšenie dosahu, pretože každú účastník rádiovej 
siete má spojenie v dosahu Access Pointu. 
Nevýhodou sú vyššie náklady, zahrňujúce aj Access 
Point. Tejto problematike sa však budeme venovať 
v časopise neskôr. 

Praktické testy 

Čo do počtu a nehomogenity zariadení šlo o jeden 
z najväčších redakčných testov, výhodou bolo (na 
rozdiel od testu napríklad 19-palcových monitorov), 
že všetky použité zariadenia sa s prehľadom spolu 
vošli do väčšej tašky. 



Použité zariadenia 

Kedže šlo viac-menej o triedy zariadení, nie 
konkrétne modely, vymenujeme použité zariadenia 
len heslovito, pričom miesto technických údajov 
uvedieme jeho možnosti konektivity. 

Počítače a PDA 

• Desktop PC (Celeron 2 GHz) - 6 x USB 2.0, 

1 x paralelný port, 2 x sériový port 

• Notebook (Compaq Evo N 160) - 2 x USB, 

1 x Firewire 1394, 1 x LAN, 1 x modem (v článku 
o blízkej komunikácii nebol použitý) 

• Tablet PC (Toshiba) - 2 x USB Bluetooth, 

• Orange SPV Smartphone - 1 x USB, IrDA, (GSM 
a GPRS v článku o blízkej komunikácii nepoužité) 

Ostatné zariadenia 

• Tlačiareň (H P 450 cib, pozri recenziu na 
strane 49) - zásuvný modul Bluetooth vo forme 
C F karty 

• Digitálny fotoaparát (HP 850) - mini USB port 
(fotoaparát sa dá prepnúť do formátu USB disku), 
port na SD alebo MMC kartu 

• Mobilné telefóny Nokia 7650, Ericsson T39m - 
sériový kábel a vstavaný Bluetooth, 

Siemens SL42 - sériový port, IrDA, MMC karta. 


Nokia 7650 


Motorola C330 - mini USB port 

• Pamäťové karty - SD, MMC, CF 

• Čítačka pamäťových kariet - pre karty 
SmardCard, SD, MMC a CF 

• Bluetooth zariadenia -USBdongle Wave 
Linker, USB Dongle BT007, Bluetooth Access Point 
BT 300. 

• USB disky (dongle) s kapacitami 16 MB a 64 MB 

• Redukcie - USB na sériový port. Sériový port 

na IrDA. (Ak sme napríklad k notebooku Compaq 
EvoN160, ktorý nemá ani sériový, ani IrDA port 
potrebovali pripojiť mobilný telefón cez IrDA, 
museli sme použiť obidve spomínané redukcie 
za sebou, teda najskôr z USB na sériový port 
a potom sériový port na IrDA. Našťastie to bez 
problémov fungovalo.) 

• Prepojovacie káble - paralelný kábel, sieťový 
prekrížený LAN kábel, kábel USB-miniUSB 

Aj napriek tomu, že v niektorých prípadoch bolo 

potrebné vynaložiť určitú dávku dôvtipu, vždy sa 

nám nakoniec spojenie medzi zariadeniami, kde 


toto spojenie malo význam, podarilo vytvoriť. 

Niektoré triedy zariadení (napríklad Palm a Pocket 
PC 2002) sme počas tohto testu a prípravy článku 
k dispozícii nemali, ale testovali sme ich v minulosti 
a s ich pripojením (vrátane Bluetooth a Wireless LAN) 
neboli žiadne problémy. Azda najkomplexnejším 
riešením sa nám v našich testoch javilo vytvorenie 
Bluetooth prístupového bodu, v našom prípade 
pomocou zariadenia Bluetooth Access Point BT 300 
a vybavenie všetkých počítačov, pri ktorých 
vyžadujeme pripojenie USB kľúčmi/adaptérmi. 

Toto riešenie je ideálne napríklad pre konferencie, 
alebo obchodné stretnutia, ktoré sa konajú 
v prostredí, ktoré nie je vybavené potrebnou i 
nformačnou infraštruktúrou. Prenos 11 
megabajtového súboru medzi dvoma počítačmi 
pomocou technológie Bluetooth trval približne 
4 minúty. Skúšali sme aj tlač dokumentu z 
notebooku vybaveného Bluetooth donglom 
na tlačiarni HP 450 s Bluetooth modulom, pričom 
sme sa s notebookom vzdáľovali a približovali 
do komunikačného dosahu tejto technológie. 
Dokument bol napriek tomu vytlačený 
kompletne a správne, aj keď sa pri ikone tlačiarne 
objavovali počas prenášania zariadenia tooltipy 
s varovnými hláseniami, že s pripojením k tlačiarni 
sú problémy. 

Rovnaké riešenie môžeme aplikovať pomocou 
technológie Wireless LAN. Ale v núdzi vyhovie aj USB 
pamäťový disk, alebo dokonca digitálny fotoaparát 
s pamäťovou kartou dostatočnej kapacity vo funkcii 
pamäťového disku. Potom môže chairman na 
konferencii vysloviť klasickú vetu „Uložil som 
materiály na prenosné pamäťové médium, ktoré 
teraz dám kolovať..." 

Koľko nás to môže stáť? 

Ceny USB káblov a redukcií USB-Serial alebo Seriál 
IrDA sa pohybujú v rozpätí 600 Sk až 2500 Sk bez 
DPH. Ceny Bluetooth adaptérov sa pohybujú 
v rozmedzí od 1 600 Sk až po takmer 7000 Sk bez 
DPH. Cena Bluetooth Accespointu BT300 je 5500 Sk 
bez DPH. Ceny USB pamäťových modulov sa 
v závislosti od ich pamäťovej kapacity a v poslednej 
dobe aj od toho či obsahujú aj prehrávač MP3 
súborov pohybujú v rozmedzí od 1800 Sk po 8000 Sk 
bez DPH. 

Záver 

Budúcnosť patrí nesporne bezdrôtovému prepojeniu 
počítačov, mobilných telefónov a iných elektronických 
zariadení. Výhody rádiových prenosových technológií 
jednoznačne prevyšujú ich nevýhody. 

Zariadenia do testu dodali firmy EuroTel , Orange , 
Ericsson , HR ASBIS , Motorola. Bluetooth zariadenia 
dodala firma Pro, s. r. o. z Banskej Bystrice 
(www.bluetooth-shop.sk ) 

Ľuboslav Lacko 

Software 


Antivírusové programy 



Počiatky počítačových vírusov sa 
objavili už v šesťdesiatych rokoch, 
našťastie však len vo fantázii 
spisovateľov sci-fi literatúry. 

Až začiatkom osemdesiatych rokov im 
dal rozvoj techniky reálnu šancu na 
existenciu, zatiaľ len v laboratórnych 
podmienkach. Píše sa však rok 1986 a 
svetlo sveta uzrel Brain - prvý skutočný 
počítačový vírus pre osobné počítače 
IBM PC. Zásluhu na tom mali bratia 
Basid a Amjad Farooq Alvi, ktorý 
prevádzkovali v pakistanskom Lahore 
malý obchod so softvérom. Nemajte 
im to však za zlé. Ak nie oni, tak určite 
niekto iný by odštartoval preteky 
vírusov a antivírusov, ktorých sa všetci 
zúčastňujeme dodnes. 

Od tých čias sa však veľmi veľa 
zmenilo. Autori vírusov a antivírusov 
postupne zvládli špičkové techniky 
a počítačové vírusy sa rozšírili v takom 
rozsahu, o akom sa nesnívalo ani 
spisovateľom sci-fi literatúry. Objavili 
sa vírusy šíriace sa v dokumentoch 
prostredníctvom e-mailov a najnovšie 
tiež vírusy vytvárajúce inteligentné 
siete so schopnosťou rýchlej 
modifikácie a zmeny správania sa. 
Vyvíjajú sa však nielen počítačové 
vírusy, ale tak isto intenzívne sa 
pracuje aj na antivírusových 
programoch, ktoré s vírusmi „držia 
krok". K dispozícii je viac špičkových 
produktov, ktoré dokážu veľmi 
dobre odolávať možnej infekcii 
počítačovými vírusmi a pri správnom 
použití dokonale ochránia váš počítač. 
Preto sme sa rozhodli vám ich 
predstaviť. 

AVAST! 4 Professional Edition 

Antivírusový systém AVAST! 4.0 
spoločnosti ALWIL Software prešiel 
výraznými zmenami a inováciami. 
Inštalácia je jednoduchá a bezproblé- 
mová. Je potrebné zadať používaný 
SMTP a POP3 server. Prostredie je 
úplne vynovené a využíva sa tu ako 
dvojité buď jednoduché, alebo 
rozšírené (podobne ako u AVG). 

Navyše prostredie umožňuje 


skinovanie, čiže zmenu pracovného 
prostredia, za použitia rôznych 
grafických motívov. Jednoduché 
prostredie sa podobá skôr na nejaký 
prehrávač multimediálnych súborov 
a podobne sa aj ovláda. Rozšírené 
prostredie je v štýle MS Outlook. 
Informácie o stave programu sú 
prehľadne zobrazené v obidvoch 
verziách prostredia. 

Nastavenie programu môžete vykonať 
buď všeobecne, alebo pri každom 
preddefinovanom či vami vytvorenom 
antivírusovom teste. Nastavenie pri 
jednoduchom prostredí ponúka len 
niekoľko možností, ako napríklad test - 
rýchly, štandardný alebo dôkladný. 
Okrem klasickej metódy vyhľadávania 
škodlivých kódov na základe 
identifikačných reťazcov je k dispozícii 
aj kontrola integrity a novinkou je tu 
heuristická analýza. Skenovacie jadro 
programu ponúka pomerne kvalitné 
detekčné schopnosti. Samozrejmá 


je podpora komprimovaných súborov. 
Špecialitou je test pri štarte 
operačného systému v prostredí 
Windows NT/2000/XP/.NET). Prebieha 
vo fáze začiatku štartu, takže zabráni 
spusteniu vírusu, ktorý môže neskôr 
ovplyvňovať výsledky testu. Zaujímavou 
vlastnosťou je špeciálny šetrič 
obrazovky, ktorý zároveň vykonáva 
testovanie na vírusy. Pracuje spoločne 
z bežným šetričom, takže ho vôbec 
nemusíte meniť. 

Nechýba ani kontrola všetkých 
prijímaných a odosielaných e-mailo- 
vých správ, ktorá je riešená dvoma 
nezávislými modulmi. Je to klasický 
skener pracujúci na úrovni protokolov 
SMTP/POP3/IMAP4, schopný chrániť 
ľubovoľný e-mailový program, ktorý 
s poštou s týmito protokolmi pracuje, 
a špeciálny plugin do aplikácie 
MS Outlook, ktorý pracuje úplne 
transparentne. Vhod príde aj odľah- 
čená verzia klasického antivírusového 


skenera pre príkazový riadok. 

Veľmi slabé sú možnosti liečenia 
infikovaných súborov. Bez problémov 
to ide pri Word a Excel dokumentoch, 
avšak pri programoch je to už horšie 
(avšak len v tom prípade, ak nemáte 
vytvorenú databázu pre obnovu, 
ktorá pracuje na princípe kontroly 
integrity dát). Tieto programy môžete 
vložiť do „Truhly" - tak sa totiž volá 
schránka na programy, ktoré uvedený 
program nevie liečiť (že by to bola 
ich posledná púť?). 

Rezidentný skener v rozšírenej verzii 
AV-systému navyše zvláda okrem 
AV-kontroly súborov a emailových 
správ (vrátane ich príloh) aj analýzu 
všetkých v systéme spúšťaných skript 
kódov prostredníctvom modulu 
Windows Scripting Host. 

Aktualizácia je inkrementálna 
a bezproblémová. Špecialitou verzie 
Professional je aktualizácia systémom 
PUSH, pričom ide o zásadnú zmenu 
v tejto oblasti. Aktualizáciu si totiž 
nevyžaduje program, aleje iniciovaná 
zo serveru spoločnosti ALWIL, takže 
hneď ako vznikne nová aktualizácia, 
hneď o nej viete. Realizované je to 
pomocou protokolu SMTP, čiže 
pomocou klasických poštových správ. 
Nechýbajú ani stručné informácie 
o vírusoch. 


AVG 7.0 

Po dlhej dobe čakania sa už veľmi 
rýchlo približuje čas uvedenia novej 
verzie populárneho antivírusového 
programu AVG s číslom 7. K dispozícii 
sme zatiaľ mali len beta verziu, 
avšak svojou stabilitou a možnosťami 
sa už veľmi približuje finálu. Treba 
podotknúť, že táto verzia je úplne 
prepracovaná, a to nielen prostredie, 
ale aj jadro. 

Inštalácia systému AVG je jednoduchá 
a nebudete mať problém ani pri 
preinštalácii niektorej zo starších verzií. 
Potrebný je, samozrejme, reštart, aby 
sa aktivovali rezidentné ovládače. 

Pri prvom spustení môžete vykonať 
aktualizáciu z internetu, vytvoriť 
záchrannú disketu, prípadne 




AVAST! 4 Professional Edition 


AVG 7.0 

F-Secure AntiVirus 5.41 



Kaspersky Anti-Virus 4.0 


skontrolovať systém. 

Prostredie je oproti predchádzajúcej 
verzii mierne prepracované. 

Je prispôsobené rôznym používateľom, 
takže si môžete zapnúť základné 
rozhranie pre menej skúsených 
používateľov a pokročilé pre 
profesionálov. Základné ponúka 
jednoduché, prehľadné prostredie 
a zjednodušené ovládanie. 

K dispozícii máte jednoduchý výber 
prednastavených testov. Pokročilé 
tvorí okno s ponukou vo forme stromu 
funkcií, prostredníctvom ktorého máte 
prístup ku všetkým funkciám AVG. 
Informácie o stave programu 
(aktualizácii, rezidentnom štíte a pod.) 
boli v predchádzajúcej verzii zobrazené 
priamo na základnej obrazovke 
základného rozhrania, teraz je 
potrebné kliknúť na príslušné tlačidlo. 
Nastavenie AVG nie je žiadny problém. 
Štandardné nastavenia sú definované 
pri inštalácii spolu s vytvorením 
niekoľkých štandardných testov. 
Vlastnosti na vyhľadávanie vírusov 
sa nenastavujú globálne, ale osobitne 
pre jednotlivé testy prostredníctvom 
Manažéra testov. Tu si môžete vytvoriť 
aj vlastné testy. Možnosti sú skutočne 
široké a nastavenie prehľadne 
spracované. Okrem toho môžete 
veľmi dobre prispôsobiť prostredie 
AVG, konkrétne základné rozhranie, 
kde môžete zobrazovať len potrebné 
možnosti. K dispozícii je tiež Plánovač 
testov, prostredníctvom ktorého 
môžete naplánovať automatické 
spúšťanie vybraných testov v určený 
čas. Nastaviť tu môžete množstvo 
parametrov, ako napr. čas spustenia, 
periodicitu, prioritu a podobne. 

AVG používa pri detekcii vírusov 
hľadanie vírusov už známych, 
heuristickú analýzu a sledovanie 
zmien. Pri hľadaní známych vírusov 
sa vyhľadávajú v súboroch známe 
sekvencie vírusov. Veľmi dobre je 
riešená heuristická analýza, ktorá 
vdáka novým algoritmom dokáže 
rozpoznať správanie neznámeho 
vírusu. Pre sledovanie zmien je 
určený test integrity, ktorý dopĺňa 
vyhľadávanie známych vírusov 
a heuristickú analýzu. Samozrejmá 
je možnosť kontroly súborov 
v archívoch typu ARJ, ZIP a RAR, 


samorozbaľovacích archívoch a interne 
komprimovaných spustiteľných 
súborov. Samozrejmé je rozšírenie 
pre e-mail, ktoré preveruje pripojené 
súbory pri príchode k vášmu 
poštovému klientovi. AVG ponúka 
viacero možností pri detekcii vírusu 
v súbore - pokračovať, liečiť, zrušiť. 
Pokiaľ vírus nevie liečiť, presunie ho do 
Vírusového trezoru. V prípade potreby 
ich tu môžete zrušiť, obnoviť alebo 
liečiť (napríklad po aktualizácii). 

K dispozícii je aj možnosť odoslania 
napadnutého súboru priamo firme 
Grisoft pre analýzu. 

Tak ako dnes už každý antivírusový 
systém, aj AVG obsahuje rezidentnú 
antivírusovú kontrolu. Táto kontrola 
môže okrem elektronickej pošty 
sledovať kopírované súbory, diskety, 
systémové oblasti, makrovírusy a rôzne 
iné štandardné a neštandardné aktivity 
v systéme, a tak odhaliť možné 
infikovanie vírusom. Výhodou je test 
pri štarte systému, ktorý ešte pred 
spustením Windows skontroluje hlavné 
systémové oblasti a súbory. 

Pri antivírusových programoch je 
obzvlášť potrebná ich pravidelná 
aktualizácia. AVG obsahuje 
automatickú aktualizáciu prostred- 
níctvom internetu alebo aktualizačných 
balíčkov. Oproti predchádzajúcim 
verziám sú aktualizácie omnoho 
menšie, takže môžete aktualizovať aj 
cez modem. Výhodou je neobmedzená 
aktualizácia zdarma po celý čas 
podpory určitej verzie AVG. V AVG 
nechýbajú ani informácie o vírusoch, 
ktoré stiahnete prostredníctvom 
programy z internetu. 

F-Secure AntiVirus 5.41 

Tento program je pre niekoho 
možno nie príliš známy, avšak ide 
o nasledovníka programu F-Prot, 
ktorý bol do značnej miery rozšírený 
aj u nás. 

Inštalácia je bezproblémová a po 
reštarte je systém plne chránený proti 
vírusovej infekcii. Program neponúka 
jednotné prostredie, ale len čiastkové 
úlohy, ktoré môžete spúšťať 
samostatne - skenovať adresár, disketu 
a všetky pevné disky. Vdáka tomu je 
ovládanie a použitie veľmi jednoduché. 


avšak ak chcete mať všetko na jednom 
mieste, toto riešenie vám vyhovovať 
nebude. Informácie o aktualizácii 
programu je možné zobraziť 
prostredníctvom ikony v systémovej 
lište. Tu môžete tiež zobraziť 
dialógové okno pre nastavenie 
niektorých parametrov programu. 
Samozrejmosťou je možnosť voľby 
základných vlastností testu, ako je 
kontrola komprimovaných súborov, 
voľba prípon súborov a pod. 

F-Secure AntiVirus obsahuje rezidentnú 
ochranu i skener na požiadanie. 

Navyše ešte disponuje skenerom 



spúšťaným z príkazového riadku, ktorý 
možno využiť napríklad v login skripte. 
Pri manuálnom skenovaní môžete 
zvoliť adresárové štruktúry, CD, diskety 
a všetky výmenné aj pevné disky. 
Podporované je skenovanie súborov 
v archívoch všetkých známych typov. 
Manuálny skener navyše umožňuje 
zasielanie zavírených súborov a hlásení 
administrátorovi a v prípade nájdenia 
vírusu ho krok za krokom pomôže 
odstrániť. Nechýba ani kontrola 
Program oproti predchádzajúcej verzii 
však neobsahuje možnosť plánovaných 
úloh. Existuje síce možnosť plánovania, 
ale využíva sa plánovanie pomocou 
úloh vo Windows. 

Väčšia pozornosť bola venovaná 
rezidentnému modulu, ktorý 


poskytuje skenovacie služby na 
pozadí. V podstate ide o automatické 
skenovanie súborov v okamihu 
prístupu k nim, ktoré je užívateľsky 
úplne transparentné. Pri skenovaní 
je možné použiť hneď tri skenovacie 
technológie s vynikajúcimi výsledkami: 
F-Prot, Orión a AVP.Orion (od 
Kaspersky Lab). Orión je plne Win32 
heuristická skenovacia technológia, 
preto je možné ju používať iba na 
Windows NT alebo Windows 2000/XP 
systémoch. Použitím troch nezávislých 
technológií sa významne zvyšuje 
detekčná schopnosť nájdenia vírusovej 
infekcie. 

Aktualizácia (update aj upgrade) môže 
byť vykonávaná ručne, alebo celkom 
automaticky z lokálnej siete či 
internetu. Celá aktualizácia z internetu 
a správa jednotlivých modulov 
prebieha bezpečnou cestou, šifrované 
a s elektronickým podpisom. V prípade 
aktualizácie cez internet je možné 
doplňovať nové vírusy dokonca 
každý deň. Výhodou je tiež existencia 
automatického pripomenutia 
aktualizácie. 

Tento AV je stavaný pre nasadenie 
v sieťach s veľkým počtom pracovných 
staníc. K správe slúži Policy Manager, 
ktorý sa skladá z dvoch častí 
Management Server a Management 
Console. Server komunikuje so 
stanicami pomocou šifrovaného FITTP, 
takže na konfiguráciu vzdialených sietí 
je možné použiť aj nezabezpečený 
kanál ako je internet. Konzola pre 
centrálnu správu ponúka možnosť 
nastavovať všetky vlastnosti programu 
na koncovej stanici, a to od zapínania 
a vypínania jednotlivých skenovacích 
technológií, cez nastavenie čohokoľvek 
až po uzamykanie či dokonca 
zmiznutie tlačidiel na používateľskom 
rozhraní. 

Kaspersky Anti-Virus 4.0 

Antivírusový systém Kaspersky 
Anti-Virus pochádza z Ruska 
a obsahuje špičkové antivírusové 
technológie. Vo vývoji je už viac ako 
10 rokov. Inštalácia je bezproblémová 
a pre činnosť tohto antivírusového 
programu nebol potrebný ani 
reštart systému. V prípade, že máte 


18 PC Space 3/2003 





Software 


nainštalovanú predchádzajúcu 
verziu, inštalačný program z nej 
prevezme nastavenia a konfiguráciu. 
Celý systém sa skladá z viacerých 
programov, z ktorých najhlavnejší je 
Control Centre, čo je vlastne ovládacie 
prostredie. Jeho prostredie nie je práve 
najprehľadnejšie a bude vám trvať 
trochu dlhšie, kým si naň zvyknete 
a nájdete tu všetko potrebné pre 
spúšťanie, nastavovanie a plánovanie 
antivírusových testov. Chce to však 
chvíľu času, a budete tu ako doma. 
Informácie o stave programu sú 
ľahko dostupné na záložke 
komponentov spoločne s informáciou 
o nainštalovaných komponentoch. 

Pre nastavenie stačí kliknúť na 
príslušnú záložku a môžete zmeniť 
globálne parametre. Pre vytvorenie 
a nastavenie vlastných alebo 
existujúcich variantov testov budete 
musieť trochu „pátrať myšou", bez 
ktorej to vlastne ani neurobíte. 

Pri vytváraní nového testu môžete 
použiť sprievodcu, ktorý vám ponúkne 
buď jeho rýchlu a jednoduchú 
konfiguráciu (pre začiatočníkov - 
minimum nastavení), alebo plnú 
konfiguráciu, kde nájdete veľké 
množstvo najrôznejších nastavení 
nielen skenovaných objektov, ale aj 
spôsobu skenovania, plánovanie 
a podobne. 

Kaspersky Anti-Virus používa novú 
technológiu jadra umožňujúcu 
interakciu s operačným systémom. 

Tým je podstatne zvýšená ochrana 
dát pred stále narastajúcou hrozbou 
vo svete IT. Už predchádzajúca verzia 
bola jedným z najefektívnejších 


antivírusových nástrojov, o čom svedčí 
aj fakt, že množstvo výrobcov 
antivírusových programov využíva 
jadro tohto programu vo svojich 
produktoch. Pre skenovanie sa využíva 
tak klasická metóda, ako aj heuristická 
analýza. Samozrejmá je kontrola 
a liečenie súborov v archívoch rôznych 
typov, kontrola e-mailových klientov. 
Tiež venuje zvýšenú pozornosť kontrole 
programov spúšťaných po štarte 
systému. Skenuje aktivity aktívnych 
aplikácií, takže môže odhaliť neznáme 
trójske kone. Nechýba vírusová 
karanténa a podrobné logovanie 
aktivít. Rezidentná časť používa novú 
technológiu zachytenia a odstránenia 
vírusu založenú na dvojstupňovej 
spolupráci s operačným systémom. 
Program je koncipovaný tak, aby 
nezasahoval do vnútorných funkcií 
operačného systému a je veľmi dobre 
optimalizovaný (rozdelený na dve 
časti - prostredie a funkčnú časť). 
Program má modulárnu štruktúru, 
ktorá umožňuje aktualizáciu databáz 
vírusov alebo samotného programu 
v reálnom čase. Zatiaľ sa aktualizuje 
len vírusová databáza, ale v blízkej 
budúcnosti sa uvažuje aj o aktualizácii 
programu. Aktualizácia je, samozrejme, 
rozdielová, takže je rýchla. 

NOD 32 

Kto by nepoznal tento známy a veľmi 
obľúbený antivírusový produkt, ktorý 
pochádza z dielne slovenskej firmy 
Esset. Ide o špičkový produkt, ktorý 
vyniká svojou jednoduchosťou, 
rýchlosťou a vysokou účinnosťou. 


Pri inštalácii je potrebné zadať 
základné nastavenia. Prostredie je 
jednoduché a veľmi prehľadné, 
rozdelené na viac častí (pre manuálne 
skenovanie, rezident, kontrolu 
elektronickej pošty). Informácie 
o aktuálnosti vírusovej databázy 
a programu by mohli byť umiestnené 
aj na prehľadnejšom mieste, avšak dá 
sa k nim dostať cez ikonu v systémovej 
lište. Nastavenie tohto antivírusového 
programu je jednoduché a prehľadné. 
Začiatočník nemusí meniť nič, 
profesionál si môže nastaviť program 
detailne podľa svojej potreby. 

NOD charakterizuje vysoká rýchlosť 
vyhľadávania vírusov. Program 
disponuje vysoko účinnou heuristickou 
analýzou, okrem bežných rozoznáva 
aj Java vírusy, IRC červy, trójske kone 
a iné infiltrácie bežné na internete. 

K dispozícii je algoritmické i heuristické 
liečenie. Systém dálej disponuje 
schopnosťou kontroly súborov 
v rôznych druhoch archívov vrátane 
samorozbaľovacích. Pre vyhľadávanie 
vírusov využíva rýchlych „single point" 
vzoriek a CRC pre ich presnú 
identifikáciu a virtuálny emulátor 
umožňujúci detekciu aj zložitých 
polymorfných vírusov. Maximálna 
rýchlosť pri prehľadávaní je dosiahnutá 
použitím viacúrovňovej asociatívnej 
pamäte typu cache. 

Nechýba, samozrejme, automatická 
kontrola prichádzajúcej pošty, ktorá 
kontroluje určené porty automaticky 
alebo manuálne určené. Preto môžete 
použiť takmer ľubovoľného e-mail 
klienta. NOD ponúka algoritmickú aj 
heuristickú liečbu vírusov. Pri liečení 


dokáže rekonštruovať niektoré dôležité 
systémové oblasti po nákaze vírusom, 
konvertuje dokumenty po liečbe 
makrovírusov na pôvodný formát. 

NOD umožňuje zasielanie správ 
o vírusovej infiltrácii definovanému 
používateľovi v rámci siete. Tak je 
možné predísť vzniku rozsiahlejších 
škôd. 

Rezidentná časť systému umožňuje 
transparentnú detekciu a liečenie bez 
zásahu používateľa. Je optimálnou 
ochranou pri práci s internetom alebo 
v lokálnej sieti. Boot sektory môžu byť 
automaticky kontrolované nielen 
pri prístupe na disketu, ale aj pri 
odhlasovaní sa zo systému. 

Aktualizácia je automatická, avšak 
v cene produktu je len ročná bezplatná 
aktualizácia. Potom musíte platiť. 
Funkcia centralizovaného update 
umožňuje správcovi siete jednoduchý 
prechod na novšie verzie. 

Súčasťou NOD-u je detailná 
encyklopédia vírusov v slovenskom 
jazyku, opisujúca ich prejavy 
a technické detaily. 

Norman Virus Control 5.5 

Tento antivírusový program od nórskej 
firmy Norman ASA u nás nie je 
príliš známy, avšak patrí v tejto oblasti 
k svetovej špičke. 

Inštalácia je jednoduchá a rýchla, nie 
sú pri nej žiadne problémy. Prostredie 
programu to vlastne ani nie je. 

Program sa totiž skladá z viacerých 
modulov, ktoré sa spúšťajú 
samostatne. Preto vám bude chvíľku 
trvať, kým si na tento program a jeho 

používanie zvyknete, aj keď potom 
zistíte, že pre antivírusovú kontrolu 
nemusíte spúštat komplikované 
prostredie, ale len príslušný modul (čo 
bude oveľa rýchlejšie a jednoduchšie). 
Informácie o stave programu, teda 

0 jeho aktualizácii, môžete zistiť 
prostredníctvom ikony v systémovej 
lište, ktorá signalizuje činnosť antivíru. 
Nastavenie Norman Virus Control je 
riešené prostredníctvom samostatného 
modulu. Je celkom prehľadné a na 
jednom mieste tu nastavíte všetky 
parametre programu, čo je výhodné. 

Po inštalácii sa nastavia štandardné 
parametre, ktoré by mali vyhovovať 
väčšine používateľov. Ak však patríte 
ku skupine odborníkov, môžete si 
nastaviť parametre tohto 
antivírusového programu v širokom 
rozsahu. 

Norman Virus Control je účinným 
softvérovým nástrojom, ktorý 
zabezpečuje komplexnú ochranu 
jednotlivých pracovných staníc 

1 počítačov v sieti pred vírusmi. 
Disponuje všetkými obvyklými 
vlastnosťami antivírusových programov 
na špičkovej detekčnej úrovni. 
Samozrejmosťou je rezidentná 
ochrana na všetkých platformách 


a heuristická analýza na vyhľadávanie 
a čistenie neznámych vírusov, 
podpora SNMP protokolu 
a makrojazyka VBA. Norman Virus 
Control umožňuje rezidentnú detekciu 
vírusov v e-mailoch pri ukladaní a pri 
otváraní príloh elektronickej pošty. 
Skenovanie súboru či adresára možno 
aktivovať taktiež z kontextového 
menu. Nechýba ani možnosť vykonať 
skenovanie súboru či adresára 
i z príkazového riadku, čo možno 
využiť napríklad i pri spúšťaní 
z dávkového súboru. 

Na internete je voľne k dispozícii 
aj nástroj pre spustenie z diskety, 
ktorým môžete odstrániť boot 
vírusy. Hlásenia o stave a činnosti 
sú zapisované do log súboru alebo aj 
do NT Event logu, posielajú sa ako 
SNMP Trap, odosielajú e-mailom 
pomocou SMTP alebo ako SMS správy 
na mobilný telefón. Súbory, ktoré 
nie je možné vyliečiť, sú presunuté do 
vírusovej karantény. 

Nechýba ani editor a plánovač úloh, 
kde môžete jednoduchým spôsobom 
definovať plánované úlohy a zaistiť 
ich spustenie v určený čas. 

Rezidentná ochrana prebieha on-line 
na pozadí, čím zaručuje stálu ochranu. 


Detekuje známe a neznáme vírusy 
súborové, makro, boot sektorové 
a odstraňuje boot sektorové vírusy 
z diskiet. Pri detekcii vírusu rezidentný 
skener zastavuje celú činnosť 
a zobrazuje informáciu o jeho nájdení, 
prípadne ponúkne prostriedky na 
riešenie vzniknutej situácie. 

Pomocou Norman Internet Update 
možno aktualizovať databázu 
vírusových definičných reťazcov 
i skenovacích motorov cez internet. 
Aktualizácia je inkrementálna - 
program sám rozpozná, ktoré dáta 
treba aktualizovať. Objem sťahovaných 
dát spravidla nepresiahne niekoľko 
desiatok kB. Celú aktualizáciu možno 
uskutočniť jediným kliknutím na jedinú 
ikonu. 

Norton AntiVirus 2003 

Spôsobom maximálnej automatizácie 
sa uberá spoločnosť Symantec so 
svojím antivírusovým programom 
Norton AntiVirus 2003. Inštalácia je 
rýchla a bežne bezproblémová, avšak 
v prípade inštalácie na predchádzajúcu 
verziu nie je ukončenie inštalácie 
a konfigurácie úspešné. Preto 
odporúčam predchádzajúcu verziu 


najprv odinštalovať, a až potom 
inštalovať verziu 2003 (podobná 
situácia bola aj v prípade starších 
verzií). 

Prostredie tvorí Norton Integrátor, 
čo je jednotné prostredie pre všetky 
Symantec aplikácie. Toto prostredie 
je jednoduché a ľahko ovládateľné, 
avšak závisí na inštalácii Internet 
Exploreru. Prehľadne informuje 
o stave programu - o nastavení 
rezidentnej ochrany, skenovaní 
elektronickej pošty, blokovaní skriptov, 
o dátume posledného skenovania 
systému, dátume aktualizácie 
programu, o platnosti aktualizácie 
a nastavení funkcie aktualizácie. 
Nastavenie je automatické pri 
inštalácii, avšak pre skúsených 
používateľov, ktorí chcú mať všetko 
pod kontrolou, sú k dispozícii pomerne 
široké možnosti - od automatickej 
kontroly, šírky záberu Bloodhound 
technológie, blokovania skriptov, 
cez ochranu elektronickej pošty až 
po automatickú aktualizáciu. Nastaviť 
tiež môžete spúšťanie antivírusových 
kontrol podľa časového plánu. 

Norton AntiVirus ponúka nielen už 
osvedčené možnosti pre ochranu 
proti počítačovým vírusom a škodlivým 



Norton AntiVirus 2003 

kódom, ale prináša aj mnohé 
zlepšenia. Medzi zásadné zlepšenia 
patrí detekcia a blokovanie vírusov 
v prílohách okamžitých správ 
v programoch AOL Instant Messenger, 
Yahoo! Instant Messenger, MSN 
Messenger a Windows Messenger. ICQ 
a dálšie rozšírené, bohužiaľ, chýbajú. 
Samozrejmosťou je kontrola 
elektronickej pošty podporovaná pre 
štandardných poštových klientov 
kompatibilných s protokolom POP3 
a SMTP. Teraz je však rozšírená 
o novú technológiu Worm Blocking, 
ktorá detekuje v odchádzajúcej 
pošte červy, aby im zabránila 
infikovať dálšie počítače. Norton 
AntiVirus 2003 sa bez problémov 
sám vyrovná s detekciou vírusu, 
ktorý buď vylieči, alebo napadnutý 
súbor prenesie do vírusovej karantény, 
automaticky odstráni prílohu 
e-mailu s vírusom a podobne. 

To zabezpečuje vdáka zlepšenej logike, 
ktorá je schopná riešiť veľkú väčšinu 
krízových stavov vyvolaných 
vírusovou infekciou v súboroch, 
dokumentoch či emailových 
správach automaticky, bez zásahu 
a upovedomenia používateľa. 

Všetko, samozrejme, zaznamenáva 
do log súborov.Aktualizácia vírusovej 
databázy je automatická z internetu 
alebo prostredníctvom 
aktualizačných programov. V rámci 
kúpy programu máte bezplatnú 
aktualizáciu počas jedného roka 
od inštalácie. Potom si musíte 
aktualizačnú službu predplatiť, alebo 
preinštalovať Norton AntiVirus. 
Aktualizácie sú pomerne malé, takže 
si častejšiu aktualizáciu môžu 
dopriať aj používatelia s pomalším 
pripojením na internet. 

K dispozícii je tiež zoznam vírusov so 
základnými informáciami o nich, 
alebo prostredníctvom webstránok 
spoločnosti Symantec aj detailná, 
neustále aktuálna vírusová 
encyklopédia. Štandardom je 
vírusová karanténa, odkiaľ môžete 
súbory liečiť, ak to bude po 
aktualizácii možné, alebo ich 
prostredníctvom sprievodcu odoslať 
internetom na analýzu priamo 
odborníkom spoločnosti Symantec. 
Norton AntiVirus je k dispozícii aj 
vo verzii Professional, ktorá navyše 
obsahuje nástroje UnErase Wizard 
(na „ochranu" zrušených súborov, je 
to akási obdoba Koša vo Windows) 
a Wipe Info (na neobnoviteľné 
zrušenie súborov). 


Panda Antivirus Platinum 7 

Panda Avtivirus sa inštaluje veľmi 
jednoducho. Inštalačný program sa 
opýta na niekoľko nastavení a po 
reštarte je program plne funkčný. 
Panda Antivirus Platinum 7 však 
nie je len obyčajným antivírusovým 
programom, ale poskytuje aj účinný 
firewall, ktorý zabráni prieniku na váš 
počítač. 

Prostredie programu je veľmi príjemné 
a je spracované na spôsob Windows 
XP. Veľmi jednoducho a rýchlo sa tu 
zorientujete. Navyše pri spustení 
rôznych úloh môže prehrávať zvuky, 
a tak vám program nahovoreným 
hlasom oznamuje jednotlivé operácie. 
Hneď na úvodnej stránke okna 
programu nájdete informácie o stave 
programu, čo je veľmi výhodné, 
pretože ihneď viete, či je vírusová 



databáza aktuálna a či máte 
aktivované všetky ochrany. 

Nastavenie Panda Antivirus dáva 
pomerne široké možnosti, avšak ak ste 
neskúsený používateľ, neodporúčame 
čokoľvek meniť, program je totiž po 
inštalácii nakonfigurovaný optimálne. 
Panda Antivirus Platinum 7 ponúka 
všetky známe metódy vyhľadávania 
vírusov a preventívnej antivírusovej 
ochrany. Z dostupných testov môžete 
využiť okamžité otestovanie, 
plánovaný test, test pri štarte 
systému, nepretržitú rezidentnú 
kontrolu, špeciálnu kontrolu 
internetu a, samozrejme, aj kontrolu 
elektronickej pošty. K dispozícii je 
klasické vyhľadávanie prostredníctvom 
vyhľadávania známych reťazcov 
vírusov a heuristická analýza. Bez 
problémov kontroluje aj viacnásobne 
komprimované súbory všetkých 


známych komprimačných programov. 
Kontrola internetu a elektronickej pošty 
pracuje na komunikačnej úrovni 
WinSock v reálnom čase. Nepretržite 
sú teda kontrolované všetky operácie 
a prenášané informácie cez protokoly 
HTTP, FTP, SMTP a POP3. Možné je aj 
testovanie a dezinfekcia databáz 
a dokumentov Lotus Notes. 

Pri detekcii vírusu môže program 
tiež zaslať e-mail na určenú adresu, 
prípadne správu na určenú stanicu 
v sieti. Nechýba miesto na uloženie 
zavírených súborov, ktoré program 
zatiaľ nedokáže vyliečiť - Nemocnica, 
kde ich môžete neskoršie vyliečiť, 
alebo poslať na analýzu do 
spoločnosti Panda. Samozrejmosťou 
je plánovanie antivírusových testov. 

Tu program poskytuje možnosť 
aktivovať antivírusovú kontrolu od 
jednorazového spustenia až po 
pravidelné intervaly vo zvolených 
termínoch a intervaloch alebo 
podľa iných pravidiel, ktoré možno 
konfigurovať. 

Nechýba ani rezidentná kontrola. 
Pracuje počas celej práce 
s operačným systémom, monitoruje 
všetky operácie so súbormi 
a kontroluje ich, či neobsahujú 
vírusovú infekciu. Neustále kontroluje 
aj prípadné podozrivé operácie so 
súbormi a je schopná v reálnom 
čase zistiť a zastaviť hroziace riziko 
infekcie vírusom. Na vysokej úrovni je 
aktualizácia vírusovej databázy 
a programov. Databáza vírusov je 
aktualizovaná denne a je k dispozícii 
na webe. Malou komplikáciou 
aktualizácie z internetu je potreba 
zadania používateľského mena 
a hesla pre prístup k databáze. 

Meno a heslo dostanete pri kúpe 
produktu a je platné jeden rok. 

Potom si už musíte aktualizačnú službu 
zaplatiť. Spoločnosť Panda Software 
poskytuje tiež kvalitné služby, ako je 
technická pomoc prístupná 24 hodín 
denne (telefón, fax, elektronická 
pošta, web), alebo S. O. S. Vírus, kde 
v prípade detekcie nového vírusu, 
ktorý nie je známy aktuálnej verzii, 
je spoločnosť Panda Software 
schopná riešiť tento problém 
v priebehu 24 hodín. 

Obsiahnuté sú tiež stručné informácie 
o vírusoch, v ktorých môžete 
vyhľadávať alebo ich triediť podľa 
kategórií. Z rozšírených možností 
vyniká Panda Antivirus svojím 
firewallom, ktorý beží spoločne 
z rezidentnou ochranou a chráni 


počítač nielen pred prienikom zvonku, 
ale zabraňuje tiež neželaným 
programom prístup na internet. 
Jednoducho určíte, ktorý program 
nebude mať prístup. Tiež je chránené 
vytáčané pripojenie na internet, kde 
je možné určiť, ktoré čísla môžu 
byť vytočené (skvelá ochrana pred 
trójskymi koňmi, ktoré vytáčajú 
zahraničné audiotextové linky). 

Záver 

Na záver si dáme malé zhodnotenie 
opisovaných antivírusových 
programov. Otázka, ktorý program 
je ten najlepší nie je jednoznačná, 
pretože všetky majú určité výhody 
a nevýhody. 

Ako najlepšie riešenie sa javí Norton 
Antivirus, pri ktorom dosiahnete 
najlepšie výsledky v kombinácii 
s programom Norton Internet 
Security (Norton Antivirus je jeho 
súčasťou). Môže pracovať v úplne 
v automatickom režime, takže sa 
o nič nemusíte starať a ste v bezpečí. 
Ďalším veľmi dobrým riešením 
je Panda Antivirus, kde dostanete 
okrem antivírusového programu 
aj účinný firewall, takže máte 
ochranu aj pred útokmi z internetu 
a trójskymi koňmi. Navyše jeho 
použitie je jednoduché. 

Ak chcete jednoduché a ľahko 
použiteľné riešenie, zvoľte AVG. 

Tento program ponúka popri 
komplexnosti, jednoduchosti 
a kvalitnej kontrole navyše bezplatnú 
aktualizáciu po celú dobu trvania 
podpory programu, za ktorú sa musí 
inde platiť. 

NOD spolu s Kaspersky Anti-Virus 
sa môžu pochváliť asi najlepšími 
výsledkami v zahraničných 
antivírusových testoch, takže kladú 
jednoznačne na prvé miesto kvalitu 
skenovania, avšak trochu zabúdajú 
na používateľskú prívetivosť. Sú to 
skrátka nástroje pre profesionálov. 
Antivírusovým programom pre 
profesionálov je aj F-Secure Antivirus, 
ktorý nasadzuje do „boja" s vírusmi 
hneď 3 technológie, takže pri 
správnom nastavení a použití budete 
mať špičkové riešenie. 

Závisí teda len od vás, používateľov, 
ktorú antivírusovú ochranu zvolíte. 
Výhodou je, že pre všetky programy 
sú k dispozícii aj demoverzie, vdáka 
ktorým si môžete sami vyskúšať ich 
vlastnosti a možnosti. 

Štefan Stieranka 


Produkt 

AVAST! 4 Prof. Edition 

AVG 7.0 

F-Secure AntiVirus 5.41 

Kaspersky Antivirus 4.0 

NOD 32 

Norman Virus Cont. 5.5 

Norton Antivirus 2003 

Panda Antivirus Plat. 7 

Výrobca 

ALWIL Software, s. r. o. 

Grisoft Software, s. r. o. 

F-Secure Corporation 

Kaspersky Lab 

Eset, s. r. o. 

Norman ASA 

Symantec Corp. 

Panda Software 

Internet 

www.asw.cz 

www.grisoft.cz 

www. f-secure.com 

www. kaspersky.com 

www.eset.sk 

www.norman.com 

www.symantec.com 

wwww.pandasoftware.sk 

Lokalizácia 

áno (CZ) 

áno (SK) 

áno (CZ) 

áno (SK) 

áno (SK) 

áno (SK) 

áno (CZ) 

áno (SK) 

Cena 

1 899 Kč 

2380 Sk 

80 USD 

97,75 Eur 

2400 Sk 

60 USD 

1250 Sk 

2880 Sk 

Aktualizácia 

niekoľkokrát týždenne 

niekoľkokrát týždenne 

denne 

denne 

niekoľkokrát týždenne 

niekoľkokrát týždenne 

niekoľkokrát týždenne 

denne 

Záchranná disketa 

— 

áno 

— 

áno 

— 

— 

— 

— 

DOS skener 

verzia pre DOS 

áno 

áno 

— 

verzia pre DOS 

pre odstránenie Boot vír. 

— 

— 

Plánovač úloh 

áno 

áno 

— 

áno 

— 

áno 

áno 

áno 

Kontrola archívov 

áno 

áno 

áno 

áno 

áno 

áno 

áno 

áno 

Záznam aktivít 

áno 

áno 

áno 

áno 

áno 

áno 

áno 

áno 

Vírusová karanténa 

áno 

áno 

— 

áno 

— 

áno 

áno 

áno 

Je ťažké skopírovať DVD? 

„Softvér na skopírovanie DVD na DVD" 


Možno sa to bude zdať prekvapujúce, 
ale kopírovanie DVD má už svoju 
niekoľkoročnú históriu. Odkedy sa 
podarilo istému „šikovnému" 
študentovi prelomiť šifru kódovania, 
ktorá chránila filmové DVD pred 
akýmkoľvek duplikovaním, DVD sa 
stalo ľahkou korisťou pre filmových 
pirátov a filmové štúdiá sa začali 
obávať najhoršieho. Každý mesiac 
pribúdali na internete rôzne voľne 
šíriteľné programy, ktoré ponúkali 
rozmanité možnosti kopírovania. 

Zo začiatku to síce nebolo ideálne, 
väčšina programov mala množstvo 
chýb a práca s nimi bola často veľmi 
zdĺhavá a náročná. Postupne sa však 
ich funkcie zlepšovali a chyby 
odladóvali. Za zmienku možno stojí 
spomenúť aj istú vlnu aktivít 
„šikovných obchodníkov", ktorá 
spočívala v ponuke rôznych programov 
na kopírovanie DVD za určitý finančný 
príspevok. Povrávalo sa, že v niektorých 
prípadoch mali dokonca prsty aj určité 
organizácie, ktoré týmto evidentne 
niečo sledovali. Tieto programy totiž 
spĺňali všetko možné, len nie to, čo od 
nich kupujúci očakával - kopírovanie 
DVD. Ich úlohou bolo nielen zarábať 
na nevedomosti, ale predovšetkým 
rozšíriť povedomie, že skopírovať DVD 
nie je jednoduchá záležitosť, čo sa im 
aj na krátky čas úspešne darilo. Ako 
však plynul čas, skopírovať film z DVD 
bolo čoraz jednoduchšie. Prispeli k 
tomu predovšetkým rôzne „free-ware", 
ale aj komerčné programy (napr. 

DVDx, FlaskMpeg, DVD CopyPlus, 
DVDCopyOne atď.), ktoré už v sebe 
zahŕňali všetky potrebné elementy na 
jednoduché uskutočnenie konverzie. 
Stále však nešlo o kopírovanie DVD 
v pravom slova zmysle, ale „len" o istý 
prepis filmového DVD do niektorého 


zo známych digitálnych videoformátov 
(VCD, SVCD, DivX). Táto situácia sa 
začala meniť až koncom roku 2001, k 
čomu prispel predovšetkým začínajúci 
pokles cien médií a DVD napaľovačiek. 
Softvér, ktorý by umožnil kopírovať 
DVD na DVD preto nenechal na seba 
dlho čakať. Aká je teda situácia dnes? 
Je ťažké urobiť si napríklad zálohu 
svojho obľúbeného DVD, a teda 
skopírovať DVD na DVD v domácich 
podmienkach? Odpoveď na túto 
otázku nájdete v nasledujúcich 
riadkoch, prostredníctvom ktorých si 
priblížime dva najznámejšie programy, 
ktoré kopírovanie DVD na DVD 
umožňujú. Zameriame sa tu 
predovšetkým na ich základné funkcie, 
teda na to, čo ktoré programy dokážu, 
respektíve nedokážu, a aké výsledky 
je možné od toho-ktorého programu 
očakávať. Detailné návody sú 
dostupné na internete, takže aj z tohto 
dôvodu nebudeme zachádzať do 
podrobností. Stačí sa pozrieť 
napríklad na adresy: www.doom9.org, 
www. vcdhelp.com . 

IfoEdit 0.95 

História vzniku tohto v súčasnosti 
najrozšírenejšieho programu na 
kopírovanie DVD siaha až niekedy do 
konca roku 2001, keď sa na internete 
objavila jeho prvá testovacia verzia. 
Mala síce veľa nedostatkov, ale aj 
napriek tomu predstavovala čosi 
prevratné, čo ihneď vzbudilo obrovský 
záujem a autor získal na prestížnosti. 
Každou novou verziou sa postupne 
odladóvali chyby, dopĺňali sa rôzne 
užitočné funkcie, až sa z programu stal 
skutočne kvalitný nástroj na back-up 
filmových DVD. Od samého začiatku 
bol tento program zdarma, čo prispelo 


ešte viac k jeho popularite. Dôvod jeho 
vzniku bol prostý: nespokojnosť autora 
s umiestňovaním viacerých obrazoviek 
s upozornením proti kopírovaniu 
a v určitých prípadoch aj s funkčným, 
ako to on nazval „stupídnym" 
obmedzením - nemožnosť výberu 
audia a titulkov počas filmu. 

Aktuálna verzia programu IfoEdit si 
poradí už takmer s každým filmovým 
DVD a disponuje dokonca aj 
s nástrojom na tvorbu vlastných 
DVD (umožňuje jednoduchý DVD 
Authoring - bez menu). Práca v tomto 
programe síce nie je veľmi náročná, 
ale aj napriek tomu si vyžaduje určité 
znalosti na pochopenie a správne 
nastavenie určitých parametrov, čo 
môže byť zo začiatku problémom. 

Je to však len otázka zvyku, než sa 
používateľ zorientuje v nastavení 
a pochopí význam jednotlivých funkcií. 
IfoEdit je nástroj na editovanie 
konfiguračných súborov, v ktorých 
je zadefinovaná celá navigácia menu 
a funkčné ovládanie DVD (ifo). 
Používateľ tak má možnosť nastaviť 
konfiguráciu DVD a odstrániť odtiaľ 
„nežiaduce" prvky. Menšou nevýhodou 
programu je, že nemá v sebe 
zabudovaný dešifrovací modul 
a neporadí si priamo s ochranou 
filmových DVD. Obsah média je teda 
potrebné najskôr stiahnuť na pevný 
disk prostredníctvom niektorého 
z externých programov (napr. DVD 
Decripter, Smartripper atď.). Potom sú 
už všetky funkcie dostupné. Keďže 
zmeny prostredníctvom IfoEditu sa 
neaplikujú priamo, ale celá štruktúra 
DVD sa vytvára nanovo, treba rátať 
s minimálne dvojnásobným priestorom 
na disku. 

Čo všetko IfoEdit ponúka? Okrem 
toho, že umožňuje odstrániť všetky 


ochranné prvky (Macrovision - ochrana 
proti analógovému kopírovaniu/ 
regionálne obmedzenie), používateľ 
rozhodne, čo z obsahu pôvodného 
DVD chce ponechať a čo si želá kvôli 
úspore miesta odstrániť. Nahrávacie 
DVD médiá (DVD+/- R/RW) môžu pojať 
maximálne 4,7 GB dát a oproti 
lisovaným DVD, ktoré sú v prípade 
dvoch vrstiev schopné využívať 
až dvojnásobnú kapacitu (DVD-9), 
sú v nevýhode. Keďže väčšina 
filmových DVD presahuje kapacitu 
nahrávateľných médií, je potrebné 
toto DVD buď vhodne rozdeliť na dva 
samostatné celky, alebo ho upraviť tak, 
aby sa požadované dáta vošli na jedno 
DVD. Ušetriť miesto na disku sa dá 
odstránením bonusového materiálu, 
nepotrebných audiostôp (komentáre, 
jazykové mutácie), ale aj zrušením 
animovaného - pohyblivého menu 
(takéto menu je na rozdiel od 
statického uložené ako video). Všetko 
sa, samozrejme, vykonáva priamo 
v IfoEdite, ktorý týmto zmenám 
prispôsobí aj samotnú navigáciu DVD. 
Ak ani spomenuté kroky nepomôžu, 
v takom prípade je už skutočne 
potrebné buď rozdeliť film na dve 
DVD, alebo zasiahnuť priamo do 
veľkosti dátového toku videa. 

Toto sa však týka len filmov s väčšou 
minutážou (cca 100 min. a viac). Znížiť 
bitrate videa je možné prostredníctvom 
niektorého z externých programov 
(napr. ReMPEG). IfoEdit potom dokáže 
natiahnuť takto upravený súbor 
a nahradiť ním pôvodnú videostopu. 
Znižovanie bitrate sa však vo 
všeobecnosti neodporúča, pretože sa 
jednak stráca kvalita obrazu a môže 
sa prejaviť aj zlá synchronizácia obrazu 
so zvukom. Ak sa teda film nemá 
šancu dostať bez úprav na jedno DVD, 

IfoEdit 0.95 


IfoEdit 0.95 


preferujte sa radšej možnosť jeho 
rozdelenia. Toto je už však náročnejšia 
operácia, pričom nesprávne nastavenie 
môže mať za následok nekorektnú 
funkčnosť výsledných DVD diskov. 
Zlepšená funkcia na zjednodušené 
rozdeľovanie DVD a tiež modul 
umožňujúci priame napaľovanie mali 
byť súčasťou ďalšej verzie programu. 
Autor však ich vývoj zastavil. Dôvod? 
Svoje „know-how" použil v jednom 
z komerčných programov, o ktorom 
bude reč neskôr. Okrem už 
spomenutých úprav je ešte možné 
napríklad zredukovať výber titulkov, 
zmeniť im farbu, prípadne využiť 
jednoduchý DVD Authoring. 

www: http://mpucoder.kewlhair.com/ 
Derrow 


DVDxCopy 1 .4.1 

V druhej polovici minulého roka bol 
ohlásený príchod revolučného 
programu na kopírovanie DVD. 
Odvtedy sa s napätím očakávalo, čo 
z toho nakoniec bude. Aj napriek 
nepriaznivým ohlasom z určitých 
kruhov sa firme 321 Studios podarilo 
dostať svoj produkt na komerčný trh. 
Jeho nástup však nebol príliš vydarený. 
Prvé verzie sprevádzali viaceré 
funkčné problémy, a to predovšetkým 
s kompatibilitou DVD napaľovačiek. 
Tieto nedostatky sa však podarilo 


v pomerne krátkom čase odstrániť. 
Splnilo však DVDxCopy očakávania, 
ktoré sa do tohto produktu vkladali? 

Na škodu filmových a distribučných 
spoločností - áno. Program disponuje 
jednoduchým a prehľadným 
ovládaním, ktoré sa dá ihneď osvojiť. 
Kopírovať s ním teda nie je žiadna 
veda. Ihneď po spustení si sám 
preskúma vstupné dáta a podľa 
zistenia ponúkne najvhodnejšie 
riešenie. Používateľ si už len označí 
tie časti, ktoré si neželá, aby boli 
archivované (napr. FBI upozornenia, 
bonusový materiál). Po odsúhlasení ich 
program automaticky vypustí a upraví 
navigáciu, pričom už stačí len vložiť 
prázdne DVD, spustiť napaľovanie 
a počkať si na výsledok. Ak by sa 
používateľ pokúsil odstrániť niektorú 
z potrebných súčastí DVD, program 
to nedovolí a upozorní ho na dôvod. 

A čo v prípade, ak je film dlhý a na 
archivovanie sú potrebné dve DVD? 

Aj v takejto situácii si program poradí 
a vyberie tu najvhodnejšiu kapitolu, 
po ktorej je možné film rozdeliť. 
Používateľ má však možnosť tento 
automatický výber zmeniť. Napríklad 
ma záujem skopírovať DVD, ktoré 
obsahuje dvojhodinový film rozdelený 
na 30 kapitol a na disku je aj bonusový 
materiál. Program zistí, že film je príliš 
dlhý na to, aby sa vošiel na jedno DVD, 
a tak zvolí podľa neho najvhodnejšie 
rozdelenie. Na prvom disku nechá 


napr. prvých 20 kapitol a časť 
bonusového materiálu, na druhý disk 
umiestni zostávajúcich 10 kapitol 
a zvyšné bonusy. Výber je možné 
akceptovať, prípadne ho zmeniť 
napríklad odstránením bonusového 
materiálu a v rámci uvoľneného miesta 
potom presúvať kapitoly z jedného 
disku na druhý a podobne. Program 
sa postará o všetko potrebné. Keď sa 
potom v prehrávači spustí výsledné 
DVD a bude sa chcieť vybrať kapitola, 
prípadne bonusový materiál, ktorý sa 
nachádza na druhom médiu, zobrazí 
sa obrazovka s výzvou na vloženie 
tohto média. DVD, na ktorom je 
napríklad pokračovanie filmu, sa začne 
automaticky prehrávať, ale môže sa 
najskôr zobraziť aj menu. Toto sa dá 
tiež nastaviť. Aj napriek všetkým 
spomenutím výhodám sa nie každé 
DVD podarilo korektne skopírovať. 
Počas testu nastali problémy napríklad 
s filmom - Pikantné pokušenie. 
Samotná procedúra kopírovania síce 
prebehla bez nejakých ťažkostí, ale 
horšie to už bolo výsledkom. DVD 
nefungovalo! Aj tento problém sa síce 
dal vyriešiť, ale nie štandardným 
použitím tohto programu. DVDxCopy 
má teda podľa všetkého zjavné 
ťažkosti s viacúrovňovým animovaným 
menu. Ďalším aj keď menším 
nedostatokom, ktorý možno 
DVDxCopy vytknúť, je, že sa nedajú 
odstrániť zbytočné audiostopy. Filmy, 


ktoré by sa vdäka takto ušetrenému 
miestu zmestili na jedno DVD, 
je potrebné rozdeľovať. 

Každá kópia vytvorená v programe 
DVDxCopy je označená úvodným 
upozornením, že ide o back-up na 
domáce použitie a akékoľvek d a I š i e 
rozmnožovanie je zakázané. 

Výrobca: 321 Studios 
www: http://www.dvdxcopy.com 

Orientačná cena: cca 100 USD 


Existujú aj ďalšie možnosti ako 
skopírovať DVD napríklad použitím 
programu DVD Cloner alebo za pomoci 
niektorého z DVD authoringových 
programov, o ktorých sme písali 
v predošlých dvoch číslach. 

V súčasnosti už skutočne nie je žiadny 
problém vytvoriť si kópiu DVD. IfoEdit 
síce vyžaduje menšiu zručnosť, ale 
v prípade programu DVDxCopy 
je to skutočne len otázka niekoľkých 
kliknutí. 

Ale je to v súlade so zákonom? 

Máte právo na skopírovanie DVD 
alebo CD? Máte právo na záložnú 
kópiu? Vyreklamujú vám poškodené 
DVD? Tieto, ale aj iné otázky sa 
budeme snažiť zodpovedať v článku 
v nasledujúcom čísle. 

- mt- 

Linux alebo praktické rady z unixovskej kuchyne 
Konkurenčná sila Linuxu (Unixu) 


V roku 2002 Microsoft vážne uznal, že Linux sa stáva 
jednou z najvážnejších konkurenčných hrozieb, 
pričom reakcie Microsoftu na svojho konkurenta sa 
zatiaľ pohybujú najmä v rétorických prejavoch - to 
sa však môže veľmi rýchlo zmeniť. 

Dnes, a nielen v anglofónnej časti sveta, sú už mnohí 
používatelia Linuxu, ktorí skôr zastávajú názor, že 
Windows je dobrý iba ak na niektoré grafické 
aplikácie, pričom príval vírusov je oveľa 
nebezpečnejší z hľadiska ich šírenia pod Windows 
ako pod Linuxom. Linux však používateľom Windows 
aj niečo prináša - je to vedomosť, ktorú dnes už 
nikto neberie na ľahkú váhu, že Linux a Open Source 
sú menej náročné na peniaze, bežia spoľahlivejšie a 
na lacnejšom hardvéri. Ďalej je tu aj skutočnosť, že 
ceny niektorých aplikačných balíkov od Microsoftu 
mierne klesajú, najmä Microsoft Office, ktorého 
konkurentom je OpenOffice.org alebo cenovo ľahko 
dostupný kancelársky balík StarOffice. 

Microsoft veľakrát zaujal stanovisko, že na základe 
„takých a takých správ a auditov" je Linux drahší 
a menej bezpečný, ale podniky, vládne inštitúcie a už 
aj domáci používatelia to vidia inak - narastá počet 
používateľov, ktorí si vyskúšajú Windows verziu 
OpenOffice - nielen implementácia pre Linux je 
bezplatná. OpenOffice má už veľa používateľov 
a možno k nemu doinštalovať podporu na kontrolu 
pravopisu mnohých svetových jazykov, čo v prípade 
kúpenia jazykových modulov pre Microsoft Word 
stojí nemalý peniaz. Mnoho ľudí a firiem sa aj 
v prípade operačného systému Windows uspokojí s 
balíkom OpenOffice, ktorý podporuje aj proprietárne 
formáty Microsoftu (Word, Excel...). 

Čo sa týka bezpečnosti, Microsoft už mal prísť 
s verziou balíka Outlook či Outlook Express, ktorá by 
zabránila šíreniu vírusov cez e-mail. Rétorika 
o bezpečnosti je len reklamná a dnes už aj 
používatelia Windows môžu používať prehliadač 
www stránok - Mozilla, ktorý je o niečo viac imúnny 
proti šíreniu vírusov v podobe, v akej sa šíria 
v programe Outlook (kde vírus načíta zoznam 
všetkých adries a rozpošle na ne svoje kópie). 
Windows zatiaľ stále dominuje v oblasti 
desktopového využitia - u používateľov 
v domácnostiach, menších firmách (SOHO), ale 
Open Source aplikácie viac a viac zvid iteľňujú svoju 
komunitu - priam sa s nimi roztrhlo vrece - a určite 
už nejeden používateľ Windows vyskúšal program 
z tejto dielne. Čo sa týka trhu so servermi, tu je 
Linux pre Windows najväčšou hrozbou. Stále väčšie 
zviditeľňovanie Linuxu sa „zhmotňuje" v nových 
distribúciách, ktoré ohrozujú doterajší monopol 
Windows. 

V minulom roku sme zaznamenali významný krok 
v snahe ujednotiť Linux do podoby United Linux, 
ktorá bola predstavená na veľtrhu Comdex v Las 
Vegas, kde firmy podieľajúce sa na vývoji United 
Linux uviedli prvú verziu tohto OS. Povieme si teda, 
čo United Linux je a čo prináša. 

United Linux 

Linux sa vyvíja a metamorfuje rýchlo. Jeho 
nedostatky, ak to tak môžem povedať, sú najmä 
v tom, že rôzne distribúcie nie sú ujednotené, čím 
vznikajú isté problémy v nekompatibilite. Rok 2002 
je považovaný za prvý krok v pokusoch Linux 
ujednotiť. 

United Linux (UL) je operačný systém Linux, na 
ktorom sa podieľajú firmy Conectiva, SCO, SuSE 
a Turbolinux. Tieto firmy sa dohodli vytvoriť 
konzorcium s cieľom unifikovať Linux do jednotnej 
podoby, čomu výstižne napovedá anglické slovo 
„United" (zjednotený). UL pomôže predajcom 
softvéru a hardvéru podporovať jednu platformu 
Linuxu namiesto viacerých, kde zákazník narazí na 
problémy už len v súvislosti s kompatibilitou. Debian 


Linux používa balíky DEB a RedHat Linux balíky 
RPM - oba druhy sú každý v inom formáte. Ak si 
chce používateľ prispôsobiť Linux, bude musieť 
doinštalovať d a I š i e balíky, ktoré nájde iba na webe - 
a tie nemusia fungovať, lebo sú určené iba pre starší 
alebo taký systém, ktorý používateľ nemá. Niekedy 
nie je jednoduché inštalovať ani RPM balík určený 
pre Mandrake na systéme RedHat, i keď sa Mandrake 
pýši rétorikou, že väčšinu RPM balíkov určených pre 
RedHat používateľ nainštaluje. 

Ako ukážku pre manifestovanie nevýhody nejednot- 
nosti systémov distribúcií OS Linux som si zvolil 
oblasť inštalácie balíkov len exemplárne. Ďalšími 
príkladmi môže byť nekompatibilita jadra alebo 
modulov s hardvérom, ktoré výrobca iba narýchlo 
upravil tak, že hardvér funguje, avšak nedostatočne. 
Používateľ zistí, že úprava jadra je lepšia v inej 
distribúcii, ktorá má zase nevýhody iného tieňa 
oproti verzii, ktorú momentálne používa. 

UL stojí na štandarde LSB (Linux Standard Base), 
ktorý predstavuje súbor štandardov určených pre 
zvýšenie kompatibility Linuxu a ktoré umožnia 
softvérovým aplikáciám zbehnúť aj na širšej škále 
systémov. 

Všetok UL softvér je kompatibilný aj so štandardmi 
pre internacionalizáciu (http://www.HI8nux.org). 
Špecifikácia Openľl8N2000 obsahuje funkcionalitu, 
ktorú úspešne implementovali komerčné systémy 
Unix a ktorá vyhovie národným požiadavkám. 
Podporu Unicode a schopnosť UL pracovať 
v mnohojazyčnom prostredí uvítajú všetci zákazníci. 
Openl18N je podporovaný spoločnosťami ako 
Compaq Computer, Conectiva Linux, Fujitsu Ltd., 
Hitachi Ltd., IBM, Japan PPC Linux User Group, NEC, 
Red Hat Inc., SGI, SuSE Linux AG, Turbolinux Inc. 

United Linux podporuje širokú škálu zariadení 
a softvérových technológií. Medzi základné vlastnosti 
patrí: 

Automatická inštalácia 

United Linux vie pri inštalácii načítať definície z XML 
súboru, takže je možné uskutočniť zautomatizovanú 
inštaláciu. 

Inštalačná metóda 

UL nainštalujete z lokálneho pevného disku, z CD 
a NFS adresára. 

Podpora 

UL okrem iného pravdaže podporuje žurnálovanie, 
LVM, MXT, raw 1/0, direct 1/0, SNMP atď., prakticky 
všetko, čo bežne nájdete v dostupnej distribúcii 
Linuxu. 

Podpora velkej pamäti (LMS) 

Linuxovské jadro je limitované na 1 GB fyzickej 
pamäte a s podporou LMS podpora predstavuje 
až 64 GB. 

Základnými komponentmi UL sú: 

• Prostredie LSB 1.2 (knižnice, príkazy, atď.) 

• Glibc 2.2.5 a vyššie 

• Štandardný unixovský a linuxovský šel: bash, 
csh, ksh 

• Textutils 

• Fileutils 

• Sh-utils 

• Sharutils 

• Util-Linux 

• SysVinit 

• Vixie-Cron 

• Nástroje na prácu so sieťou: ssh, scp, ping, 
traceroute, nslookup atď. 

• IPV6 - ifconfig, route 


• Nástroje pre firewall - ipchains, iptables, 
masquerading... 

• Skript jazyky - Python, Perl, PHP, TCL/TK, Ruby 

• Java runtime 

• Xfree86 verzia 4.2 a vyššie (knižnice a server) 

• Tlačové služby X (libXp.so.6) 

• Fonty s možnosťou tvoriť veľké písmená 

• Knižnice KDE 3.0 

• Knižnice GNÓME 2.0 

• Postgresql 

• SNMP 

• CUPS 

• I18N 

• Monitorovacie nástroje pre hardvér (Imsensors 
atď.) 

• Boot na diaľku (TFTP, PXE atď.) 

Distribúcia United Linux pozostáva zo základných 
prvkov ako Apache web server, PHP, zdieľanie 
súborov a tlačiarní (Samba), DNS, WINS, DHCP server, 
FTP, TFTP, SMTP, POP, IMAP, Proxy server, Squid, SQL 
server, autentifikačný server OpenLDAP, Kerberos 5, 
moduly PAM, NIS server, NTP (Time server), textový 
editor VIM, LVM, Acrobat Reader, minimálne KDE 3.0 
a vyšší (kdebase a Konqueror), minimálne GNÓME 
2.0 a vyšší, Mozilla 1.0 a vyššia verzia, OpenLDAP. 

Súborový systém 

Natívny súborový systém pre Linux je EXT2. Ak sa 
pozrieme na tabuľku, EXT2 podporuje: 

Maximálna veľkosť súboru: 1TB 

Maximálna veľkosť diskového oddielu: 4TB 

Maximálna dĺžka názvu súboru: 255 znakov 

Zpomedzi žurnálových súborových systémov United 
Linux podporuje súborové systémy EXT3, ReiserFS, 

JFS a pravdaže i ďalšie. 

Linux podporuje aj súborové systémy iných OS 
a United Linux nie je výnimkou. Patria sem súborové 
systémy ISO9660 (CDROM), UDF, EFS, CRAMFS 
(komprimovaný súborový systém ROM), TMPFS, NTFS 
(Microsoft Windows NT), BFS (UnixWare), SYSV 
(SCO/Xenix/Coherent), UFS ( BSD), FAT/VFAT 
(Microsoft DOS a Windows 9x a ME), HPFS (OS/2), 
UMSDOS, QNX4, Minix atď. 


Záver 

UL ako produkt kombinuje snahu štyroch veľkých 
distributérov Linuxu - SuSE, SCO, Conectiva 
a Turbolinux, ktorej výsledok sa zviditeľnil do široko 
podporovaného, stabilného a spoľahlivého 
operačného systému Linux s veľkou budúcnosťou. 
UL určite splní očakávania koncových používateľov. 
Skutočnými konkurentmi United Linux sú skôr veľké 
mená vo svete Unixu - AIX, HP-UX, Solaris, ale 
aj Windows 2000 Advanced Server... a možno 
i Red Hat Advanced Server (RHAS). UL nie je celkom 
nová distribúcia - jej základom je SuSE Linux 
Enterprise Server (SLES, http://www.suse.com/us/ 
businesslproductslsleslindex.html). U L bude 
dostupný aj pre iné architektúry. SuSE a jeho 
tím významne participujú na vývoji UL (napr. SCO 
je dôležitým finančným partnerom). Turbolinux zase 
prispel technológiou produktu Turbolinux Cluster 
Server. 


■ Pridaná je podpora pre diskové zariadenia, napr. 
Adaptec AIC7901, AIC7901A a AIC7902 Ultra320 
PCI-X SCSI. Ovládač ata (spolu s burncd) podporuje 
zapisovanie na DVD+RW médiá. 

■ Funkcia ovládača vn bola implementovaná do 
ovládača md (memory disk device) a jednotky md 
možno konfigurovať pomocou mdconfig. 

■ Pridaná je podpora pre čítanie (read-only) UDF 
formátu a CD disky s týmto formátom pripojíme 
príkazom mount_udf. 

■ Pri vytváraní diskových oddielov možno zvoliť 
formát UFS2, hoci UFS1 ostáva nadálej ako 
implicitný súborový systém. 

■ Multimediálna podpora predstavuje 3D akceleráciu 
a podporované videokarty sú 3Dlabs Oxygen GMX 
2000 (gammadrm), AGP Matrox G200/G400/G450/ 
G550 (mgadrm), 3dfx Voodoo 3/4/5/Banshee 
(tdfxdrm), AGI ATI Rage 128 (r128drm) a AGP ATI 
Radeon (radeondrm). 


Interoperabilita v heterogénnom prostredí 

UL komunikuje a spolupracuje s rôznymi operačnými 
systémami vrátane MS Windows, Novell NetWare atď. 
Siete s MS Windows používajú protokol SMB (server 
Message Block) na zdieľanie súborov a tlačiarní. SMB 
využíva aj LAN manažér OS/2 a podpora UL pre SMB 
pomáha vykonať širokú škálu úloh. United Linux vie 
komunikovať aj so sieťami Novell, využiť ich sieťové 
a tlačové služby. UL je stopercentne kompatibilný 
so všetkými štandardnými systémami a protokolmi 
Unixu (TCP/l P, NFS, NIS, BIND, DNS). 

Linux má spoľahlivý autentifikačný mechanizmus 
a United Linux sa ako klient dorozumie, resp. 
autentifikuje so serverom Windows NT, Windows 
2000, ďalšími Unixami za pomoci NIS, serverom 
Novell, NetWare 4, pričom UL možno použiť aj ako 
autentifikačný server pre Windows NT, Windows 9x 
atď. 

Dostupnosť 

United Linux bol dostupný ako beta verzia už od 
konca septembra 2002, ale stiahnuť ho nebolo 
ľahké. UL je dostupný aj ako zdrojový kód i ako 
binárny ISO súbor. 

United Linux používateľ nainštaluje na počítači 
s procesorom minimálne 486DX až Pentium 4 
a kompatibilnými so 64 MB RAM a 500 MB 
diskového priestoru, ale pravdaže, čím vyššia 
rýchlosť procesora, kapacita RAM, pevného disku, 
tým lepšie. Podpora iných architektúr bude 
zakomponovaná. 

Stručná charakteristika inštalácie 

Každý prvý kontakt s operačným systémom nastane 
pri jeho inštalácii. UL prichádza na troch CD, 
z ktorých tretie obsahuje zdrojové kódy. Prvé CD je 
bootovateľné a po štarte systému z CD používateľa 
privíta grafická obrazovka. Inštalátor je YAST, nie 
Lizard (od SCO). Inštalácia teda veľmi pripomína SuSE 
Linux. Ak inštalujete všetko, budete potrebovať viac 
ako 2 GB diskového priestoru. 

UL detekuje už existujúci súborový systém Linuxu 
a ponúkne voľbu pre novú inštaláciu alebo obnovu 
existujúceho systému. ReiserFS je implicitný súborový 
systém, podľa čoho vidieť, že United Linux sa 
relevantne opiera o SuSE Linux. Pravdaže, vybrať 
možno aj iné súborové systémy - Ext2, Ext3, JFS, 

XFS. United Linux pri inštalácii vie rozpoznať aj 
diskový oddiel BeOS, čím sa nemôže popýšiť každá 
distribúcia. United Linux pravdaže vytvorí pre už 
existujúce systémy tzv. „mountpoint", teda adresáre 
pre pripojenie -/windows/C, windows/D atď. 
Zaujímavá novinka je import adresárov pripojenia 
z už existujúceho súboru fstab. 

Miesto Lila prevzal bootloader GRUB. Po inštalácii 
prebieha ďalšia konfigurácia, ktorú možno aj neskôr 
zopakovať v programe YAST. 

United Linux je skôr určený pre serverové 
využitie 

United Linux je orientovaný najmä na serverovú 
oblasť. Možno vás prekvapí, ale telnet a ftp hneď 
nepôjdu - služby, okrem XDM a SSH, treba aktivovať. 


FreeBSD 5.0 

Okrem Linuxu je na svete ešte viac Unixov a FreeBSD 
je jedným z nich. Čo je FreeBSD? Aj keď sme o tomto 
systéme už hovorili, pár slov na úvod si neodpustím. 
FreeBSD je rozšírenie operačného systému BSD UNIX 
pre počítače „PC-kompatibilné" (Intel), je vyvíjaný 
a udržiavaný koordinovaným členským týmom. BSD 
a jeho deriváty (OpenBSD, NetBSD, BSD/OS) majú na 
poli serverov najmenej rovnaké meno ako Linux 
(ak nie lepšie) a napr. Mac OS X (Apple) je postavený 
na FreeBSD. 

Hoci BSD má oveľa väčšiu históriu, história projektu 
FreeBSD sa začala písať až začiatkom roka 1993, 
čiastočne aj ako súčasť neoficiálnej opravy distribúcie 
386BSD. Prvá distribúcia FreeBSD 1.0 vyšla 
v decembri 1993 a bola postavená na systéme 
4.3BSD-Lite s mnohými komponentmi aj zo systému 
386BSD. Po rôznych problémoch v roku 1996 vyšla 
úspešná distribúcia FreeBSD 2.1.5, ktorá sa presadila 
u poskytovateľov internetových služieb. 

Operačný systém FreeBSD - ale nielen on, celá rodina 
BSD - je jednou z najlepších alternatív na poli 
serverových produktov. Je síce pravda, že FreeBSD 
o niečo zaostáva za Linuxom, najmä v podpore 
ovládačov - tie sa však už objavili práve vo verzii 5.0. 
Treba povedať aj to, že Linux v istom ohľade zase 
zaostáva za rodinou BSD, napr. v bezpečnosti. 

Tím OpenBSD, ktorý ako prvý prišiel s voľnou 
implementáciou SSH (OpenSSH), dal komunite 
Open Source - a teda aj Linuxu - do vienka vskutku 
mocný nástroj pre bezpečnú komunikáciu. Sú aj iné 
špeciality BSD, ktoré Linux už dávno prevzal bez 
mihnutia oka. 

FreeBSD a ďalšie deriváty BSD sú menej známe, 
ale verzia FreeBSD 5.0 je veľkým prelomom v celej 
histórii projektu, preto aspoň heslovite považujem 
za potrebné uviesť niektoré relevantnejšie novinky. 
Operačný systém FreeBSD/i386 5.0-RELEASE je 
k dispozícii od 19. januára. Zmeny oproti verzii 4.x sú 
významné, a preto im venujem priestor - rozdelím 
ich do častí -jadro, bezpečnosť a užívateľské zmeny. 

Jadro 

■ Do jadra bola pridaná podpora pre Bluetooth. 

■ Z OpenBSD bola prevzatá implementácia 
kryptografie pre kryptografický hardvér. 

■ devfs, podpora pre automatické vybudovanie 
adresára /dev, bola podstatne prepracovaná 

a v jadre je implicitne nastavená. 

■ Ovládač syscons podporuje funkciu vkladanie textu 
pomocou Shift+lnsert. 

■ Pridaný bol ovládač ucom pre podporu USB 
modemov, sériových zariadení atď. 

■ Veľmi veľké súbory swap (67 GB a väčšie) 
nespôsobia haváriu systému. 

■ Významným spôsobom bola prepracovaná 
podpora SMP a kód bol prevzatý aj z BSD/OS 5.0. 

■ Jadro a moduly sú umiestnené v adresári 
/boot/kernel (dosiaľ jadro a moduly boli 
v koreňovom adresári). 

■ Pridaná je podpora pre ďalšie sieťové karty, napr. 
Xircom 3201 a Conexant LANfinity RS7112. 

■ ipfw pre firewalling bol prepracovaný. 


Programy 

■ Pridaná je podpora pre ACPI. 

■ burncd - (príkaz slúži na zapisovanie na CD médiá) 
podporuje mód DAO (Disk at Once) voľbou -d 

(v príkaze). Burncd má ďalej schopnosť zapisovať 
vo formáte VCD/SVCD. 

■ Príkaz chmod podporuje voľbu -h, ktorou možno 
zmeniť atribút symbolického odkazu. 

■ fdisk sa už nepokúša hľadať zariadenie, ak žiadne 
nebolo uvedené. 

■ isdn4bsd systém pre interné ISDN karty je vo verzii 
1.0.2 a podporuje Q. 931. 

Bezpečnosť 

Chyby v OpenSSL, smrsh, BIND a ďalších častiach 
systému, ktoré predstavovali bezpečnostnú slabinu, 
boli odstránené. 


Tipy a slovníček 


ACPI je skratka Advanced Configuration and Power 
Interface. 

MXT je skratka pre Memory eXpansion Technology - ide 
o hardvérovú technológiu, pri ktorej prebieha kompresia 
obsahu v pamäti. 

LMS je Large Memory Support. 

SNMP- Simple NetWork Management Protocol 
Mozilla tipy pre klávesové skratky: 


Ctrl + q - 
Ctrl + e - 
Ctrl + t - 
Ctrl + u - 
Ctrl + h - 
Ctrl + f - 
Ctrl + g - 
Ctrl + d - 
Ctrl + s - 
Ctrl + b - 
Ctrl + n - 
Ctrl + m - 
Alt + horne - 
Ctrl + Shift + L 


Ukončenie 

Editor www stránok (Composer) 

Otvorí "tab" v okne (nové www okno v okne) 

Zdrojový kód 

História 

Hľadať text na stránke 
Hľadať dálej 
Záložky (Bookmarks) 

Uložiť stránku 

Otvorí okno so záložkami 

Nové okno Mozilly 

Otvorí okno na písanie elektronickej pošty 
Domovská stránka (zadefinovaná vo vlastnostiach) 
Otvorí okno na zadanie URL 


Niektoré programy pre prácu so Sambou: 
smbclient - unixovský program typu klient pre komunikáciu 
testprns - program, ktorý testuje prístup servera 
k tlačiarňam 

smb.conf- hlavný konfiguračný súbor Samby, nachádza 
sa v adresári /etc alebo /etc/samba/smb.conf 
Linux a Unix na internete: 
www.linux.com - informácie o Linuxe 
www.freshmeat.net - Linux/UNIX softvérový archív 
www.slashdot.org - linuxovská komunita 
www.newsforge.org - Linux/UNIX novinky 
www.freebsd.org - nie Linux, ale Unix 
www.linuxberg.com - softvér pre Linux 


Softvér 


FIPS je program určený na delenie dosovských diskových 
oddielov (FAT16) bez zmazania dát. FIPS je „free" 
program a bežne ho nájdete na distribučných CD rôznych 
typov Linuxov. FIPS je „free" alternatívou programu 
Partition Mágie. 


Juraj Šípoš 

Najlacnejšie 1 5" „placky“ 


LCD monitory sú stále žiadanejšie u spotrebiteľov. 

Je to pochopiteľné, lebo pri takomto monitore sa 
vám menej namáhajú oči aj pri dlhšej práci, obraz 
nemá také veľké vyžarovanie, monitor je tenký 
(zaberá menej miesta na stole) a navyše dáva 
priestor fantázii. Dizajnéri to radi využívajú a niektoré 
modely sú skutočne excelentné „umelecké diela". 

LCD monitory majú aj výrazne nižšiu spotrebu 
oproti klasickým CRT monitorom. Obrovským 
tempom rastúci záujem spotrebiteľov vyvolal v 
posledných mesiacoch doslova preteky medzi 
výrobcami. Predháňajú sa vo všetkom - od farby 
cez funkcie až po, pre spotrebiteľa to najdôležitejšie, 
cenu. LCD monitory dýchajú na krk klasickým 
neforemným monitorom. Najlacnejšie LCD monitory 
na našom trhu sa dajú reálne kúpiť za cenu nižšiu 
ako 10 000 bez DPH. Neviem, či ste to zaregistrovali, 
ale pružne na to zareagovali aj výrobcovia klasických 
CRT monitorov prudkým poklesom ceny. LCD monitor 
dosiahne aj pri relatívne menšej uhlopriečke zdanlivo 
väčší obraz. V praxi to znamená, že napríklad 15" LCD 
monitor sa vyrovná bežnému 17" CRT! Veď rozdiel 
v uhlopriečke je iba zhruba jeden palec! Prečo? 
Klasický monitor má síce uhlopriečku 17", no 
viditeľných je obvykle iba 16". LCD monitor má však 
viditeľný obraz v plnej veľkosti s uhlopriečkou 15". 

LCD monitory budú určite hitom tohto roka. 

V dnešnom teste sme sa preto rozhodli pozrieť na 
19 modelov 15" LCD monitorov, ktoré predstavujú 
najlacnejšie modely od každého výrobcu, ktoré sa 
nám na trhu podarilo zohnať. 

Rady na začiatok 

Z praktických skúseností pri testovaní vyplynuli pre 
LCD monitory mnohé výhody i nevýhody. 

Najciteľnejšie je asi zlepšenie pracovných podmienok, 
najmä uvoľnením priestoru na pracovnom stole. 
Zanedbateľné nie je ani zlepšenie obrazu. Vynikajúca 
ostrosť, geometria a stabilita obrazu LCD monitorov 
spôsobuje minimálnu únavu očí. Na druhej strane 
sa musíte pred displej optimálnejšie „naštelovať" 
pretože majú nižší horizontálny i vertikálny uhol 
viditeľnosti a je citlivejší na svetelné podmienky. 

Základné vlastnosti LCD monitorov 

Základnou vlastnosťou u LCD monitorov je aj to, 
že sú principiálne stavané iba na jedno rozlíšenie, 
napríklad 15" LCD umožňuje rozlíšenie 1024 x 768 
pixelov. V prípade použitia nižšieho rozlíšenia je 
obraz úmerne zmenšený alebo pri zachovaní plnej 
veľkosti okna stráca na kvalite. 

V prípade LCD monitorov nie je veľmi dôležitá ani 
obnovovacia frekvencia - neľakajte sa, keď je „iba" 
60 Hz. Táto frekvencia je plne postačujúca a použitie 
napríklad 75 Hz vám neprinesie žiadny efekt. 

Ďalšími dôležitými parametrami určujúcimi kvalitu 
displeja je rovnomerné podsvietenie po celej jeho 
ploche a uhol pohľadu. Podsvietenie (jas na ploche) 
býva silnejšie pri spodnom okraji displeja a často 
klesá smerom k vrchnému okraju. Je to preto, 

že na displej sa dívame šikmo zhora. Aby sa 
dosiahlo rovnomernejšie podsvietenie, používajú 
niektorí výrobcovia viac lámp. 

Aktívne TFT displeje disponujú určitou dobou odozvy 
napr. môže byť udaná hodnota 5/23 ms. Znamená to, 
že bod sa rozsvieti na plný výkon za 5 a úplne 
zhasína po 23 ms. Čím nižšie sú obe hodnoty, 
tým lepšie je to pre rýchle zmeny obrazu. Väčšina 
výrobcov udáva iba jednu hodnotu, a tou je 
zhasínanie bodu. Ako sa v teste ukázalo, ani 40 ms 
nerobí problém pre hranie hier a prehrávanie 
videa. Súčasné LCD panely majú životnosť okolo 
100 000-150 000 hodín, čo je skutočne dosť. 

Horšie je na tom lampa, ktorej životnosť je oveľa 
menšia (obvykle polovica). Ak už nesvieti ako má, 
dá sa v servise vymeniť. Takmer pri všetkých 
testovaných monitoroch dobre poslúžila funkcia 
automatického nastavenia obrazu - doladiť bolo 


treba obvykle už len farebnosť, resp. teplotu farieb. 
Všetky testované modely boli vybavené klasickým 
analógovým rozhraním VGA a v jednom prípade 
bolo zariadenie vybavené aj DVI-D rozhraním. LCD 
monitory sú v princípe digitálne zariadenia a práve 
pre ne bolo určené rozhranie DVI. To sa dodáva 
s tromi rôznymi konfiguráciami - DVI-A pre 
analógové signály, DVI-D iba pre digitálne signály 
a DVI-I pre analógový aj digitálny signál. 

Pri kúpe LCD monitora si dobre skontrolujte akým 
rozhraním disponuje vaša grafická karta a akým 
kupovaný monitor. Cez digitálne rozhranie sa dá 
dosiahnuť lepší obraz práve kvôli stratám signálu 
(rušeniu) v analógových kábloch. Profesionálne 
kvalitne tienené analógové káble stoja samostatne 
rádovo aj niekoľko tisíc korún. 



Veľa výrobcov ponúka ako bonus aj zabudované 
reproduktory. Bohužiaľ, ani jeden nesplnil aspoň 
čiastočne našu predstavu o ozvučení. Pri klasickom 
CRT monitore máte kam umiestniť primerane veľké 
reproduktory a dá sa využiť aj určitá priestorová 
hĺbka, takže sa dá dosiahnuť relatívne dobrý zvuk. 

Pri LCD monitoroch sa však dostávame k problému, 
s ktorým zápasia už roky notebooky. Vdáka malým 
rozmerom sa tu prejavuje obrovský problém 
s umiestnením reproduktorov. Box nemá dostatočnú 
hĺbku a preto zvuk, ktorý takto dostane, je veľmi 
skreslený. Je to zvuk, aký vám dá malé lacné vreckové 
tranzistorové rádio, ale na druhej strane ako 
doplnkové ozvučenie k počítaču (niekde v kancelárii) 
to väčšinou postačuje. Aj pri malej hĺbke sa dá 
dosiahnuť dobrý zvuk použitím špeciálnych 
reproduktorov (pozri napríklad reproduktory JBL 
používané v notebookoch Compaq), ale toto riešenie 
by ich zbytočne predražovalo. 

Klamlivé údaje 

Marketing vnáša do počítačov obrovský chaos! 

Na mnohé veličiny, ktoré sa uvádzajú v tabuľkách 
a hovoria o výkone či kvalite produktov, sa totiž 
možno pozerať niekoľkými spôsobmi. Rovnako 
existuje niekoľko metód merania. Pri LCD monitoroch 
sa stretávame s niečím veľmi podobným, ako sme 
nedávno spomínali pri projektoroch. V snahe predať 
čo najviac kusov sa uvádzajú lepšie hodnoty. 

Tak sa môže ľahko stať, že hoci má nejaký model 
mimoriadne zaujímavé parametre, reálne môže byť 
jeho obraz horší ako má konkurencia, ktorá udáva 
nižšie hodnoty. 

Typickými príkladmi skreslených hodnôt sú 
pozorovací uhol, kontrast a podsvietenie. 

Tak napríklad pozorovací uhol. Text aj grafika môžu 
byť dobre čitateľné z veľkého pozorovacieho uhla 


(uhol, ktorý zviera kolmica na monitor s okom 
pozorovateľa), no už pri malom vychýlení dochádza 
k veľkému skresľovaniu farieb! Pozorovateľ síce vidí 
dobre zboku na monitor, no ak ho otočí len o pár 
stupňov, dostane obraz napríklad ružovkastý nádych, 
alebo bude vo vzdialenejších rohoch výrazne tmavý. 
Uhol pohľadu priamo určuje komfort práce s LCD 
monitorom a hodnoty udávané výrobcom sú často 
iba teoretické. Môže byť uvedené, že viditeľný uhol 
je síce 160 stupňov (80 stupňov na každú stranu), 
no pri reálnom kontraste 5:1, čo je skutočne málo. 

Ide o veľmi subjektívne vnímanú veličinu. 

Kontrast nám určuje odstup medzi bielou a čiernou 
farbou. Je to jeden z najdôležitejších parametrov, 
nakoľko pri vysokom kontraste sú viditeľnejšie 
jemnejšie detaily napríklad pri fotografiách. Opäť je 
možné merať ho v strede pri rozsvietenom celom 
displeji, alebo zmerať 9 bodov (9 bielych štvorcov 
na čiernej ploche) a urobiť z nich priemer. V prvom 
prípade nameriate vyššiu hodnotu, no tá druhá vám 
povie viac o kvalite. Nikde v tabuľke sa, bohužiaľ, 
opäť nedočítate, aký spôsob merania sa pri 
stanovovaní použil. Takto získate množstvo dát, 
ktoré vám, žiaľ, nič konkrétne neprezradí. Reálne 
rozdiely si totiž uvedomíte až vtedy, keď vidíte 
vedľa seba zapnutých niekoľko modelov pripojených 
na rovnaký zdroj. 

Ako sme testovali 

V našom teste nájdete 15" LCD monitory s cenou 
od 10 000 až po vyše 20 000 Sk. V oboch prípadoch 
je to to „najlacnejšie", pretože naše požiadavky na 
dodávateľov boli veľmi jednoduché - najlacnejší 15" 
LCD panel z každej značky. 

Monitory sme pripojili na jeden zdroj videosignálu 
(PC) pomocou VGA rozbočovača (jedno PC na viac 
monitorov), ktorý nám požičala spoločnosť Opál 
Multimedia. Testovali sme ich v sériách po štyroch. 
Nechali sme ich hodinu zapnuté (aby sa zahriali) 
a po hodine sme začali testy. 

Pri prvom, vizuálnom, nás zaujímalo porovnanie viac 
modelov naraz. Testovali sme obraz pomocou 
špeciálnych „monoskopov", testovacích utilít, ale aj 
pomocou niekoľkých fotografií. Zaujímalo nás tiež 
správanie pri scrollovaní dlhých textových 
dokumentov a, samozrejme, aj prehrávanie rýchleho 
dynamického videa. 

Zvláštnu pozornosť sme venovali rovnomernému 
podsvieteniu displeja a, samozrejme, pozorovaciemu 
uhlu, resp. skresleniu, ktoré tu vzniká. Aby sme 
predišli špekuláciám o skreslení „rozbočovača", 
testovali sme jemnosť detailov a ostrosť obrazu 
individuálne priamym prepojením na testovací 
počítač. 

Používali sme štandardné nastavenia odporúčané 
výrobcami každého modelu, hoci pri LCD nie sú 
problémy s obnovovacími frekvenciami ako pri 
monitoroch. Ak máte minimálne 60 Hz, tak to úplne 
stačí. Mnoho ľudí to však dobre nechápe, pretože 
pri CRT monitore je potrebná čo najvyššia 
frekvencia. Opäť zasiahol marketing a uvádza sa 
rozlíšenie a frekvencia napr. 75 Hz. Ako sme sa však 
mohli pri teste presvedčiť, je prakticky jedno, 
či použijete 60 alebo 80 Hz, nakoľko to nemá vplyv 
na obraz. 

Pri LCD monitore sa výraznejšie prejavuje používanie 
iného ako prirodzeného (natívneho) rozlíšenia. Všetky 
testované modely mali fyzicky 1024 x 768 (XGA) 
bodov, čo je vzhľadom na veľkosť displeja ideálne 
rozlíšenie. Ak sme však znížili rozlíšenie na SVGA 
(800 x 600 bodov), obraz sa síce zobrazil na celej 
ploche, ale vo väčšine prípadov aj trochu rozmazal. 
Ideálne je preto používať pri LCD len výrobcom 
odporúčané rozlíšenie, a ak náhodou potrebujete 
„ubrať" (napríklad vaša zostava prehráva horšie 
video, resp. nestíha pri hre), rátajte s miernym 
skreslením. Pri videu, resp. hre to nemusí byť na 
škodu, skôr to tu môže trochu pomôcť. 

ACER AL512 


Tabuľkové parametre tohto modelu sú dost 
zaujímavé, preto sme boli zvedaví, ako bude obraz 
vyzerať v praxi. Text sa síce dá prečítať z veľkého 
uhla, ale farby sa dosť skresľujú aj pri menšom 
natočení. Obraz potom pôsobí ako keby bol zle 
podsvietený. Acer má veľmi rozumné a pohodlné 
ovládanie. Toto isté menu nájdete napríklad aj pri 
značkách ViewSonic alebo Belinea. Monitor má 
zabudované aj reproduktory. Ich výkon nie je 
nijako oslnivý, ale ako doplnok sú zaujímavé. 

Dizajn pôsobí trochu lacno, ale obraz bol 
celkom pekný. Vďaka vysokému kontrastu 
nezanikali ani jemnej-šie detaily. Dátový VGA 
kábel mal priemerné tienenie a bol fixne spojený 
s monitorom. 

ovládanie, menu, obraz 

skreslenie z uhla, podsvietenie 





Značka AOC má zvučné meno medzi monitormi. 
Spomedzi všetkých testovaných modelov mal 
práve tento najpohodlnejšiu obsluhu. Využíva sa 
tu podobný princíp, aký používa AOC pri CRT 
monitoroch - otočné koliesko, ktorým za pár 
sekúnd pohodlne nastavíte všetky parametre. 

Aj v tomto prípade bol VGA kábel fixne pripojený 
k monitoru, ale na prvý pohľad ide o kvalitnejší 
kábel. Obraz bol dobre viditeľný aj z väčšieho 
uhla. Napájanie je riešené externým adaptérom. 
Monitor má zabudované aj reproduktory, no 
ich výkon je veľmi podobný ako u konkurencie. 
AOC sa nám veľmi páčil a nemôžeme inak, len 
ho odporúčať aj vám. 


super ovládanie, obraz, kvalitný kábel, reproduktory 



BELINEA 10 15 37 


Belinea má zlé tienenie analógového VGA kábla, 
čo spôsobuje drobnú degradáciu kvality. Obraz je 
vďaka tomu mierne rozmazaný a nepomôže ani 
korekcia. Automatické nastavovanie sa nesprávalo 
presne podľa očakávania, a preto odporúčame 
využívať radšej manuálne korekcie. Má pomerne 
malý pozorovací uhol, pretože aj pri relatívne 
menšom vychýlení sa skresľuje obraz a najmä 
v rohoch pôsobí „nedosvietený". Parametre má 
veľmi podobné ako predošlý Acer. Má identické 
veľmi príjemné ovládanie, rovnaké menu 
a pravdepodobne má aj rovnakého dodávateľa 
hlavných komponentov. Škoda toho VGA kábla. 
Ide však o najlacnejší LCD monitor v našom teste. 

ovládanie, menu 

slabší kábel, obraz, malý pozorovací uhol 



Hoci sa tieto monitory predávajú pod značkou 
Compaq, ich skutočný výrobca (OEM partner 
teraz už pre firmu „Nový HP") je s najväčšou 
pravdepodobnosťou LiteOn. Obraz bol pekný 
a pozorovací uhol bol tiež dostatočne veľký. 
Podsvietenie bolo pomerne rovnomerné, takže 
jediné, čo sa nám nepáčilo, bol tenučký VGA 
kábel. Skreslenie pri malom rozlíšení sa totiž 
citeľne zlepšilo pri výmene kábla za kvalitnejší. 
Ako ste iste vydedukovali, kábel sa dá vymeniť, 
čím môžete ľahko „upgradovať". V OSD menu 
nájdete okrem iného aj sériové číslo a dosť 
zaujímavou položkou je aj počítadlo životnosti 
lampy podsvietenia! 

podsvietenie, dobrý pozorovací uhol, ovládanie, menu 

slabší kábel, skreslenie pri inom rozlíšení 

Je to „najdrahší z najlacnejších" LCD monitorov, 
ale značka EIZO ponúka rovnako ako pri CRT či 
plazmových monitoroch tú najvyššiu možnú 
kvalitu bez kompromisov. Kvalita podsvietenia 
bola výborná aj kvôli využitiu viacerých svetelných 
zdrojov. Veľmi dobrý je i pozorovací uhol a úžasný 
je aj čas odozvy (6 ms na rozsvietenie a 19 ms 
na zhasnutie bodu), čo je výborné pre video. 
Vynikajúci reálny kontrast dá vyniknúť všetkým 
detailom. Má zabudované aj jednoduché audio. 
EIZO neponúka lacné riešenia, ale ponúka vysokú 
kvalitu. Mimochodom, ako jediný v teste mal aj 
digitálny DVI-D vstup. Samozrejme, za to všetko 
aj primerane zaplatíte. 


obraz, podsvietenie, digitálny DVD-D vstup, kvalita 
cena 



LG 566LM 



Tento model ponúka jeden z najkrajších obrazov 
v teste. Páčilo sa nám rovnomerné podsvietenie 
aj pomerne dobrý pozorovací uhol. Displej má 
relatívne slabšiu odozvu, ktorá však zodpovedá 
tomu, čo ponúka v tejto triede aj konkurencia. 

Pri prehrávaní rýchleho videa to však neprekáža. 
LG má príjemný jemný dizajn. Má zabudované 
aj dva malé reproduktory, ktoré môžu poslúžiť 
iba ako jednoduchší doplnok. Pripravený je 
i k okamžitej montáži na rameno alebo na stenu. 
VGA kábel je v tomto prípade fixný, ale má dobré 
tienenie, takže necítime najmenšiu potrebu ho 
meniť. 


obraz, podsvietenie, pozorovací uhol, reproduktory 
slabšia odozva 



Známy Kórejský výrobca veľmi rafinovane vyriešil 
napájanie. Adaptér na pracovných 12 V totiž 
umiestnil do nohy (stojana) monitora. Toto 
riešenie síce spôsobí problém v prípade priamej 
montáže na stenu, ale tento spôsob sa v praxi 
využíva aj tak veľmi zriedkavo. Hoci sa nám 
celkom páčil dizajn monitora, obraz na nás 
pôsobil lacným dojmom. Jeho kvalita bola na 
nižšej úrovni a podsvietenie samotného displeja 
bolo nerovnomerné. Taktiež sa vyznačoval 
farebným skreslením pri pozorovaní zboku 
a reálne údaje sú preto určite nižšie ako to, čo 
udáva výrobca. Tento model však môže zaujať 
zaujímavou cenou. 

konštrukcia stojanu 

problematická montáž na rameno/stenu, podsvietenie 



LITEON LitePanel 1 50 


Tu sa nám veľmi páčila konštrukcia nohy, vdáka 
ktorej sú všetky káble ťahané cez stojan. 

K dispozícii sú aj reproduktory, ktoré sú 
umiestnené trochu netradične práve v tej nohe. 

Ich zvuk vás určite neosloví, ale ako doplnok je 
to prijateľné. Nastavovanie parametrov pomocou 
OSD bolo veľmi prirodzené. K dispozícii sú iba 4 
účelne využívané ovládacie prvky, čo tomu výrazne 
napomáha. Displej má slabšie podsvietenie, vdáka 
čomu je obraz dosť tmavý (slabší jas), aj keď 
na druhej strane bol veľmi pekný a ostrý. Pravde- 
podobne sa lampa nevyužíva na plný výkon, čo 
ako sekundárny efekt predlžuje životnosť. 


konštrukcia stojanu, reproduktory (v nohe), obraz 
podsvietenie 



IIYAMA BX3814UT 


Ide o najlacnejšie riešenie od tejto značky. Obraz 
preto nebol na takej vysokej úrovni, ako sme od 
tejto vychýrenej značky očakávali. Napríklad hore 
bol menej podsvietený ako dole (to preto, že sa 
na monitor pozeráte šikmo zhora). Monitor 
exceloval napríklad pri konverzii do nižšieho 
rozlíšenia. K dispozícii má síce iba analógový VGA 
vstup, ale dodávaný dátový kábel bol jeden 
z kvalitnejších. Napájaný je externým adaptérom. 
Napriek všetkým mínusom však vo svojej triede 
patril k tým lepším. 


výborný obraz pri inom rozlíšení, dobrý pozorovací 
uhol, kvalitný kábel, dobrá obsluha 
podsvietenie 



MEDION MD9323AJ 


Na prvý pohľad ide o veľmi lacný monitor. Pôsobí 
tak dizajnom a napokon aj obrazom. Obraz na nás 
pôsobil, akoby bol v strede sploštený (vizuálne sa 
podobal na mierne „vypuklý" CRT). Samozrejme, 
toto skreslenie je spôsobené nevhodným dizajnom 
a obraz je v skutočnosti rovný, ale vizuálne pôsobil 
inak. Ťažisko je posadené príliš vysoko, vdáka 
čomu je na stole dosť nestabilný. LCD monitor má 
zabudované reproduktory. Obsluha je trochu 
komplikovaná vdáka zbytočne veľkému množstvu 
ovládacích prvkov. Napriek svojmu „lacnému" 
vzhľadu mal veľmi dobré rovnomerné podsvietenie 
a pomerne dobrý pozorovací uhol. 


reproduktory, podsvietenie, dobrý pozorovací uhol 
obraz, tážisko príliš vysoko, veľa ovládacích prvkov 

Spoločnosti NEC a Mitsubishi sa už dávnejšie 
spojili, aby spoločnými silami dodávali to 
najlepšie. Mitsubishi svoje CRT monitory a NEC 
práve kvalitné LCD monitory. Testovaný model 
má atraktívny dizajn. Ku kvalite obrazu nemáme 
žiadne veľké výhrady. Obraz mal trochu vyšší jas 
(bol „presvietený"), ale to je možné manuálne 
skorigovať. Svetlejší obraz je dôležitý najmä pre 
video, multimédiá a fotografie. Podsvietenie 
bolo pekné, rovnomerné. Aj keď šlo 
o „najlacnejší" model značky NEC, jeho kvalita 
patrila k tomu najlepšiemu, čo sme testovali. 

Azda len ovládanie bolo trochu komplikovanejšie, 
ale to je vec zvyku. 

dizajn, obrazová kvalita, rovnomerné podsvietenie 

velký jas (presvietený), ovládanie 





PROVIEW CY-565 


Tento model mal menší „reálny" pozorovací uhol 
a veľmi veľkú odozvu. Pri prehrávaní dynamického 
videa sa to síce výraznejšie neprejavilo, ale odozva 
je najslabšia spomedzi testovaných modelov. 
Kvalita obrazu však bola na dobrej úrovni. 

Ponúka pomerne pekný obraz s veľmi pekným 
rovnomerným podsvietením. Monitor má 
zabudované dva malé niekoľkocentimetrové 
reproduktory (dizajn trochu klame), ktoré sú 
umiestnené po stranách. Problémom je, že pri 
akomkoľvek nastavovaní sa z nich ozýva bzukot. 
Stačí stlačiť ľubovoľné tlačidlo a z reproduktorov 
sa ozve slabé bzzzz. Na funkčnosť to však nemalo 
vplyv. 

reproduktory, zaujímavý obraz 

slabší pozorovací uhol, odozva, bzukot z reproduktorov 



NEOVO F-215 


Tento model má príjemný dizajn a pomerne 
dobrý obraz. Ovládanie je trochu zbytočne 
komplikované. Obraz je celkom rovnomerne 
podsvietený. Monitor má aj pomerne široký 
pozorovací uhol, aj keď výrobca udáva v tabuľke 
veľmi malé hodnoty! Bez problémov zvláda aj 
rýchle striedanie obrazu, takže nie je problém 
prehrávať video. Ak však znížite rozlíšenie, prejaví 
sa tu citeľné skreslenie obrazu (rozmazanie). To je 
však pri LCD bežný jav, preto to nepovažujeme za 
problém. Kvalitný VGA kábel je fixne spojený 
s monitorom. Ako príslušenstvo môžete dokúpiť 
externý TV tuner Neovo, čím premeníte monitor 
na slušný televízor aj bez PC. 

obraz, široký uhol, dizajn, kábel, nízka spotreba 

ovládanie, rozmazaný obraz pri menšom rozlíšení 



SAMSUNG SyncMaster 151 s 


Monitor je v čiernom prevedení, čo opticky 
„zvyšuje kontrast" obrazu. Displej mal horšie 
podsvietenie, ale zato má pomerne veľký 
pozorovací uhol v oboch smeroch. Má veľmi 
pohodlné ovládanie. Jeho zvláštnosťou je, že ako 
jediný v teste má displej na kĺbe, ktorý umožňuje 
jeho pohodlné otočenie o 90 stupňov. Je to 
zaujímavé napr. pri písaní listov alebo DTP. Máte 
k dispozícii celú stránku formátu A4 na obrazovke. 
Samozrejme, je nutné aktivovať jednoduchú utilitu 
PIVOT, ktorá „rotuje" celý obraz. VGA kábel je 
oddeliteľný, takže ho možno v prípade potreby 
vymeniť. Napájanie 220 V je interné, ale pomocou 
atypického káblu. 

otáčanie displeja, dobrý obraz, ovládanie 

podsvietenie 



Túto značku netreba hádam nikomu zvlášť 
predstavovať. Testovaný model mal veľmi dobrý 
obraz. Páčilo sa nám rovnomerné podsvietenie aj 
široký pozorovací uhol. Monitor má príjemnú 
obsluhu a intuitívne ovládacie menu. Zaujať vás 
môže príjemný „štíhly" dizajn. Má čiernu farbu 
a úzky rám, čo opticky zväčšuje obraz. Vzadu sa 
nachádza extra výstup na 12 V pre multimédiá 
(pre reproduktory, USB hub a pod.). To, čo sme 
ešte nespomenuli, je spotreba. LCD monitory majú 
všeobecne nízku spotrebu. Philips s iba 23 W je 
na tom o 30-40 % menej, ako je dnes bežné! 

V tomto smere mal v našom teste jediného 
vážneho konkurenta, ktorým bol NEC s 20 W. 


veľmi pekný obraz, podsvietenie, obsluha, dizajn, cena 


■v* 



SAMTRON 51 S 


Toto je Samsung, v inom obale. Ovládanie, 
funkcie, menu, kvalita - to všetko je identické 
s tým, čo ponúka 1 51 S. Ak sa pozriete na web 
Samsungu, nájdete tam podsekciu Samtron, 
v ktorej je aj 51 S. Vieme už, kto je pravý výrobca, 
pozrime sa na rozdiely. Prvým je farba (počítačová 
sivá), a potom dizajn. Je menej atraktívny 
a chýba tu aj otáčanie displeja. Ovládacie prvky sú 
umiestnené dole, zatiaľ čo 151 S ich má elegantne 
naboku. Tiež dátový kábel má slabšie tienenie. 

Aj tento model má pohodlnú obsluhu, ale má 
mierne slabšiu obrazovú kvalitu (úmyselne?). 
Viditeľné je to mierne najmä v horných rohoch. 

Je to lacnejší variant Samsungu. 

lacná verzia Samsungu, ovládanie 

podsvietenie, horší VGA kábel, slabší obraz 

SONY SDM-S51 R 


Monitor Sony mal veľmi pekný obraz, ale, žiaľ, 
i menší reálny pozorovací uhol. Disponuje veľmi 
príjemnou obsluhou. Nastaviť sa dá napríklad 
aj GAMA úroveň (tri základné stupne). 

Obraz má veľmi krátku odozvu, čo umožňuje 
dobré prehrávanie dynamického videa. Má veľmi 
pekný dizajn. Sivo-modrá farebná kombinácia 
je veľmi príjemná a vybočuje z bežného 
sivo-čierno-strieborného štandardu. 

Inteligentným spôsobom sú vedené vzadu všetky 
káble. Má slabšie tienenie VGA kábla, ale na 
obraze to sa výrazne neprejavilo. Dátový kábel je 
odnímateľný, takže v prípade potreby je možné ho 
aj vymeniť. 

obraz, nastavenie GAMA, krátka odozva, dizajn 

menší uhol, slabší VGA kábel (neprejavilo sa na kvalite) 



UMAX Prisma 15AX 


Umax väčšina ľudí pozná len ako značku 
zaujímavých skenerov. Ponuka firmy je však oveľa 
širšia a okrem zaujímavých notebookov a lacných 
DVD prehrávačov tu nájdete napríklad aj LCD 
monitory. V našom teste neobstál práve najlepšie. 
Predpokladáme, že problémom bude veľmi slabo 
tienený dátový kábel, ktorý je, žiaľ, fixne spojený 
s monitorom, takže ho nemožno vymeniť. 

Údaj o pozorovacom uhle výrobca nadsadil, 
pretože reálne je určite nižší. Prejavujú sa tu 
skreslenia farieb a chyby v rovnomernosti 
podsvietenia. Zaujať vás však môže pomerne 
rozumná cena. V balení nájdete malú pozornosť 
v podobe náramkových hodiniek s logom Umax. 

rozumná cena, hodinky 

kábel, pozorovací uhol, podsvietenie 



fetiP 

VIEWSONIC VE500 

pc.space 


Tri sýkorky v ľavom hornom rohu jasne označujú 
výrobcu monitora. Pri tomto modeli zúročili 
všetky svoje skúsenosti a dodali na trh skutočne 
zaujímavý kúsok. Páčilo sa nám ovládanie 
a prehľadné menu, ktoré však nájdete v tej istej 
podobe pri niekoľkých modeloch aj v našom 
teste. Dátový VGA kábel nás prekvapil svojou 
profesionálnou kvalitou. Azda aj vdáka nemu 
dosiahol VE500 výborné hodnotenie. Obraz bol 
skutočne na veľmi dobrej úrovni. Mal veľmi 
dobré podsvietenie a perfektnú ostrosť. Reálny 
pozorovací uhol mal dosť široký záber a vdáka 
vysokému kontrastu vynikli aj jemnejšie detaily. 


veľmi dobrá kvalita obrazu, ovládanie, kvalitný kábel 

Záver 

Nedajte sa, prosím, zmiasť naším testom! Chceli 
sme vám totiž predstaviť tie najlacnejšie modely 
z každej značky! Väčšinou totiž máte na výber 
pri každej značke niekoľko modelov rovnakej 
obrazovky. Skutočne stačí niekedy veľmi malá 
drobnosť, ako napríklad vymeniť dátový kábel ku 
VGA za kvalitnejší, a za pár stoviek navyše môžete 
získať viditeľne lepšiu obrazovú kvalitu! 

Preto ak zvažujete kúpu niektorého monitora, 
skúste sa pozrieť aj na „vyššie modely". Prípadne 
si ich nechajte predviesť napríklad v predajni a sami 
zistíte, či ten cenový rozdiel za niečo stojí. 

Boli sme milo prekvapení kvalitou pri všetkých 
testovaných modeloch. Citeľne sa zlepšila pri 
všetkých značkách a vďaka tomu aj tie najslabšie 
dnešné monitory ponúkajú kvalitu zrovnateľnú 
s tým, čo by sme pred rokom našli pri vyššej triede. 
Navyše ak by sme pri niektorých vymenili dátový 
kábel, dosiahli by sme aj o triedu vyššiu kvalitu. 
Mnoho výrobcov, žiaľ, šetrí na nesprávnom mieste. 
Množstvo spotrebiteľov, žiaľ, stále vníma ako 
rozhodujúci parameter cenu, a preto je každá 



úspora (aj za cenu kvality) dobrá... Najzaujímavejší 
výsledok podal podľa nášho očakávania monitor Eizo. 
Zo všetkých stránok ide o veľmi kvalitný výrobok, 
ktorý má, žiaľ, značne vysokú cenu v porovnaní 
s konkurenciou. Najlacnejší model stojí toľko, koľko 
by ste pri iných značkách dali už za 17" modely! 

Na jeho obranu však treba povedať, že na to 
čo nám ponúka značka Eizo už dnes si budeme 
u konkurencie musieť ešte chvíľu počkať. Dnešný 
štandard totiž Eizo vysoko prekračuje... 

Treba však povedať, že všetky testované monitory 
boli zaujímavé z hľadiska bežného spotrebiteľa 
a ocenenie by si určite zaslúžilo aj viac modelov. 
Rozhodli sme sa napokon udeliť ho iba tomu 
najlepšiemu... 

Najlepší pomer medzi cenou a výkonom ponúkajú 
spomedzi všetkých testovaných modelov monitory 
AOC, Philips a ViewSonic, ktoré sme napokon ocenili 
Modrým Tipom redakcie PC Space za priaznivý pomer 
cena/výkon. Sú to monitory, ku ktorým skutočne 
nemožno mať žiadne veľké výhrady... 


Juraj Redeky 



ACER AL512 

AOC ĽM520A 

BELINEA 10 15 37 

COMPAQ 1501 

EIZO L365 

HANSOL H530 

IIYAMA BX381407 

LG 566LM 

LiteOn 150 

Veľkosť displeja 

15" 

15" 

15" 

15" 

15,1" 

15" 

15" 

15" 

15" 

Jas (cd/m 2 ) 

250 

250 

200 

220 

300 

250 

320 

250 

250 

Kontrast 

350:1 

350:1 

350:1 

350:1 

450:1 

300:1 

300:1 

350:1 

350:1 

Odozva (ms) 

13/27 

40 

13/27 

30 

6/19 

25 

30 

40 

13/27 

Horizontálna frekvencia (kHz) 

31,5-60,2 

30-60 

30-61 

30-63 

24-60 

30-60 

30-60 

30-80 

30-60 

Vertikálna frekvencia (Hz) 

56,3-75 

55-75 

56-75 

56-75 

55-75 

56-75 

55-75 

56-85 

56-75 

Pozorovací uhol - horizontálne 

120° 

120° 

140° 

120° 

160° 

140° 

120° 

120° 

100° 

Pozorovací uhol - vertikálne 

100° 

100° 

120° 

100° 

150° 

125° 

85° 

100° 

o 

O 

00 

Vstup (VGA) 

analog 

analog 

analog 

analog 

analog + DVI-D 

analog 

analog 

analog 

analog 

Audio 

2x 1 W 

2x 1,5 W 

2x 1 W 

— 

2x 1 W 

— 

— 

2x 1 W 

2x 1 W 

Rozmery (mm) 

356 x 351 x 182 

356 x 360 x 165 

396 x 371 x 102 

341 x 317 x 140 

340 x 369 x 157 

358 x 128 x 346 

384 x 376 x 180 

356 x 351 x 1 82 

385 x 385 x 182 

Hmotnosť (kg) 

4,1 

4,7 

6,5 

3 

4,1 

3,8 

3,4 

4,1 

4,1 

Spotreba (Watt) 

35 

25 

30 

30 

35 

32 

48 

30 

30 

Cena bez DPH 

11 990 Sk 

12 060 Sk 

10 989 Sk 

14 900 Sk 

20 608 Sk 

1 1 649 Sk 

15 290 Sk 

13 189 Sk 

11 539 Sk 

Zapožičal 

Acer CZ, s. r. o. 

+ 420 2 6134 1405 

www.acer.sk 

SOFOS, s. r. o. 

02/54 77 39 80 

www.sofos.sk 

EMSONIC, s. r. o. 

02/49 23 47 00 

www.emsonic.sk 

HP Slovakia, s. r. o. 
02/50 22 21 11 
www.hp.sk 

SOFOS, s. r. o. 

02/54 77 39 80 

www.sofos.sk 

BGS Distribution 

02/49 10 15 25 

www.bgsdistribution.sk 

EMT Computers 
02/52 62 47 51 
www.iiyamask.sk 

BGS Distribution 

02/49 10 15 25 

www.bgsdistribution.sk 

ProCa, s. r. o. 

033/59 22 13 1 
www.proca.sk 



MEDION MD9323AJ 

NEC LCD1501 

NEOVO F-215 

PHILIPS 150S3 

PROVIEW CY-565 

SAMTRON 51 S 

SAMSUNG 151 S 

SONY SDR-S51 R 

VIEWSONIC VE500 

UMAX 1 5AX 

Displej 

15" 

15" 

15" 

15" 

15" 

15" 

15" 

15" 

15" 

15" 

Jas (cd/m 2 ) 

220 

250 

250 

220 

200 

250 

350 

250 

260 

250 

Kontrast 

300:1 

350:1 

300:1 

350:1 

300:1 

350:1 

450:1 

300:1 

450:1 

300:1 

Odozva (ms) 

40 

30 

10/20 

40 

50 

25 

25 

10/20 

30 

25 

H frek. (kHz) 

31-60 

31,5-60 

31-60 

30-60 

30-60 

30-60 

30-60 

28-61 

30-62 

31-60 

V frek. (Hz) 

56-75 

56,2-75,1 

50-75 

56-75 

56-75 

56-75 

56-75 

48-75 

50-75 

56-75 

Pozor, uhol H 

140° 

120° 

110° 

110° 

120° 

140° 

160° 

120° 

120° 

140° 

Pozor, uhol V 

120° 

90° 

O 

O 

00 

150° 

100° 

120° 

150° 

90° 

110° 

130° 

Vstup (VGA) 

analog 

analog 

analog 

analog 

analog 

analog 

analog 

analog 

analog 

analog 

Audio 

2x 1 W 

— 

— 

— 

2x 1 W 

— 

— 

— 

— 

— 

Rozmery (mm) 

365 x 370 x 193 

345 x 344 x 166 

376 x 371 x 150 

343 x 354 x 179 

404 x 371 x 148 

368 x 386 x 173 

380 x 404 x 190 

384 x 376 x 180 

356 x 326 x 191 

368 x 353 x 172 

Hmotnosť (kg) 

5,5 

3,7 

3,2 

3,7 

6,8 

4,8 

4,6 

3,5 

3,5 

3,6 

Spotreba (W) 

42 

20 

48 

23 

40 

30 

30 

25 

30 

30 

Cena bez DPH 

12 089 Sk 

13 189 Sk 

12 163 Sk 

13 805 Sk 

13 079 Sk 

12 089 Sk 

13 519 Sk 

15 389 Sk 

14 418 Sk 

12 990 Sk 

Zapožičal 

BGS Distribution 

02/49 10 15 25 

www.bgsdistribution.sk 

BGS Distribution 

02/49 10 15 25 

www.bgsdistribution.sk 

SOFOS, s. r. o. 

02/54 77 39 80 

www.sofos.sk 

ASBIS SK, s. r. o. 

02/44 87 1 5 89 

www.asbis.sk 

ProCa, s. r. o. 

033/59 22 13 1 
www.proca.sk 

LIBRA, a. s. 

02/63 81 06 88-91 

www.libra.sk 

LIBRA, a. s. 

02/63 81 06 88-91 

www.libra.sk 

BGS Distribution 

02/49 10 15 25 

www.bgsdistribution.sk 

ASBIS SK, s. r. o. 

02/44 87 1 5 89 

www.asbis.sk 

CONQUEST 

02/44 88 21 45 
www.conquestba.sk 

Babka k babke... Test najlacnejších 
dosiek pre Celeron a Intel Pentium 4 


V dnešnom teste dosiek sme zvolili platformu pre 
Intel Pentium 4 a Celeron Socket478. Doteraz sme 
sa zameriavali na prestížnych a zároveň drahých 
výrobcov. Tentoraz vyjdeme v ústrety aj menej 
solventným používateľom. Dosky, ktoré sme vybrali, 
by nemali presiahnuť cenu 3000 Sk bez DPH. 

Pozrieme sa, čo vám za túto relatívne nízku cenu 
ponúkajú. Zisťovali sme aj možnosti pretaktovania, 
aby ste mohli z týchto dosiek za svoje investície získať 
maximum. Ušetrené peniažky môžete investovať 
napríklad do výkonnejšej grafickej karty. Test sme 
realizovali s procesorom Intel Pentium 4 1,8 GHz, 
ale väčšina z vás asi siahne po stále úspešnejších 
Celeronoch. Celeron 1,7 GHz sa dá kúpiť za celkom 
dobrú cenu 2300-2400 Sk bez DPH. Poďme sa teda 
pozrieť na podmienky testu. 


Testy boli realizované na zostave, ktorá pozostávala 
z komponentov: procesor Intel Pentium 4 1,8 GHz (400 MHz 
FSB), pamäť 256 MB DDR Apacer 266 MHz CL2, pevný disk 
IBM DeskStar GXP 60 GB (7200 RPM), na ktorom bola 
vytvorená 15 GB partícia so súborovým systémom FAT32, 
DVD mechaniky Nec a grafickej karty Chaintech GeForce4 
MX440. Ako operačný systém bol použitý Windows XP 
Professional s nainštalovaným SPI . Ako testovacie softvéry 
boli použité 3DMark 2001 SE (build330), Unreal Tournament 
2003, HD Tach 2.61, PCMark 2002, SiSoft Sandra 2003 
a Business Winstone 2001 v. 1.0.3. Ovládač grafickej karty 
bol nVidia Detonátor v41.09. V prípade Unreal Tournamet 
2003 sa testy realizovali pomocou aplikácie benchmark.exe, 
ktorá je súčasťou inštalácie. Pri tomto teste sú automaticky 
nastavené maximálne detaily a 32-bitová paleta farieb. 
Vyberá sa iba rozlíšenie, my sme zvolili 640 x 480 a 
1024 x 768. Výsledkom sú dve hodnoty FPS, kde prvá 
je prerátaná z hľadiska „Spectator", t. j. bez hráčov a druhá 
hodnota je vyrátaná spolu s 12 hráčmi. 


VIA P4MA Pro 

VIA Technologies ešte stále nevyriešila svoje 
nezrovnalosti s Intelom, a preto je nútená vyrábať 
dosky so svojimi čipovými súpravami sama. 

V žiadnom prípade nejde o obyčajné riešenie, ale o 
celkom vydarenú dosku, ktorá nájde svoje uplatnenie 
v mnohých lacnejších systémoch. Ide o pomerne 
starší čip P4M266, čomu zodpovedá aj príslušná 
podpora. Procesory podporuje iba s pracovnou 
frekvenciou zbernice len 400 MHz, čo však 
nepovažujeme za problém, pretože v dnešnom teste 
sme sa orientovali na lacné dosky a používateľ do nej 
pravdepodobne umiestni Celeron. Pamäte podporuje 
o frekvencii 200 a 266 MHz typu DDR. Doska má 
integrovanú grafickú kartu ProSavage8 typu AGP. 
Výkon tejto grafickej karty v oblasti 3D zodpovedá 


integrovaným riešeniam a je, samozrejme, nízky, 
na kancelárske aplikácie, samozrejme, plne vyhovuje. 
Grafická karta si berie pamäť z operačnej pamäte, čo 
má za následok zníženie jej priepustnosti. V 3DMarku 
dosiahla táto karta iba 628 bodov. Našťastie má táto 
microATX doska integrovaný aj AGP 4 x port, do 
ktorého je možné použiť výkonnejšiu grafickú kartu. 
Multimediálnu podporu dosky zabezpečuje zvukový 
čip VIA VT1 61 6 s podporou šesťkanálovej 
reprodukcie hudby. Ovládač umožňuje prepnúť 
vstupy a výstup zvukovej karty, ktoré sú na zadnom 
paneli ATX, do režimu 5 + 1. Nezabudlo sa ani na 
integrovanú sieťovú kartu, ktorá je založená na čipe 
VIA a to VT6103 s podporou 10/100Mb/s. BIOS 
Award neumožňoval také nastavenia ako majú dosky 
iných značkových výrobcov, ale pri takomto modeli 
sa to ani neočakáva. Aj tak sa tu nájde nastavenie 
časovania pamätí, kde je možné nastaviť tieto 
položky: Bank Interleave, Precharge to Active, Active 
to Precharge, Active to CMD, DRAM Command Rate, 
Drám Burst Length. Pretaktovať umožňoval BIOS 
iba systémovú zbernicu CPU, a to v rozsahu 
100-200 MHz. Otázkou je, či by bol schopný 
pracovať s procesormi s FSB 533 MHz. Pretaktovanie 
bolo podporené zmenou napájania, a to v rozsahu 
1,4-1, 6 V (0,025 V). Pozreli sme sa aj na prípadné 
možnosti pretaktovania. Testovací procesor sme 
úspešne pretaktovali na 1908 MHz (106 x 18). 

Systém bol na tejto hodnote stabilný a 3DMark 
podal výkon 5625, čo je nárast výkonu o približne 
4 percentá. Počítač sa rozbehol aj na frekvencii 2 GHz 
(111 x 18), ale systém bol nestabilný. Nepomohlo 
ani zvýšenie voltáže procesora na 1,6 V. Celkovo 
doska podala dobrý výkon, keď zoberieme do úvahy 
jej obmedzenia v podaní CPU a pamätí. Podala síce 
menšie výsledky ako ostatné dosky, ale v cene je aj 
integrovaná grafická karta, ktorá pri zlepšovaní 
systému nie je na zahodenie. Systém sa správal 
stabilne a počas testov sa nevyskytli žiadne 
problémy, čo nás presvedčilo, že VIA vie vyrobiť 
produkt na úrovni a navyše ako jediná z testovaných 
modelov ponúka trojročnú záruku. 

Canyon 9IEA-E 

Táto doska so striedmejšími doplnkami je vybavená 
čipovou súpravou Intel 845E. Doska už síce 
podporuje procesory s frekvenciou systémovej 
zbernice 400 aj 533 MHz, ale pamäte podporuje stále 
len 200 alebo 266 MHz. Mala integrovaných 
pomerne veľa slotov PCI (vzhľadom na testované 
modely), a to až šesť. Nechýba podpora AGP 4 x 
slotu. Integrovaná grafika nie je. Zvuková karta, 
ktorá je súčasťou čipovej súpravy, opäť podporuje 


6-kanálovú hudbu a ovládač umožňuje prepnúť 
vstupy a výstup (vstup, výstup a mikrofón) na 
podporu 5 + 1 reproduktor. Doska nemá integrovanú 
sieťovú kartu. Konektor ATX je štandardný spolu 
s malým konektorom. Award BIOS umožňuje nastaviť 
časovanie pamätí možnosťami: CAS LatencyTime, 
Active to Precharge Delay, DRAM RAS to CAS Delay, 
DRAM RAS Precharge. Pretaktovanie procesora je 
realizované zmenou FSB. Na doske sa nachádza 
manuálny prepínač, ktorý nastavuje FSB procesora, 
a to buď na 100 alebo 133 MHz respektíve 400, 
alebo 533 MHz. V našom prípade prvá možnosť 
umožňovala pretaktovať procesor v rozsahu 
100-132 MHz. Je prístupná aj položka násobiča 
procesora, ale BIOS ju nedovoľoval meniť, takže je 
iba informatívna. Zmena napájania procesora nie 
je žiadna. Na druhej strane umožňoval zafixovať PCI 
a AGP slot na frekvencii 33/66 MHz. 

Aké sú pretaktovacie možnosti tejto dosky? Systém 
sa úspešne naštartoval na frekvencii procesora 
1 998 MHz (1 1 1 x 1 8), pričom PCI/AGP boli 
nastavené na 33/66 MHz. 3DMark v tomto prípade 
podal výsledok 5890, čo je nárast výkonu o 6,1 5 
percenta. Pri frekvencii 2088 MHz (116 x 18) sa 
systém síce naštartoval, ale svojvoľne sa aj 
reštartoval. Čiže systém bol nestabilný. Na prvý 
pohľad je táto doska štandardná, bez sieťovej karty, 
ale skrýva v sebe slušné možnosti pretaktovania 
(vzhľadom na testované modely). Doska za celkom 
prijateľnú cenu ponúka vysoký výkon. 

ASRock 

Dosky v niektorých testoch podávali dobré výsledky, 
v iných naopak horšie, a to aj v porovnaní 
s ostatnými v teste. Všetky dosky v teste od ASRock 
obsahovali sloty tak pre pamäte typu DDR, ako aj pre 
typ SDRAM, čo je výhodné pri prechode zo staršieho 
systému. Výkon je, pochopiteľne, v tomto prípade 
menší, v teste Business Winstone o 15,8 %, 
v UT2003 o 2,63, resp. 14,31 %. Na inštalačnom CD 
sa nachádza manuál vo formáte pdf a aj inštrukčné 
video o montáži počítača, ale pre koncového 
používateľa má podľa nás len informatívny 
charakter. Keď si kúpi používateľ nový počítač po 
komponentoch, nemá si video kde pozrieť a podľa 
neho poskladať PC. Na CD sa d a I ej nachádza 
doplnkový softvér PC-Cillin 2002, Adobe Acrobat 
Reader 5.0 a DirectX 8.1 . Port AGP má z nášho 
pohľadu veľmi nepohodlnú poistku na zaistenie VGA 
proti vysunutiu. Do BIOS sa dá neštandardne cez 
klávesu F2. Stránka výrobcu síce existuje, ale jej 
informačná a úžitková hodnota je minimálna. Je tu 
predstavenie jednotlivých modelov, ktoré sú 

v tabuľkách. Pokiaľ kliknete na príslušný odkaz 
konkrétneho modelu dosky, zobrazí sa vám iba jej 
fotografia. S BlOS-mi je to na stránke veľmi 
chaotické, sú naukladané bez hlbšieho zmyslu 
a chýbajú im adekvátne popisy, ktoré by mali byt 
u BIOS prvoradé. 

ASRock P4I45D 

Škatuľa dosky sa pýši nálepkou „prvá doska s 845D 
čipom s podporou technológie Hyper-Threading". 

To by sme pri doske orientovanej na lacný segment 
trhu nečakali. V BIOS je skutočne voľba, ktorá 
nastavuje HT buď na hodnotu automatickú, alebo na 
zakázanú. Doska sa teda vyznačuje podporou 
procesorov s FSB 400 alebo 533 MHz, avšak má 
podporu pamätí DDR 200 alebo 266 MHz (alebo 
S D RAM 100 alebo 133 MHz). Má päť slotov PCI, 
ale posledný je prelepený nálepkou, upozorňujúcou 
na to, že pokiaľ je pripojené zariadenie USB 2.0, 
nemá sa používať tento slot. Nechýba AGP 4 x slot. 
Integrovaná grafická karta nie je. Zvuková karta je 
súčasťou čipu a opäť s podporou 6-kanálovej 
reprodukcie hudby. Prepnutie sa realizuje pomocou 
ovládača. Konektivitu s ostatnými počítačmi 
zabezpečí sieťová karta s podporou 10/100 Mb/s. 
Doska má iba štandardný ATX konektor. AMI BIOS 
umožňuje pretaktovať procesor pomocou zmeny 
systémovej zbernice, a to v rozsahu 50-248 MHz. 
Zmena napájania nie je realizovaná. Je možné vybrať 
aj násobič, ale BIOS nás informoval iba správou 
„LOCKED" - zablokovaný. Časovanie pamätí 
umožňujú voľby SDRAM CAS Latency, SDRAM RAS 
Precharge, SDRAM RAS to CAS Delay a SDRAM 
Precharge Delay. Úvodné veľké štartovacie logo 
umožňuje BIOS vypnúť. Systém sa nám podarilo 
rozbehnúť s frekvenciou procesora 1900 MHz a 
nevyskytovali sa žiadne známky nestability. Pri pokuse 
o 2 GHz systém „zamrzol" pri štarte operačného sys- 
tému. Z výsledných testov treba poukázať na prepad 
pri práci s pamäťou, aj keď praktické testy boli na 


primeranej úrovni. Namerané syntetické výsledky 
skôr zodpovedajú frekvencii 200 MHz. BIOS a systém 
však hlásili pracovnú frekvenciu pamätí 266 MHz. 

Ide však azda o jednu z najlacnejších dosiek s Intel 
čipsetom na našom trhu a navyše s podporou 
klasických SDRAM pamätí, čím je jednoznačne určená 
pre cenovo orientovaných zákazníkov. 

ASRock PE Pro 

Tu sa nám zdá označenie PE trochu zavádzajúce. 

Na prvý pohľad je možné si myslieť, že ide o čipovú 
súpravu Intel 845PE. Doska je však vybavená čipovou 
súpravou SIS 645. Podporuje procesory so 400 
a 533 MHz systémovou zbernicou. Pamäte podporuje 
DDR o frekvencii 200, 266 a 333 MHz alebo klasické 
SDRAM 100/133 MHz. Súčasťou je AGP 4x port. 
Integrovaná grafika ani tu nie je. Zvuková karta s 
podporou šiestich kanálov sa dá pomocou ovládača 
prepnúť na výstup 5 + 1 (na pripojenie audiosúpravy 
je možné použiť štandardné vstupy a výstup na 
zadnom ATX paneli). Čip sieťovej integrovanej karty 
je SIS 900 s podporou 10/100 Mb/s. Doska má iba 
štandardný ATX konektor. Zaujme aj počtom slotov 
PCI, ktorých je až šesť. BIOS od AMI je skromnejší 
než v predchádzajúcom prípade. Márne by ste tu 
hľadali časovanie pamätí. Nachádzala sa tu položka 
na nastavenie systémovej zbernice procesora, ale tá 
nešla nastaviť. Podobne ako v predošlom prípade 
aj tu je voľba násobiča procesora, ale aj tu sa objaví 
správa - zablokovaný. Pri štarte sa objaví veľká 
reklama ASRock, ktorá sa nedá v BIOS vypnúť. 

Systém sme nepretaktovávali, pretože nám to BIOS 
neumožnil. Doska pôsobí jednoduchým dojmom 
(možnosti BIOS). V 3D testoch podávala doska 
nižší výkon. Výkon pamätí je zodpovedajúci 
frekvencii 266 MHz. 

ABIT SA7 

Dosky ABIT sú dobre známe náročným používateľom. 
Väčšina produkcie tejto firmy sa neorientuje na 


low-end trh, preto sme boli zvedaví, ako sa prejaví 
ich doska s označením SA7, ktorá má veľmi 
priaznivú cenu. Použitá čipová súprava je 
SIS 645DX. Podporované sú procesory so 
systémovou zbernicou 400 MHz a 533 MHz, ako aj 
pamäte DDR s frekvenciou 200/266/333 MHz. 

K dispozícii máme 3 DIMM sloty, do ktorých je možné 
osadiť maximálne 3 GB pamäte. Nechýba podpora 
UDMA 133. Systém s touto základnou doskou je 
možné rozšíriť o 5 PCI kariet. Na doske nie je 
integrovaná grafická karta. AGP 4 x umožňuje 
použiť v prípade potreby výkonný grafický 
akcelerátor. Zvuková a sieťová karta sú súčasťou 
tejto základnej dosky. Aj tu je samozrejmosťou 
možnosť prepnúť zvukovú kartu do režimu 5 + 1 
s použitím štandardných konektorov. Pri časovaní 
pamätí sa BIOS obmedzil len na CAS Latency 
a DRAM Command Rate. V testoch podala 
doska vyrovnaný výkon - v žiadnom teste výrazne 
neprevyšuje konkurenciu, ale ani nezaostáva. 

V 3DMarku dosiahla najlepší výsledok a v hrách sa 
tiež držala na popredných pozíciách. SA7 sa dá 
pohodlne pretaktovať cez BIOS. FSB sa dá 
po 1 MHz nastaviť až na hodnotu 250 MHz. 

Nám sa podarilo pretaktovať procesor z pôvodných 
1 ,8 GHz na 2,3 GHz (1 28 FSB x 1 8). V teste 
3DMark potom náš systém dosiahol 5975 bodov. 

Čo predstavuje nárast takmer 7,7 %. Keď uvážime, 
že s ostatnými doskami sa nám nepodarilo 
prekročiť hranicu 2 GHz, SA7 sa stáva najvhodnejším 
riešením pre ladenie systému a zároveň s ňou 
možno dosiahnuť najvyšší výkon. Aby sme však 
túto dosku len nechválili, treba skritizovať 
umiestenie konektora na disketovú mechaniku. 

Ten sa nachádza priamo nad slotom AGP. Takéto 
umiestnenie konektora je nepochopiteľné, zvlášť 
keď doska má dostatok voľného priestoru. 

Pribudne tak ku káblom ATX napájania ďalší kábel, 
ktorý sa „motá" okolo chladiča CPU. 

Shuttle AV42 



Shuttle AV42 

AV42 je v našom teste ďalšia základná doska 
s čipovou súpravou VIA, tentoraz P4X333. V krátkosti 
sa dá povedať, že tento model má štandardné 
parametre svojej kategórie. AV42 podporuje 
procesory so systémovou zbernicou 400/533 MHz 
a, samozrejme, nechýba podpora pamätí DDR 333 
MHz. Okrem jedného AGP 4x slotu a piatich PCI 
slotov na nej nájdeme ešte jeden CNR slot. 
Samozrejmosťou je šesť USB 2.0 portov a podpora 
UDMA 133. Integrovaná je iba zvuková karta, 
grafickú a sieťovú kartu treba dokúpiť samostatne. 
Zvukovú kartu je možné pomocou ovládača prepnúť 
do režimu 5 + 1 reproduktorov, pričom sú na to 
použité štandardné vstupy a výstup zvukovej karty 
(Line In, Line Out a Microfon). Čipová súprava je 
chladená pasívnymi chladičmi, a to na NorthBridge 
a aj SouthBridge. Neštandardne je umiestnený 
konektor disketovej mechaniky, ktorý sa nachádza na 
spodnej časti základnej dosky. Výkon dosky je možné 
čiastočne zvýšiť vhodným časovaním pamätí. Na túto 
možnosť BIOS pamätal možnosťami: SDRAM CAS 
Latency, Bank Interleave, Precharge to Active, Active 
to Precharge, Active to CMD, DRAM Burst Length 
a DRAM Command Rate. Výsledky testov sú celkovo 
vyrovnané, iba v teste priepustnosti pamäte 
v aplikácii SiSoft Sandra 2003 tento model klesol 
pod priemerné hodnoty. Naopak, v teste Quake III 
prekvapil veľmi dobrým výsledkom. Čo sa týka 
pretaktovania, systém so základnou doskou AV42 
nám stabilne bežal na 1,98 GHz (1 10 FSB x 18). 
Musíme tejto doske vytknúť, že hoci je FSB v BIOS 
nastaviteľné, nedá sa zvyšovať po malých skokoch, 
napr. 1 alebo 2 MHz. Najbližšia nastaviteľná hodnota 
po 1 10 je 133 a v praxi máloktorý procesor, ktorý 
stabilne beží na FSB 110 MHz, zvládne skok na 
133. Doska v podaní Shuttle rovnako ako Canyon 
nedisponuje integrovanou sieťovou kartou. Na CD 
sa nenachádza žiaden doplnkový softvér. 


Matsonic MS9127C 

Aj táto základná doska je vybavená čipovou 
súpravou VIA, ale novšou, ako ostatné modely 
v našom teste - konkrétne PX400. Parametrami je 
základná doska od Matsonicu podobná modelu 
Shuttle AV42, no s tým rozdielom, že pribudla 
podpora pamätí DDR 400 MHz, a tiež integrovaná 
sieťová karta 10/100 Mbps. Zo šiestich USB 2.0 
portov sú až štyri vyvedené dozadu. Treba tiež 
spomenúť, že AGP je tentoraz vo verzii 3.0, čiže 8 x . 
Celkovo je tento model svojimi vlastnosťami 
a parametrami najbohatší spomedzi testovaných 
základných dosiek. Čipová súprava je osadená 
pasívnymi chladičmi, a to na oboch čipoch. 

Na inštalačnom CD sa nachádza aj bonusový 
softvér PC-Cillin 2000, Recovery Genius, Acrobat 
Reader a ďalšie užitočné nástroje. BIOS dovoľoval 
nastavenie časovania, a to konkrétne parametrov: 
SDRAM CAS Latency, Bank Interleave, Precharge 
to Active, Active to Precharge, Active to CMD, DRAM 
Command Rate, DRAM Burst Length a Write Recovery 
Time. Aj systém s touto základnou doskou sme 
pretaktovali na stabilných 1,98 GHz (110 FSB x 18), 
ale vyššie sme nemohli ísť kvôli BIOS - 1 1 0 MHz 
bolo maximum, čo nám BIOS dovolil nastaviť, hoci 
systém ešte nebol na konci svojich možností. 

V 3DMarku sa následkom pretaktovania zvýšilo 
skóre z 5518 na 5827 bodov, čo predstavuje nárast 
5,6 %. Vyskúšali sme tiež vymeniť pamäť, ktorú 
sme používali v celom teste (256 MB DDR 266 MHz 
CL2) za 333 MHz CL 2,5 pamäť. Pri frekvencii 
procesora 1,8 GHz potom 3DMark vyhodnotil náš 
systém na 5638 bodov a v teste Unreal Tournament 
2003 sme dosiahli hodnoty 65,5/37,65. Dá sa 
povedať, že výkon systému použitím 333 MHz 
pamäte stúpol len minimálne. V prípade 3Dmark 
nárast výkonu predstavuje 2,17 %. Keď sa 
pozrieme na výsledky testov, môžeme skonštatovať, 
že MS9127C dopadla veľmi dobre. V teste Quake III 


sa delí o prvé miesto so Shuttle AV42 a v Unreal 
Tournamente 2003 zase s doskou Canyon, ale 
rozdiely sú minimálne. 

Záver 

Vzhľadom na parametre môžeme odporučiť základnú 
dosku Matsonic, ktorá si tiež dobre počínala aj 
v testoch. Okrem vysokého výkonu prináša okrem 
podpory nových technológií aj bohaté integrované 
riešenia. Veľmi dobré výsledky v testoch dosiahla i 
doska Canyon, ktorá je síce striedmejšia, čo sa týka 
integrovaných komponentov, ale prekvapivo je u nej 
najvyššia cena. Na druhú stranu však za to dostanete 
kvalitnú Intel čipovú súpravu. Pre používateľov, ktorí 
chcú dostať zo svojho systému maximum, je určená 
základná doska ABIT SA7. Vyše 300 MHz ju 
oddeľovalo v našom teste od konkurencie a takýto 
rozdiel je už cítiť aj v celkovom výkone systému. 
Okrem toho ponúkne používateľovi nadštandardné 
možnosti nadstavovania BIOS (oproti testovaným 
doskám). Cena za takéto značkové riešenie tiež nie 
je zlá. Práve tieto vlastnosti nás viedli k udeleniu 
Modrého Tipu redakcie za dobrý pomer 
cena/výkon. V prípade dosiek ASRock ide o klasické 
low-end riešenie, najmä nastavením a možnosťami 
BIOS. Disponujú však podporou starších SDRAM 
pamätí, čo vám môže priniesť úsporu pri prestavbe 
počítača. Prekvapením bola tiež doska z dielne VIA. 
Musíme povedať, že na túto dosku sme sa najskôr 
pozerali s nedôverou. Podľa nás však VIA zvládla 
nástup na scénu základných dosiek na výbornú. 
Dodávka, inštalácia a stabilita je záruka s ktorou 
by sa tieto dosky mohli presadiť. Masovému záujmu 
o ne, však škodia nedoriešené spory s Intelom. 

Doska Shuttle vyniká najmä najnižšou cenou 
testovaných modelov. Jej výkon je vzhľadom na cenu 
viac ako dobrý. To nás viedlo udeliť tejto doske 
Modrý Tip redakcie. 

Pavol Gono, Peter Linder 



Unreal Tournament 2003 640 x 480 x 32 spectator ■ 

12 Ul hráčov 



ASRock PE Pro ASRock P4|45D Shuttle AV42 VIA P4MA Pro ABIT SA7 Matsonic MS91 27C Canyon 9IEA-E 

VIA P4MA Pro 

Canyon 9IEA-E 

ASRock P4I45D 

ASRock PE Pro 

ABIT SA7 

Shuttle AV42 

Matsonic MS9127C 

Socket 

Socket 478 
(400 MHz) 

Socket 478 
(400/533 MHz) 

Socket 478 
(400/533 MHz) 

Socket 478 
(400/533 MHz) 

Socket 478 
(400/533 MHz) 

Socket 478 
(400/533 MHz) 

Socket 478 
(400/533 MHz) 

Čipová sada 

VIA P4M266 

Intel 845E 

Intel 845D 

SIS 645 

SIS 645DX 

VIA P4X333 

VIA P4X400 

Rozmery (mm) 

245 x 205 / microATX 

305 x 244/ ATX 

305 x 244 /ATX 

305 x 244/ ATX 

305 x 244 /ATX 

305 x 190 /ATX 

305 x 190 /ATX 

Maximálna FSB 

200 MHz 

1 33 MHz a viac 

248 MHz 

manuál uv. max. 133 MHz 

250 MHz 

160 MHz 

1 1 0 MHz a viac 

Typ pamäte 

DDR 200/266 

DDR 200/266 

DDR 200/266 

SDRAM 100/133 

DDR 200/266/333 
SDRAM 100/133 

DDR 200/266/333 

DDR 200/266/333 

DDR 200/266/333/400 

Maximálna pamäť / počet slotov 

2 GB/ 2 

2 GB/2 

DDR 2 GB/ 2 

SDRAM 2 GB/2 

DDR 2 GB/2 

SDRAM 2 GB / 2 

DDR 3 GB/ 3 

DDR 3 GB/3 

DDR 3 GB/ 3 

Sloty AGP / PCI / ISA / AMR / CNR 

i i3i— n / — 

1 / 6/ — / — / — 

1/5/ — / — / — 

1/6/ — / — / — 

1/5/ — / — / — 

i i5i— i— n 

1 / 5/ — / — / 1 

IDE / RAID ATA / RAID S-ATA 

ATA 1 33 / — / — 

ATA 100/ — / — 

ATA 1 00 / — / — 

ATA 133 / — / — 

ATA 133 / — / — 

ATA 133 / — / — 

ATA 133 / — / — 

USB / USB 2.0 

— / 4 

— /6 

2/4 

— /6 

— /6 

— / 6 

— /6 

Seriál / PS2 / Paralel 

1/2/1 

2/2/1 

1/2/1 

1/2/1 

2/2/1 

2/2/1 

2/2/1 

Iné príslušenstvo 

Audio, LAN, grafika 
ProSavage 8 

Audio 

Audio, LAN 

Audio, LAN 

Audio, LAN 

Audio 

Audio, LAN 

Dodávka 

pliešok s dvoma 
portami USB,CD, 
manuál, návod na 
rýchluinštaláciu, káblik 

1 x ATA1 00/1 33, 
káblik 1 x FDD, doska 

manuál, CD, 
káblik 1 x ATA1 00/1 33, 
káblik 1 x FDD, doska 

manuál, CD, nálepka s 
popisom zadnéhopanelu 
ATX, káblik 1 x 

ATA1 00/1 33, káblik 1 x 
FDD, pliešok na zadné 
ATX porty,doska 

manuál, CD, 
káblik 1 x ATA1 00/1 33, 
káblikl x FDD, pliešok 
na zadné ATX porty, 
doska 

manuál, CD, 
káblik 1 x ATA1 00/1 33, 
káblikl x FDD, pliešok 
na zadné ATX porty, 
doska 

manuál, CD, 
káblik 1 x ATA1 00/1 33, 
káblikl x FDD, doska 

manuál, CD, 
káblik 1 x ATA1 00/1 33, 
káblikl x FDD, pliešok 
na zadné ATX porty, 
doska 

Cena bez DPH 

2497 Sk 

2927 Sk 

2662 Sk 

2442 Sk 

2607 Sk 

2199 Sk 

2629 Sk 

Záruka 

36 mesiacov 

24 mesiacov 

24 mesiacov 

24 mesiacov 

24 mesiacov 

24 mesiacov 

24 mesiacov 

Dodávateľ 

EMSONIC, s. r. o. 

02/49 23 47 00 

www.emsonic.sk 

ASBIS SK, s. r. o. 

02/44 87 1 5 89 

www.asbis.sk 

LIBRA Electronics, a. s. 
02/63 81 06 88-91 

www.libra.sk 

LIBRA Electronics, a. s. 
02/63 81 06 88-91 

www.libra.sk 

BGS Distribution, a. s. 

02/49 10 15 25 
www.bgsdistribution.sk 

ProCa Slovakia, s. r. o. 
033/59 22 13 1 
www.proca.sk 

ProCa Slovakia, s. r. o. 
033/59 22 13 1 
www.proca.sk 



VIA P4MA Pro 

Canyon 9IEA-E 

ASRock P4I45D 

ASRock P4I45D* 

ASRock PE Pro 

ABIT SA7 

Shuttle AV42 

Matsonic MS9127C 

Business Winstone 2001 v. 1.0.3 

1280 x 1024 x 32 @ 75Hz 

50 

53,1 

52,4 

44,1 

50,5 

49,5 

50,4 

50 

HD Tach 2.61 (Advanced Size Check) 

Prístupová doba (ms) 

12 

12,2 

12,1 

12,3 

11,9 

12 

11,9 

11,8 

CPU Utilizácia (%) 

8 

9,8 

10,9 

13,1 

5,4 

9,6 

11,4 

9,5 

Priemerná rýchlosť čítania (kB/s) 

32 076,13 

32 103,9 

32 177,3 

32 045,8 

31 978,1 

32 106,2 

32 096,8 

32 075,2 

PCMark 2002 

CPU Score 

4363 

4407 

4426 

4305 

4358 

4396 

4371 

4388 

Memory Score 

4150 

4425 

3882 

2925 

4170 

4306 

4203 

4364 

HDD Score 

786 

793 

789 

756 

862 

755 

735 

759 

3DMark 2001 SE (build 330) 

1024 x 768 x 32 

5408 

5549 

5275 

4596 

5067 

5550 

5500 

5518 

1280 x 1024 x 32 

4426 

4466 

4327 

3959 

4207 

4468 

4447 

4467 

Unreal Tournament 2003 

640 x 480 x 32 

111,81/37,62 

116,7/41,29 

109,53/37,03 

96,7/32,07 

105,15/35,52 

113,81/36,48 

111,6/39,48 

115,66/36,91 

1024 x 768 x 32 

65,33/36,89 

64,5 / 38,43 

64,19/35,7 

62,51/30,59 

64,75/33,83 

65,06/36,26 

65,3/36,22 

65,5/ 37,65 

SiSoft Sandra 2003 

CPU Dhrystone (MIPS) 

4522 

4812 

4700 

4776 

4670 

4799 

4643 

4807 

FPU Whetstone/SSE2 (MFLOPS) 

1014/2369 

1017/2374 

1028 /2398 

1029/2392 

1020/2376 

1021/2379 

1016/2368 

1012/2365 

CPU Multimedia Integer (it/s) 

7160 

7173 

7246 

7245 

7182 

7171 

7147 

7149 

CPU Multimedia Float. Point (it/s) 

9117 

8979 

9143 

9143 

9085 

9134 

9085 

9087 

Memory Integer ALU (MB/s) 

1978 

2023 

1514 

729 

2006 

1990 

1757 

2011 

Memory Float FPU (MB/s) 

1979 

2023 

1513 

728 

2009 

1992 

1759 

2011 

Drive Benchmark (kB/s) 

25 291 

25 321 

26 051,5 

23 242,5 

25 085 

20 536 

21 871 

21 525 


*testované s 2 x 128 MB 133 MHz SDRAM pamäťami AM1 (CL2) 

Genius PowerScroll Eye USB 




Test lacných optických myší 


Myši s pohybom založeným na guľôčke sme používali 
veľmi dlho. Oproti týmto počítačovým dinosaurom 
sú nové optické myši naozajstnou novinkou. 

Našťastie, evolúcia ide stále dopredu, a tak sa stalo, 
že nás jedného pekného dňa roku 1999 prekvapila 
myš na báze optiky. O necelé štyri roky neskôr 
už tu máme záplavu lacných optických myšiek, 
v ktorých vám nezostane ani kúsok špiny zo stola. 
Rozhodli sme sa vniesť trochu svetla do trhu 
s optickými myšami. Prišli sme na to, že tento trh 
sa rozdeľuje na myši drahé a lacné (tak je to 
však so všetkým). Tentoraz vám teda predstavíme 
myšky lacnejšej kategórie, pričom k tým drahým 
a luxusným hlodavcom sa prípadne vrátime 
v budúcich číslach. 

V prvom rade treba povedať, že myši lacnej kategórie 
majú viac spoločných menovateľov, akoby sa mohlo 
zdať. Okrem samozrejmosti, akou je nízka cena 

(už od cca 400 Sk bez DPH), je to aj rovnaká 
technológia, bez najmenších odlišností. Napríklad 
z hľadiska technológie je povrch pod myšou snímaný 
zhruba 1500-krát za sekundu. Pričom výraznejšie 
odlišnosti nájdeme až pri hlodavcoch vyššej 
kategórie, kde je maximum 6000 snímok za sekundu 
v podaní Microsoft IntelliMouse Explorer 3.0. Ďalšou 
spoločnou vecou pre myši z tejto nižšej kategórie je 
fakt, že sú ťažšie použiteľné na lesklých a nerovných 
povrchoch ako ich vyspelejší bratia vyššej kategórie. 
Ďalej všetky testované modely disponovali kolieskom 
s možnosťou stlačenia. Na toto si treba dávať pozor 
a dopredu porozmýšľať, v akom prostredí a na akej 
podložke budeme myš používať. Napríklad taký 
sklenený stôl alebo dlaždice nie sú najvhodnejšie 
nápady. Našťastie vždy sa nájde nejaký kus papiera 
alebo látky, po ktorom by už mala aj lacná optika 
behať bez zadrhávania a skákania. 

Ako sme testovali? Zvýšenú pozornosť sme 
venovali dizajnu, ergonómii a funkčnému použitiu. 
Nezanedbali sme ani otestovanie pripojených 
programov na nastavenie funkcií či eventuálnu 
prítomnosť drobných doplnkov (napríklad USB > PS2 
redukcia). 

Genius NetScroll Optical PS2 

Bez pochybností najväčší hlodavec v našom malom 
teste. Veľkosťou je vhodný pre niektoré z tých väčších 
končatín. Myš vám priestor pod rukou vyplní takmer 
dokonale, drobnejším konštrukciám sa však môže 
zdať veľká. K dispozícii tu máte štyri tlačidlá a jedno 
koliesko; dve hlavné tlačidlá plus dve bočné, ktoré sú 
menšieho formátu a sú obe na jednej bočnej strane 
myši. Tieto bočné tlačidlá ovládate palcom a ich 
podsvietenie je červené. Koliesko, skáče po výrazných 
„zúbkoch" a pohyb tak nie je úplne plynulý. 

Trochu nepríjemne tiež pôsobilo zvonenie pružinky 
pri prudšom pootočení kolieska. Na druhej strane 
koliesko spája v sebe tri funkcie. Okrem klasického 
otáčania a stláčania, je možné s ním pohybovať 
do strán. Prakticky však túto tretiu funkciu príliš 
nevyužijete, pretože pohyb prstom, nutný na posun 
kolieska do strany, je náročný a koliesko kladie 
značný odpor. Oveľa viac, ako stlačenie klávesy na 
klávesnici. Myška je nevhodná pre ľavákov - tvarom 
je evidentne určená pre pravákov. 

V pomerne jednoduchom dizajne sa dá badať snaha 
o farebné zladenie. K myške sa dodáva ovládací 
softvér MouseMate98, ktorý je celkom šikovný. 
Umožňuje používateľovi napríklad možnosť 
otvorenia ôsmich aplikácií bez pohnutia väčšieho 
pohnutia myši a použitia klávesnice. 

Samozrejmosťou je priradenie funkcií k jednotlivých 
ovládacím prvkom. 

+ veľkosť 
+ M o Lise Mate 98 
- určená len pre pravákov 


Genius PowerScroll Eye USB 

Menšieho súrodenca predchádzajúceho produktu 
od PowerScroll Eye by som hodnotil ako nižšiu verziu 
NetScrollu. V prvom rade je myš evidentne menšia. 
Svojím tvarom je vhodná tak pre ľavákov, ako aj pre 
pravákov. Má teda univerzálnu ergonómiu. 

Čo sa týka tlačidiel, tak tie sú tu len dve + klasické 
koliesko. Toto funguje lepšie ako v predchádzajúcom 
prípade. Taktiež absentuje zvuk chvejúcej sa pružinky, 
rovnako ako aj bočné stláčanie. Z hľadiska dizajnu 
to vyzerá tak, že tu už sa Genius „rozbehol", 
pretože v strede tela myši je náznak moderného 
dizajnérskeho prvku. Samozrejme, nemožno poprieť, 
že ide o model nižšej cenovej kategórie. Rozdiel 
medzi nimi je skôr vo vyústení dát z myši smerom 
do PC. V tomto prípade je to riešené pomocou USB, 
pričom PS2 redukcia nie je pribalená. Ak dávate 
prednosť PS2 verzii, tá je o 30 Sk lacnejšia. K myške 
sa tiež dodáva disketa, manuál a ovládací softvér 
MouseMate98, rovnako ako v predchádzajúcom 
prípade. 

+ pevnosť 
+ MouseMate 98 

- iba 2 tlačidlá 

- takmer žiadna snaha o vizuálnu príťažlivosť 

Genius NetScroll + Eye PS2 

Myš, s ktorou v maličkej škatuľke nie je absolútne 
nič okrem vrecka, v ktorom je zabalená, má meno 
NetScroll+ Eye. Ergonomicky aj funkčne je myš veľmi 
podobná predchádzajúcemu modelu s tým, že je 
nepatrne dizajnom stavaná pre pravákov. Je to však 
naozaj nepatrné a v pohode myš dokážu využívať aj 
ľaváci. Čo sa týka farebného zladenia, tak je to veľký 
NetScroll v malom prevedení, žiadny rozdiel. Táto 
myš svojou veľkosťou, cenou, aj typom pripájania 
by bola vhodná pre školákov, pre vekovú kategóriu, 
pri ktorej hrozí možné poškodenie a podobne. 

Na tejto myške absentujú dve bočné tlačidlá, ktoré by 
sa určite zišli. Myške chýba tak manuál, ako aj disketa 
s programom MouseMate98. Problém to však nie je, 
pretože stačí zabrowsovať na www.geniusnet.com.tw 
a stiahnuť si ho. 

+ cena 

- absencia manuálu , softvéru 

- iba 2 tlačidlá 

Logitech Pilot Wheel Mouse Optical 

Do testu nám „zablúdili" aj myšky od spoločnosti 
Logitech Pilot Wheel Mouse Optical vo verzii OEM, 
to znamená v sáčku s CD a prípadne aj s redukciou 
USB/PS2. Ide prakticky o totožné modely (jedno 
koliesko, dve tlačidlá), majú rovnakú cenu, ale líšia 
sa vzhľadom a zárukou. Model s označením BJ69 
má klasický „Logitech" dizajn, ktorý si náš grafik po 
dlhodobých skúsenostiach pochvaľuje ako praktický. 
Model BJ67B je plochejší, s užšími tlačidlami, čo sa 
zase niekomu bude zdať nepraktické. Vrchná časť je 
biela (v prípade B67B s čiernym lemom) a spodná 
časť zase čierna z polopriehľadnej hmoty. 

Ako bolo spomenuté, ide o OEM verzie pribaľované 
k novému PC. Disponujú aj USB > PS2 redukciou, 
takže ju zapojíte do 98 % všetkých počítačov na 
svete. Jednoduchá konštrukcia naznačuje dlhodobé 
fungovanie pri štandardnom zaobchádzaní. 
Neodporúčam ju kupovať v prípade, ak ju plánujete 
prevádzkovať na nejakých zvlášť lesklých materiáloch, 
tie určite nezvládne. K modelu bolo aj CD so 
softvérom MouseWare pre Windows 95/NT4/98/2000/ 
ME/XP a aj pre MAC. 

+ cena 

+ PS2 redukcia 

- len 2 tlačidlá 

Logitech Pilot Wheel Mouse Optical BJ67B 




Trust Ami Mouse 250S Optical PS2 

Výzorom je tento počin Trust-u celkom vydarený. 
Jemné zladenie sivých až strieborných farieb 
ruší len fialové koliesko, ktoré sa farbou naozaj 
nehodí. Inak myš nie je nijako podsvietená. 

Má na sebe štyri tlačidlá, pričom tie sekundárne 
sú pre ukazovák a prstenník. Tu by som sa zmienil 
o univerzálnej ergonómii, ktorá by mala vyhovovať 
ľavákom aj pravákom. Bohužiaľ, nie je to tak, 
osobne som takmer vôbec nevedel rýchlo 
a pohotovo stláčať sekundárne bočné tlačidlo pre 
prstenník. Zostalo tak kompletne nevyužité. 

Obávam sa, že ľaváci naopak budú mať problém 
so stláčaním sekundárneho bočného tlačidla 
pre palec. Stláčať sa dá len keď máte prstenník 
v neprirodzenej polohe, ktorá rozhodne nie 
je zdravá. Pochválil by som konštrukciu, ktorá 
je pevná a naozaj nevyzerá, že by bola ohrozená 
obyčajným pádom na tvrdú zem. Pripojenie k PC je 
cez klasické PS2, pričom myške robilo trochu 
problémy snímanie na lesklejšej ploche. Tá však bola 
zámerne pripravená, pre bežné používanie bola myš 
naozaj spoľahlivá. V škatuli je pribalený manuál 
a jednoduchý program na nakonfigurovanie myšky. 
Je o niečo jednoduchší ako MouseMate98, nemá 
totiž všetky jeho funkcie. 

+ konštrukcia 
+ vzhľad 

- softvér 

- ergonómia 


Trust Ami Mouse 250S Mini Optical PS2 

Táto myška je taká malá, že by sa dala nosiť ako 
prívesok na kľúčoch. Nie, to som trocha prehnal, 
ale uvedená myška je naozaj najmenšia z celého 
nášho testu. Ide o zmenšeninu predchádzajúceho 
modelu s tým, že sa zachováva dizajn 
a ergonómia ustupuje požiadavkám na malé 
rozmery. Zostáva teda sivo-strieborné zladenie 
s fialovým kolieskom, zostáva aj pevná konštrukcia. 
Myška však prišla o bočné tlačidlá, takže sa 
z nej stala myš s dvoma tlačidlami a kolieskom. 

Jej rozmery 35 x 60 x 94 mm sú naozaj miniatúrne. 
Na druhej strane je to myška, ktorá nájde dobré 
využitie pri notebookoch. Tieto obvykle okolo seba 
nemajú nikdy veľa miesta a v taške je miesta ešte 
menej. Okrem toho z prenosnej optickej myšky 
plynie omnoho viac výhod ako z prenosnej 
guľôčkovej myšky. No a v neposlednom rade je myška 
lákavá určite aj pre dámy, ktoré majú malé chutné 


veci rady. Zvlášť, keď v škatuli spolu s myškou 
a cédečkom objavíte striebornú látkovú taštičku na 
prenos myšky. 

+ kompaktná 
+ portable 

+ nadštandartné prísluš. 

- len základné funkcie 


Maxxtro Optical Mouse USB 

Aj Maxxtro sa aj pri najlacnejšej triede snaží 
vybočiť z radu dizajnom či ergonómiou. To treba 
samo o sebe pochváliť, len či ide Maxxtro správnym 
smerom? Musopt je myška o chlp menšia ako 
je priemer, na moju väčšiu ruku teda bola pomerne 
malá. Čo sa týka ergonómie, je stavaná tak pre 
pravákov, ako aj pre ľavákov. Univerzálne používanie 
bude mať pre ľavákov jednu chybičku krásy. 

Dve bočné sekundárne tlačidlá sú umiestnené na 
ľavej strane a praváci ich pohodlne obsluhujú 
palcom. No neviem, ako by som ich stláčal 
prstenníkom, ako budú musieť robiť ľaváci. Tieto 
bočné tlačidlá sú z polopriehľadnej hmoty, 
no aj napriek tomu nie sú podsvietené. Koliesko 
z myši vystupuje viac než výrazne a s jeho posúvaním 
či stláčaním nie je žiadny problém. Softvér k myške 
sa dodáva na diskete, pričom pri inštalácii pýtal 
inštalačné CD Windows98. Žiadny iný softvér 
si ho nepýtal. Tiež treba spomenúť fakt, ktorý 
už vyplýva zo samotného názvu, že myška je len 
USB a neobsahuje redukciu. Tú je teda v prípade 
potreby dokúpiť. Celkovo by som však Maxxtro 
hodnotil ako jednu z tých krajších myšiek za lacný 
peniaz. 

+ dizajn 

+ univerzálna ergonómia 
- bočné nevydarené tlačidlá 


Záver 

Takže, čo vám môžeme odporučiť? Ak svoju 
kanceláriu nosíte stále so sebou a pohŕdate 
touchpadom, určite využijete možnosti, ktoré 
ponúka napríklad Trust Ami Mouse 250S Mini. 

Na druhú stranu, ak chcete mať doma väčšiu, i keď 
jednoduchšiu myš, odporúčame Genius NetScroll. 

No a pre vaše ratolesti môžeme odporučiť Trust 
Ami Mouse 250S, ktorá mala z testovaných myší 
najrobustnejší dizajn. 

Zoltán Radnóti 



Maxxtro MUSOPT USB 



Výrobca 

Počet tlačidiel 

Pripojenie 

Počet snímkov 
za sekundu 

Rozlíšenie (dpi) 

Priložený softvér 

Cena bez DPH 
Záruka (mes.) 

Dodávateľ 


Genius 

NetScroll 

Optical 

Genius 

PowerScroll 

Eye 

Genius 

NetScroll + 
Eye 

Trust 

Ami Mouse 

250S 

Trust 

Ami Mouse 

250S mini 

Maxxtro 
Optical Mouse 

Genius 

Genius 

Genius 

Trust 

Trust 

Maxxtro 

4 

2 

2 

4 

2 

4 

PS2 

USB 

PS2 

PS2 

PS2 

USB 

1500 

1500 

1500 

1500 

1500 

1500 

400 

400 

400 

400 

400 

400 

MouseMate 

98 

MouseMate 

98 


Trust Mouse 
Soft. 

Trust Mouse 
Soft. 

Maxxtro 
Mouse Soft. 

426 Sk 

396 Sk 

389 Sk 

483 Sk 

825 Sk 

418 Sk 

6 

12 

6 

24 

24 

12 

ASBIS 

LIBRA 

ASBIS 

ProCa 

ProCa 

LIBRA 

02/44 87 1 5 89 

02/63 81 06 88-91 

02/44 87 1 5 89 

033/59 22 13 1 

033/59 22 13 1 

02/63 81 06 88-91 

www.asbis.sk 

www.libra.sk 

www.asbis.sk 

www.proca.sk 

www.proca.sk 

www.libra.sk 


Logitech 

BJ69 


Logitech 

BJ67B 


Logitech Logitech 

2 2 
USB + PS2 red. USB + PS2 red. 


1500 

400 

MouseWare 

539 Sk 
12 

LIBRA 

2/63 81 06 88-9 
www.libra.sk 


1500 


400 


539 Sk 

36 

BGS Distribution 
02/49 10 15 25 
www.bgsdidtri- 
bution.sk 

predstavujeme 


Základná doska Epia od firmy VIA 



V decembrovom čísle sme vám 
predstavili PC typu ITX, resp. Barbone 
systém. Dnes tu máme základnú dosku 
pre túto platformu. Hneď na začiatku 
po vzhliadnutí obrázkov je jasné, 
že je v prevedení all-in-one, t. j. má 
integrovanú grafickú, zvukovú 
a sieťovú kartu, ale v tomto prípade 
aj procesor. Áno, hneď si poviete, 
že to nemôže byť veľmi výkonné 
riešenie a aj testy vám hneď dajú 
za pravdu. No na druhej strane je 
potrebné uvedomiť si, do akého 
segmentu trhu je tento výrobok 
určený. Výkon, akým disponuje, 
nestačí na hranie náročných hier, 
zábavu s multimédiami, no postačuje 
na štandardnú kancelársku prácu. 
Môžete mi odporovať, že existujú 
podobné základné dosky, ktoré 
disponujú väčším výkonom, ale tie 
už nepatria do kategórie ITX 
(pre tých, ktorí to nepoznajú, ide 
o K7SEMV3CL s integrovaným 
procesorom AMD Duron, ale to už je 
MicroATX). Vyšší výkon, ale aj cenu 
v rovnakom rozmere vám ponúkne 
až EPIA ME9000, ktorú predstavíme 
v niektorom z ďalších čísel. 

Procesor je VIA Ezra o takte 800 MHz, 
v puzdre EBGA (Enhanced Balí Grid 
Array). Veľkosť cache Ľ1 je 128 Kb 
a L2 64 Kb, zo všetkých inštrukcií 
podporuje MMX a 3DNowĽ Napätie 
CPU je 1,35 V. 

Čipová sada je, ako všetko ostatné, 
z dielne VIA. South bridge je VT8231 
a North bridge Via 8601 A, viac vám 
pravdepodobne bude hovoriť 
obchodný názov VIA Apollo PLE133. 
Táto čipová sada podporuje USB typu 
1.1. Grafika Trident Blade 3D pracuje 
so zdieľanou pamäťou 2, 4 alebo 
8 MB, pričom využíva hlavnú RAM. 

O ozvučenie sa stará obvod VT1612, 
ktorý je známejší ako AC'97 Codec, 


sieťový adaptér je realizovaný tiež 
VIA čipom. Typ a počet vyvedených 
konektorov je uvedený v tabuľke. 
Procesor je chladený aktívnym 
mikrochladičom. Na doske sú dva 
Fan konektory - jeden je voľný, druhý 
zaberá už spomenutý cooler. Pamäť 
typu SDRAM je možné osadiť do 
dvoch slotov s veľkosťou 32-512 MB 
a rýchlosťou 66 - 100 - 133 MHz, 
tento údaj sa nastavuje za pomoci 
klasických jumperov. Pozor, doska 
nemá vyvedený FDD konektor. 

Bootovať budete z iného zariadenia. 

IDE konektory sú štandardné dva, 
s podporou ULTRA DMA 33/66/100. 
Ďalej je jeden PCI slot, CD-ROM Line-in, 
Speaker. Ďalej sú tu konektory na 


ďalšie USB, FIR a CIR moduly, 

Video-ln a nakoniec Wake up 
Modem konektor. Základná doska 
má štandardný napájači ATX konektor. 
Z ostatných jumperov sú to Clear 
CMOS, AFRS, RCA a CPU FSF. BIOS 
je typu Award so štandardnými 
funkciami, takže neponúka žiadne 
vyššie možnosti nastavenia. 

Záver: Tak ako som už spomínal, 
na kancelárske účely ako stvorené. 
Výkon je adekvátny cene, keď si 
spočítate náklady na takéto PC 
(Epia, skrinka so zdrojom, 128 M B 
SDRAM, 20 GB 5400 rpm. HDD, 
CDROM) dostanete sa na sumu do 
9000 Sk bez DPH (resp. 10 500 s DPH). 


Testy prebiehali na operačnom 
systéme MS Windows SE 98 
v anglickej verzii, DX 8.1, ovládače 
boli aktuálne zo stránky výrobcu. 

Ako testovací softvér sme použili 
SiSoft Sandra 2003, 3Dmark 2001, 
PC Mark 2002, HD Tach 2.61,Quake 
III Aréna. Testy prebiehali trikrát a 
z výsledkov bola vyrátaná priemerná 
hodnota, ktorá je uvedená v tabuľke. 
Pred začatím testov bol vždy 
defragmentovaný pevný disk. Na 
testovanie boli použité okrem Epie, 
DVD Nec 5800, 2 x 128 MB PQI 133 
MHz, pevný disk Quantum Fireball 
Plus FM 15 GB/7200otc/, na ktorom 
bola vytvorená partícia s veľkosťou 
8 GB so systémovým súborom 
Fat 32. Skrinka bola Emko typu ITX, 
so zdrojom s výkonom 145 W. 


1 x PS2 klávesnica, 1 x PS2 Mouse, 

1 x Vga 15pin, 1 x Seriál port, 

1 x Paralell port, 1 x TV-out, 1 x RJ 
45 10/100, 2 x USB 1.1, 1 x Line In, 
1 x Line Out, 1 x Microfon In 


Nedalo mi nevyskúšať si, či je 
možné pretaktovať aj tento 
integrovaný procesor. Za pomoci 
programu WCPUID 3.0g je možná 
a bezproblémová zmena násobiča, 
vzhľadom na slabšie chladenie sme 
však túto možnosť nevyužili. 

Ako perlička nakoniec - podľa 
informácií z internetu plánuje firma 
VIA vyrábať DIVX prehrávače 
založené na základných doskách typu 
EPIA a OS Linux. 

Martin Uherčík 

Zapožičal: 

EMSONIC, s. r. o. 

02/49 23 47 00, www.emsonic.sk 
Cena bez DPH: 3700 Sk 
Záruka: 36 mesiacov 




3Dmark 2001 

Epia 

Default 

192,67 


Quake III Aréna 

Epia 

GL extension off 

High Quality 800 x 600 x 32 

8,37 

GL extension on 

High Quality 800 x 600 x 32 

8,27 


HD Tach 2.61 

Advanced Size Check 

Epia 

Random Access Time (ms) 

11,13 

CPU Utilization (%) 

4,4 

Priemerná rýchlosť čítania (kB/s) 

24 146,6 


PC Mark 2002 

Epia 

CPU Score 

711,33 

Memory Score 

547,33 

HDD Score 

578,33 


SiSoft Sandra 2003 

Epia 

CPU Dhrystone (MIPS) 

941,33 

FPU Whetstone (MFLOPS) 

289,33 

CPU Multimedia Integer (it/s) 

1426,33 

CPU Multimedia Floating Point (it/s) 

1482,67 

Memory Integer ALU (MB/s) 

167,33 

Memory Float FPU (MB/s) 

172,67 

Drive Benchmark (kB/s) 

18 356 

Natoč to! SONY DCR-TRV355E 


Digitálny videokamkordér 
DCR-TRV355E od spoločnosti Sony je 
na našom trhu čerstvou novinkou. 
Označenie nového modelového radu 
naznačuje, že sa jedná o pokračovanie 
predchodcu s číslom 340, ale musím 
podotknúť, že pri SONY to nebýva 
pravidlom. 

A čo je teda nového? Inovovaný 
vzhľad - zmizol displej na dvierkach, 
ktorý zobrazoval aktuálnu časovú 
pozíciu kazety alebo kapacitu batérie 
počas nabíjania. Nahradil ho indikátor 
nabíjania CHG (Chargé) na zadnej 
strane. 

Okrem trochu iného výzoru a menších 
vonkajších rozmerov objektívu má aj 
čosi menej - dôležitejšie optické 
zväčšenie padlo z 25 x na 20 x, 
digitálne ostáva 700 x. Z vonkajšieho 
výzoru vás istotne upúta svetlo 
v prednej časti kamery, ktoré je určite 
krokom vpred a aj keď jeho dosah 
nie je ktovieako veľký (v úplnej tme 
možno 2 až 2,5 metra), je to lepšie 
ako využívanie funkcie NightShot, 
kde máte obraz zafarbený do zelena 
(ibaže by ste využili čiernobiely 
obrazový efekt). 

Absentuje pätica pre inteligentné 
príslušenstvo (blesk, svetlo...), a to aj 
napriek tomu, že v letáku 
s príslušenstvom bolo jednoznačne 
uvedené, že tento model je s takýmito 
zariadeniami kompatibilný. Aj možnosť 
manuálneho zaostrovania pootáčaním 
objektívu nebola pri starších 
modeloch na zahodenie. Teraz je to 
riešené pre výrobcu jednoduchšie, 
ale pre používateľa nepraktickejšie 
pootáčaním ovládacieho kolieska na 
zadnej strane vedľa batérie. Ale aby 
som nebol taký kritický, našiel som aj 
jednu veľmi jednoduchú a o to 
praktickejšiu funkciu, ktorú som 
si ihneď zamiloval. Každý aktuálny 
model od Sony má batériu 
InfoLITHIUM, ktorá dokáže s vysokou 
presnosťou určiť voľnú kapacitu 
v minútach. Model 355E ponúka 
možnosť zobrazenia informácie 


o stave batérie pri vypnutej kamere. 
Stačí stlačiť jedno tlačidlo a zobrazí 
sa časový údaj výdrže batérie pri 
nahrávaní s LCD displejom alebo cez 
hľadáčik. Okrem toho sa graficky 
zobrazí percentuálne vybitie 
batérie. Mimochodom pri použití 
najvýkonnejšej batérie NP-FM91 je 
možné nahrávať 475 minút s LCD 
a až 625 minút (vyše 10 hodín!) 
s hľadáčikom. 

Ako som naznačil, obraz je možné 


snímať dvoma spôsobmi - sledovaním 
cez LCD alebo cez hľadáčik. Výhodou 
pri snímaní cez displej LCD je možnosť 
pootočiť ho o 90° smerom k hľadáčiku 
a o 180° k objektívu, čím získate 
možnosť filmovania seba samého 
alebo prehrávania videa pri 
pretočenom a zaklopenom LCD. 

S kamerou je možné vytvárať aj 
statické fotografie buď priamo na 
kazetu, alebo do pamäťového média 


MemoryStick, odkiaľ ich prenesiete cez 
USB. Okrem digitálneho fotografovania 
sa dajú na MemoryStick vytvárať aj 
krátke MPEG videosúbory. Všeobecne 
by som odporúčal MemoryStick skôr 
pre ľudí pracujúcich s internetom, 
ja si pohodlne vystačím aj s funkciou 
USB Streaming. Táto funkcia znamená 
pre bežných používateľov obrovské 
možnosti využitia ako napríklad 
prenos nasnímaných údajov do 
počítača (pre tých, ktorí nemajú 


DV kartu) alebo prerobenie vášho 
kamkordéra na web-kameru pre živé 
komunikácie prostredníctvom 
internetu. Pomocou dodávaného 
softvéru získate navyše možnosť 
priamej tvorby diskov VideoCD 
vhodných na prehrávanie na DVD 
prehrávačoch. 

Kameru môžete využiť aj ako prevodník 
analógového signálu z videa cez 
analógový konektor na digitálny signál 


cez i.Link (samozrejme, v reálnom 
čase). Ďalej je tu funkcia SteadyShot na 
stabilizáciu obrazu. Čudovali by ste sa, 
ako sa vám budú bez nej triasť ruky. 
Okrem spomínaných portov USB 
a i.Link (IEEE1394) môžete obraz 
a zvuk prenášať obojsmerne cez 
S-Video (len pre obraz) alebo klasický 
analógový port (video/audio). 

Kamera ponúka 8 obrazových 
a 6 digitálnych efektov. Zvuk je možné 
zaznamenávať v dvoch režimoch - pri 
frekvencii 32 kHz a rozlíšení 12 bit 
s dvoma stereo kanálmi (vhodné pre 
dabovanie) alebo 48 kHz a 16 bit 
s jedným stereokanálom. Takže ak 
neplánujete zobrať mikrofón 
a rozprávať cez neho do kamery svoj 
komentár, prepnite na 48 kHz. Kamera 
využíva klasické kazety 8 mm (prehráva 
Video8, Hi8 alebo Digital8). Možno 
narazíte aj na tvrdenie „odborníkov", 
že kvalita kaziet Digital8 
je niekoľkonásobne vyššia ako Hi8. 
Nenechajte sa oklamať. Kazeta 
Digital8 je identická s Hi8, len má 
na obale skutočnú dĺžku možného 
záznamu, ktorá predstavuje 2/3 kazety 
Hi8. Ak teda chcete pre svoju digitálnu 
kameru 60 minútovú kazetu, kúpte si 
Digital8 s kapacitou 60 minút alebo 
siahnite po Hi8 s kapacitou 90 minút. 
Ak sa to niekomu máli, môže prepnúť 
nahrávanie na mód LP (Long Play), 
kde sa mu predĺži čas nahrávania 
1 ,5-násobne. 

Záver: Kúpu tejto kamery určite 
neoľutujete. Mal som možnosť 
porovnávať ju aj s modelmi iných 
značiek , ale v danej cenovej kategórii 
som lepšiu nenašiel. Okrem opísaných 
parametrov je možné dovybaviť 
si kameru dálším príslušenstvom ako 
napríklad rýchlonabíjačkou alebo 
vodotesným puzdrom na snímanie 
videa pod vodnou hladinou. To všetko 
robí z kamery Sony Handycam 
DCR-TRV355E horúceho favorita 
v oblasti snímania videa. 

Martin Redeky 






Systém nahrávania videa 

2 rotačné hlavy so špirál, sys. snímania 

Systém nahrávania zvuku 

PCM - 1 2 bit - 32 kHz, stereol , stereo 2; 1 6 bit - 48 kHz, stereo 

Obrazový signál 

farebný systém PAL, štandard CCIR 

Používané kazety 

Video8, Hi8, Digital8 

Hľadáčik 

elektronický monochromatický 

Zobrazovacie zariadenie 

CCD (Chargé Coupled Device) s veľkosťou 3 mm (typ 1/6) 

Rozlíšenie 

hrubé cca 800 000 pixelov, efektívne cca 400 000 pixelov 

Objektív 

kombinovaný s motorovým transfokátorom a priemerom filtra 37 mm 

Zväčšenie 

optické 20x, digitálne 700x 

Ohnisková vzdialenosť 

f = 2,5-50 mm 

Minimálna úroveň osvetlenia 

6 Ix (F 1,6), 0 Ix pri funkcii NighShot 

Teplota farieb 

automatická 

LCD 

6,2 cm (typ 2,5) 50,3 x 37,4 mm, celkový počet bodov 123 200 (560 x 220) 

Napájanie 

7,2 V batéria, 8,4 V sieťový adaptér 

Konektory 

S-Video (In/Out), Audio/Video - In/Out, konektorová zásuvka 

MIC (minijack 3,5 mm), konektorová zásuvka USB (mini-B), 
konektorová zásuvka LANC (minijack 2,5 mm), i.Link (DV IEEE 1 384) - In/Out 

Rozmery š x v x d 

89 x 101 x 199 mm 

Hmotnosť 

830 g bez batérie, 970 g vrátane batérie 

Cena s DPH 

34 990 Sk 

Dodávateľ 

Sony Slovakia spol. s r. o., 02/59 20 31 60, www.sony.sk 

Výkonná atramentová tlačiareň H P business inkjet 3000/n/dtn 


Ide na prvý pohľad o poriadne veľkú 
tlačiareň. Rozmery a napokon aj názov 
dávajú tušiť, že toto nebude domáca 
tlačiarnička. Ide o veľkú firemnú 
tlačiareň s vysokým výkonom, veľkými 
možnosťami a pritom všetkom veľmi 
nízkymi prevádzkovými nákladmi. 
Prevádzkové náklady sú dokonca 
nižšie ako pri niektorých laserových 
tlačiarňach, a to najmä preto, že 
boli zlepšené tlačové hlavy, čím sa 
predĺžila ich životnosť. 

Tlačiareň má oddelené atramentové 
zásobníky (každý zvlášť) a samostatné 
tlačové hlavy - štyri hlavy a štyri 
zásobníky. Atrament sa prečerpáva z 
kazety do tlačovej hlavy a je využívaný 
inteligentne. Znamená to, že ešte pred 
tlačovou úlohou si tlačiareň prepočíta 
koľko bude potrebovať atramentu 
a ak ho má v hlave málo, doplní si ho. 
Neurobí to uprostred úlohy a 
v prípade, že má málo niektorej farby, 
upozorní vás na to. Nestane sa tak, že 
vytlačíte iba časť dokumentu. 

Tlačiareň je rýchla. Vytlačí za minútu 
aj vyše dvadsať strán, a to je pri 
atramentovej tlači trochu problém. Pri 
takejto vysokej rýchlosti totiž atrament 
nedokáže dostatočne rýchlo schnúť, 
a tak by sa mohli vytlačené listy 
navzájom rozmazávať. Práve preto 
obsahuje tlačiareň malú piecku, 
v ktorej sa vytlačený papier okamžite 
vysuší, a preto nie je problém, aby 
na seba padali vytlačené listy po pár 
sekundách. Princíp je veľmi podobný 
ako napríklad pri zapekacej jednotke 
laserovej tlačiarne. 


Samozrejme, rýchlosť závisí od kvality 
tlače, a tak zatiaľ čo v náhľadovom 
režime dosiahnete 18-21 strán, 
v režime najvyššej kvality je to iba 
1-2,5 strany za minútu. 

Riadenie tlačiarne majú na starosti až 
dva procesory (400 a 160 MHz) a pre 
hladké spracovanie náročných úloh je 
tu 88 MB RAM (maximálne rozšíriteľné 



na 344 MB). Kvalita tlače je na úrovni 
HP PhotoRET III, čo znamená farebná 
tlač na fotopapier až do rozlíšenia 
2400 x 1200 bodov na palec pri 
vysokej kvalite. Čierne dokumenty sa 
tlačia v rozlíšení 1200 x 600 DPI 
a využíva sa tu pigmentový atrament, 
čím sa dosahuje ostrosť zrovnateľná 
s laserovou tlačou. 

Dodávajú sa tri varianty. Základný 
model tvorí samotná tlačiareň, 
rozšírený model je doplnený 
o tlačový server (priame pripojenie na 
počítačovú sieť - modul HP jetdirect 
61 5n) a najvýkonnejší model má okrem 
toho ešte jeden zásobník na dálších 
700 listov. Tieto doplnky sa dajú 


dokúpiť aj dodatočne samostatne, 
ale v prípade kúpy s tlačiarňou je to 
výhodnejšie. Mimochodom, ako 
zaujímavé príslušenstvo sa dodáva - 
okrem pamäťových modulov - 
napríklad aj duplexná jednotka pre 
obojstrannú tlač, 10 GB pevný disk 
alebo wireless tlačový server. 

Tlačiareň sa jednoducho inštaluje. Stačí 
sa držať manuálu alebo pokynov na 
inštalačnom CD. Ak ju chcete pripojiť 
priamo na PC, môžete využiť USB 2.0 
alebo paralelné rozhranie. Ak máte 
jetdirect, môžete sa pripojiť priamo 
do siete, podobne ako my pri 
testovaní. Na testovanie sme totiž mali 
k dispozícii najvýkonnejší model. 

Aby ste si mohli porovnať výkon tohto 
modelu s predošlými testmi, použili 
sme rovnakú zostavu a rovnaké 
testovacie dokumenty. Namerané 
hodnoty a základné parametre nájdete 
v záverečnej tabuľke. 

Záver: Tlačiareň je určená pre 
pracovné skupiny od 5 do 10 ľudí. 
Samozrejme, toto je odporúčanie 
výrobcu, ale ak máte vysoké nároky, 
môžete ju využívať aj s jediným 
pripojením. Odporúčaná mesačná 
záťaž je do 30 000 výtlačkov, čo je 
viac ako dosť. Azda jediným mínusom 
je nemožnosť vložiť len jeden list 
z „manuálneho podávača". Lenže to 
je pochopiteľné, lebo je to velká 
tlačiareň, určená skôr pre pracovnú 
skupinu. Mohlo by sa vám stať, že 
kým si založíte potrebné médium, 
mohol by vás niekto predbehnúť. 


Cena tlačiarne, jej výkon a jej 
prevádzkové náklady sú takmer na 
úrovni farebnej laserovky, takže je 
jasné, pre koho je určená. Toto je 
alternatíva pre tých, čo uprednostňujú 
atramentovú tlač, ale chcú si pritom 
dopriať výhody, aké ponúkajú 
laserovky. 

Juraj Redeky 

Zapožičal: 

HP Slovakia, s. r. o. 

02/50 22 21 11 
www.hp.sk 
Cena bez DPH: 
základný model - 41 580 Sk 
rozšírený model - 62 820 Sk 


Parametre H P bij 3 000/d nt 

Rozlíšenie/PhotoRET 

2400 x 1200 dpi/PR 3 

Počet far. zásob, (farieb) 

4 farby + 4 hlavy 

Rozhranie 

USB, LPT (+ jetdirect) 

Použiteľný papier 

60 až 200 g/m 2 

Rozmery (mm) 

592 x 640 x 355 

Hmotnosť 

27,6 kg 



Tablet PC Toshiba Portégé 3500 


Ide o Tablet PC podľa špecifikácie 
Microsoftu. Výkon takýchto 
počítačov je síce nižší ako je dnešný 
„notebookový" štandard, ale to je daň 
za poskytované možnosti. Nie je to 
predsa obyčajný notebook. Tablet PC 
má aktívny displej, na ktorý môžete 
písať špeciálnym perom. Samozrejme, 
všetko za podpory operačného systé- 
mu Windows XP Pro Tablet PC Edition. 

V prípade firmy Toshiba je použitý 
displej spojený pevne s klávesnicou 
jedným otočným kĺbom v strede. 
Otočením a preklopením displeja ho 
premeníte na klasický Tablet. Displej 
nie je dotykový, ale aktívny. Reaguje 
iba na špeciálne tabletové pero. 

S ním môžete „písať" priamo na displej 
podobne ako klasickým perom a text 
sa okamžite prepisuje do vašej 
aplikácie! Bez špeciálneho displeja by 
to bol len „obyčajný" ultraprenosný 
notebook. Nemá zabudované žiadne 
diskové mechaniky, ale je vybavený tak, 
aby ste v prípade potreby mohli 
jednoducho a rýchlo pripojiť externé 
zariadenia. Dodávaný 40 GB disk (má 
5400 rpm - konkurencia používa 
pomalšie 4200 rpm disky) je 
dostatočne veľký. Ako dostať dáta dnu 
a von? Ak nevezmeme do úvahy 
externé diskové mechaniky 



s pripojením na USB 2.0 (CD-ROM, 
napaľovačky, floppy alebo USB disky - 
memory kľúče), máme k dispozícii 
PCMCIA slot, integrované čítačky pre 
CF a SD karty, integrované rozhranie 
Bluetooth, infra a wireless pre 
bezdrôtovú komunikáciu a klasiku, 
ktorou je sieťový a modemový port. 
Ako vidíte, možností je viac ako 
dosť.Tablet PC má malé rozmery. Je to 
iste aj vdáka menšiemu displeju, ktorý 
má uhlopriečku iba 12,1". Zdá sa vám 
to málo? Nie, je to bežný rozmer v 
triede TabletPC, pretože práve aktívny 
displej má obrovskú spotrebu. Čím je 
menší, tým viac energie vám ostane 


pre prácu na batérie. Základ počítača 
odpovedá platforme tablet PC - tvorí 
ho procesor Pentium III 1,33 GHz 
namiesto výkonnejších Pentium 4, 
ktoré sa dnes montujú do notebookov, 
a grafika Trident Cyber-ALADDIN, ktorá 
je dobrá pre kancelárske aplikácie 
alebo akceleráciu 2D multimédií 
(video). 

Zaujímavé je ešte dodávané pero. 

To má tvar klasického „píšuceho" 
pera, vdáka čomu sa s ním pohodlne 
pracuje. Kúsok nad hrotom je tlačidlo, 
podobne ako pri konkurenčných 
riešeniach. Druhé tlačidlo je 
umiestnené „hore", tam, kde sa 
obvykle nachádza pri klasickom 
pere zapínací mechanizmus. Ak pero 
otočíte a mierne ho pritlačíte, správa 
sa ako klasická guma! Geniálne, 
jednoduché, praktické! 

Tablet PC má nepochybne budúcnosť, 
ale zatiaľ sa mu darí len veľmi pomaly. 
Najväčšiu popularitu zatiaľ zaznamenal 
v Európe, ale aj tu sa, žiaľ, predáva 
iba jedno percento bežných 
notebookov. Väčšiemu rozšíreniu 
týchto zaujímavých pracovných 
pomôcok by mohlo napomôcť najmä 
ich výraznejšie zníženie ceny. 

Juraj Redeky 

Zaujímavý server Toshiba Magnia SG20 


Ide o veľmi zaujímavé all-in-one 
riešenie na vytvorenie menšej 
počítačovej siete a jej pripojenie 
k internetu. Svojím zameraním nájde 
uplatnenie tak v menších firmách ako 
stabilný základ siete, aj ako základný 
prvok ad-hoc sietí. Vysokú mobilitu 
podporuje i integrovaná IEE802 .11b 
karta, vdáka ktorej je nasadenie v 
teréne skutočne jednoduché. Celé 
zariadenie sa ukrýva v kompaktnej 
sivej skrinke s rozmermi 
240 x 270 x 70 cm a hmotnosťou 
4,95 kg. Na to, čo sa do tohto obalu 
podarilo výrobcovi dostať, sa pozrieme 
v tejto recenzii. 

Dodávka 

Balenie obsahuje všetko potrebné na 
okamžité nasadenie prístroja do 
prevádzky. Okrem samotného počítača 
výrobca dodáva kábel na pripojenie 
do elektrickej siete, dva dvojžilové 
telefónne káble s tromi alternatívnymi 
koncovkami, kábel na pripojenie do 
siete, CD s dokumentáciou a CD 
s konfiguračným programom a 
jednoduchý tlačený manuál. Slovenský, 
resp. český manuál vzhľadom na to, 
že ide o horúcu novinku, dodávka 
neobsahovala. 

Hardvérová konfigurácia 

Sieťový „miniserver", ako ho nazýva 
výrobca, je založený na procesore Intel 
Celeron 533, 64 MB operačnej pamäte 
S D RAM a dvoch 15 GB 2,5" ATA 100 
diskoch. Druhý disk slúži buď ako 
priestor pre dáta používateľov, alebo 
ako záložné médium, na ktoré sa 
v určených intervaloch vytvárajú obrazy 
prvého disku. V rámci riešenia je tiež 
integrovaný 8-portový 10/100 Mbit 
hub, ktorého porty sú vyvedené na 
zadnej strane spolu s paralelným 
portom určeným na pripojenie 
tlačiarne, pozíciou pre PCMCIA II 
s IEEE 802.11b kartou a portom pre 
analógovú telefónnu linku. Na zadnom 
paneli sa nachádza aj tlačidlo 


hardvérového rešetu. Predný panel je 
pomerne strohý, no vdáka 
zabudovanému programovateľnému 
2x16 znakovému LCD panelu dokáže 
prehľadne informovať o všetkých 
relevantných udalostiach. Ostatné 
funkčné prvky tvorí iba tlačidlo 
na prechádzanie informáciami na 
spomínanom LCD paneli a tlačidlo na 


zapnutie, respektíve vypnutie prístroja. 
Riešenie jednoduché, ale funkčné. 
Prístup k sieti internet je riešený buď 
pomocou ethernetového adaptéra 
v prípade pevného pripojenia, alebo 
integrovaného 56k modemu v prípade 
použitia vytáčanej linky. 

Softvér 

Celý systém je založený na linuxovej 
distribúcii RedHat 7 s upraveným 
jadrom 2.4.18-3. Zariadenie sa 
dodáva s kompletne nainštalovaným 
systémom, takže pre samotné 
nasadenie je potrebná iba rýchla 
konfigurácia, ktorá prebieha cez 
prehľadné web rozhranie. Vdáka tomu 
môžu zariadenie spravovať aj ľudia, 
ktorí s linuxom nemajú praktické 
skúsenosti. 

Funkcie 

Magnia je na funkcie skutočne 
bohatá a dokáže v primeranej miere 
nahradiť veľké serverové systémy. 
Samotné funkcie sú podobne ako 
základné funkcie zariadenia 
konfigurovateľné priamo cez web 


rozhranie. Ako fileserver a printserver 
slúži nainštalovaná Samba, vdáka 
ktorej je možné na serveri vytvárať 
zdieľané priečinky a zdieľať tlačiareň 
pripojenú cez paralelný port, využívať 
ju na prácu s prichádzajúcou 
a odchádzajúcou poštou. Na prácu 
s poštou v rámci lokálnej skupiny je 
určený balík Sendmail, web rozhranie 


a jednoduchú intranetovú informačnú 
stránku, ktorú je možné prispôsobovať 
a obohacovať o firemné informácie 
zabezpečuje web server Apache. 

Na urýchlenie práce s internetom slúži 
proxyserver Squid. Nad bezpečnosťou 
pripojení bdie firewall, ktorý však nie je 
možné výraznejšie konfigurovať, čo je 
trošku škoda. Svoju funkciu však plní. 
Veľmi dôležitou vlastnosťou je 
schopnosť servera fungovať ako 
wireless access point pre IEEE802. 11b 
zariadenia (napríklad notebooky s 
PCMCIA kartou), vdáka čomu je možné 
využívať všetky spomenuté služby 
vrátane samotného pripojenia 
k internetu aj bezdrôtovo. Tento 
spôsob sme, samozrejme, mali 
možnosť vyskúšať. Na test sme použili 
notebook s PCMCIA kartou Toshiba 
Wireless LAN PC Card. Komunikácia 
fungovala bezproblémovo, sila signálu 
zariadenia a spoľahlivosť pri prenose 
dát dokonca prevýšila niektoré 
„anténkové" riešenia, ktoré sme mali 
možnosť testovať v čísle 1 2/2002. 
Ďalšou zaujímavou funkciou je tzv. 
Dial-in server, ktorý umožňuje 



vzdialené pripojenie používateľov do 
systému prostredníctvom telefónnej 
linky a modemu. 

Hodnotenie 

V našom teste pôsobila Magnia veľmi 
sympaticky a nenarazili sme na 
výraznejšie problémy. Hlučnosť 
prístroja je napriek kompaktnému 
prevedeniu prijateľná, pri vykonávaní 
náročnejších úloh sa zvyšuje, v pokoji 
naopak znižuje. 

Magnia SG20 je kompaktné, ale 
výkonné zariadenie. Jednoznačnou 
prednosťou je pomer prenositeľnosti k 
funkčnosti, množstvo podporovaných 
funkcií a nesporne tiež jednoduchá 
administrácia celého systému, čo 
však miestami ochudobňuje Magniu 
pri potrebe výraznejšej konfigurácie 
(napríklad firewall). Toshiba však 
zjavne pozná cieľovú skupinu 
a produkt tomuto smerovaniu aj 
zodpovedá. 

Rad osláv Sirota 

Zapožičal: 

HT Computers SK 

02/59 33 45 50, www.htc.sk 

Cena bez DPH: podľa konfigurácie 

82 570-105 440 Sk 

Záruka: 3 roky 

Pracujte aj na Evereste! PDA Psion Teklogix NetPad 


Firma Psion rozhodne nie je na našom 
trhu nováčikom. Začalo to úspešnými 
počítačovými hrami pre ZX-Spectrum. 
Ako dodávateľ hardvéru firma pôsobí 
od roku 1984, keď uviedla na trh 
mimoriadne úspešný model Organiser. 
Momentálne je spoločnosť tvorená 
štyrmi divíziami, pričom divízia Psion 
Teklogix má na starosti vývoj nových 
technológií pre prístup k mobilným 
dátam a mobilnému internetu. Vyrába 
špeciálne počítače, mobilné zariadenia 
a bezdrôtové LAN systémy. 

Prvé, čo nás na recenzovanom prístroji 
Psion Teklogix NetPad 5710 zaujalo, 
bol nainštalovaný operačný systém 
Windows CE.NET. Veď firma Psion bola 
známa operačnými systémami EPOC 
Symbian. Kto je zvyknutý na túto 
rodinu operačných systémov, zúfať 
nemusí. Stačí si pozrieť CD pribalený 
ku prístroju a preinštalovať operačný 
systém na Symbian 5. Pre obidve 
rodiny operačných systémov sú 
k dispozícii kvalitné vývojové 
prostredia, takže vývoj akýchkoľvek 
aplikácií pre NetPad nie je problém. 

V rámci testovania sme úspešne 
vytvorili a nainštalovali jednoduchú 
aplikáciu pre Windows CE. 

Dotykový displej prístroja je kontrastný 
a dobre podsvietený. Z možností 
operačného systému Windows CE.NET 
vyplýva, že je možné kedykoľvek 
dynamicky prepnúť na šírku alebo na 


výšku a ovládať všetky funkcie 
pomocou pera (pasívneho) 
a dotykového displeja Pre zadávanie 
údajov, napríklad URL adries pri 
surfovaní na webe, môžeme použiť 
softvérovú klávesnicu zobrazenú na 
displeji a modely 1200, 1400, 3500 
a 3700 majú navyše navigačný krížový 
ovládač a dve programovateľné 



funkčné tlačidlá. Prístroj disponuje aj 
reproduktorom a mikrofónom, takže 
ho môžeme využívať jednak pre 
prehrávanie multimediálneho obsahu, 
a tiež ako hlasový záznamník. 
Výhodou je možnosť 8- až 10-hodi- 
novej práce na jedno nabitie batérie, 
pričom po jej vybití nabíjací záložný 
článok uchová údaje v pamäti RAM 
počas 48 hodín. NetPad má okrem 
slotu ma SIM kartu aj slot na MMC 
pamäťovú kartu, ktorá môže slúžiť 
pre rozšírenie pamäti a výmenu dát. 

V prístroji integrovaný skener 
čiarového kódu Symbol SE 923 
podporuje všetky štandardné typy 


čiarových kódov, čo sme s úspechom 
otestovali aj na čiarových kódoch 
umiestnených na lesklých obaloch 
a umazaných obálkach. 

Za zmienku stoja komunikačné 
možnosti prístroja. Je možné sa 
pripojiť na internet pomocou interného 
GSM/GPRS modulu a prehliadať si 
webové stránky, pracovať 
s elektronickou poštou a podobne. Na 
blízko môžeme komunikovať pomocou 
IrDA a sériového rozhrania RS 232. 
Niektoré modely disponujú aj 
zabudovaným Wireles LAN modulom 

Ak by sme mali stručne zhrnúť 
vlastnosti a oblasť použitia Psion 
Teklogix NetPad 5710, prístroj 
disponuje vysokým výpočtovým 
výkonom a je vyhotovený v odolnejšom 
prevedení. Preto môže byť výborným 
nástrojom pre servisných pracovníkov, 
pre zhromaždóvanie dát v teréne, 
pre mobilný predaj tovaru či zásielkové 
služby (snímač čiarového kódu). Názov 
NetPad nie je v žiadnom prípade 
zavádzajúci, prístroj podporuje širokú 
škálu štandardných periférií vrátane 
flexibilnej konektivity do WAN sietí. 
Firma Psion Teklogix s týmto 
prístrojom získala ocenenie „Best of 
Show" na expozícii Planét PDA, ktorú 
organizuje TMC (Technology 
Marketing Corporation). Dokonca dva 
tieto prístroje boli využité madärskou 
expedíciou na Mount Everest, kde 


slúžili pre riadenie dodávky výstroja 
a potravín, monitorovanie postupu 
expedície, ako aj na spracovanie 
informácií počas celej akcie. 

Ľuboslav Lacko 

Zapožičal: 

Vectra Žilina 

www.vectra.sk 

www.psionteklogix.com 

Cena bez DPH: 

110 000-150 000 Sk podľa vybavenia 


Technické údaje 

Procesor 

Intel SA 1 1 1 0 Strong ARM/206 MHz 

Pamäť 

ROM 16 MB Flash, 16 MB SDRAM, 
model 1400 a 3700 - 64 MB SDRAM 

Displej 

dotyk. 1/2 VGA, 640 x 240, 

256 farieb 

Napájanie 

Li-lon akum. 875 mAh (model 3500, 

3700- 1400 mAh), výdrž 8-10 h. 

Komunikácia 

GSM/GPRS, IrDA 1.1, RS232 sériový 
port (1 1 5 kbit/s), Wireless LAN 

OS 

Symbian 5 alebo Windows CE.NET 

Rozmery 

215 x 85 x 25 mm 

Hmotnosť 

508 g vrátane batérií 

Tepl. rozsah 

-20° C až +60° C pracovná 
-25° C až +70° C skladová 

Vlhkosť 

max. 95 %, nekondenzujúca 

Prevedenie 

robustný odolný tablet s extrémne 
spevneným obalom (IP67) 

Náraz 

pád z 1,5 metra na betón 

(neskúšali sme) 


Zdroje Enermax 



Niekoľko čísel dozadu sme recenzovali 
skrinky a v tejto recenzii bol aj výrobok 
firmy Enermax. Teraz vám prinášané 
malú recenziu zdroja od tejto 
renovovanej firmy. Enermax sú 
profesionálne zdroje do PC a serverov. 
Vyznačujú sa kvalitným prevodom 
el. signálu bez odchýlok, ktorými sú 
charakteristické lacné zdroje 
zapríčiňujúce nestabilitu a kolízie IT 
systémov. Zdroj má všetky kontakty 
pozlátené, sú dokonale 
elektromagneticky odrušené, teplotné 
citlivé obvody sú osadené hybridnými 
medeno-alumíniovými pasívnymi 
chladičmi a vyznačujú sa 
patentovanou, extrémne tichou 
prevádzkou „Super Noise Killer". 

Zdroje Enermax disponujú špecifickým 
dvojventilátorovým (8 cm a 9 cm) 
vetracím systémom, ktorý je vhodný 
pre obidve platformy (AMD, Intel). 
Druhý ventilátor má možnosť 
monitorovania otáčok cez konektor 
na základnej doske. Podľa materiálu 
dodaného spolu so zdrojom by mal 
byť vhodný aj pre procesory K8. 

Firma za svoje zdroje získala viacero 
najuznávanejších certifikátov 
a prestížnych ocenení. Životnosť 
zdrojov Enermax je viac ako 100 000 
hodín prevádzky, čo je viac ako 
11,5 roka prevádzky. Na našom trhu 
sa predávajú zdroje s 250 W - 5 + 2 


konektorov, 300 W - 6 + 2 konekto- 
rov, 350 W - 6 + 2 konektorov 
a 460 W - 8 + 2 konektorov. 

Na otestovanie sme dostali 460 W 
model EG465AX-VE, to najsilnejšie 
z tejto ponuky. 

Mali sme možnosť porovnať tento 
zdroj aj s iným, ktorý má tiež 
technológiu DoubleFan. Enermax 
z tohto porovnávania vyšiel lepšie 
a bol jednoznačne tichší. Pri použitý 


tejto technológie sa výrazne znižuje 
teplota v skrinke, čo ocenia všetci tí, 
ktorý pretaktúvajú, respektíve majú 
viacero zariadení v PC. Druhý 
ventilátor je presne nad chladičom 
CPU, a tak sa teplo dobre odvádza. 

Pri týchto zdrojoch a pri počte 
konektorov by vám nemala „dochádzať 
šťava" a odpadne hľadanie, čo kam 
zapojiť. Ako príjemné, ale nie nutné 
zlepšenie by bola možnosť regulovať 
hardvérovo otáčky druhého 


ventilátora, no výrobca má aj taký 
model v ponuke. 

Martin Uherčík 

Zapožičal: 

LIBRA Electronics Slovakia, a. s. 

02/63 81 06 88-91, www.libra.sk 
Cena bez DPH: 

1359-4250 Sk podľa modelu 
Záruka: 2 roky 


VÝSTUPY 

Jednosmerné napätie Výstupný prúd (min./max.) 



max. nárazový prúd pri studenom štarte: 

60 A/230 V 

doba oneskorenia: 17 ms min. pri 230 V 
ochrana proti el. preiaženiu: 
do 105 % - 160 % max. zaťaženia 
ochrana proti napäť. preiaženiu: 

+ 5 V: 5.6 V - 6.9 V 

+ 3.3 V: 3.7 V -4.5 V 

+ 5 Vsb: 5.6 V - 6.9 V 

účinnosť: min. 70 % pri plnom zaťažení 

operačná teplota: 0° C - 25° C pri plnom zaťažení 

MTBF: 100 000 hodín pri 25° C, 70 % zaťaženie 

rozmery (š x v x d): 1 50 x 86 x 140 mm 

Mobilná kancelária od HP tlačte a skenujte aj na cestách! 


Tlačiareň HP deskjet 450 ci/cib 

Táto tlačiareň je miniatúrna, netlačí 
príliš rýchlo, ale pracuje aj na batérie. 
Aký to má význam? Môžete ju nosiť 
všade so sebou a je ideálnym 
doplnkom napríklad k notebooku. 
Mobilná, kompaktná, štýlová a ľahká - 
to je jej stručná charakteristika. 

V náhľadovom režime vytlačí až 
8-9 strán za minútu, no bežná rýchlosť 
v režime NORMÁL je asi 3 strany za 
minútu. V prípade tlače najkvalitnejšej 
fotografie je to iba 0,1 strany A4 za 
minútu. Tu si treba uvedomiť, že toto 
nie je tlačiareň zaujímavá výkonom, 
ale mobilitou. 

Batéria je veľmi zaujímavým doplnkom. 
Na jedno nabitie postačuje na tlač 
až do 350 strán. Adaptér, ktorý sa 
tu využíva, je totožný s adaptérmi 
používanými pri notebookoch, 
takže do terénu vám stačí len jeden 
adaptér. 

Samozrejme, tlačiareň nemusíte 
používať iba s notebookom. Pripojiť sa 
dá nielen klasický stolný PC, ale aj 
PDA alebo mobilný telefón. 

Je navrhnutá pre ľudí, ktorí radi cestujú 
a potrebujú mať vždy poruke kvalitnú 
tlačiareň. 

Testovaná tlačiareň využíva kazety HP 
56, 57 a Photo kazetu 58. Znamená to, 
že tlačové kazety (hlava spojená 
s náplňou) sú rovnaké, aké sa 
používajú v najkvalitnejších photo 
tlačiarňach od firmy HP. 

Využíva sa tu technológia HP PhotoRET 


III, resp. IV s Photo kazetou (v tomto 
prípade sa používajú nie 4, ale 6 
farieb), pričom na špeciálne médiá je 
možné tlačiť v rozlíšení 4800 x 1200 
DPI (1200 x 1200 DPI v čiernej). 

K dispozícii sú USB, paralelný port 
a rýchly IrDA (infra) port. Ak chcete 
tlačiť priamo z digitálneho 
fotoaparátu, môžete využiť aj zásuvku 
pre CF pamäťové karty. Dokúpiť sa dá 
tiež bluetooth CF modul, s ktorým 
môžete tlačiť kdekoľvek aj bez káblov! 
S káblom či bez, s elektrinou či 
na batérie, vždy môžete tlačiť v tej 
najvyššej H P kvalite. 

Tlačiareň tlačí na všetky typy médií. 
Okrem všetkých Windows sú na 
priloženom CD aj ovládače pre 
Macintosh a tlačová aplikácia pre 
PocketPC. Ak budete upgradovať 
o Bluetooth modul, príde vhod aj BT 
aplikácia pre PalmOS a PDA. 

Aj v tomto prípade sa predávajú dve 
verzie tlačiarne - s batériou a bez. 
Batéria sa dá dokúpiť samostatne 
ako doplnkové príslušenstvo (Lilon 
akumulátor, ktorý sa nabije naplno asi 
za 90 min.), pričom k dispozícii je aj 
adaptér do auta alebo adaptér do 
lietadla. 

Záver: Pracovný cyklus tlačiarne je iba 
500 strán, čo je dosť málo. Treba si 
však uvedomiť, že nejde o klasické, 
stolové riešenie, ale o mobilnú 
tlačiareň, ktorá má byť v prvom rade 
malá, ľahko prenosná a okamžite 




použiteľná. Založíte len papier, 
pripojíte tlačiareň a tlačíte. Ľahká 
obsluha, slušný výkon a výborná 
skladnosť. To všetko vám ponúka 
mobilná tlačiareň od HP s označením 
deskjet 450. 


Zapožičal: 

HP Slovakia, s. r. o. 

02/50 22 21 11 
www.hp.sk 
Cena bez DPH: 
základný model - 10 758 Sk 
rozšírený model - 12 636 Sk 


Parametre H P bij 3 000/d nt 

Rozlíšenie/PhotoRET 

4800 x 1200 dpi/PR 4 

Počet far. zásob, (farieb) 

1 + 1 (1 až 3 + 3) 

Rozhranie 

USB, LPT (+ Bluetooth) 

Použiteľný papier 

75 až 200 g/m 2 

Rozmery (mm) 

338 x 82 x 164 

Hmotnosť 

1 ,88 kg 


Náklady 

Cena Č kazety 

886 Sk 

Počet str. pri 5 % pokrytí 

450 

Cena tlačových hláv 

v cene kazety 

Náklady na A4 (5 %) 

1,96 Sk 

Cena CMY kazety 

1474 Sk 

Počet str. pri 3 x 5 % pokrytí 

400 

Náklady na A4 (3 x 5 + 5 %) 

5,65 Sk 



Skener HP photosmart 1200 

Skener na baterky? Koniec koncov 
prečo nie? Mali sme tu už tlačiareň na 
baterky aj čítacie perá (napr. C-Pen). 
Dokonca tu bol veľmi zaujímavý ručný 
skener HP CapShare, ktorý, žiaľ, 
výrazne predbehol dobu a nejako sa 
neujal. Dnes sa HP vracia na výslnie s 
malým skenerom z radu photosmart. 
Skener sa na prvý pohľad od toho 
klasického odlišuje azda len rozmerom. 
Má niekoľko ovládacích tlačidiel pre 
rýchlu voľbu módu a spustenie 
samotného skenovania. Je to klasický 
doskový skener schopný pracovať 
s fotografiami maximálneho rozmeru 
10x15 cm. 

Pracuje v štyroch módoch - čiernobiely 
(text), veľká, stredná a malá kompresia 
(určuje kvalitu). Rýchlosť samotného 
skenovania sa pohybuje od 15 sekúnd 
do 2,5 minúty - podľa zvoleného 
režimu kvality. 

Lampa sa nemusí zahrievať tak, ako 
pri veľkom skeneri a vdáka tomu je 
okamžite možné skenovanie. Po jeho 
skončení alebo počas čakania sa 
vypína, aby bola spotreba čo najnižšia 
(dlhšia výdrž batérie). 

Tiež sa nerobia náhľady, nakoľko nie je 
možné skenovať iba vybraný výrez. 
Dodatočne si ho môžete urobiť 


pomocou tradičnej sady nástrojov 
od HP. Medzi inými tu nájdete aj HP 
Memories Discs Creator. Umožňuje aj 
skenovanie väčších dokumentov po 
častiach, ako napr. mapy alebo články 
z kníh a časopisov, ktoré je možné 
opätovne zložiť použitím programu 
ArcSoft Pa nora ma Ma ker. 

Rozlíšenie 1200 optických DPI pri 
36 bitovej farebnej hĺbke plne 
postačuje na prípadné opätovné 
vytlačenie fotografií napríklad aj na 
tlačiarňach HP. 


K počítaču sa dá pripojiť pomocou 
USB kábla a napájaný môže byť 
okrem 4 batérií typu AA (klasické 
ceruzkové batérie) aj priamo cez USB 
konektor. Ideálny doplnok do terénu 
k notebooku. Aj bez počítača sa však 
s ním dá pracovať! 

Skener má dva sloty pre pamäťové 
karty (CF/MD a SD/MMC), na ktoré sa 
môžu ukladať vaše obrázky. Práca 
s ním preto pripomína veľmi prácu 
s digitálnym fotoaparátom. Je to 
rovnako jednoduché a ponúka veľmi 


podobné výsledky. Kvalita mobilného 
skenovania nedosahuje úplne kvalitu 
veľkých skenerov, no aj tak sme boli 
s výsledkom veľmi spokojný. 

Záver: H P photosmart 1200 je 
primárne určený ako skener fotografií 
a umožní vám skenovať kdekoľvek. 
Používanie skenera ako mobilného 
zariadenia je rovnako jednoduché ako 
tradičné skenovanie zo skenera do PC, 
alebo ako používanie digitálneho 
fotoaparátu. 

Má rozmery poznámkového bloku 
alebo knihy čo iste, ako sami uznáte, 
je veľmi priaznivá velkosť. Veľmi 
zaujímavý je napríklad aj pre 
študentov, ktorí trávia dlhé hodiny 
v knižnici. Potrebné materiály si môžu 
jednoducho zdigitalizovať a pracovať 
s nimi doma alebo na internáte. 

Že vraj si to študent nemôže dovoliť ? 
Pozrite sa dobre na cenu! Je viac 
ako priaznivá aj pre „slovenských 
študentov". . . 

Juraj Redeky 

Zapožičal: 

HP Slovakia, s. r. o. 

02/50 22 21 11 
www.hp.sk 

Cena bez DPH: 3950 Sk 

predstavujeme 


Dva notebooky pre cestovateľov, podnikateľov... 



Acer TravelMate 230XV 

Názov naznačuje, že tento model je 
určený pre „cestovateľov". Naši 
pravidelní čitatelia dobre poznajú 
značku Acer, pretože sa s ňou na 
našich stránkach stretávame 
pravidelne. Zatiaľ sa nestalo, že by 
sme boli sklamaní, skôr naopak. 

Acer ponúka zaujímavé možnosti pri 
veľmi priaznivej cene. 

Rad TravelMate 230 je multimediálnou 
stanicou určenou pre podnikateľov 
alebo zamestnancov menších 
a stredných firiem. Jeho koncepcia je 
All-ln-One, to znamená „všetko 
v jednom", čo vyhovuje potrebám 
väčšiny používateľov. Okrem diskovej 
mechaniky má teda zabudovanú aj 
disketovú mechaniku a ponúka 
tak možnosti „klasického počítača" 
v mobilnom prevedení. 

Má zabudovaný modem aj sieťovú 
kartu, vďaka čomu sa môžete okamžite 
pripojiť do siete či internetu podľa 
potreby. 

Výkon je dostatočný pre všetky 
aplikácie vrátane náročnejších hier, 

DVD a videa, aj vdäka mobilnému 
procesoru Intel Celeron. Ostatne 
o tom vás iste presvedčí aj 
konfigurácia. Je tu použitý výkonný 
čipset 845 GL od spoločnosti Intel 
s podporou 400 MHz FBS. CPU beží 
na 1,7 GHz. Štandardne je vybavený 
256 MB DDR a 20 GB alebo 30 GB 
diskom s rozhraním Ultra ATA 100. 

Na výber máte DVD, CD alebo 
Combo mechaniku (podľa modelu - 
testovaný mal 8x DVD). Pomerne 
kvalitný displej má fyzické rozlíšenie 
XGA, čo je akurát tak pre 14,1" 
uhlopriečku. Ostatne podstatné 
parametre testovaného modelu 
nájdete v tabuľke. 

Všetko by to samo o sebe nebolo až 
také zaujímavé bez náležitého 
softvéru. Ten tvoria okrem operačného 
systému Windows XP aj doplnkové 
utility Acer Notebook Manager, Launch 
Manager, Norton Antivirus a CyberLink 
Power DVD (pre prehrávanie DVD). 

Nie je toho veľa, no pomôže to pri 
práci a vďaka zlepšenému riadeniu 
spotreby môžete v teréne pracovať 
„tak nádherne dlho"... 

IBM ThinkPad R32 

IBM je konzervatívna firma, čo sa 
prejavuje aj na tradičnom hranatom 
dizajne takom typickom práve pre IBM. 
Vo vnútri sa však skrýva aj veľmi 
zaujímavý hardvér. Okrem dobrého 
hardvérového výkonu sa dodávajú ich 
notebooky s veľmi inteligentným 
riadením spotreby. Práve vďaka nemu 
má IBM obrovskú výdrž pri práci na 


IBM ThinkPad R32 a detail snímača odtlačkov prstov 


batérie. Aj softvér robí ThinkPad 
výnimočným. Okrem spomínanej 
podpory pre úsporu sú tu veľmi 
zaujímavé security utility, napaľovací 
program RecordNow s DLA podporou 
(packetový zápis) od spoločnosti 
Veritas, WinDVD (so skinom IBM) 
a Norton Antivirus. Ako operačný 
systém je aj v tomto prípade 
k dispozícii Windows XP vo verzii PRO, 
pre ktorý je tento model, samozrejme, 
certifikovaný. 

Má to všetko to, čo by sme od 
dobrého notebooku očakávali, a tak 
nie je problém, aby kdekoľvek v teréne 
zastúpil okamžite plnohodnotnú 
pracovnú stanicu. Diskovú mechaniku 


vďaka šuplíkovému prevedeniu 
môžete okamžite vymeniť za inú 
(testovaný model bol vybavený 
Combo DVD-ROM/CD-R/RW), alebo 
za prídavné batérie, čím ešte predĺžite 
svoju prácu v teréne. Ako polohovacie 
zariadenie sa používa PointStick. 

Je možno trochu náročnejší na 
obsluhu ako dotykový touchpad, ale 
na druhej strane sa nestane, že by 
vám pri písaní a náhodnom dotyku 
zápästia „ušiel" kurzor o niekoľko 
riadkov inde. 

Ďalšou drobnosťou je wireless anténa, 
ktorá je inštalovaná do displeja. 

Vďaka tomu je lepšie odkrytá a má 
dlhší dosah. Väčšina výrobcov používa 
práve displej na umiestnenie antény. 


Vysoko si ceníme aj maličkosť, ktorou 
je osvetlenie klávesnice. Je to špecialita 
IBM, ktorú, žiaľ, budete márne hľadať 
u konkurencie. V hornej časti displeja 
je umiestnená miniatúrna lampa 
(dióda), ktorá vám po aktivácii svieti 
na klávesy. Ak pracujete za horších 
svetelných podmienok alebo v noci, 
iste to veľmi oceníte. Alebo farebne 
odlíšená klávesa Enter... 

To všetko však nie je nič až také 
výnimočné, hoci práve tieto funkcie 
preslávili rad ThinkPad notebookov 
IBM. Zvláštnosťou, ktorá by sa mohla 
čoskoro stať novým štandardom, 
je Security Chip! Hardvérová podpora 
zvýšenej bezpečnosti pri práci. 

Je to špeciálny čip, do ktorého sa 
ukladajú všetky heslá, kódy, alebo 
odtlačky prstov zo snímačov. 

Všetky dáta sú kryptované 
šifrovacím kľúčom hardvérovo v 
reálnom čase a neoprávnená osoba 
sa k nim nedostane. Ak vhodne 
„uzamknete" notebook, nemusíte sa 
báť o svoje dáta. Aj ten najskúsenejší 
haker by mal čo robiť, pretože 
blokovanie je na hardvérovej úrovni. 
Skôr by ste sa mali báť toho, čo sa 
stane v prípade, keď ho zaheslujete 
a zabudnete ako! V takomto prípade 
vám totiž pomôže len špecializovaný 
hardvérový zásah odborného 
servisného strediska. V budúcich 
modeloch IBM sa očakávajú ďalšie 
prevratné inovácie, ale o tom 
si pohovoríme niekedy neskôr. 

Keď sa nad tým zamyslíte, je to 
jednoduché a pritom premyslené 
riešenie. Je nepochopiteľné, prečo sa 
niečo podobné nevyužívalo už roky! 
Bezpečnosť dát sa vždy veľmi 
podceňovala, pretože sa na ňu myslí 
až keď je neskoro. 

Notebook IBM nám opäť potvrdil, 
že táto značka ponúka oveľa viac 
ako len pekné veľké meno na obale. 
Práve séria ThinkPad R je pri tejto 
značke vlajkovou lodou... 

Juraj Redeky 

Acer TravelMate 230XV 
Dodávateľ: 

Acer Czech Republic, s. r. o. 

+ 420 2 61 34 14 05 
www.acer.sk 

Cena bez DPH: 47 990 Sk 
Záruka: 2 roky 

IBM ThinkPad R32 
Dodávateľ: 

IBM Slovakia 
0800/10 00 03 
www.ibm.sk 


Model 

CPU 

RAM 

HDD 

CD/DVD 

LCD 

LAN + modem 

Port PCMCIA 

Port FW 1394 

Port Wi-Fi 

Hmotnosť 

Acer TravelMate 230XV 

Cm/1,7 GHz 

256 MB 

20 GB 

DVD + FDD 

14,1 "/XGA 

áno 

áno 

— 

— 

3,14 kg 

IBM ThinkPad R32 

P4m/1 ,6 GHz 

128 MB 

30 GB 

Combo 

1 5"/XGA 

áno 

áno 

áno 

áno 

2,5 kg 

STUART LITTLE 2 (Myšiak Stuart Little 2) 



Distribúcia: Bonton Home Video 
Premiéra: 2002 
Cena: 1100 Sk 
Réžia: Rob Minkoff 

Hrajú: animovaný Stuart, G. Davis, H. Laurie... 

Formát: DVD-9, 16:9 
Dĺžka: 74 min. + bonusy 

Titulky: iba ENG 

Zvuk: DD5.1 - ENG, DD2.1 - SK, CZ, MAĎ... 
Bonusy: trailery, dokumenty, profily, DVD-ROM 


BYL JEDNOU JEDEN KRÁĽ... (DiViDi príloha) 



Distribúcia: FEX/časopis DiViDi 

Premiéra: 1954 

Cena: 439 Sk (s časopisom) 

Réžia: Boŕivoj Zeman 

Hrajú: J. Werich, V. Burian, I. Kačírková... 

Formát: DVD-9, 4:3 

Dĺžka: 98 min. + bonusy 

Titulky: ENG a CZ pre nepočujúcich 

Zvuk: DD5.1 - CZ, DD2.0 - CZ (mono) 

Bonusy: dokumenty, profily, foto, rozhovory 


Z OBSAHU: Stuart Little je myšiak, ktorý býva 
so svojou ľudskou rodinou. Nemá však pria- 
teľov, pretože je pre nich príliš malý. Až jed- 
ného dňa zachráni malé vtáča Margalo pred 
zlým sokolom, a tým sa začne jeho nové veľké 
dobrodružstvo... 

O FILME: Film je voľným pokračovaním veľmi 
úspešného prvého dielu. Počítačové animácie 
a filmové triky sú minimálne také dobré ako v 
prvom dieli. A príbeh? Je rovnako absurdný a 
deti ho budú rovnako milovať! 


O DVD: Výbava je podobná ako v prvom dieli. 
Aj tu je veľmi kvalitný CZ a dokonca aj sloven- 
ský dabing. Je tu aj veľmi veľa zaujímavých 
bonusov a DVD-ROM časť je podobne spraco- 
vaná ako u DVD Shrek. Aj tu je „dabingové 
štúdio" pre PC. 

RESULT: Stuart je v prvom rade určený pre 
deti, a keď mu odpustíte absurditu (myš je čle- 
nom ľudskej rodiny), môžu sa pri ňom dobre 
zabaviť aj dospelí! Stuart si jednoducho získa 
ich srdcia... 


Z OBSAHU: Je to klasická rozprávka natočená 
podľa rozprávky Soľ nad zlato v podaní českej 
filmovej elity. 

O FILME: Natočený bol dva roky po Pyšnej 
princeznej a vznikol v podstate preto, aby 
prekonal jej úspech! Hlavnú postavu kráľa si 
zahral skvelý komik Jan Werich, ktorému 
sekundoval ako radca Vlasta Burian. 

O DVD: Disk vychádza ako príloha časopisu 
DiViDi, ale určite bude k dispozícii (trochu 
neskôr) aj ako samostatné DVD za vyššiu 


cenu. Zvuk v DD 5.1 je generovaný automa- 
ticky špeciálnym softvérom. V pasáži, kde hrá 
hudba, je to vynikajúce, ale... Keď začnú 
dialógy, zvuk sa značne skreslí. Ak sa vám to 
nepáči, máte možnosť zapnúť si pôvodný 
dabing. Extra bonusy tvoria rozhovory, ktoré 
vznikli dnes, ale s ľuďmi okolo pôvodného 
filmu. 

RESULT: Tá najklasickejšia klasika. Výborné 
prevedenie DVD za veľmi dobrú cenu. DVD, 
ktoré by ste si nemali nechať ujsť! 


SATURNIN (príloha časopisu Stereo a Video) 



Distribúcia: iba s časopisom Stereo a Video 

Premiéra: 1994 

Cena: 299 Sk (s časopisom) 

Réžia: Jiŕí Vérčák 

Hrajú: O. Vízner, O. Havelka, L. Zedníčková... 

Formát: DVD-5, 4:03 
Dĺžka: 100 min. 

Titulky: ENG, GER, FRA a CZ pre nepočujúcich 
Zvuk: DD1 .0 - CZ (mono) 

Bonusy: krátke texty, foto 



MAREČKU, PODEJTE Ml PERO! 


Distribúcia: CČV / Bonton 
Premiéra: 1976 
Cena: 990 Sk 
Réžia: Oldŕich Lipský 

Hrajú: J. Sovák, L. Smoljak, Z. Svérák, J. Kemr... 

Formát: DVD-9, 4:3 
Dĺžka: 92 min. 

Titulky: nemá 
Zvuk: DD2.0 - CZ 
Bonusy: biografie, hlášky 


Z OBSAHU: Satirická komédia odohrávajúca 
sa v nádhernej dobe 30. rokov minulého sto- 
ročia. Príbeh o mladom pánovi a jeho sluhovi 
Saturninovi. 

O FILME: Film je natočený podľa bestselleru 
Zdenka Jirotky. Má veľmi dobré herecké ob- 
sadenie a dosiahol veľké úspechy u divákov aj 
u kritiky. V hlavnej úlohe sa predstavil neza- 
budnuteľný Oldŕich Vízner. 

O DVD: Disk vychádza ako špeciálna príloha 
časopisu SaV. V rámci tejto kolekcie vyjdú 


celkovo 4 české filmy (Zapomenuté svétlo, 
Saturnin, Amerika a Hanele) a všetky za veľmi 
symbolické cenu (spolu za 900 Sk). DVD 
prepis je veľmi jednoduchý. Cieľom bolo 
poskytnúť zaujímavý obsah pri čo najnižšej 
cene, čomu zodpovedá aj prevedenie. Bonusy 
tvorí krátka anotácia kolekcie 4 filmov a pár 
fotografií. 

RESULT: Lacné prevedenie, ale veľmi zaujíma- 
vý obsah. Samostatne nepredajné! Kúpiť sa dá 
iba s časopisom. 


Z OBSAHU: Ďalšia česká klasika. Jedna z naj- 
lepších komédií. Film o tom, čo sa stane, keď 
sa do školských lavíc vrátia dospelí, ktorí už 
dávno zabudli na strasti školákov. Presvedčia 
vás o tom Kroupa, Hujer, Plha, Túmová a 
ďalší. . . 

O FILME: Dnes už klasická česká komédia s 
mimoriadnym hereckým obsadením. Zišla sa 
tu najlepšia česká komediálna elita tej doby. 

O DVD: Nájdete tu iba pôvodné české znenie 
bez titulkov. Zaujímavá je bonusová sekcia. 


ktorá obsahuje profily hercov, 9 scén s naj- 
známejšími hláškami a špeciálny bonus 
„Hliník" o odhalení Hliníkovej pamätnej 
tabule v dedinke Humpolec 8. 9. 2002... 
RESULT: „Hujere, Metelesku Blesku!", „To 
jsem si dovolil ze své zahrádky" alebo „Hliník 
se odstéhoval do Humpolce!" - to azda 
nepotrebuje žiadny komentár. Napriek tomu, 
že autori nevyužili naplno možnosti DVD, 
odporúčame tento disk aj vám... 


NEJASNÁ SPRÁVA O KONCI SVETA (1. diel kolekcie J. J.) 



Distribúcia: CČV/Bonton 
Premiéra: 1997 
Cena: 1 1 00 Sk 
Réžia: Juraj Jakubisko 

Hrajú: D. Horváthová, M. Bahul, J. Kemmer... 

Formát: DVD-9, 4:3 

Dĺžka: 140 min. + bonusy 

Titulky: ENG, GER, FRA, SPA, RUS, ITA 

Zvuk: DD5.1 - CZ, DD2.0 - CZ 

Bonusy: biografie, fotografie, dokumenty... 


SPICEWORLD 



fUd m. r 

■ •ii iHi 


Distribúcia: Intersonic 
Premiéra: 1997 
Cena: 499 Sk 
Autor: Bob Spiers 

Hrajú: skupina Spice Girls, R. Moore, E. John 


Formát: DVD-5, 16:9 
Dĺžka: 89 min. 

Titulky: CZ 

Zvuk: DD5.1 - ENG, DD2.0 - CZ 
Bonusy: trailer, fotografie 


Z OBSAHU: Správa z „konca sveta". Poetický 
príbeh lásky Verony a Gorana z odľahlej 
horskej osady, kde sa akoby zastavil čas. 

O FILME: Najdrahší film českej kinematogra- 
fie ocenený na množstve svetových filmových 
festivalov. Klenot svetovej kinematografie! 

O DVD: Disk vychádza ako prvý diel kolekcie 
filmov Juraja Jakubiska, v rámci ktorej vyjdú 
na DVD postupne všetky filmy. Disk má veľmi 
bohatú bonusovú sekciu. Nájdete tu niekoľko 
filmov, filmové upútavky na ďalšie filmy z 


kolekcie, množstvo profilov, exkluzívne foto- 
grafie, špeciálny dokument o Jurajovi Jaku- 
biskovi, obrazy a ocenenia filmu z festivalov. 
Pekne animované menu je k dispozícii v dvoch 
jazykových verziách - CZ a ENG. Súčasťou 
DVD je aj 16-stranový dvojjazyčný booklet 
s kompletnou filmografiou Juraja Jakubiska. 
RESULT: Veľký film a skvele spracované DVD! 
Jednoznačne odporúčame! 


Z OBSAHU: Kto by ich nepoznal?! Päť dievčat 
z hudobnej skupiny Spice Girls vo svojom 
prvom a jedinom filme zachraňujú „špicový 
svet". Vo filme prežijeme týždeň s dievčatami 
a nahliadneme trochu aj do ich súkromia. 

O FILME: Vo filme si zahralo malé úlohy 
zopár veľmi známych celebrít (ako napr. Roger 
Moore alebo Elton John). Celé je to trochu 
divné. V čase natáčania sa už verejne šuškalo 
o nezhodách medzi „spajskami" a o rozpade 
kapely. Vo filme sa pritom vo veľkom spieva o 


sile priateľstva a dievčatá sú vykreslené ako 
najlepšie kamarátky... 

O DVD: Disk má príjemne animované a ozvu- 
čené menu. K dispozícii je pôvodný anglický 
priestorový dabing v DD5.1 (s možnosťou 
zapnúť CZ titulky), alebo slušný český dabing. 
Bonusy sú trochu skromnejšie - trailer a 1 0 fo- 
tografií. 

RESULT: Zaujímavá hudba, slabší príbeh a 
dobrá cena. Určené nielen pre priaznivcov 
kapely. 


DVD môžete kúpiť v predajni Alert Computers na Miletičovej ulici č. 90 v Bratislave. Kontakt: 02/53 41 66 61, www.alertshop.sk. Podrobnejšie recenzie všetkých DVD nájdete na našom webe na 
adrese: www.dvdspace.sk Juraj Redeky 

internet 


Ako efektívne vyhľadávať v Google 


Najväčšou nevýhodou všetkých vyhľadávačov je, že 
sú miliónkrát rýchlejšie ako ľudia - kým vy vymýšľate 
kľúčové slová, vyhľadávač stihne zaindexovat státisíce 
stránok a kým si to stihnete uvedomiť, už vám 
ponúka to, čo hľadáte (alebo skôr čo si myslí, že 
hľadáte). Nestalo sa vám však, že ste napriek tomu 
trávili hodiny márnym prehľadávaním odkazov len 
preto, že ste nevedeli prísť na kritérium, vdáka 
ktorému by ste sa dopracovali len k tým relevantným 
a zaujímavým stránkam? A nikdy ste sa neocitli 
v situácii, keď nad vašimi požiadavkami vyhľadávač 
len krútil hlavou a vy ste nevedeli pochopiť ako je 
možné, že nepozná zdroje takých samozrejmých 
informácií? Prieskumy jasne ukazujú, že vyhľadávanie 
je jednou z vecí, ktorá používateľom strpčuje život 
azda najviac. Väčšina z nás hľadá, no nachádzajú iba 
niektorí. Vyhľadávanie informácií je ešte i na začiatku 
tretieho tisícročia umením hodným majstrov. Azda 
i preto sme sa v tomto čísle rozhodli používateľom 
predstaviť súhrn rád ako efektívne vyhľadávať na 
internete. Svoj pohľad sme pritom zámerne 
obmedzili len na Google.com, pretože práve tento 
vyhľadávač dnes vdáka svojim schopnostiam kraľuje 
na trhu a teší sa azda najväčšej popularite. 



Hlavná stránka Google 


Najprv meraj, potom rež! Mnohí ľudia si ešte i dnes 
myslia, že čaro vyhľadávania je práve v tom, že si 
stačí jednoducho sadnúť k vyhľadávaču a bez 
rozmyslu chrliť slová, ktorými by sme sa mohli 
dopracovať k výsledku. Až keď tak urobia a zistia, 
že medzi výsledky, ktoré očakávali, sa nenápadne 
priplietli i odkazy na stránky s úplne inou tematikou, 
začnú svoje kritériá postupne meniť. Dokiaľ sa však 
dopracujú k výsledku cez hŕbu medzivýsledkov 
a poloriešení, uplynie veľa zbytočného času. Oveľa 
efektívnejšie je v tomto prípade staviť na tzv. fázu 
nula - teda uvažovanie o tom, čo konkrétne hľadať. 
Väčšinou stačia kľúčové slová, ktoré vás v spojení 
s výsledkom napadnú, zatriediť do troch kategórií 
podľa toho, ktoré z nich relevantný výsledok musí, 
môže alebo nesmie obsahovať. Kolónka „musí" má 
mať všetky výrazy, ktoré charakterizujú obsah, do 
kategórie „môže" zvykneme uvádzať napr. synonymá 
a hľadaný výraz nesmie obsahovať slová, ktoré by 
do výpisu zaniesli i odkazy s inou tematikou 
(u prehliadača Netscape by to bolo napr. slovo 
„company", ktoré charakterizuje rovnomennú 
spoločnosť). Ak si nevieme poradiť s tým, čo presne 
hľadať, pomôžme si preklikaním sa cez http:// 
directory. google. com/. 



Rozšírené vyhľadávanie 


Používajte operátory + (plus), - (mínus) a OR. 

Tento bod fakticky súvisí s tým prvým; vo svojej 
podstate hovorí o tom, akým spôsobom aplikovať 
slová z kategórií musí, môže a nesmie. Malý príklad: 
Ak do vyhľadávania napíšeme výraz: „Galileo - próbe 
scientist OR astronomer", Google vyhľadá stránky 
obsahujúce výraz „Galileo" spolu s jedným (alebo 
obidvoma) z výrazov „scientist" a „astronomer", 
pričom výsledky obmedzí na tie, ktoré neobsahujú 
„próbe". Na tomto príklade môžeme vidieť, že pred 
slová, ktoré nechceme vyhľadávať, treba postaviť 
operátor (mínus) a medzi slová, ktoré môžu, ale 
nemusia byť nájdené, používame „OR". Operátor „ + " 
vo väčšine prípadov uvádzať nemusíme, slová bez 
operátora sú totiž takto chápané primárne. A na 
záver ešte malá poznámočka - ako ste si iste všimli, 
slová „scientist" a „astronomer" sme neohraničili 
do zátvoriek - zátvorky sa totiž v Google vôbec 
nepoužívajú. 

Obmedzujte používanie tzv. „StopWords". Stop- 
Words sú slová ako predložky či zámená, ktoré vo 
vyhľadávaní zbytočne zvyšujú počet výsledkov, lebo 
sa vyskytujú vo väčšine stránok (napríklad: „of", 
„where", „there", a podobne). Vyhnite sa im 
a zadávajte do vyhľadávača heslá, nie celé vety ako 
napríklad: „greatest collection of historical stamps 
for download". Google sa vo väčšine prípadov bude 
snažiť obmedziť nechcené výrazy, preto ak by ste na 
vyhľadaní akékoľvek StopWords-u predsa len trvali, 
dajte o tom vyhľadávaču vedieť tým, že predeň 
napíšete „ + " (plus). 

Využívajte frazeologické výrazy. Vyhľadávanie fráz 
je skvelým spôsobom ako nájsť relevantný obsah. 
Mnohí ľudia sa ich boja, a preto často nenájdu to, čo 
hľadajú. Potrebujete úryvok z Hamleta? Nebojte sa 
použiť úvodzovky a zadajte „to be or not to be". 
Pamätáte si peknú pieseň, ale neviete ako sa volá? 

S hľadaním typu „beatiful song about love" by ste asi 
neuspeli. Skúste si spomenúť na kúsok textu, 
napríklad: „...Mott the Hoople and the game 
of Life...". Google vyhľadá celú frázu a zistí, že ide 
o pieseň „Man on the moon" od R. E. M. Nebojte sa 
teda vyhľadávať celé frázy, je to dosť silná zbraň na 
to, aby ste na ňu jednoducho zabudli. 

Nebojte sa „Podobných stránok". Ak si necháte 
zobraziť výsledky svojho hľadania, dolu pod 
každým z nich uvidíte odkaz na podobné stránky. 

Ide o technológiu zahrnutú do Google, ktorá dokáže 
rozanalyzovať stránku a vzhľadom na to zobraziť 
stránky jej podobné. Ak ste teda našli na internete 
skvelý obsah, nechajte si podobné weby nájsť touto 
metódou (buď kliknutím na odkaz pod výsledkom 
alebo zadaním „related:<adresa stránky>") 

Pozrite sa na mŕtve stránky. Neviem, čím to je, ale 
stránky, ktoré - čo sa hľadaného obsahu týka - 
vyzerajú najlepšie, majú najčastejšie rôzne výpadky, 
už sa premiestnili na neznámu adresu, alebo ich už 
proste autor vymazal. Google sa preto rozhodol 
archivovať väčšiu časť stránok, ktoré má vo svojej 
databáze. Nie je preto žiadny problém nechať si 
zobraziť poslednú verziu stránky (urobíte tak 
napríklad zadaním „cache:pcspace. sk/ 820 ") - vôbec 
nevadí, že tá aktuálna už neobsahuje informácie, 
ktoré potrebujeme. Má to však i jednu nevýhodu - 
takéto stránky nie sú kompletné, často chýbajú 
obrázky a rovnako nefunguje ani preklikávanie sa na 
podstránky. Potom už iba jediná záchrana - navštíviť 
http://web.archive.org, kde sa archivovaniu venujú 
oveľa podrobnejšie. 

Vyhľadávajte podľa typu súboru. Keď Google do 
sveta internetu priniesol okrem vyhľadávania 
v klasických HTML súboroch aj obdobné funkcie pre 
*.DOC (dokumenty Microsoft Wordu), *.PDF (Adobe 


Portable Document Formát), či *.PS (PostScript) 
súbory, internet sa razom rozrástol o gigabajty 
kvalitného obsahu. Práve do spomenutých typov 
súborov býva totiž často „oblečený" ten najkvalitnejší 
obsah - často ide o celé publikácie s rozsahom 
stoviek strán. Z vlastnej skúsenosti viem, že práve 
obmedzením vyhľadávania na tieto formáty sa dá 
docieliť vyfiltrovanie toho najkvalitnejšieho obsahu. 
Ešte pripomeniem, že celú operáciu možno vykonať 
zadaním „filetype:<formát>" pred hľadaný výraz, 
teda napríklad „Netscape browser - company 
filetype:xls". 

Vyhľadávanie v obrázkoch. Pre vyhľadávanie 
v obrázkoch nepoužívajte klasického Googla, na jeho 
hlavnej stránke kliknite na záložku „Images". Zistíte, 
že sa tu nachádza naozaj rozsiahla zbierka fotografií. 

Vyhľadávanie podľa servera. Často sa stáva, že 
potrebujete dostať výsledky týkajúce sa výhradne 
Slovenska, chcete teda akýmsi čarovným prútikom 
Googlemu prikázať, aby hľadal iba v slovenských 
stránkach. V mnohých prípadoch stačí na hlavnej 
stránke zaškrtnúť „Iba v slovenských stránkach", 
lenže nie vždy to funguje stopercentne. Veď ako 
Google vie, čo je po slovensky a čo nie? Najlepšie asi 
bude vyhľadávaču obmedziť stránky na tie, ktoré sa 
nachádzajú pod našou doménou. Dá sa tak urobiť 
pomocou príkazu „site:sk". Rovnako to funguje 
i na jednotlivé servery - napr.: „site:pcspace.sk" 
a podobne. 



Výsledok hľadania podľa servera 

Využívajte ostatné operátory. Okrem spomenutých 
operátorov Google obsahuje i dálšie vlastnosti, ktoré 
síce využijete v menšom počte prípadov, no i tak sa 
vám občas pripletú do cesty. Uvádzame aspoň 
skrátený prehľad: 

• link: obmedzí hľadanie na stránky, ktoré v sebe 
obsahujú odkaz na uvedenú stránku 

• info: zobrazí základné údaje o danej stránke. 
Funkčné tiež po priamom zadaní URL do 
vyhľadávacieho okna 

• allintitle: všetky výrazy bude vyhľadávať v názve 
dokumentu (<TITLE>) 

• intitle: výraz bude vyhľadávať v názve dokumentu 

• allinurl: uskutoční celé vyhľadávanie v adrese URL 

• inurl: vyhľadávanie uskutoční v adrese URL 

Úspešne máme za sebou desatoro vyhľadávania 
v Google. Verím, že naším článkom sme vám aspoň 
trochu pomohli vo vyhľadávaní informácií na 
internete. Teraz by už pre vás nemal byť problém 
získať životopisné údaje o Chaplinovi, presnú 
definíciu slova objekt či nájsť obrázok podnapitého 
Santa Clausa. Nezabudnite, že na internete nájdete 
takmer všetko, len treba vedieť ako a kde to hľadať. 
Ostatné už Google urobí za vás. 

Tomáš Ulej 

Zaujímavé www stránky: 
orangeportal.sk, miešanie nápojov 


Nedávno sme v PC SPACE písali 
o portáli pre klientov mobilného 
operátora - EuroTelu. Tentoraz si niečo 
povieme o predstave „mobilného" 
portálu podľa operátora Orange. Je to 
totiž vzhľadom na slovenskú náturu 
nelogické, ale stále existuje množstvo 
ľudí, ktorí jednoducho nevyužívajú 
všetky možnosti a služby, poskytované 
mobilným operátorom zadarmo. 


orangeportal.sk 


Už zo samotnej adresy vyplýva 
viac-menej fakt, že ide o portál, ktorý 
poskytuje svojim klientom služby 
súvisiace s portfóliom Orange. 

Plus niečo navyše. Prístup k portálu 
sa odlišuje dvoma úrovňami, a to pre 
registrovaných alebo neregistrovaných 
používateľov. Neregistrovaní majú 
prístup hlavne do bonusových položiek 
portálu, ako je humor, orange burza, 
aktuality a podobne. Tieto bonusové 
položky majú klasický obsah, ktorý 
sa výraznejšie nelíši od konkurencie. 
Menšiu pripomienku by som mal k 
množstvu obsahu týchto bonusových 
kategórií. Avšak vzhľadom na to, že 
ide o portál predsa len primárne 
zameraný na poskytovanie iných 
služieb, možno tento malý nedostatok 
prehliadnuť. Naopak, potom 
registrovaní používatelia už majú 
k dispozícii plný prístup k portálu. 
Miera služieb, ktoré sú im k dispozícii, 
však závisí od služieb, ktoré majú 
u mobilného operátora aktivované. 
Úvodná stránka Orangeportalu je de 
facto stručným prehľadom informácií 
všeobecného charakteru. Bleskovo 
tak dostanete prehľad o vybraných 
televíznych programoch, počasí či 


kultúrnych podujatiach. Po kliknutí na 
titulok kategórie sa vám táto zobrazí 
v plnej informačnej hodnote. Ako som 
už však spomínal, plný prístup je len 
po registrácii. Po nej automaticky 
získavate e-mailovú schránku vo forme 
prihlasovaciemeno@orangeportal.sk. 
Prihlasovanie funguje klasickým 
spôsobom s tým, že si môžete vybrať 
sekciu, do ktorej rovno prejdete 
po prihlásení. Tu by som trocha 
skritizoval prihlasovanie (Log-in), 
keďže z akéhosi (pravdepodobne 
bezpečnostného) dôvodu nepodporuje 
Autocomplete. Teda funkciu 
zabudovanú v Internet Exploreri 
pre automatické vyplňovanie 
prihlasovacích políčok. 

Najlákavejšou službou portálov 
s mobilným zameraním je posielanie 
SMS správ. Tieto sa donedávna dali 
posielať vo veľkom množstve, 
a zadarmo. V poslednom čase je to 
však obmedzené a za mesiac si tak 
môžete poslať len určitý počet 
„voľných" SMS (10 za mesiac). Netreba 
sa čudovať, táto služba je veľmi 
stratová a slovenská verejnosť využívala 
posielanie SMS zadarmo veľmi rada. 
Základnou podmienkou používania 
voľnej SMS brány v sekcii Môj asistent 
je autentifikácia mobilného čísla. 

Tá prebieha prostredníctvom kódu, 
ktorý vám pošlú SMS správou. 

Sekcia „Môj Asistent" tiež obsahuje 
šikovný organizér, ktorý však asi 
nebudete používať, resp. len okrajovo, 
pretože pohodlný organizér má každý 
slušnejší mobil a máte ho stále pri 
ruke. Na rozdiel od internetu. 

Treba tiež dodať, že portál ponúka 
návody, ako si nastaviť svoj telefón 


napríklad pre wap pripojenie. Tiež je 
možné tu nájsť jednoduché, ale 
efektné utility. No a na koniec si 
môžete oddýchnuť pri vtipoch. 
Orangeportal je funkčným 
pomocníkom pre osobné prepojenie 
internetu a mobilných technológií 
z pohľadu klasického používateľa. 
Bolo by však treba trocha zapracovať 
na informačnej hodnote portálu. 
Množstvo informácií ešte stále 
najrýchlejšie získate len 
prostredníctvom zákazníckej linky, čo 
nie je dobré. Orangeportal pritom 
kapacitu a potenciál na to má. 


Miešanie nápojov 


Športová disciplína, v ktorej príliš 
nezaostávame za svetom, je 
konzumovanie alkoholických nápojov. 
Veľa ľudí však netuší, že túto disciplínu 
je možné príjemným spôsobom 
spestriť, a to samotnou prípravou 
miešaných nápojov, ktoré nemusia byť 
nutne alkoholické. 

Obrovskou databázou miešaných 
nápojov a kokteilov je napríklad web 
http://www.kokteily.sk. Tento 
prezentuje síce značku jedného 
výrobcu vodky, to nám však vôbec 
nemusí vadiť. Web je stručný, aj keď 
obsahuje novinky z „kokteilového" 
sveta, linky na recepty mimo webu či 
rôzne galérie. Túto informačnú 
chudobu však v plnej miere vyrovnáva 
spomínaná databáza kokteilov, kôli 
ktorej sa stránku určite oplatí navštíviť. 
Ďalšia z podarených stránok je 
http://bar.hopem.cz/. Čo sa týka 
hlavného lákadla, databázy, je to 
o niečo slabšie ako kokteily.sk, no aj 
napriek tomu stránka zahŕňa stovky 


nápojov. K dispozícii je aj inteligentné 
vyhľadávanie podľa ingrediencií, podľa 
pohára, do ktorého sa pripravuje, 
a podobne. O svoje dojmy 
a (ne)úspešné pokusy sa môžete 
podeliť v diskusii, či pridať na stránku 
svoj vlastný recept. Fantázii sa medze 
nekladú a kombinácií je na milióny. 
Jednoduchším, ale prehľadným doj- 
mom pôsobí http://www.huhubar.sk/. 
Opäť obrovská databáza, do ktorej by 
mal každý deň pribudnúť minimálne 
jeden drink. Rôzne informácie 
o pôvode a histórii nápojov, ako 
whisky či vodka. „Hitparáda TOP 
nápojov" a podobne. Pri browsovaní 
po tomto virtuálnom bare som sám 
na sebe spozoroval, ako mi tečú slinky 
( h ttp : II www. huhubar.sk/ 
cocktails. asp ?t=2&coc =5006). 

To miešanie nápojov naozaj nie je zlý 
nápad ©. 

Ďalšou českou stránkou je http:// 
cocktails. hyperlink. cz/. Dizaj n 
a ovládanie je riešenie trochu 
netradičným spôsobom. Stránka tak 
nevyzerá ako všetky ostatné, no na 
druhu stranu, klesá jej prehľadnosť. 
Podstatnejšie je však to, že okrem 
samotných kokteilov tu existujú recepty 
aj na iné nápoje ako kokteily. 

V obmedzenej miere, ale predsa. 

Na koniec si necháme môj obľúbený 
detektor promile - http:// 
www. cen trumzdra vi a . sk/ed/O/do/ 
calculator/alcohol. Tento vám vypočíta 
množstvo alkoholu v krvi na základe 
vypitého množstva. Samozrejme, 
údaje sú približné, takže sa na výstup 
z tejto stránky nespoliehajte. 

Policajt vám to asi akceptovať nebude. 

Zoltán Radnóti 

Klienti webových služieb 


Presadenie technológií, na ktorých je položený základ 
webových služieb, závisí od mnohých faktorov. Je to 
predovšetkým stabilita noriem, na ktorých sú webové 
služby postavené. Je to aj široká akceptovateľnosf 
noriem a rozvoj prostriedkov pre tvorbu webových 
služieb. Nie zanedbateľným faktorom je i bezpečnosť 
a spoľahlivosť webových služieb. Rozhodujúce však 
bude, aký úžitok prinesú tieto služby koncovým 
používateľom. Oni budú tieto služby využívať a budú 
za ne platiť. Ku koncovému používateľovi sa webové 
služby dostanú prostredníctvom klientskych aplikácií. 
Cesta vedúca od webovej služby k používateľovi 
nemusí byť priamočiara. Na tejto ceste môžu byť iné 
webové služby aj webové aplikácie. K používateľovi 
sa môžu dostať nielen prostredníctvom webového 
prehliadača a špecializovaných aplikácií, ale aj cez 
súčasti bežných kancelárskych balíkov, ako je 
napríklad Microsoft Excel. 

Východiská 

V predošlých článkoch sme ukázali štyri prostriedky 
pre vytvorenie webovej služby - obyčajný editor, 

Web Matrix, Visual Štúdio .NET a podporu SQLXML 
v IIS. Prvé tri prostriedky sme použili pre vytvorenie 
jednoduchej kalkulačky. Vytvorené služby nemajú 
iný praktický význam. Poslúžili nám iba na ukážku 
postupu pri tvorby webovej služby a na vysvetlenie 
základných pojmov. Veľa použiteľných webových 
aplikácií bude využívať údaje uložené v databázach. 

V predošlom článku sme ukázali štruktúru databázy 
Murphyho zákonov. Nazvali smejú Muža. 

Je vytvorená v databázovom systéme Microsoft SQL 
Server 2000. S využitím podpory SQL XML v IIS sme 
uloženú procedúru tejto databázy sprístupnili ako 
metódu webovej služby SoapMuzaDB. Táto metóda 
poskytuje názov Murphyho zákona. Vyberie ho na 
základe zadaného poradového čísla. Je zrejmé, že 
takáto webová služba tiež nemá veľký praktický 
význam. V porovnaní s webovou kalkulačkou sa však 
na nej dá ukázať aj práca s databázou. Tak ako bola 
vytvorená metóda webovej služby pre získanie názvu 
Murphyho zákona, môžeme vytvoriť aj metódu, 
ktorá vydá nielen názov zákona, ale aj jeho znenie, 
dodatky a hodnotenie zapísané vo formáte XML. 
Výber zákona je možné robiť podľa zadaného 
poradového čísla, ale aj na základe vygenerovaného 
náhodného čísla. Môžeme tiež vytvoriť metódu, 
ktorou pridáme do hodnotenia zákona dálšiu 
známku. Riešenie nových metód môžeme založiť 
na uložených procedúrach a šablónach. 

Rozšírenie webovej služby SoapMuzaDB 

Základom metódy DajNazovZakona webovej služby 
SoapMuzaDB je uložená procedúra databázy Muža: 

REATE PROCEDÚRE DajNazovZakona @ID int 
AS 

SELECT Názov From Zákony WHERE IDZakon = @ID 
GO 

Táto uložená procedúra je jednoduchá. Je to preto, 
lebo sa v nej pracuje s jedným poľom v jednej 
tabuľke databázy. Pre získanie nielen názvu, ale aj 
textu, doplnkov zákona a jeho hodnotenia vo 
formáte XML je potrebné výsledok zostaviť 
z viacerých tabuliek. Uložená procedúra, ktorá to 
umožní, nebude už taká jednoduchá. Nebudeme 
podrobne rozoberať konštrukcie, ktoré sú použité 
pri vytvorení takej procedúry. Podrobný komentár 
a vysvetlenie by rozsahom pokryli priestor viacerých 
článkov. Uvediem však kód tejto procedúry (je 
v tab. 7). Dôkaz, že táto uložená procedúra vydá 
Murphyho zákon, ukazuje obr. 7. Je na ňom výsledok 
volania tejto uloženej procedúry, ako ho ukáže SQL 
Query Analyzer. 

Tab. 1 Uložená procedúra DajZakon pre výber Murphyho zákona 
z databázy Muža 


CREATE PROCEDÚRE DajZakon @ID int 
AS 

SELECT 1 

NULL 

Názov 
IDZakon 
NULL 
NULL 
NULL 
NULL 
NULL 

NULL 
NULL 
NULL 

FROM Zákony 
WHERE Zákony. IDZakon =@l D 

UNION ALL 
SELECT 2 as Tag, 

1 as Parent, 

NULL, 

IDZakon, 

Txt, 

NULL, 

NULL, 

NULL, 

NULL, 

NULL, 

NULL, 

NULL 
FROM Ztxt 

WHERE Ztxt. IDZakon = @ID 

UNION ALL 
SELECT 3 as Tag, 

1 as Parent, 

NULL, 

IDZakon, 

NULL, 

Názov, 

IDDodatok, 

NULL, 

NULL, 

NULL, 

NULL, 

NULL 

FROM Dodatky 

WHERE Dodatky.IDZakon = @ID 

UNION ALL 
SELECT 4 as Tag, 

3 as Parent, 

NULL, 

Dodatky.IDZakon, 

NULL, 

NULL, 

Dtxt. IDDodatok, 

Dtxt.lDTxt, 

Dtxt.Txt, 

NULL, 

NULL, 

NULL 

FROM Dodatky, Dtxt 

WHERE Dodatky.IDZakon = @ID AND Dodatky.lDDodatok = Dtxt.lD- 
Dodatok 

UNION ALL 
SELECT 5 as Tag, 

1 as Parent, 

NULL, 

Hodnotenia. IDZakon, 

NULL, 

NULL, 

NULL, 

NULL, 

NULL, 

Znamka, 

Počet, 

Cas 

FROM Hodnotenia 

WHERE Hodnotenia. IDZakon = @ID 

ORDER BY [Zakonll ! I D], [Dtxt!4!IDDodatok!hide], [Dtxt!4! IDTxt! hide] 

FÓR XML EXPLICIT 
GO 


as Tag, 
as Parent, 

as [Zakonll INazov], 
as [Zákon! 1 ! I D], 
as [Ztxt ! 2 ! lelement], 
as [Dodatok!3!Nazov], 
as [Dtxt!4!IDDodatok!hide], 
as [ Dtxt ! 4 ! I DT xt ! h i d e] , 
as [Dtxt!4! lelement], 

as [Hodnotenie!5!Znamka], 
as [Hodnotenie!5!Pocet], 
as [Hodnotenie!5!Cas] 



V uloženej procedúre je možné využívať iné uložené 
procedúry. V procedúre, ktorá z databázy vyberie 
náhodný zákon, sa tak dá využiť uložená procedúra 
DajZakon. Pred jej volaním je zistený počet zákonov 
v databáze a vygenerované náhodné číslo. Kód tejto 
procedúry je v tab. 2. 

Tab. 2 Uložená procedúra na výber náhodného Murphyho 
zákona 


CREATE Procedúre DajNahodnyZakon 
ASDECLARE @Pocet int, @IDZakon int 
SELECT @Pocet = count(*) FROM Zákony 
SELECT @IDZakon = convert(int, @Pocet*rand() + 1) 
EXEC DajZakon @IDZakon 
GO 


Uložená procedúra sa dá využiť aj pre pridanie 
ohodnotenia k zákonu. Možné riešenie ukazuje kód 
v tab. 3. 

Tab. 3 Uložená procedúra Ohodnotenie 


CREATE Procedúre Ohodnotenie @IDZakon int, @NovaZnamka int 
AS 

DECLARE @Znamka reál, 

@Pocet int, 

@Cas datetime; 

SELECT @Znamka=Znamka, @Pocet=Pocet, @Cas=getdate() 

FROM Hodnotenia 

WHERE IDZakon=@IDZakon 

UPDATE Hodnotenia SET 

Znamka = ((@Znamka*@Pocet + @NovaZnamka)/(@Pocet+1)), 
Počet = (@Pocet+1), 

Cas = @Cas 

WHERE IDZakon=@IDZakon 
GO 


Základom pre metódy webovej služby nemusia byť 
iba uložené procedúry. Dajú sa použiť aj šablóny. 

Tak napríklad pre získanie počtu Murphyho zákonov 
v databáze Muža môže byť použitá šablóna z tab. 4. 
Je to súbor obsahujúci XML dokument. V ňom je 
možné zadávať SQL otázky k databáze. 

Tab. 4 Šablóna pre získanie počtu Murphyho zákonov - súbor 
DajPoceZakonov.xml 


<?xml version = '1 .0' encoding="utf-8"?> 

<root xmlns:sql="urn:schemas-microsoft-com:xml-sqľ> 
<sql:query> 

select Počet as count(*) from Zákony 
</sql:query> 


Uložené procedúry a šablóny databázy Muža môžu 
byť nakonfigurované tak, že budú sprístupnené 
ako metódy webovej služby. Použiť k tomu treba 
konfiguračný prostriedok MS SQL XML v IIS, ktorý 
zachytáva obr. 2. 



Obr. 1 Výsledok získaný uloženou procedúrou DajZakon 


Obr. 2 Konfigurácia metód webovej služby 

programovanie 


Webová služba vytvorená opísaným spôsobom môže 
byť použitá v iných webových službách, vo webových 
aplikáciách, plnohodnotných aplikáciách aj 
v súčastiach kancelárskych balíkov. Webová aplikácia 
sa dá vytvoriť aj tak, že bude využívať iba šablóny 
a uložené procedúry. Pre vytvorenie HTML súboru sa 
dá použiť XSL transformácia. 

Webová aplikácia Muža 

Ukážeme vytvorenie webovej aplikácie založenej na 
šablónach, uložených procedúrach databázy Muža 
a XSL transformácie. Aplikácia umožňuje prezeranie 
Murphyho zákonov, ako to ukazuje obr. 3. 



Obr. 3 Výsledná podoba webovej aplikácie 

V editačnom okienku je možné zadať číslo zákona. 
Zákon so zadaným číslom bude zobrazený po 
stlačení tlačidla s dvoma výkričníkmi. Ďalšími dvoma 
tlačidlami sa dá získať predošlý, resp. nasledujúci 
zákon. Náhodne vybraný zákon bude zobrazený 
po stlačení tlačidla s dvoma otáznikmi. Zákon je 
možné ohodnotiť. Treba k tomu zvoliť známku 
a stlačiť tlačidlo Odošli. 

Pre získanie takejto aplikácie využijeme niektoré 
z už uložených procedúr databázy Muža. Bude však 
treba ešte vytvoriť: 

• šablónu pre získanie zákona .. DajZakon.xml, 

• XSL transformačný súbor .. MuzaDB.xsl, 

• šablónu hodnotenia zákona .. Hodnotenie. xml. 

Šablóna pre získanie zákona je v tab. 5. 

Tab. 5 Šablóna pre získanie zákona - DajZakon.xml 

1 <?xml version='1 .0' encoding="utf-8"?> 

2 <?xml-stylesheet type="text/xsl" 
href="http://localhost/vaMuzaDB/vaTemplate/MuzaDB.xsl" ?> 

3 <root xmlns:sql = "urn:schemas-microsoft-com:xml-sql"> 

4 <sql:header> 

5 <sql:param name="IDZakon">1 </sql:param> 

6 </sql:header> 

7 <sql:query> 

8 EXEC DajZakon @IDZakon 

9 </sql:query> 

10 </root> 

Vlastný obsah šablóny je v druhom stĺpci. Čísla 
riadkov v prvom stĺpci slúžia iba pre jednoduchosť 
odvolávok v opise. 

Riadok 1 je prológom XML súboru. Riadok 2 je 
inštrukcia pre webový prehliadač, kde má hľadať 
súbor s XSL transformáciou. V riadkoch 4 až 6 je 
hlavička. Je v nej definovaný parameter IDZakon. 
Jeho hodnota môže byť zadaná v URL pri volaní 
tejto šablóny. Ak zadaná nebude, vezme sa default 
hodnota 1 (obsah elementu sqkparam). V prvku 
sqkquery - riadky 7 až 9 je SQL dopyt - volanie 
uloženej procedúry DajZakon s hodnotou parametra 
IDZakon. 

Súbor XSL transformácie MuzaDB.xsl je v tab. 6. 

Tab. 6 Súbor XSL transformácie MuzaDb.xsl 


1 

<?xml version = '1 .0' encoding = 'UTF-8'?> 

2 

<xsl:stylesheet xmlns:xsl = "http://www.w3.Org/1 999/XSLyTransform" 


version="1.0"> 

3 

<xsl:template match = 'Zakon'> 

4 

<script language="JavaScript"> var ZobrazenyZakon = 

C 

<xsl:value-of select = '@ID' /> ; </script> 

D 

6 

7 

<xsl:value-of select = '@Nazov'/> 

/ 

8 

<xsl:for-each select="Ztxt"> <!— Pre každý text zákona --> 

9 

<BR/> <xsl:apply-templates /> 

10 

</xsl:for-each> <!— Koniec textov zakona --> 

11 

<xsl:for-each select="Dodatok"> <!— Pre každý dodatok --> 

12 

<l> 

13 

<BR /> <BR /><B> <xsl:value-of select ="@Nazov"/x/B> 

14 

<xsl:for-each select="Dtxt"> <!— Pre kazdy text dodatku --> 

15 

<BR /> <xsl:apply-templates /> 

16 

</xsl:for-each> <!-- Koniec textov dodatku --> 

17 

</l> 

18 

</xsl:for-each> <!-- Koniec dodatkov — > 

19 

<BR /> 

20 

<xsl:for-each select="Hodnotenie"> 

21 

<BR /><B> Hodnotenie: </B> 

22 

známka <B> <xsl:value-of select="@Znamka"/> </B> 

23 

počet <B> <xsl:value-of select="@Pocet"/> </B> 

24 

</xsl:for-each> 

25 


26 

</xsl:template> 

27 


28 

<xsl:template match = '/'> 

29 

<HTML> 

30 

<HEAD> 

31 

<TITLE>MuzaDB</TITLE> 

32 

</HEAD> 

33 


34 

<script language="JavaScript"> 

35 

var ZobrazenyZakon = 1; 

36 

function Posun(Kolko) 

37 

{ 

38 

var xx; 

39 

xx=(Form1 . IDZakon. value)*1 +Kolko; 

40 

if (xx>0) { Forml ,IDZakon.value=xx; } 

41 

else 

42 

{ 

43 

window.alert( "Je zobrazený prvý zákon! "); 

44 

return false; 

45 

} 

46 

return true; 

47 

} 

48 

function NahodnyO 

49 

{ 

50 

Forml . IDZakon. value=Math.round(770*Math.random()) + 1 ; 

51 

} 

52 

</script> 

53 


54 

<BODY style="font-family: cursive ; background-color: #ffffcc; 


text-color: #003300;" 

55 

onload="Form1 . IDZakon. value=ZobrazenyZakon; 

56 

Form2. IDZakon. value=ZobrazenyZakon;"> 

57 

<H2> Murphyho zákony</H2> 

58 

ctable width="400" border="0"> 

59 

<tr> 

60 

ctdxspan style="font-size:Smaller">Riadenie výpisu 


zákonov</spanx/td> 

61 

ctdxspan style="font-size:Smaller">Vaše hodnotenie 


zákona </spanx/td> 

62 

</tr> 

63 

<tr> 

64 

<td> cform name="Form1" method = "post" 

65 

action="http://localhost/vaMuzaDB/vaTemplate/ 


DajZakon.xml" > 

66 

cinput name="IDZakon" type="text" style="width:49px;" 


value="1" 

67 

title="Tu zadajte ID zákona" /> 

68 

cinput type="submit" name="ButDajZakon" value=" !! " 

69 

title="Vyžiada zákon so zadaným ID" /> 

70 

cinput type="submit" name="ButPredosly" value="&lt;&lt;" 

71 

title="Predošlý zákon" onclick="Posun(-1 )" /> 

72 

cinput type="submit" name="ButDalsi" value=">>" 

73 

title="Ďalší zákon" onclick="Posun(1 )" /> 

74 

cinput type="submit" name="ButNahodny" value="??" 

75 

title="Náhodný výber zákona" onclick="Nahodny()" /> 

76 

c/form> c/td> 

77 

ctd> cform name="Form2" method = "post" 

78 

action="http://localhost/vaMuzaDB/vaTemplate/Hodnote- 


nie.xml" > 

79 

cselect name="Znamka"> 

80 

coption selected="selected" value="1">1 - výbornýc/op- 


tion> 

81 

coption value="2">2 - veľmi dobrýc/option> 

82 

coption value="3">3 - dobrýc/option> 

83 

coption value="4">4 - obstojnýc/option> 

84 

coption value="5">5 - zlýc/option> 


85 </select> 

86 <input name="IDZakon" type="hidden" value="1" /> 

87 <input type="submiť name="ButNahodny" value= 

"Odošli" 

88 title="Odoslanie vášho hodnotenia" /> 

89 </form> </td> 

90 </tr> 

91 </table> 

92 

93 <xsl:apply-templates select = 'rooť /> 

94 </BODY> 

95 </HTML> 

96 </xsl:template> 

97 </xsl:stylesheet> 

Pri základných poznatkoch z HTML (najmä 
formulárov), odrobiniek z JavaScriptu, štipky znalostí 
z XSLT a XPath je uvedený transformačný súbor ľahko 
čitateľný. 

Vo výslednom HTML dokumente sú dva formuláre. 
Forml obsahuje ovládacie prvky pre „listovanie" 
v Murphyho zákonoch (riadky 64 až 76) - zadávacie 
pole identifikátora zákona IDZakon, tlačidlo pre 
prechod na zákon so zadaným IDZakon - 
ButDajZakon, ako aj tlačidlá pre zobrazenie 
predošlého, dálšieho a náhodného zákona. Formulár 
Form2 obsahuje prvky potrebné pre ohodnotenie 
zobrazeného zákona (riadky 77 až 89). Z formulára 
Forml je volaná šablóna DajZakon.xml. Z formulára 
Form2 je volaná šablóna Hodnotenie. xml. 

JavaScript je použitý pre odloženie identifikátora 
zobrazeného Murphyho zákona (riadok 4), pre 
výpočet posunu vzhľadom na obsah zadávacieho 
poľa s identifikátorom zákona (riadky 34 až 47) a pre 
vygenerovanie náhodného čísla (riadky 48 až 51). 

Pri XSL transformácii sa vychádza z predpokladu, že 
transformujeme XML dokument získaný šablónou 
DajZakon.xml (pozri tab. 6). V ňom označíme prvok 
Zákon (riadok 3). Potom vieme vybrať atribút ID to- 
hto prvku (riadok 4), atribút Názov - riadok 6. Potom 
vyberáme obsahy prvkov Ztxt - cyklus začína v riadku 
8, končí v riadku 10. Vyberáme tiež dodatky zákona 
(cyklus v riadkoch 13 až 18). Pre každý dodatok 
vyberáme jeho texty - prvky Dtxt cyklus v riadkoch 
1 4 až 16. Nakoniec pre zákon vyberáme aj jeho 
hodnotenie - riadky 20 až 24. 

Šablóna Hodnotenie.xml je v tab. 7. Je veľmi 
podobná už opísanej šablóne DajZakon.xml z tab. 5. 
Rozdiel je v tom, že v hlavičke sú dva parametre 
IDZakon a Znamka (riadky 5 a 6). V prvku sqkquery 
je najskôr volaná uložená procedúra Ohodnotenie 
(riadok 9), a potom DajZakon (riadok 10). Predpis 
pre transformáciu získaného XML dokumentu je 
v MuzaDB.xsl (riadok 2). 

Tab. 7 Šablóna Hodnotenie.xml 

1 <?xml version = '1 .0' encoding="utf-8"?> 

2 <?xml-stylesheet type="text/xsl" href="http://localhost/vaMuzaDB/ 
vaTemplate/MuzaDB.xsl" ?> 

3 <root xmlns:sql="urn:schemas-microsoft-com:xml-sql"> 

4 <sql:header> 

5 <sql:param name="IDZakon"> 1 </sql:param> 

6 <sql:param name="Znamka">1 </sql:param> 

7 </sql:header> 

8 <sql:query> 

9 EXEC Ohodnotenie @IDZakon, @Znamka 

10 EXEC DajZakon @IDZakon 

11 </sql:query> 

12 </root> 

Opísané šablóny sa dajú vytvoriť v ľubovoľnom 
textovom editore, prípadne v HTML editore. 
Výsledkom je nielen dynamicky generovaný obsah 
HTML stránky, ale aj možnosť zbierania názorov 
čitateľov o zákonoch, ktoré sa zapisujú do 
databázy. 

V nasledujúcom čísle ukážeme použitie webovej 
služby v inej webovej službe aj v aplikácii Microsoft 
Excel. 

Imrich Buranský 

Praktické rady pre používateľov 

Nové ovládače pre Audigy a Audigy 2 


Nové ovládače pre Audigy 2 bez problémov 
pracujú aj so staršou Audigy. Postup je však mierne 
odlišný od minulého opisu. Venujme sa tomu 
podrobnejšie. 

Ich súčasťou sú aj nové oficiálne patche pre 
programy. Zásadnou zmenou oproti minulým je to, 
že už ide o ovládače typu WDM prednostne pre 
systémy triedy Windows XP s podporou EAX, určené 
aj pre operačné systémy triedy Windows 98SE/Me. 
Znamená to, že končí podpora ovládačov VXD 
a štandardu SB16, čo však na druhej strane prináša 
profesionálne vlastnosti nových ovládačov 
vrátane podpory štandardu ASIO 2.0 s priamym 
monitorovaním nahrávania a systému viackanálového 
nahrávania podľa princípu „What You Hear". 

Drivery sú signované ako 5.12.01.0323 - 1.50.0030 
s dátumom 20. 12. 2002. Ich nevýhodou je to, že 
oproti typom VXD spotrebujú mierne vyšší výkon 
procesora (navyše cca 1-5 %). 

Opravné súbory ver. 1.00.54 sa týkajú takmer 
všetkých častí softvérového balíka - Creative 
MediaSource (vrátane programu MediaPlayer), EAX 
Console, Speaker Settings, DVD-Audio Player 
a Creative SoundFont Bank Manager. Okrem opravy 
rôznych chýb, zlepšenej kompatibility a pridania 
nových vlastností sú o niečo rýchlejšie pri spúšťaní. 
Umožňujú aj plnohodnotné používanie funkcie 
Clean-Up v programe EAX Advanced Cosole 
softvérového balíka. Jedinou nedostupnou funkciou 
staršej Audigy je tak už iba SVM (Smart Volume 
Management), prirodzene, okrem nemožnosti režimu 
6.1 a prehrávania formátu DVD-Audio. 

Postup inštalácie pre staršiu Audigy je však odlišný od 



VXD ovládačov verzie 4.12.01.0284- 1.40.0040. 

Uvedený postup platí aj pre najnovšie ovládače SBA2- 

WEBUP-W2-LB z 11. 2. 2003. 

Pre správne nainštalovanie musíme zachovať tento 

postup: 

1. Pred samotnou inštaláciou nezabudnime 
zálohovať systém. Podmienkou je korektne 
nainštalovaná staršia verzia balíka Creative, preto 
je dobre ju preinštalovať, spolu so všetkými 
patchami a úpravami. Potom vyvoláme 
odinštalátor a odinštalujeme staré ovládače spolu 
s programami. Systém reštartujeme. 

2 . Po nabehnutí systému spustíme program 
CTZAPXX.EXE, ktorý sa nachádza na originálnom 
CD k staršej Audigy v adresári ovládačov a zvolíme 
odinštalovanie. Zmažeme tým všetky nepotrebné 
časti vrátane záznamov v registri, teda to, čo sa 
prípadne nezmazalo pri klasickej odinštalácii. 

3 . Po opätovnom nabehnutí systému pristúpime 
k inštalácii, ktorú musíme urobiť tak, že z CD 
pre staršiu Audigy najskôr nainštalujeme staršie 


ovládače WDM. Systém reštartujeme. 

4. Update súbor nových ovládačov je v zbalenej 
forme. Po spustení si kontroluje verziu zvukovej 
karty a preto ovládače na staršiu kartu 
jednoduchým spustením nenainštalujeme. 
Potrebujeme ich v rozbalenom tvare. Po spustení, 
keď sa objaví varovné hlásenie o inom type 
zvukovej karty, okno nezavrieme, ale spustíme 
nejaký manažér súborov. V adresári dočasných 
súborov (napríklad C:\Windows\Temp) nájdeme 
podadresár, kde inštalačný program rozbalil 
ovládače a prekopírujeme ho na iné miesto. 
Varovné okno už môžeme zatvoriť. 

5. V adresári, kde máme umiestnené rozbalené nové 
ovládače, spustíme súbor CTZAPXX.EXE a zvolíme 
inštaláciu WDM ovládačov. Uvedený postup 
musíme bezpodmienečne dodržať, pretože keby 
sme ich chceli nainštalovať priamo na ovládače 
VXD bez predchádzajúcej inštalácie starších 
ovládačov WDM, inštalátor CTZAPXX.EXE skončí 

s chybou, ktorá naoko vôbec s inštaláciou nesúvisí. 
Po určitom čase, počas ktorého sa zdanlivo nič 
nedeje, a po reštarte sú nové ovládače WDM 
nainštalované. 

6. Update softvéru inštalujeme tak, že postupne 
nainštalujeme jednotlivé časti jednoduchým 
spustením. Nepokúšajme sa však nainštalovať 
update prehrávač DVD Audio, samozrejme, že 
nebude fungovať. Update softvéru Creative 
MediaSource, čo je akýsi správca programov 
Creative, si ponechajme nakoniec, inak sa doňho 
správne nenaintegrujú ostatné nainštalované časti. 

Stanislav J. Manca 

Postavme si doma sieť 


Dnes sa pozrieme, ako si vytvoriť malú sieť vhodnú 
do domácnosti, alebo do malej kancelárie, ktorá by 
slúžila na hranie alebo na výmenu súborov. Nutnou 
podmienkou nášho návodu je funkčná sieťová karta, 
ktorá je korektne nainštalovaná do systému. Článok 
je určený pre začiatočníkov. Tí sa nemusia báť 
zložitého konfigurovania a môžu sa presvedčiť, alebo 
aj priamo vyskúšať, že je to pomerne jednoduchá 
záležitosť. Pomocou nášho návodu sa budete môcť 
zahrať hry s podporou sieťového hrania, alebo si 
vymieňať súbory z lokálneho disku. 

Dovolíme si ešte krátku poznámku k možnostiam 
prepojenia. Budeme sa zaoberať pripojením 
kabelážou pomocou koaxiálnych káblov, resp. 
krútenej dvoj linky. 

Základnými, resp. najrozšírenejšími dvoma typmi 
prepojenia sieťových zariadení v domácich 
podmienkach je technológia tenký ethernet 
(koaxiálne káble) a ethernet po krútenej dvojlinke. 
Kým tenký ethernet dokáže pracovať na rýchlosti 
10 Mb/s Half Duplex (sieťové zariadenie je schopné 
v jednom čase len posielať alebo len prijímať dáta), 
tak krútená dvojlinka dokáže pracovať na rýchlostiach 
10/100/1000 Mb/s Full Duplex (sieťové zariadenie je 
schopné v jednom čase aj posielať aj prijímať dáta). 
Ak chceme zariadenia prepojiť, musíme mať aj 
korektné ukončenia káblov pomocou príslušných 
koncoviek. Dajú sa, samozrejme, kúpiť už hotové 
káble, ale pri troche zručnosti nie je problém si 
takéto káble vyrobiť. Koaxiálne káble používajú 
tzv. BNC (Bayonet Network Connector) konektory 
a krútená dvojlinka používa tzv. RJ-45 (Registered 
Jack - 45) konektory. Maximálna dĺžka koaxiálneho 
kábla je 185 m a pre krútenú linku je to 100 m. 

Predtým ako zapojíme počítače navzájom je 
potrebné, aby sme mali správne káble. Pri dvoch 
počítačoch prepojených pomocou koaxiálnych káblov 
(BNC) nie sú žiadne problémy s prepojením, je však 
potrebné aby sme mali dva tzv. terminátory, čo je 
špeciálne ukončenie dvoch koncových koaxiálnych 
káblov. Pre dva počítače prepojené po krútenej 
dvojlinke (RJ-45) je potrebný špeciálny kábel, ktorý 
sa nazýva prekrížený, alebo cross (na originálnom 
hotovom kábli býva označený X). 

Pre viac počítačov navzájom prepojených pomocou 
koaxiálneho kábla sú opäť potrebné dva terminátory 
a dostatok káblov, žiadne iné obmedzenia tam nie 
sú. Malým nedostatkom koaxiálneho kábla je, že 
musí byť celý funkčne zapojený, aby fungovala celá 
sieť, teda ak je jeden kábel z niekoľkých poškodený, 
tak nefunguje sieť medzi žiadnym z počítačov. Tento 
problém odstraňuje prepojenie pomocou krútenej 
dvojlinky (RJ-45), kde sú však navyše potrebné 
aktívne, resp. pasívne sieťové zariadenie, napr. HUB, 
SWITCH, ROUTER (bližšie o princípoch týchto 
zariadení sa môžete dočítať v minuloročnom 
novembrovom čísle). Káble sú v tomto prípade 
priame a označujú sa ako PATCH CORD. 

Najskôr sa pozrieme na konfiguráciu siete pod 
operačným systémom Windows 98 (uvedené postupy 
platia aj pre Windows 95). Na pracovnej ploche by 
ste mali vidieť ikonu „Počítače v sieti" (Obr.1). 

Pokiaľ na tejto ikone stlačíte pravé tlačidlo myši 
a z ponúkaného menu vyberiete vlastnosti, sprístupní 
sa vám konfiguračné okno siete (alternatívne môžete 
použiť: Štart - Nastavenia - Ovládacie prvky - Sieťové 
a telefónne pripojenie) (Obr. 2). 

V ňom sa nachádzajú tri hlavné záložky, a to: 
Konfigurácia, Identifikácia a Riadenie prístupu. 
Začneme poslednou - Riadenie prístupu. Tu sa 
nastavuje spôsob overovania používateľov, ktorí majú 


prístup k sieťovým prostriedkom. Prvý prípad 
(Spoločné riadenie prístupu) overuje lokálny operačný 
systém (teda Windows 98). V druhom prípade 
používateľov overuje doménový server. Druhý prípad 
nie je pre nás zaujímavý, nakoľko dnes sa nebudeme 
zaoberať sieťou s doménovým serverom. Prvý prípad 
je aj prednastavená voľba po nainštalovaní siete, 
takže v tejto záložke pravdepodobne nebudete 
musieť nič meniť (Obr. 3). 

Druhá záložka - Identifikácia - slúži na nastavenie 
identifikácie počítača v sieti. Sú v nej tri položky. 

Do prvej, najdôležitejšej, zadajte meno, ktorým sa 
váš počítač bude zobrazovať v sieti (názov počítača 
maximálne 15 znakov, kde názov môže obsahovať len 
alfanumerické znaky plus len tieto špeciálne znaky 
!@#$ ^ &()-_'{}.—). Pri vytváraní mien si dajte pozor 
aby ste nemali na niektorých počítačoch duplicitné 
mená, t. j. v jednej sieti nemôžu byť dva počítače 
s rovnakým menom. To by viedlo ku kolízii. Druhá 
položka (Pracovná skupina) nie je až taká dôležitá 
na hranie, ale pokiaľ chcete jednoducho pristupovať 
na druhé počítače s cieľom výmeny súborov, 
odporúčame ju vyplniť na každom počítači rovnako 
(názov pracovnej skupiny nemusí byť jedinečný, ale 
pri jeho definícii sa používajú tie isté konvencie ako 
pri Názve počítača). Pokiaľ ju nevyplníte, neznamená 
to, že nebude možná výmena súborov. Len je to 
komplikovanejšie (napríklad cez namapovanie 
zdieľaného prostriedku). A nakoniec tretia, najmenej 
dôležitá položka (Popis počítača) slúži na opis 
daného počítača v sieti (je zobrazená ako komentár 
vedľa názvu počítača, keď používatelia hľadajú 
v sieti). Pokiaľ máte viac počítačov zapojených do 
siete, zjednoduší vám to prehľad (Obr. 4). 

Vrátime sa späť k prvej záložke, a to - Konfigurácia. 

Tá je tu na nastavenie typov klientov, adaptérov, 
protokolov a služieb. Môže nastať prípad, že okrem 
sieťového adaptéra sa vám bude zobrazovať aj tzv. 
Telefónny adaptér a naň sa budú viazať i príslušné 
protokoly. Stane sa vám to v prípade, ak máte 
v počítači nainštalovaný aj modem. Nie je to 
v žiadnom prípade chyba a Telefónny adaptér 
tam môžete pokojne ponechať. Na funkčnosť siete 
to nebude mať žiadny vplyv (Obr. 5). 

Na správnu funkčnosť siete vám odporúčame klienta 
„Klient siete Microsoft". Pokiaľ tam takú voľbu 
nemáte alebo máte po inštalácii sieťového adaptéra 
inú, odstráňte ju, respektíve ju tam pridajte cez 
tlačidlo „Pridať". Kliknite na „Pridať", vyberte 
Klient - Microsoft - Klient siete Microsoft. Pokiaľ na 
ňu dvakrát kliknete, alebo ju vyberiete a stlačíte 
„Vlastnosti", zobrazí sa vám okno, ktoré vidíte na 
obrázku. Vo vrchnej časti v položke Overenie 
prihlásenia je možné počítač prihlásiť do domény. 
Keďže v našej sieti nebudeme mať žiadny doménový 
server, túto voľbu nezaškrtávajte. V spodnej časti sú 
na výber dve možnosti. Rýchle prihlásenie a Prihlásiť 
sa a obnoviť sieťové pripojenia. V prvom prípade sa 
operačný systém zavedie bez obnovovania sieťových 
pripojení, v druhom sa ich bude snažiť nadviazať pri 
prihlasovacom procese. Napríklad namapované 
sieťové disky. Prednastavená je druhá voľba, ktorú 
môžete ponechať nezmenenú (Obr. 6). 

Druhou konfiguračnou možnosťou v záložke 
Konfigurácia je adaptér. Ide o nastavenia samotnej 
sieťovej karty; aj v tomto prípade závisí najmä od 
ovládačov, aké možnosti nám budú ponúkať. 

V prípade, že sa pripájate cez sieť typu FastEthernet 
(TP - Twisted Pair - káble typu krútená dvojlinka), 
budú mať niektoré kvalitnejšie sieťové karty možnosť 
nastaviť spôsob komunikácie s iným prvkom siete 

Obr. 5 



Obr. 6 



Obr. 7 



Obr. 8 


(Switch, iná sieťová karta). Na 100 Mb/s rýchlej sieti 
je možnosť nastaviť 100 Mb/s Full Duplex. 

To znamená, že sieťová karta dokáže v jednom 
okamihu dáta odosielať a aj prijímať na príslušnej 
rýchlosti. Na tomto mieste odporúčame nastaviť 
voľbu na AutoSelect. V tomto prípade sama sieťová 
karta rozpozná, ako rýchlo je pripojená a čo si môže 
„dovoliť" voči ostatným zariadeniam v sieti. 

Problém by mohol nastať v prípade pripojenia dvoch 
počítačov (prekríženým - Cross - káblom), kde 
jeden má sieťovú kartu s podporou len 10 Mb/s 
a druhý s podporou 100 Mb/s. Pokiaľ by bola 
na jednom napevno nastavená na 100 Mb/s, tak by 
takto vybudovaná sieť nebola funkčná (podobne 
ak by jedno zariadenie podporovalo Full Duplex 
a druhé nie) (Obr. 7). 


Pokračujeme konfiguráciou protokolov. Dnešné 
moderné hry určite budú podporovať protokol TCP/IP 
(Transmission Control Protocol/lnternet Protocol). 
Preto dozrite, aby ste tam tento protokol mali 
nainštalovaný. Tlačidlo „Pridať" - Protokol - 
Microsoft - TCP/IP. Pokiaľ dvakrát kliknete na 
protokol, otvorí sa vám konfiguračné okno. To má 
v sebe záložky Väzby, Spresnenie, NetBIOS, 
Konfigurácia DNS (Domain Name System), Brána, 
Konfigurácia WINS (Windows Internet Name Service) 
a Adresa IP (Internet Protocol). My sa budeme 
zaoberať iba záložkou Adresa IP. V nej sú dve 
možnosti - Získať adresu IP automaticky a Zadať 
adresu IP ručne. Prvá voľba nás nebude zaujímať, 
pretože opäť vyžaduje v sieti server (DFICP - Dynamic 
Flost Configuration server), ktorý prideľuje adresy. IP 
adresu zadáme ručne. Niekto mi môže oponovať, že 
pokiaľ necháme voľbu Získať adresu IP automaticky 
a v sieti nie je žiadny server, ktorý by ju poskytol, 
systém si sám vygeneruje adresu. To je pravda, ale 
keďže v sieti bude viacero počítačov, môže sa stať, 
že si vygenerujú rôzne IP adresy a počítače by sme 
nevideli v príslušnej pracovnej skupine (na výmenu 
súborov by sme museli zdieľané disky skúmať, čo 
môže predstavovať problém pre neskúseného 
používateľa - na hranie by to však nemalo mať 
vplyv). Pokiaľ budete editovať IP adresu ručne, treba 
zadať Masku podsiete. My sme zvolili 255.255.255.0. 
Tým vlastne charakterizujeme, koľko počítačov 
môžeme pripojiť do takejto siete (v tomto prípade 
teoreticky 255 počítačov). Na základe toho 
vygenerujeme IP adresu, ktorá by mala mať prvé tri 
hodnoty na všetkých počítačoch rovnaké. My sme 
zvolili 10.10.10 (ak nemáme sieť pripojenú do 
internetu, tak je jedno, aký typ adresy zvolíme). 
Posledné číslo je možné zadávať od 1 až po 255 
(samozrejme, že každý počítač musí mať unikátne 
číslo, t. j. nemôže sa stať, aby mali dva počítače 
adresu napr. 10.10.10.1), a tým vlastne označíme 
jednotlivé počítače. V našom prípade je to 16. 

Ide teda o šestnásty počítač v našej privátnej sieti 
(Obr. 8). 


Ostatné záložky v konfigurácii protokolu odporúčame 
ponechať prednastavené systémom. Konfigurácia 
WINS - Nepoužívať rozpoznávanie WINS, Bránu 
nezadávať. Konfigurácia DNS - Nepoužívať DNS, 
NetBIOS - nemali by ste mať možnosť niečo meniť. 
Väzby a Spresnenie by mali byť nakonfigurované 
systémom správne. 

Pokiaľ chcete hrať staršie hry, ktoré používajú starší 
protokol IPX/SPX (Internet Packet Exchange/ 
Sequenced Packet Exchange), treba ho mať 
doinštalovaný. Tlačidlo „Pridať" - Protokol - 
Microsoft - IPX/SPX - kompatibilný protokol. V tomto 
prípade odporúčame nechať vlastnosti tohto 
protokolu prednastavené od systému. 

A nakoniec nesmieme zabudnúť v záložke služby na 
zapnutie zdieľania súborov a tlačiarní. To môžete 
urobiť dvoma spôsobmi. Buď kliknete na tlačidlo 
„Zdieľanie súborov a tlačiarní" a v ponúknutom 
okne zaškrknete obe voľby, druhý spôsob je tlačidlo 
„Pridať" - Služba - Zdieľanie súborov a tlačiarní 
v sieťach Microsoft. Táto služba je potrebná na 


výmenu súborov, resp. tlačenie po sieti (ide o to isté, 
len sa to dá vyjadriť dvoma spôsobmi) (Obr. 9). 

Takto nakonfigurovaná sieť vám bude dovoľovať bez 
problémov hrať sieťové hry založené na protokole 
TCP/IP alebo na IPX/SPX. Okrem toho môžete 
vymieňať súbory medzi počítačmi v sieti. Pokiaľ 
kliknete dvakrát ľavým tlačidlom na ikonu „Počítače 
v sieti" alebo vo Windows Prieskumníkovi, taktiež 
„Počítače v sieti", mal by sa vám zobraziť zoznam 
počítačov, ktoré sú momentálne pripojené do siete 
a sú zapnuté (Obr. 10). 

V položke „Počítače v sieti" sa vám budú zobrazovať 
počítače, ktoré sú vo vašej pracovnej skupine. 

Pokiaľ máte viacero pracovných skupín, musíte 
rozvinúť položku „Celá sieť". V nej sa budú 
nachádzať ostatné pracovné skupiny. Minimálne 
tam však vždy bude vaša pracovná skupina. Pozri 
predchádzajúci obrázok. 

Ešte treba poznamenať, že na to, aby ste mohli 
súbory na vašom disku poskytovať iným počítačom 
v sieti, musíte si zapnúť zdieľanie. Zdieľať môžete 
buď určitý adresár alebo aj celý disk, prípadne 
tlačiareň. Zdieľanie zapnete napríklad vo Windows 
Prieskumníkovi tak, že pravým tlačidlom myši 
kliknete na adresár (disk, tlačiareň) a zvolíte 
vlastnosti. Tu by ste mali mať záložku „Zdieľanie". 

V nej aktivujte zdieľanie - vyplňte Názov zdieľaného 
prostriedku, prípadne Komentár. Máte možnosť 
vybrať Typ prístupu - Iba na čítanie (používatelia 

z vášho disku môžu iba čítať, nemôžu naň 
zapisovať). Plný (používatelia môžu čítať aj zapisovať) 
a Podľa hesla (nadstavíte heslo pre čítanie alebo pre 
plný prístup - môžu byť rôzne). Tu treba spomenúť 
riziko pri pripojení počítača do internetu. Problém 
je v tom, že pokiaľ nadstavíte prístup „Plný", 
otvoríte zadné dvierka aj pre prípadného útočníka, 
ktorý sa môže na váš počítač dostať cez internet. 
Preto odporúčame, buď zdieľanie pri pripojení 
do internetu vypínať, alebo nadstaviť prístup podľa 
hesla, kde heslo bude mať väčší počet znakom 
a bude obsahovať aj neštandardné znaky (_?: + 
a pod., aby bolo ťažko prelomiteľné). Samozrejme, 
existujú aj účinnejšie, špecializované nástroje 
na ochranu PC voči útokom, tzv. firewally, ktoré 
odporúčame použiť. Firewall je napríklad aj súčasťou 
Windows XP (Obr. 1 1). 


V prípade operačného systému Windows 2000 
(alebo Windows XP) je problematika taká istá s tým 
rozdielom, že jednotlivé nastavenia sa realizujú na 
iných miestach a sú pod iným označením. Kliknete 
pravým tlačidlom myši na „Tento počítač" a vyvolajte 
menu Vlastnosti. V záložke Identifikácia siete zadáte 
meno počítača a pracovnú skupinu (Obr. 12). 

K voľbám klienta, parametrom sieťového adaptéra, 
protokolov a služieb sa dostanete, keď pravým 
tlačidlom myši stlačíte na ikone „Moje sieťové 
miesta" a vyvoláte vlastnosti. Otvorí sa vám okno, 
v ktorom máte všetky sieťové pripojenia vrátane 
modemových pripojení (Obr. 13). 

Nás, samozrejme, zaujíma „Konektivita lokálnej 
siete", nie modemové pripojenia. Pravým tlačidlom 
myši na lokálnej sieti zavolajte menu vlastnosti. 

Tu môžete konfigurovať sieťový adaptér. Opäť záleží 
najmä na ovládačoch, čo vám so sieťovou kartou 
dovolia robiť. Z klientov si opäť všimnite „Klient siete 
Microsoft", je tu služba „Zdieľanie súborov 
a tlačiarní" a protokol TCP/IP (prípadne IPX/SPX - 
podľa potreby). Konfigurácia TCP/IP v sebe 
nezahŕňa toľko parametrov ako vo Windows 98, 
čo začiatočníkov určite poteší. Pri konfigurácii IP 
adresy a masky podsiete platí to isté ako bolo 
spomenuté pri konfigurovaní pod Windows 98 
(Obr. 14). 

Ešte sa na chvíľu pozastavíme pri nadstavení 
možnosti pripojenia ostatných počítačov do internetu 
v prípade, že sa vie do neho pripojiť jeden počítač. 
Rieši sa do programami, ktorým sa hovorí „PROXY" 
server. Avšak my si ukážeme metódu ako toto 
pripojenie zrealizovať bez použitia takýchto 
programov a využiť štandardné možnosti operačného 
systému. V prvom rade je potrebné mať na to 
nainštalovaný operačný systém Windows 98 SE (ME) 
a zároveň mať funkčné pripojenie do internetu. 

V položke Štart - Nastavenia - Ovládací panel - 
Pridať alebo odstrániť programy - záložka Inštalácia 
systému Windows nájdite možnosť „Nástroje siete 
internet" a stlačte na nej „Podrobnosti". Tu je 
potrebné zaškrknúť, a tým doinštalovať do systému 
možnosť „Zdieľanie pripojenia na internet". 

Po nainštalovaní sa zobrazí sprievodca, ktorý vás 
prevedie inštaláciou. V prvom kroku sa pýta na typ 
pripojenia (modem, ISDN alebo ADSL, sieťovej karty). 
Kedže väčšina sa bude pripájať cez analógový modem 
alebo ISDN modem nechajte predvolenú možnosť. 
Druhý krok je vybratie pripojenia do internetu, ktorý 
sprievodca nájde na vašom počítači (pokiaľ nenájde, 
nemáte pravdepodobne funkčné pripojenie). 
Nepríjemnou položkou je „Automaticky vytočiť 
pripojenie pri prístupe na internet". Odporúčame 
vypnúť, nakoľko by sa spojenie vždy samo 
zrealizovalo pokiaľ by niektorý počítač pristupoval 
do internetu. Posledným krokom je vložiť prázdnu 
disketu do mechaniky. Na ňu sa nahrá potrebný 
konfiguračný program. Túto disketu, respektíve 
program je potrebné spustiť na každom počítači, 
ktorý chcete aby sa pripájal do internetu. 



i 


Obr. 9 


Toto bol stručný návod, ako si môžete spojazdniť sieť 
v domácich podmienkach a pritom nemusíte 
o sieťach nič vedieť. Na záver vám v tabuľke dáme 
ešte stručný prehľad komponentov, ktoré budete 
potrebovať pri stavbe domácej siete. Ceny sú 
orientačné s DPH. Jednotlivé komponenty sa od seba 
líšia kvalitou, svojimi možnosťami a zárukou. 

Peter Szabó, Pavol Gono 


SIEŤOVÉ KARTY 

Parametre 

Cena s DPH 

HIGHTEC NE2000 Combo, RTL 8029 

výstupy BNC, RJ-45, 10 Mb/s 

470 Sk 

HIGHTEC, 10/100, Realtek8139 

výstupy RJ-45, 10 alebo 100 Mb/s 

330 Sk 

SMC 1 255TX-EZ, 10/100 

výstupy RJ-45, 10 alebo 100 Mb/s 

670 Sk 

3COM 3C905-TX Fast EtherLink XL, 10/100 

výstupy RJ-45, 10 alebo 100 Mb/s 

1950 Sk 

SWITCHE/PREPÍNAČE 

Microcom Mini Switch 5-Port 

5x RJ-45, 10 alebo 100 Mb/s 

1970 Sk 

Microcom Mini Switch 8-Port, 1x Uplink 

8x RJ-45, 10 alebo 100 Mb/s 

2650 Sk 

Microcom Switch 16-Port 

1 6x RJ-45, 10 alebo 100 Mb/s 

5270 Sk 

BenQ SP005 Palm desktop 5-portový 

5x RJ-45, 10 alebo 100 Mb/s 

1250 Sk 

BenQ SP008 Palm desktop 8-portový 

8x RJ-45, 10 alebo 100 Mb/s 

1390 Sk 

BenQ SP016 Palm desktop 16-portový 

1 6x RJ-45, 10 alebo 100 Mb/s 

3150 Sk 

SMC 6505TX 5-portový 

5x RJ-45, 10 alebo 100 Mb/s 

1950 Sk 

SMC 6508TX 8-portový 

8x RJ-45, 10 alebo 100 Mb/s 

2490 Sk 

SMC 651 6TX 16-portový 

1 6x RJ-45, 10 alebo 100 Mb/s 

7420 Sk 

SMC 1024DT 24-portový 

24x RJ-45, 10 alebo 100 Mb/s 

12 680 Sk 

KÁBLE 

Ethernet koaxiálny 50 Ohm kábel RG 58 


13 Sk/m 

Kábel FTP 4x2xAWG26, ohybná kabeláž, CAT5 


20 Sk/m 

KONEKTORY 

BNC konektor 50 Ohm 

koncovka na BNC kábel 

12 Sk 

BNC 1 konektor-spojka F/F 

spojka na dva BNC káble 

16 Sk 

BNC terminátor 50 Ohm 

ukončuje BNC kábel - musia byť na oboch koncoch siete 

16 Sk 

BNC T konektor 

pomocou neho sa pripája kábel BNC k sieťovej karte 

18 Sk 

Konektor RJ-45 netienený 


8 Sk 

Konektor RJ-45 tienený 


30 Sk 

Ako na to: Ako ľahko a rýchlo vytvoriť PDF dokument 


PDF (Portable Document Formát) 
súbory sú dnes štandardom firmy 
Adobe pre dokumenty určené iba na 
čítanie. V škále PDF dokumentov 
nájdeme manuály (napr. k mobilným 
telefónom, Hi-Fi zariadeniam atď.), 
rôzne technické špecifikácie, 
dokumentácie či dokonca články, 
časopisy alebo celé knihy 
v elektronických databázach. Splnenie 
túžby mat v ruke PDF dokument bude 
vyžadovať drahý proprietárny softvér, 
napr. Adobe Acrobat, Acrobat Distiller 
alebo Corel Draw. Bude vás to stáť 
určite najmenej pár tisíc korún - prečo 
nevedieť o možnosti, ktorá vás nebude 
stať nič? 

Formát PDF je postavený na jazyku PS 
(PostScript), takže by bolo pokrytecké 
považovať ho za proprietárny formát 
a chrániť ho ako intelektuálne 
vlastníctvo. Jazyk PostScript slúži na 
opis obrazovkových fontov a fontov 
pre tlačové stránky; používajú ho 
najmä laserové tlačiarne, hoci ovládače 
pre PostScript sú k dispozícii aj pre 
iné tlačiarne, čo, pravdaže, závisí od 
výrobcu. Netreba zabudnúť, že firma 
Adobe si zaslúži pozornosť za 
imaginatívnu prácu a programy, ktoré 
pracujú s PDF formátom - hoci sú 
drahé, s ich pomocou vytvoríte naozaj 
krásne dokumenty. Sú aj alternatívne 
lacnejšie komerčné programy, 
konvertory a vdáka Open Source aj 
spôsob, ako vytvoriť PDF dokument 
úplne bezplatne. 

Windows 9x, Me, Win2000, 
WinXP 

Pomocou tohto triku vytvoríte 
bezplatne pekné, atraktívne PDF 
dokumenty aj s farebnými obrázkami 
priamo z prostredia Microsoft Word 
či iného obľúbeného editora alebo 
programu. V zásade však potrebujete 
editor, kde vložíte text alebo obrázky. 

Budete potrebovať: 

• Inštalačné CD Microsoft Windows 

• GSview a Ghostscript - oba 
programy sú potrebné 

• Adobe Acrobat Reader (hoci na 
prezeranie PDF dokumentov vám 
postačí aj GSview, kvalita zobrazenia 
v programe Acrobat Reader bude 
lepšia). 

Ghostcript je programový balík pre 
interpretáciu jazyka PostScript, 
Ghostscript sa používa už dlhšie 
v Unixe a jeho kloň existuje aj pre 
platformu MS Windows. GSView je 
program, ktorý používa Ghostscript 
na zobrazovanie, tlač a konverziu 
formátov PostScript a PDF. 

Trik funguje tak, že vytvoríme 
dokument v nejakom textovom 
editore, resp. aj v grafickom programe 
a vytlačíme ho ako súbor pomocou 
ovládača pre postscriptovú tlačiareň, 
ktorú nemusíte fyzicky vlastniť - iba 
pre ňu inštalujete ovládač z pôvodného 
inštalačného CD Windows. Postscrip- 
tový súbor konvertujete (najprv však 
zmeníte jeho príponu .PRN na .PS) 
voľbou pdfwrite v aplikácii GSView. 


Začíname 

Najprv treba inštalovať ovládač pre 
postscriptovú tlačiareň. Zasuňte teda 
inštalačné CD Windows do mechaniky 
CD ROM a kliknite na ikonu Môj počítač 
(My Computer) > Tlačiarne (Printers) > 
Pridať tlačiareň (Add Printer). 

Ako tlačiareň vyberte „ Lokálnu 
tlačiareň " (Local) - uvidíte zoznam 
tlačiarní, kde zvolíte postscriptovú 
tlačiareň, najlepšie farebnú, aby ste 
vytvorili PDF dokumenty aj vo farbe. 
Vyberte napríklad Apple Color LW 
12/660 alebo HP Laserjet 8150 PS 
(nie každá postscriptová tlačiareň musí 
mať v zozname ovládačov uvedené 
„PostScript" alebo .PS). Po kliknutí na 
tlačidlo Ďalej (Next) vyberiete port, 
najlepšie LPT1. Kliknete d a I ej a systém 
vás uvíta v inom okne s otázkou, či 
chcete mať novoinštalovanú tlačiareň 
ako hlavnú - ak máte v systéme už 
inštalovanú nejakú tlačiareň, zvoľte 


Nie (No). Ďalšia otázka bude, či chcete 
vytlačiť skúšobnú stránku - tiež 
odpovedzte negatívne. Systém bude 
hľadať cestu k inštalačnému CD 
Windows - uveďte ju a ovládač pre 
postscriptovú tlačiareň máte za pár 
sekúnd nainštalovaný. 

Teraz kliknite pravým tlačidlo myši na 
novoinštalovanú tlačiareň a vyberte 
Vlastnosti (Properties). Asi bude 
vhodné zmeniť typ papiera, ktorý 
väčšinou býva nastavený na veľkosť 
dopisného listu. Zvolíte A4. S dälšími 
voľbami môžete experimentovať a 
získať tak vhľad do kvality PDF súborov, 
ktoré vytvoríte. 

GSview a Ghostscript 

Teraz treba inštalovať programy 
GSview a Ghostscript, ktoré stiahnete 
zo stránky: 

http:llwww. cs. wisc. edul—ghostl a lebo 
http://www. ghostgum. com.au/ 


Fyzicky ide o súbory (XX je číslo verzie) 
gsvXXw32.exe (GSview) 
a gsXXXw32.exe (Ghostscript) 
a okrem iného ich nájdete ešte aj 
na dälších stránkach webu (napr. 
http://prdownloads.sourceforge.net). 
Nezáleží, ktorý z programov inštalujete 
ako prvý - musíte ich však inštalovať 
oba. Inštalácia je nenáročná 
a intuitívne ju zvládne určite každý. 
Takisto si treba zadovážiť Adobe 
Acrobat Reader, aby ste mohli 
zodpovednejšie posúdiť kvalitu vami 
vytvoreného PDF dokumentu. 

Vytvárame prvý PDF dokument 

Svoj prvý PDF dokument vytvoríte tak, 
že otvoríte nejaký program, v ktorom 
môžete tlačiť - hocičo, napr. Microsoft 
Word, PowerPoint, Excel, Internet 
Explorer, Microsoft Photo Editor atď. 
Pre názornosť predpokladajme. 


že používame Microsoft Word - 
pripravíme dokument aj s obrázkami 
a z menu Súbor (Filé) vyberieme tlač 
(neklikajte na ikonu tlačiarne - ak ich 
máte viac, Windows používa iba tzv. 
hlavnú - implicitnú tlačiareň). 

V textovom poli s názvom pre tlačiareň 
vyberiete tú, ktorú ste práve inštalovali 
a kliknete na prázdne políčko „Tlač do 
súboru" (Print to filé). Zobrazí sa okno 
pre uloženie súboru - zadáte mu meno 
a cestu, kde ho uložíte, napr. 

C:\My Documents\moj_subor. Ak pre 
typ uloženia súboru (Save As Type) 
ponecháte „ Printer Files", Windows 
dá vo Worde súboru príponu .PRN, 
ale v skutočnosti ide o postscriptový 
súbor - keď sa uloží, premenujete 
ho tak, aby mal príponu .PS. Aby 
v adresári C:\My Documents\ 
nevznikol súbor s príponou .PRN 
(moj_subor.prn), v textovom poli 
Save As Type (Uložiť ako typ) vyberte 
All files (Všetky súbory) a súboru, 
ktorý idete uložiť, dajte príponu .PS - 
neskôr ho nemusíte premenovať. 


Pri inštalácii programu GSView 
inštalátor asocioval súbory s príponou 
.PS pre tento program, tak na súbor 
s príponou .PS stačí iba dvakrát kliknúť 
myšou - otvorí sa program GSView. 
Jeho uvítacie okno s výzvou registrovať 
sa ignorujte. Kliknite na tlačidlo O/C. 
GSView, ktorý sme pred chvíľkou 
inštalovali, zobrazí práve vytlačený 
dokument v postscriptovom formáte. 

Z menu Filé vyberiete Convert 
a v textovom poli Device musíte mať 
voľbu pdfwrite vyznačenú v modrej 
farbe (mala by byť už vyznačená). 

Stačí kliknúť na tlačidlo O/C a v okne 
pre uloženie súboru zadať jeho meno 
aj s príponou .PDF. Pri konverzii 
môžete vybrať strany, rozlíšenie atď. 

im vyššie rozlíšenie, tým vyššia 
kvalita - tú doladíme ešte nastaveniami 
vo vlastnostiach tlačiarne, prípadne, 
ak nebudete spokojní s kvalitou, 
skúste inštalovať iné ovládače pre 
postscriptové tlačiarne. Ak pracujete 
s dokumentom (Word, Wordpad atď.), 
lepšiu kvalitu docielite aj použitím 
štandardných fontov (Times, Courier, 
Arial/Helvetica), pretože Acrobat 
Reader má podporu pre ne už 
zabudovanú. 


Možné problémy 

Pri tlači treba väčšinou vždy zvoliť 
rozlíšenie 600 dpi. Pri rozlíšení 
300 dpi nemusí byť kvalita PDF 
dokumentu dobrá (text bude mať 
napr. krivé riadky). 

Každý ovládač pre tlačiareň je pravdaže 
obmedzený fyzickými danosťami 
tlačiarne, pre ktorú je určený - t. j. 
napr. ovládač pre tlačiareň Lexmark 
Optra E je limitovaný pre tlač za istou 
hranicou (laserová tlačiareň Lexmark 
Optra E ako najväčší formát používa 
A4, vyšší nie), takže si treba nastaviť 
veľkosť stránky, resp. všimnúť si, 
či okraje v PDF dokumente sú také, aké 
sme očakávali. Niektoré tlačiarne zase 
nevytlačia príliš veľkú stránku vo farbe. 
Uvedená metóda nepodporuje 
niektoré špeciality PDF formátu ako 
otváranie hypertextových odkazov 
(tie však budú zobrazené). Takisto 
tento tip nemusí korektne fungovať 
s niektorými aplikáciami, napr. 

MS Publisher. V kancelárskom balíku 
OpenOffice.org 1.0 som zistil, že 
dokument pri tlači do súboru 
nekorektne zobrazoval niektoré 
písmená s diakritikou (ť, č, ď...). 
Ovládače pre tlačiareň Apple Color 
LW 12/660 alebo HP Laserjet 8150 PS 
fungovali najspoľahlivejšie a výsledkom 
bola dobrá kvalita. 

Ak v textovom poli pre vlastnosti 
tlačiarne vyberiete v položke PostScript 
„ PostScript Output Formát" (optimize 
for portability - ADSC), pri konverzii 
v programe GSView sa môžu objavovať 
chyby. 

Vlastnosti niektorých tlačiarní 

Ak inštalujete ovládač pre tlačiareň, 
obyčajne kráčate do neznáma - 
nebudete sa vedieť zorientovať v spleti 
názvov a značiek. Urobil som teda 



Pri konverzii do PDF formátu vás uvíta toto okno - máte možnosti vybrať rozlíšenie (vhodné je vždy 
ponechať 600), pre konverziu zvoliť iba istý počet stránok (párne, nepárne) atď. 

malý zoznam, ktorý pri vytváraní 
PDF dokumentov určite pomôže. 
Uvedené ovládače pre tlačiarne 
sú štandardne dodávané v distribúcii 
Microsoft Windows 98 Second 
Edition. Z uvedených tlačiarní najviac 
odporúčam ovládače Agfa (čiernobiela 
tlač), Apple Color LW 12/660 a HP 
Laserjet 8150 PS (farebná tlač). 

Agfa - Ide o kvalitnú tlač, ktorá 
podporuje od 600 dpi až po 
2400 x 2400 dpi - napr. tlačiareň 
Agfa-Elan 500SF v2013.108, podpora 
pre veľkosť papiera je široká - veľký, 
A3, A4, A5. Žiaľ, ovládač nepodporuje 
farbu, preto farebné obrázky budú 
v PDF dokumente čiernobiele, čo môže 
byť z istého pohľadu výhoda - PDF 
dokument nebude objemný. Tlačiť 
možno aj na šírku, dve až štyri stránky 
sa dajú umiestniť vedľa seba, súbor 
vytlačiť ako negatív alebo zrkadlovo. 
Agfa-AccuSet 800 takisto pracuje 


s veľkou škálou typov papiera - A3, A3 
extra, A4, A5, veľký atď. Rozlíšenie je 
od 600 dpi po 2400 dpi. Takéto 
rozlíšenie má len málo tlačiarní. 
Tabuľku pre substitúciu fontov možno 
editovať, použiť Agfa filter atd'., ale, 
žiaľ, tlačiareň nepodporuje farbu. 

Apple - Apple Color LW 12/660 
podporuje farbu, ktorú možno 
aj nastaviť (saturácia, kontrast), 
manuálne vybrať farebný profil; 
najvyššia veľkosť papiera je A4, menšie 
formáty sú pravdaže podporované, 
maximálne rozlíšenie je 600 dpi, 
takisto je tu možnosť nastaviť mód 
pre kvalitnejšiu alebo rýchlejšiu tlač. 

GCC - GCC Color Tone v2.1 - farebná 
tlačiareň, maximálna podpora pre 
veľkosť papiera je A4, maximálne 
rozlíšenie 300 dpi. S touto tlačiarňou 
získate menej kvalitné, ale na objem 
nenáročné PDF dokumenty. 


HP - HP Laserjet 81 50 PS je farebná 
tlačiareň, maximálne rozlíšenie je 600 
dpi, možnosť výberu veľkosti papiera 
je naozaj veľká - list, 11 x 17, A3, A4, 
A5 atď. Tlačiť možno ako negatív alebo 
zrkadlovo, na šírku, dve až štyri stránky 
umiestniť vedľa seba. 

Lexmark - tlačiarne Lexmark sú u nás 
o niečo menej známe. Lexmark Color 
4079 plus PS podporuje iba 360 dpi, 
farbu, podpora pre veľkosť papiera je 
väčšia - A4, A3 až rôzne menšie 
formáty. Výsledný PDF dokument však 
neuspokojí náročnejšieho používateľa. 

Ďalšie tlačiarne - ovládače pre rôzne 
tlačiarne, ak ich nenájdete v zozname 
ovládačov na inštalačnom CD 
Windows, môžete dodatočne stiahnuť 
z webovej stránky výrobcu. Najlepšie 
bude sa zamerať na farebné laserové 
tlačiarne a na stránke výrobcu si treba 
všimnúť, či podporujú PostScript. 


Vytvorenie PDF dokumentu 
bez medzičlánkov 

Hoci bez programov GSView 
a GhostScript sa pri tvorbe PDF 
dokumentov nezaobídete, je tu ešte 
možnosť vytvoriť PDF dokumenty 
priamo z aplikácie Word (prípadne inej) 
pomocou programu RedMon, ktorý 
vytvorí virtuálny port pre tlačiareň 
a výstup presmeruje priamo do 
programu GhostScript, takže 
PDF súbor vytvoríte bez manuálnej 
konverzie. RedMon stiahnete zo 
stránky http://www.cs.wisc.edu/ 
—ghost/redmon/ 

Konfigurácia nemusí byť jednoduchá, 
hoci niekomu bude stáť za to. 

Kedže uvedený tip úplne postačuje 
na tvorbu PDF dokumentov, otázku 
konfigurácie programu RedMon 
ponechám vašej intuícii. 

Juraj Šípoš 


Odstraňovanie šumu a praskania 
z audionahrávok 


Ak ste sa pustili do prepaľovania 
svojich platní alebo magetofónových 
kaziet na CD, čoskoro budete stáť 
pred otázkou: ako odstrániť šum 
alebo pukotanie z nahrávky? Majitelia 
zvukových kariet Audigy to môžu 
urobiť veľmi jednoducho pri 
prehrávaní. Postup je jednoduchý: 

1. spustíte prehrávanie zvukového 
súboru v programe Play Center, 

2. aktivujete tlačidlo EAX, čo vyvolá 
menu s nastavením EAX, 

3. v záložke Audio Clean-Up zapnete 
túto možnosť (Enable), 

4. nastavíte úroveň redukcie šumu 
(Noise Reduction) a odstraňovania 
pukotu (Click Removal), 

5. políčko „ Let me hear the removed 
clicks" vám umožní počuť presne to, 
čo je z vašej nahrávky pri prehrávaní 
odstraňované. 


Pri Audigy 2 to funguje rovnako, 
dokonca môžete túto funkciu využiť 
aj priamo pri nahrávaní z ľubovoľného 
analógového zdroja: 

1. aktivujete EAX konzolu podobne 
ako v predošlom prípade, 

2. v záložke Clean-Up zapnete 
odstránenie šumu + clickov 
a nastavíte príslušnú úroveň, 

3. vyberiete zdroj signálu - zvukový 
súbor, analog mix (mix zo vstupov: 
Line, CD, Aux...) alebo mikrofónny 
vstup, 

4. no a môžete nahrávať (REC); zvuk 
je asi o 1 sekundu oneskorený 
oproti reálu, čo je spôsobené 
spracovaním dát v počítači. 

Ak nemáte zvukovú kartu Audigy, 

môžete šum redukovať určitým 
manuálnym nastavením equalizéra 


pri prehrávaní podobne ako na 
klasickej audiozostave. Odrežú sa 
výšky a upravia basy. Zvuk je síce 
mierne skreslený, no šum sa vám 
touto cestou môže podariť značne 
potlačiť. Odporúčame vám používať 
ako monitorovacie zariadenie 
kvalitnejšie slúchadlá, kde aj pri 
menšej hlasitosti počujete výraznejšie 
rozdiely. Samozrejme, všetko závisí od 
konkrétnej nahrávky a nastavenia, ale 
po chvíľke experimentovania sa dá 
dosiahnuť pekný výsledok. Týmto 
spôsobom však neodstránite praskot 
napríklad z LP platní a výsledná 
nahrávka je upravená len pre 
prehrávanie u vás, a aj to len dovtedy, 
kým vám niekto nezmení nastavenia... 

Ak chcete trvalú zmenu, musíte 
použiť editovací softvér. Funkcie na 
úpravu zvuku sú bežnou súčasťou 


zvukových editorov. Väčšina tých 
„lepších" má aj automatické 
odstraňovanie šumu, podobné ako 
súčasť softvéru Creative, ktorý sme 
už opisovali. Sú tu, samozrejme, 
väčšie možnosti, nakoľko sa zvuk 
neupravuje v reálnom čase, ale môže 
sa renderovať aj niekoľko minút 
a navyše nie ste nijak viazaní na drahší 
zvukový hardvér. 

Editor dokáže upraviť aj hlasitosť 
nahrávky, môžete využiť niektorý 
z filtrov alebo plug-in modulov, 
ktorými sa dosiahne ešte lepší 
výsledok. No a, samozrejme, môžete 
odstraňovať aj pukot z vinylových 
platní. Všetko závisí od konkrétneho 
editora či to umožňuje automaticky, 
ale stále sa nájdu aj také, ktoré to 
nevedia vôbec. 




Nero Burning Rom 


Nero Burning Rom 

Nero Wave Editor 


WinOn CD 


Ak môžete upravovať zvukový záznam 
(krivku zvuku) manuálne, t. j. 
„kreslením", máte po problémoch! 
Pukotanie jednoducho „prekreslíte", 
navyše v tomto prípade prichádza 
k najmenšiemu skresleniu nahrávky, 
nakoľko upravujete sami len tie miesta, 
ktoré sú najviac poškodené. Bohužiaľ, 
je táto metóda veľmi náročná na čas, 
nakoľko musíte manuálne skontrolovať 
a upraviť krivku celého záznamu, 
čo môže trvať aj niekoľko hodín... 

Ďalšou alternatívou môže byť 
napríklad napaľovací softvér. 

Áno, aj ten totiž občas obsahuje 
audioeditory, s ktorými môžete 
pred napálením upraviť záznam! 
Najlepšie možnosti ponúka 
pravdepodobne WinOnCD od 
spoločnosti Roxio (mimo iného výrobca 
Easy CD Creator). Je to skutočne 
dosť silný editor, ktorý dokáže nielen 
redukovať šum alebo odstrániť klik 
zo záznamu, ale dokáže pridať echo, 
upraviť prostredie (hala, kostol...), 

Fade In/Out a množstvo iných. 


Zaujímavou možnosťou je rozdeliť 
záznam automaticky na viac stôp. 

K čomu je to dobré? Napríklad pri 
nahrávaní z kazety alebo LP môžete 
nahrať všetko ako jednu skladbu 
(jeden súbor). S pomocou 
„rozdeľovacej" funkcie si potom 
svoj záznam napálite ako samostatné 
stopy, čo zjednoduší orientáciu 
na disku. Dokáže tiež automaticky 
odstrániť pauzy medzi skladbami 
a pracuje dostatočne spoľahlivo. 

Najpopulárnejším napaľovacím 
programom je momentálne asi Nero 
Burning Rom spoločnosti Ahead. 

Ten dnes pracuje nielen s CD, ale aj 
s DVD mechanikami, a preto ho 
nájdete bundlovaný k množstvu 
najrôznejších vypaľovačiek. 

Aj Nero obsahuje editor audia 
a má pomerne atraktívne ovládanie, 
ale márne by ste tu hľadali funkciu 
odstraňovania klíkov (táto funkcia je 
k dispozícii len v základnom editore). 
Redukcia šumu je k dispozícii, rovnako 
ako zaujímavé „ozvenové" filtre alebo 


funkcie na úpravu rýchlosti zvuku bez 
skreslenia (podobne ako funkcia Time 
Scaling pri zvukovkách Audigy). 

V úvode sme spomínali aj plug-in 
moduly. Hoci je funkcia na redukciu 
šumu obvykle súčasťou profesionálne 
orientovaných editorov, dodáva sa 
aj ako špeciálny plug-in modul 
s viacerými možnosťami, viacerými 
filtrami a jemnejším nastavovaním 
viacerých parametrov, čím de facto 
dosiahnete lepšiu výslednú kvalitu 
s oveľa menším skreslením zvuku. 

Azda najznámejší modul dodáva firma 
Sonic Foundry a jeho názov hovorí 
sám za seba - Noise Reduction. 

K dispozícii je aj demoverzia, ktorá 
sa dá bezplatne stiahnuť z webu, ale, 
samozrejme, má svoje obmedzenia. 

Záver: Zredukovať šum alebo 
praskanie platní nie je najmenší 
problém. Máte predsa na to množstvo 
nástrojov, ale. . . Vždy dochádza ku 
skresleniu nahrávky, nakolko pri 
redukcii šumu sa orežú isté frekvencie 


a klik je veľmi ľahko možné zameniť 
s úderom bicích, takže skresleniu sa 
(v prípade použitia automatického 
filtra) nevyhnete ani tu. 

Naše odporúčanie je preto veľmi 
prosté. Ponechajte nahrávku 
v pôvodnom stave, teda aj so šumom 
(ak nie je privelký) aj s klikmi. Veď vždy 
ju môžete dodatočne doladiť pri 
prehrávaní a v prípade prehrávania 
cez Audigy dokonca v rovnakej 
kvalite ako pri zázname. A ak sa vám 
to takto nepáči, máte predsa vždy 
možnosť svoje CD „upraviť a prepáliť" 
dodatočne. 

Apropo, keď ste sa už pustili do 
prepaľovania LP platní na CD alebo 
o tom uvažujete, neobíďte náš malý 
návod, ktorý sme publikovali 
v časopise dávnejšie. Dnes ho nájdete 
na našom webe. 

Juraj Redeky 

www.ahead.com 
www.roxio.de 
www.sonicfoundry. com 
www. goldwave. com 
www.cdr.cz 

zábava 


Impossible Creatures 

O Impossible Creatures sme sa 
niekoľkokrát zmienili v herných 
novinkách. Hra predstavuje retro-scifi 
v čase tridsiatych rokov minulého 
storočia. Túto dobu v hre zachytíte 
celkovým spracovaním príbehu, 
ako aj vložkami spomienok hlavného 
hrdinu. Príbeh tu nebudem opisovať, 
ide však približne o to, že zlý ujo 
uniesol jedného vedca, ktorý bol 
náhodou otcom nášho hlavného 
hrdinu. Ten sa ho vydá hľadať 
spolu s vedcovou asistentkou do 
nehostinných ľadových más na 
severe. Príbeh je podfarbený 
vtipnými situáciami a ku koncu som 
si osobne uvedomil, že príbeh je 
jediný dôvod, prečo hru hrám. 

Hra vystupuje ako klasická RTS. 

To znamená, že si musíte spraviť 
základňu, začať zbierať suroviny 
a vyrábať jednotky, s ktorými 
zaútočíte na nepriateľa. A práve pri 
jednotkách hra IS získava jeden 
unikát. Jednotky sú tu totiž zvieratá. 
Môžete si vyrobiť medvedá, tchora 
a pod. No zaujímavé je, že vdáka 
špeciálnym zariadeniam v základni 
môžete tieto zvieratá aj kombinovať. 
To znamená, že do mutátora hodíte 
medvedá s tchorom a keď sa s tým 
trochu pohráte, dostanete zviera 
so silou medvedá, s veľkou papuľou 
a pazúrmi, ktoré má však možnosť 
„vyprodukovať" smradľavý zápach 
zo svojho tchorieho zadku. 



Kombinovať môžete len zvieratá, 
z ktorých ste ulovili aspoň jeden kus. 
Rozmanitosťou je hra na vysokej 
úrovni, nájdete tu všetko od 
chrobákov cez vodné osadenstvo až 
po žirafu. Spočiatku vás hra bude 
lákať hlavne touto vymoženosťou. 


kombinovania príšer, no hneď 
ako si na to zvyknete, príde klasická 
RTS, ktorá sa viac-menej vyznačuje 
nudnosťou. Urobiť základňu, vytvoriť 
príšery a zaútočiť. Z času na čas 
dostanete špeciálnu úlohu. 

Grafika je síce naozaj pekná, no žiada 


si svoju hardvérovú daň. Pri skrolovaní 
pustou krajinou hra beží čisto bez 
jediného šklbnutia. No už pri 
existencii jednej - jedinej príšery je 
citeľné spomalenie a slabé trhanie 
pri skrolovaní. Myslím, že pri skupinke 
dvadsiatich príšer tak vzniká menší 
problém (btw: hovoril som o 1700+, 
GF4600). Hra sa dala urobiť úplne 
ináč (a la súboje Black&White), čím by 
sa vyriešili aj hw nároky. No, bohužiaľ, 
tentokrát to nevyšlo. 


Konfigurácia 


Minimálna konfigurácia: 

CPU 1 GHz, 128 MB RAM, 
GeForce2 MX, 700 MB HDD 

Optimálna, konfigurácia: 
CPU 2+ GHz , 512 MB RAM, 
GeForce 4, 700 MB HDD 

Typ hry: RTS 


Hodnotenie 


+ čiastočná originalita 
+ príbeh 

- zábava 

- hw náročnosť 


Celkové hodnotenie: 



Zoltán Radnóti 


Command & Conquer: Generals 

V prvom rade treba povedať, že 
Generals už nemá na svedomí 
Westwood, ale EA Pacific. To by 
nemuselo pre hráča nič znamenať, 
ak by to neovplyvňovalo samotnú hru, 
čo sa v tomto prípade stalo. 

Máme tu tak absolútne nové pojatie 
série Command & Conquer. Toto 
predstavuje novodobú vojnu proti 
teroristom. V hre sú zúčastnené tri 
strany, pričom za každú existuje 
jedna kampaň. Vyskúšate si tak boj 
proti teroristom za Čínu, USA a, 
samozrejme, si vyskúšate aj boj za 
teroristov, ktorí sa v hre nazývajú GLA 
(Global Liberalization Army). Tento boj 
proti teroristom je z hľadiska svetovej 
reality zásah do čierneho, pretože 
namiesto GLA si rovno môžete 
predstaviť al-Káidu a Irak dokopy. 

Tento dojem som nadobudol po tom, 
ako na mne GLA otestovala podzemné 
tunely a chemické strely SCUD. 

Príbeh tu teda dosť korešponduje 
s realitou, je však značne prifarbený 
použitím zbraní hromadného ničenia 
a niektorých zbraní, ktoré ešte 
neexistujú. Hra sa totiž odohráva 
približne o dvadsať rokov 
v budúcnosti (zaujímavé je, že v intre 
rozpráva Bush a Kofi Annan, no ak 
Bush bude ešte aj o dvadsať rokov 
prezidentom, tak pán Boh zaplať ;-). 
Hra je veľmi dobre spracovaná a aj 
keď ide o klasickú RTS so všetkými 
klasickými prvkami ako zbieranie 



taká výrazná, ako napríklad pri sérii 
Red Alert, ale dá sa vnímať pozitívne. 
Misie sú tiež rôznorodé a stretnete sa 
napríklad len s cieľom haknúť určitú 
vybranú jednotku na jej ovládnutie 
prostredníctvom tajnej agentky. 

Je ťažké zhodnotiť hru na týchto pár 
riadkoch, no treba povedať, že Gene- 
rals určite nerobí hanbu svojej sérii. 


Konfigurácia 


Minimálna konfigurácia: 

CPU 667 MHz, 128 MB RAM, 
GeForce2 MX, 2GB HDD 

Optimálna konfigurácia: 

CPU 1,7+ GHz, 256 MB RAM, 
GeForce 4, 1.6 GB HDD 

Typ hry: RTS 


Hodnotenie 


surovín, produkovanie jednotiek 
a podobne, bude vás baviť. 

K dispozícii totiž dostanete zbrane od 
plameňometných tankov až po reálnu 
atómovú bombu. Zobrazenie efektov 
týchto zbraní je však absolútne iné 
ako to bolo v predošlých dieloch tejto 
série. Vyplýva to z absolútne nového 
3D grafického pojatia. Hra je teda 
komplet 3D a pozitívom je, že si mapu 
nemôžete otáčať a približovať podľa 
ľubovôle. Nikdy tak nestratíte prehľad 


o bojisku a budete vedieť, ktorým 
smerom vlastne poslať ten „Carpet 
Bombing". Účinky zbraní sú vdáka 
novému enginu opäť reálnejšie 
zobrazené, pretože absolútne všetko, 
čo je na mape, môže zbraň zničiť. 

Už pri strelách z čínskeho dälekonos- 
ného dela budete krútiť hlavou, no 
keď uvidíte efekt atómovej bomby, tak 
budete určite prekvapení, čo všetko 
dokáže nový engine. Hudba sa 
tentoraz drží trocha v pozadí a nie je 


+ námet 
+ engine 
+ hrateľnosť 

- slabý interface 

- absencia klasických Westwood 
renderovaných animácií 

Celkové hodnotenie: 


Zoltán Radnóti 

PREVER SI SVOJE VEDOMOSTI V SÚŤAŽIACH S PC SPACE 


www.dividi.cz 


www.e-zones.sk 


www.fujifilm.sk 


(recenziu C & C nájdete na str. 63) 


www.brloh.sk 


Svoje odpovede zasielajte e-mailom (sutaz@pcspace.sk), poštou alebo faxom na adresu redakcie uvedenú v tiráži. Odpovedať môžete aj priamo na našej 

www stránke www.pcspace.sk, kde nájdete elektronické verzie týchto súťaží. 


Vyhraj sadu Eurotel EASY 
s mobilným telefónom Nokia 3310! 


Vymyslite nejaký vtipný odkaz do 
odkazovej schránky na mobile! 


Vodítkom vám môžu byť odkazy, ktoré 
môžete nájsť napríklad na stránke 
www.e-zones.sk alebo na našom webe... 
Ak máte chuť, môžete nám poslať aj krátky 
zvukový záznam vo formáte MP3! 


DiViDi je český mesačník o DVD technológii. Jeho súčasťou je aj zaujímavá 
príloha v podobe filmového DVD s českou filmovou klasikou. 

V našej súťaži môžete vyhrať 2 x ročné predplatné, to znamená 
12x časopis + 12x DVD v cene 12x 439 Sk! 


1. Ktorý film bude tvoriť DVD prílohu 
v najbližšom čísle DiViDi? 

2. Napíšte nám aj váš názor na tento 
časopis. 

Pomôckou by vám mohol byt internet. 
Mimochodom, na našej stránke 
www.dvdspace.sk nájdete recenziu všetkých 
čísel DiViDi a zároveň aj recenziu všetkých 
jeho príloh. 


Vyhraj hry pre PC 

Command & Conquer: Generals + 2 x Platoon 


Vymenujte aspoň 3 PC alebo 
videohry na námet Pána Prsteňov. 

Odpoveď nájdete aj na www.brloh.sk. 




EuroTel 


Vyhraj bezplatné vyhotovenie 50 ks fotografií formátu 10x15 cm 

z „digitálu" na digitálnom minilabe 
v prevádzke Fujifilm Image Service v Tatracentre - Bratislava. 








Akým názvom sa označuje rad 
digitálnych fotoaparátov Fujifilm? 

Odpoveď nájdete v našich recenziách 
v starších číslach PC Space alebo ju skúste 
nájsť na webe... 


^1 FUJIFILM 


FUJtFtL# 
PISfTAl 
WAMWŠ 


TaTracenrrum 


OBJEDNÁVKA 

PREDPLATNÉHO ČASOPISU PC SPACE 

Predplatné na rok 2003 je 420 Sk (35 Sk/ks) 
vrátane všetkých príloh, ktoré v tomto roku budú 
súčasťou časopisu PC SPACE. 

Platbu za predplatné vykonám týmto spôsobom: 


POŠTOVOU POKÁŽKOU TYPU „C" 


PREPLATENÍM VYSTAVENEJ FAKTÚRY 


Priezvisko: 


Meno: 


Firma: 


IČO/DIČ: 


Ulica: Číslo: 


PSČ: Mesto: 


VYPLNENÚ OBJEDNÁVKU ZAŠLITE NA ADRESU: 

L.K. Permanent, spol. s r. o. 

pôšt. priečinok 4 
834 14 Bratislava 34 

teľ: 02/44 45 37 11, fax: 02/44 37 33 1 1 
e-mail: lkperm@lkpermanent.sk 

www.lkpermanent.sk 











